
1. A STI SĂ VEZI — PREMIERE PE MONT BLANC SI 
HIMALAIA — DESCHIDEREA SPRE DIALOG 


Avem fericirea să trăim într-o tara minunată, înzestrată cu numeroase masive muntoase de o rară 
frumuseţe şi de o mare varietate. De la culmile molcome, împădurite, din părțile Moldovei, la tancurile 
îndrăzneţe ale Bucegilor, de la masivitatea Făgăraşului, la eleganța ca de podoabă a Pietrei Craiului, 
formele de relief ridicate din framintari geologice ne bucură ochii şi sufletul cu mirifice privelişti mereu 
noi. 

Un prieten care călătorise peste mări şi tari spunea: „Am văzut multi munţi frumoşi. M-am şi 
urcat pe unii din ei, dar nici unul nu m-a (fermecat; imi ramineau străini. În Carpaţi mă simt acasă. Sînt 
munții mei. În ei am copilărit şi am crescut. În fiecare vale, pe fiecare tăpşan am cîte o amintire, îmi 
sugerează un vers dintr-o baladă, o frază din Hogaş, Sadoveanu său Vlahuţă..." 

Într-adevăr, munţii noştri sînt o parte din fiecare dintre noi, iar noi sîntem, la rîndul nostru, o 
creație a lor. Arcul puternic al Carpaţilor a fost stavilă şi adăpost în vremuri de vitregie, iar în timpul de 
pace, (povârnişurile au fost loc de întîlnire pentru toți românii care trăiau pe ambele Versante. De aceea 
munții sînt atît de des amintiţi în folclorul nostru. Comparatii de o subtilă poetică aseamănă munții cu frunti 
de bătrîni înţelepţi, piciorul de plai cu o gură de rai, munții sînt semeti, falnici, cuiburi de vulturi, pentru noi 
sînt prieteni, iar pentru cotropitori duşmani sînt. În fiecare masiv poporul a dat nume sugestive multor văi, 
formaţiuni de stînci, vîrfuri: Babele, Omul şi Dochia, Valea Iadului şi Valea Cerbului, Mecetul Turcesc şi o 
mulţime de ,,cetati", „turnuri" şi ,,pereti". 

Aceasta arată că, de mii de ani, fără întrerupere, acelaşi neam, vorbind aceeaşi limbă, a trăit în 
aceşti munţi, i-a îndrăgit şi i-a apărat împotriva năvălitorilor. 

Totodată, munţii pot fi cea mai bună lecţie pentru noi, cei de azi, care drumetim pe potecile 
carpatine. Ea ne aminteşte că trecem prin locuri unde s-au desfăşurat aievea basme şi evenimente istorice, 
pe lîngă cunoştinţele savante despre formaţii geologice, faună şi floră, putem să şi visăm cu ochii deschişi 
despre feti frumoşi şi zmei, miorite şi ciobani înţelepţi cu cuşme înalte, vrăjitoare girbovite şi haiduci 
indrazneti. 

Muntele este gazdă bună — primeşte pe oricine, intilnesti pe poteci tot felul de oameni, de la cei 
mai tineri pînă la cei cu vîrsta înaintată. Unii îşi dau binete, alţii trec, de parcă nici nu s-ar vedea. Unii urcă 
pe munte doar o dată în viata — găsesc că efortul este prea mare pentru ceea ce le poate oferi muntele. Alţii 
vin în fiecare sfîrşit de săptămînă, vara sau iarna, pe arşiţă sau ger. Infratirea cu muntele, de fiecare dată le 
dă plăceri noi, înaripîndu-le puterea de creaţie. Unii bat recorduri de viteză, dezmintind timpul indicat pe 
marcaje, alţii parcurg potecile în tihnă, oprindu-se îndelung în locurile care îi îmbie. Tuturor le este gazdă 
bună muntele. Dar nu-şi dezvăluie frumuseţile decît celor care-l iubesc, îi sînt credincioşi şi se fac vrednici 
să primească prinosul de frumuseţe. 

Muntele şi dorinţa de a cunoaşte sînt capabile să transforme, să adoarmă ori să trezească oamenilor 
pasiuni, modelîndu-le concepţia despre viață şi rostul lor în societate. Prietenia muntelui se dobîndeşte 
numai dacă sîntem sănătoşi, ducem o viață cumpătată şi ne ingrijim ca starea fizică să fie menţinută la un 
anumit grad de antrenament. Drumetul neantrenat nu va înţelege niciodată frumuseţea traseului parcurs. 

Dar sentimentele frumosului la munte nu le pot crea numai sănătatea şi antrenamentul. Un 
adevărat drumet nu porneşte în ascensiune fără a fi echipat corespunzător anotimpului. Multi neglijează 
această regulă, uneori vitală. Şi atunci, cu toată sănătatea şi antrenamentul fizic, plătesc scump temeritatea 
lor. 

Legile muntelui, altădată nescrise, le găsim astăzi în toate manualele de turism, şi alpinism sau în 
lucrările ce şi-au propus să abordeze unul dintre subiectele ce compun multitudinea de preocupări ale 
montaniardului. Să luăm de pildă trei dintre ele: ghidul, alcoolul şi odihna. 

Nu plecați la drum decît în grup organizat şi conduşi de un om care cunoaşte bine traseul 
programat. Unii consideră regula fără importanță. Bazîndu-se pe marcajele turistice şi pe starea vremii, 
ignoreaza regula. Uneori încercarea lor reuşeşte, alteori nu. Şi atunci temeritatea poate genera un accident. 
Un grup fără călăuză este ca o nunta fără lăutari. Incertitudinea reuşitei diminuează buna dispoziţie la drum. 
Cita siguranţă şi linişte simţim cînd ghidul său conducătorul grupului nostru ne dovedeşte competența 
misiunii sale. Prezentîndu-ne regiunea, el ne ajută să-i înțelegem frumuseţea. Călătoria vizuală prin oceanul 
încremenirilor alpestre ne-a stîrnit dorința de a cunoaşte munții. 

Sub influenţa bucuriilor trăite, multi consideră că la cabană sentimentele trebuie prelungite prin 
consumarea unor apreciabile cantități de alcool. Experienţa lor nu reuşeşte. Exagerarea consumului de 


alcool degradează starea fizică generală, creează animozitati în cabană, conduce la nerespectarea 
programului de odihnă etc. Precedînd invers, nu vom pregeta să ne trezim înainte de venirea zorilor pentru 
a simți cum, la cumpăna cu noaptea, vine roua cerului să ne umezească obrajii. Ce sentimente ciudate vom 
trăi cînd munţii, înaintea răsăritului, vor îmbrăca acele haine de răsură mereu schimbate ! Asteptind odihniti 
şi cu mintea clară clipa răsăritului peste munte, îi vom înțelege adevăratul lui farmec. Asemenea unui vis 
frumos, el, răsăritul, ni se va releva amplificat, căci acel moment sublim a fost şi va rămîne unic pentru noi 
şi pentru astru. 

Mulţi îşi pun întrebarea: cine ne îndeamnă la excursie pe munte ? Unii spun: străbuna moştenire de 
la bătrîni; alţii: dorinţa de a cunoaşte; multi cred că dragostea pentru ineditul peisajului natural; cîțiva acuză 
dorința de luptă cu un adversar puternic şi satisfacția invingerii lui; filozofii recomandă muntele pentru că 
creează idei, formează caractere, leagă prietenii trainice, dezvoltă curajul si abnegatia; medicii, dar nu 
numai ei, recomandă muntele ca regenerator al sănătăţii şi al tinereții; poeţii, scriitorii şi pictorii, ca sursă 
de inspirație; în sfîrşit drumetul-fotograf spune că merge la munte pentru că acolo, fără recuzită, îşi poate 
monta şi imortaliza cele imai senzaţionale spectacole. Din acest punct de vedere, subiectele fotografice sînt 
atît de multe, încît nimeni nu se poate lauda că le cunoaşte în totalitate. 

Multi drumeti îşi iau cu ei aparate de fotografiat. În fiecare an se fac multe zeci de mii de 
fotografii în Carpaţii noştri. Fotografiile lor stau mărturie, mai grăitoare decît orice, spiritului în care s-au 
confruntat ei cu muntele. Fotografiile lor arată, fără pic de îndoială, dacă îndrăgesc muntele, dacă l-au 
înțeles, sau dacă au trecut orbi, nesimtitori printre frumuseți. 

Pregătirea pentru excursia fotografică — pentru realizarea unor imagini bune, alegerea 
echipamentului şi a sculelor fotografice, toate acestea şi multe altele trebuie bine cunoscute. Nimic nu este 
mai dăunător pentru calitatea fotografiilor decît lipsa de prevedere sau plecatul pe un drum greşit. Nu se pot 
face fotografii bune, dacă se suferă de frig, de foame, dacă rucsacul este prea greu sau dacă te supără 
incaltarile. 

Nu se pleacă la munte oricum — ca la o plimbare în grădina publică. Sînt necesare tot felul de 
pregătiri, începînd cu îmbrăcămintea, echipamentul fotografic şi merindele, pînă la o pregătire psihologică 
şi culturală. În privința celei din urmă, ea trebuie făcută aidoma cu cea pentru un monument istoric. 
Cunoscînd teoretic itinerariul ce-l vom parcurge, vom înţelege şi reţine mai bine explicaţiile ghidului. Am 
fost plăcut surprins într-o vară, cînd mă duceam cu autobuzul spre Adamclisi, să fac cunoştinţă cu o 
pereche de suedezi, care mergeau şi ei să vadă acest monument. Mi-au explicat că ei în timpul iernii 
studiază cărți de istorie şi adună tot felul de materiale informative despre monumetele pe care intenţionează 
să le viziteze în timpul vacanței de vară. Şi, într-adevăr, spre ruşinea mea, ei cunoaşteau mai multe 
amănunte decît mine despre Adamclisi. 

Mii de drumeti merg de ani de zile pe Valea Prahovei. Citi cunosc istoria Văii Prahovea ? De ce i 
se spunea ,,Prahova", unde-şi are izvoarele, în ce rîu se varsă, în ce loc ? Ce semnificaţie are cuvîntul 
„Coştila", de ce i se spune vîrfului Omu din Bucegi „Omu", de unde provine numele de ,,Caraiman" ? Unde 
şi cînd este „sîngele voinicului" în floare ? Ce fel de fosile şi unde se găsesc ele în Bucegi ? Cite gize 
trăiesc la peste 2000 metri ? Zeci, sute de întrebări pot deveni pentru drumeții adevărați subiecte de studiu 
sau documente, menite să completeze plăcerea unei excursii, comentată apoi la cabană în compania unor 
prieteni ad-hoc la o masă. 

Dacă cunoşti mai mult, vezi mai multe şi le vezi mai bine. Oricine citeşte, de pildă, ,,Zinele din 
Valea Cerbului" de Nestor Urechea, va simți mai multă plăcere atunci cînd parcurge această minunată vale 
a Bucegilor. Ceahlăul devine ,,altceva", daca îi cunoşti legendele sau l-ai citit pe Calistrat Hogaş. Parca 
altfel ,,vezi" o stînă, după ce l-ai citit pe Sadoveanu. 

Trebuie să ai mult curaj să mai faci o fotografie în Carpaţi, după ce s-au făcut multe, zeci şi zeci de 
mii. Totul s-a fotografiat, în cele mai felurite chipuri. Ce mai poţi să adaugi ca noutate, ca originalitate, ca 
să aibă ceva mai mult decît o simplă valoare de amintire, foarte personală. Iată o întrebare pe care şi-o pun 
multi dintre cei care îşi iau aparatul de fotografiat pe munte. Celui care „ştie să vadă", muntele îi oferă 
infinit de multe posibilităţi de fotografii valoroase şi din punct de vedere documentar şi din punct de vedere 
artistic. Poate că multi trebuie să ,,reinvete" să vadă. Poate că multi ar trebui să înceapă prin a se cunoaşte 
mai bine pe ei înşişi, înainte să cunoască munţii. Vor descoperi ,,goluri", „zone de răceală", „lipsă de 
direcție" sau alte „fenomene naturale" care îi împiedică să facă fotografii reuşite. Unii sînt prea grăbiţi, alții 
neglijenti şi neprevăzători, unii merg cu „ochelari de cal", iar alţii merg cu „nasul ridicat" mai sus decît cel 
mai înalt vîrf de munte. Bine înţeles că fără a începe cu ,,retusul" unor asemenea defecte personale, nu se 
pot face fotografii cît de cît bune. 

Prin cartea de fata ne straduim să devenim ,,ghizii" dvs., dragi cititori, spre plăcerile muntelui şi 


spre reuşită în fotografia montană, încă de la început am căutat să vă atragem atenţia în primul rînd asupra 
dvs. Numai începînd cu efortul de a vă transforma în oameni multilaterali, cu cunoştinţe de geologie şi 
geografie, istorie şi literatură, familiarizați cu preceptele practice ale drumetiei şi tainele fotografiatului, 
veţi putea simți din plin bucuria pe care muntele o oferă cu dărnicie. 

Prin munţi, poate nu chiar pe virfurile cele mai înalte, s-a mers de cînd este omenirea. Tainice fire 
atavice ne leagă de munţi care au fost pentru înaintaşii noştri îndepărtați adăpost, sursă de hrană, 
îmbrăcăminte şi de materiale de construcţie, cetate şi refugiu. De aceea, poate, locuitorii şesurilor se simt 
pînă în ziuă de azi atît de atraşi de munte. Şi, cînd trec prin văile cu ecouri miraculoase, cînd ajung pe vreun 
vîrf cu orizonturi nesfirsite, cînd îi învăluie purpura înserării, ei se simt preschimbaţi. Parcă devin proprii 
lor strămoşi. 

Această vrajă a muntelui, această atracție şi dragoste pentru munte a făcut să înflorească pe 
vremuri un gen de picturi şi gravuri cu subiect montan — unele de o calitate foarte dubioasă — care se 
vindeau prin tîrguri şi iarmaroace. Voia neapărat locuitorul şesurilor şi al cîmpiilor să aibă în casa lui măcar 
o imagine a muntelui, prinsă pe perete. Desigur, prin unele poduri de case vechi se mai poate găsi vreun 
tablou, înnegrit de fumul lămpilor de gaz, vreo gravură cu boncănit de cerbi frumoşi pe un fundal 
neverosimil de munți stîncoşi, care n-a existat decît în imaginaţia gravorului cu simţ comercial. 

De aceea, pentru a satisface dorința de a avea imagini ale muntelui, curînd după descoperirea 
fotografiei apar şi primii fotografi de peisaj montan. Ei restabileau adevărul despre înfăţişarea munţilor. 
Imaginile lor nu erau chiar atât de „spectaculoase" ca cele ale gravorilor (însă curînd gravorii au început să 
ia fotografii ca model pentru gravurile lor !), dar purtau în ele ceea ce a făcut ca fotografia să devină 
mijlocul de expresie cel mai demn de crezare: imaginile fotografice sînt mărturii adevărate. Trebuie să 
facem un efort de transpunere pentru a înțelege situația de atunci. Fotografia la primii săi paşi, în faza 
dagherotipiilor, era mai mult un fel de ,,miracol" şi era handicapata de cîteva lipsuri fundamentale care i-au 
frânat mult răspîndirea. În primul rînd, ea era doar un unicat — nu putea fi multiplicată; apoi formatul ei era 
mic — nu putea fi mărită pentru a fi atîrnată pe perete ca un tablou; imaginea ei era inversă — dreapta era 
în fetînga şi vice-versa; nu putea fi văzută decît dintr-un anumit unghi. Abia după ce se ameliorează 
procedeul propus de William Henry Fox-Talbot (1800—1877), pe bază de negativ-pozitiv, dispar lipsurile 
arătate la dagherotipii. Între anii 1840 şi 1860 se aduc poate cele mai multe îmbunătățiri proceselor 
fotografice, principalele fiind clişeele de sticlă (în loc de hîrtie), scurtarea spectaculoasă a timpilor de 
expunere (de la cîteva minute la cîteva secunde) şi îmbunătăţirea claritatii copiilor pozitive pe hîrtie cerata 
şi cu albumină. În ceea ce priveşte timpul de expunere pe vreme frumoasă, el a evoluat astfel: 


1839 — dagherotipie — 15—30 min 

1841 — calotipie — 3— 7 min 

1848 — albumină pe sticlă — 6—18 min 
1851 — colodiu umed — 30 s — 2 min 
1854 — colodiu uscat — 2—10 min 

1864 — emulsie cu colodiu — 1s — 1 min 
1878 — emulsie cu gelatină — 1/25—4 s. 


Mai trebuie arătat că evoluţia obiectivelor pentru aparatele de fotografiat a fost foarte înceată. 
Lentilele cu care au fost echipate primele aparate erau simple meniscuri — meniscul lui Wollaston (1812) 
— care sufereau de toate aberatiile optice. Este interesant de observat că şi azi se mai utilizează ca obiectiv 
pentru aparatele simple, de tip ,,box", meniscuri fabricate nu din sticlă, ci din material plastic ! Wollaston 
constatase că diafragmind mult un menise — pînă la f 16 — se elimină o parte dintre aberaţii. Opticianul 
francez Chevalier (cel care a construit obiective pentru aparatele lui Niepce şi de la care Daguerre a aflat 
despre experienţele lui Niepce), inspirîndu-se din reuşitele obținute la fabricarea telescoapelor, a introdus 
meniscul acromatic în 1829 pe principiul combinării a două feluri de sticlă (crown şi flint). Nu ne 
propunem aici să facem un tratat de optică, nici un istoric al obiectivelor. Vrem doar să arătăm cîteva dintre 
dificultățile cu care erau confruntati primii fotografi, în special cei care se aventurau în afara studiourilor Să 
amintim doar că abia in 1902 a fost construit primul obiectiv care elimina aproape toate aberatiile şi, in 
acelaşi timp, avea o luminozitate cît de cît mare: f 4,5 (mai tîrziu 3,5). Este vorba de binecunoscutul Zeiss 
Tessar, un triplet asimetric, elaborat după calcule care au durat mai multi ani (!) de către germanul Rudolf. 
Multe dintre obiectivele actuale sînt construcţii care se bazează pe gîndirea lui Rudolf. 

Fotografii, aceşti incorigibili neastimparati, de îndată ce au avut aparate în mina, au pornit-o în 
lume să fotografieze. Astfel, încă din 1839 se aflau în orientul apropiat dagherotipişti care fotografiau de 


zor, „ca leii”, cum scrie Horace Vernet din Alexandria. Scriitorul Theophile Gautier a plecat în Spania în 
anul 1840 cu un aparat de fotografiat. Fotograful amator J. P. Girault de Pragney s-a întors cu 1000 de 
dagherotipii dintr-o călătorie începută în 1842 prin Italia, Egipt, Siria, Palestina şi Grecia. Folosind 
procedeul de hîrtie cerată, John Shaw Smith se află în Egipt în 1851 şi Roger Fenton (care va fotografia în 
1855 războiul din Crimeea) se află la Moscova în 1852. 

În perioada colodiului umed, un proces fotografic net superior celor de pînă atunci, s-a intensificat 
numărul expedițiilor fotografice şi fotografiile care ne-au rămas Sint uimitor de bune. Să arătăm în ce 
constă acest procedeu descoperit în 1851 de englezul Fr. Scott Archer. Colodiul era folosit în medicină încă 
din 1848. El se obținea prin dizolvarea fulmi-cotonului în eter. În procedeul lui Archer, acest colodiu 
vîscos, amestecat cu iodură de potasiu, se turna peste o placă de sticlă de formatul aparatului de fotografiat 
Şi, prin înclinarea plăcii, se obținea un strat subțire pe întreaga suprafață. Urma de îndată sensibilizarea 
plăcii prin imersare într-o soluţie de nitrat de argint. În timp ce placa mai era umedă, trebuia să fie expusă 
în aparatul de fotografiat, fiindcă pe măsură ce se usca, aveau loc mari pierderi de sensibilitate. De aceea, şi 
developarea se făcea imediat după expunere, în acid pirogalic. Negativul se fixa apoi în hiposulfit de sodiu. 
După cum se vede, toate operaţiile trebuiau făcute în timp ce placa era umedă si, cunoscind cit de repede se 
usucă eterul in care se dizolvase fulmicotonul, vă inchipuiti cît de repede trebuia lucrat. Prepararea plăcii, 
se făcea după ce se stabilea locul şi unghiul de fotografiere şi după ce se regla claritatea. De aceea, 
fotograful, cînd lucra în afara studioului trebuia să-şi instaleze, în imediata apropiere a locului unde 
fotografia, un laborator ferit de lumină, în care îşi executa pe întuneric toate operaţiile arătate. Numai 
spălatul plăcii şi uscatul îl putea face la lumină. Pentru a realiza cîteva imagini în apropierea oraşului, era 
necesar să se care echipamentul fotografic şi de laborator în greutate de cel puţin 60 kg. La drumuri mai 
lungi, trebuia neapărat o trăsurică special echipată, care putea fi transformată în cameră obscură. 

Mai trebuie ştiut că, în afară de greutățile de mai sus, pe acea vreme nu se introdusese încă 
sistemul măririi negativelor. Fotografiatul cu aparate 18/24, 24/30, sau chiar mai mari era practica curentă. 
De aceea aparatele erau mari şi grele şi, în consecință, timpii de expunere variau între 15 şi 50 s. Astfel s-a 
fotografiat pînă tîrziu, prin anii 1880. 

Totuşi „pelerinii soarelui", cum fuseseră porecliti fotografii peisagisti, nu se dădeau bătuţi, în 
ciuda tuturor dificultăţilor. Din acea perioadă, cu adevărat eroică, mai ales pentru fotografia montană, ne-au 
rămas nume ca ale lui Aime Civiale, Vittorio Sella, Adolphe Braun, Auguste Bisson. Acesta din urmă a fost 
primul care a realizat imagini fotografice pe Mont Blanc, în 1861. Credem că nu este lipsit de interes să 
reproducem cîteva fragmente despre această expediţie, din revista engleză „The Photographic News" din 23 
august 1861. „Oricare montaniard cunoaşte prea bine dificultatea de a escalada, chiar fără echipament greu, 
cel mai înalt vîrf din Europa. Fără a fi descurajat de insuccesul din anul precedent, Bisson a întreprins o 
nouă ascensiune în iulie 1861, întovărăşit de un ghid şi 25 de cărăuşi care, pe rînd, purtau echipamentul 
fotografic. Atit de mare a fost entuziasmul pentru expediţie, că s-a tras o salvă de tun cînd fotograful 
cutezător a plecat din Chamonix. La ora 9 seara expediţia a ajuns la Grands Mulets — tabără dincolo de 
care Bisson n-a reuşit să înainteze cu un an în urmă, din cauza timpului nefavorabil. Sosirea a fost 
semnalizată cu o rachetă luminoasă, la care cei din Chamonix au răspuns cu salve de artilerie uşoară. După 
cîteva ore de odihnă, expediția a continuat urcuşul la lumină de felinare, însă dimineaţa, cînd aveau nu mai 
o oră pînă la vârf, ei au fost forțați de o furtună de zăpadă să se întoarcă la locul de pornire. Grands Mulets, 
unde an ajuns tocmai la timp înainte ca avalanse să se prăvălească în toate părțile cu un bubuit înfricoşător. 
Spre miezul celei de-a doua nopţi cerul s-a înseninat şi din nou expediţia a pornit la urcuşul lung şi greu şi, 
de astă dată, s-a ajuns la vîrf fără incidente, la ora 8 dimineața. Populaţia din Chamonix, care urmărea 
îngrijorată ascensiunea prin telescoape, a salutat succesul cu alte salve de tun. Însă, nu era încă timpul să se 
strige „victorie !", pentru că mai rămăsese de îndeplinit sarcina cea mai grea — realizarea de fotografii la o 
altitudine de aproape 16 000 picioare. După ce s-a montat şi echipat cortul, Bisson a turnat colodiul pe 
prima placă şi a sensibilizat-o. Pentru această operație îi trebuiau miini liniştite, o condiție greu de 
îndeplinit din cauza urcuşului îndelungat şi a frigului intens. Pentru a spăla placa, a trebuit să se topească 
zăpadă la căldura slabă a lămpilor de gaz. Cărăuşii extenuati au adormit unul după altul. Numai Bisson şi 
ghidul au reuşit să rămînă treji. După ce au expus trei plăci, ceea ce a părut că durează o veşnicie, bagajele 
au fost reîmpachetate şi s-a început coborisul lung şi anevoios. La Grands Mulets, Bisson a despachetat din 
nou şi a mai făcut cîteva expuneri. Intre timp la Chamonix s-au făcut pregătiri pentru primirea expediției; 
S-a organizat sărbătorirea cu arcuri de lumină şi focuri de artificii. Fiecare era mulțumit, dar nimeni altul 
mai mult decît Bisson. 

Iată cîte dificultăţi au trebuit învinse pentru a realiza în 1861 prima fotografie de pe vîrful cel mai 
înalt din Europa. Totuşi performanţa lui Bisson, care rămîne în istoria fotografiei ca o mare premieră, a fost 


cu mult întrecută de expedițiile fotografice întreprinse de englezul Samuel Bourne (1834—1912) în 
Himalaia. Spre deosebire de fotografii de munte din Europa, care întreprindeau expediţii de cîteva zile în 
munţi cunoscuţi, unde aveau ia dispoziție cabane pentru adăpost şi aprovizionare cu merinde, Bourne s-a 
aventurat în ținuturi necunoscute, în care nu mai călcase picior de om alb, la sute de kilometri de vreo 
aşezare omenească. 

Ajutati de prestigioasa lucrare a lui Helmut Gernsheim ,,The History of Photography" (Oxford 
University Press, 1955), să căutăm să-l urmărim pe S. Bourne în expedițiile sale fotografice. 

Prima sa expediţie în Himalaia în 1863 a durat zece săptămîni şi în acest răstimp el a expus 147 de 
clişee (comparati această cifră cu numărul de imagini pe care le „mitraliază” azi un drumet-fotograf 
obişnuit într-o excursie de sfîrşit de săptămînă !) Proviziile şi echipamentul fotografic a fost cărat de 30 
culi. Altitudinea cea mai înaltă la care s-a ajuns a fost trecătoarea Taree, la 15 282 picioare. 

A doua expediţie, întreprinsă în anul următor în Caşmir, a durat nouă luni ! De proporții mult mai 
mari, cerînd o organizare perfectă, în ciuda dificultăților întîmpinate, Bourne a reuşit să realizeze 500 de 
negative. Numai pentru transportul echipamentului şi a materialelor fotografice s-au folosit 20 culi. Acestea 
cuprindeau două aparate de fotografiat, unul format 18/24 şi celălalt 9/16, două obiective, 650 plăci de 
sticlă, o mare cantitate de substanțe chimice etc. În afară de acestea, un cort mare pentru instalarea 
laboratorului. Alţi 22 culi cărau bagajele personale ale lui Bourne, corturi, aşternut, mobilă pentru campare, 
unelte de gătit, provizii, coniac, echipament de sport şi cărți. În afară de culi mai plecau în expediţie 
servitori personali ai lui Bourne. Uneori treceau două luni fără ca să se intilneasca cu vreun alt european. 
Odată, a avut loc un accident grav. Doi culi au alunecat pe marginea unei prăpăstii, rănindu-se. Ei au scăpat 
lada în care se aflau plăci încă nefolosite şi ea s-a rostogolit pe o pantă abruptă pînă la o adîncime de mai 
multe sute de metri. A fost nevoie să se întreprindă o călătorie de o lună pînă la cel mai apropiat oraş în 
care se putea cumpăra sticlă pentru plăci. 

A treia expediţie, întreprinsă în 1868, a avut drept ţintă culmile mai înalte ale munţilor Himalaia. 
De astă dată el a plecat cu 60 culi. În satul Mavi, de la intrarea în pasul Manirung, el a mai tocmit încă 20 
de cărăuşi şi şi-a împrospătat proviziile de alimente. Printre altele, o turmă de oi şi capre. Această 
trecătoare, foarte dificilă, urcă pînă la 13 600 picioare. Din acest cel mai înalt loc, Bourne a reuşit să facă 
trei fotografii care, pînă în 1880 au rămas fotografiile realizate la cea mai mare altitudine. Trebuie însă 
arătat că acest record de înălțime n-a fost doborit decît după ce se introduseseră plăcile uscate cu bromură 
de argint şi aparatele de format mai mic, ceea ce uşura mult latura fotografică a expedițiilor la altitudini 
mari. În însemnările lui Bourne despre această expediţie (The British Journal of Photography, 1869 şi 
1870) el relatează despre multele greutăţi intimpinate: coborirea pe o pantă foarte abruptă într-o prăpastie 
adinca de aproape 2 km; tabere instalate la 14 000 picioare înălțime pe ghețari, în bătaia vinturilor reci şi 
puternice; traversarea unei creste înguste, lungă de 10 km, la o înălțime ameţitoare încît, mărturiseşte chiar 
Bourne, îi era teamă să privească în jos; terminarea stocurilor de alimente şi amenințarea foametei şi a 
răscoalei cărăuşilor; către sfîrşitul călătoriei, cel ce transporta soluţia de nitrat de argint a căzut, spargind 
vasul — prima aşezare de unde ar putea telegrafia ca aceasta indispensabilă soluţie să-i fie înlocuită, se află 
la o distanță de şapte zile de marş forțat... iată doar cîteva din multele aventuri întîmpinate de expediţie. 
Samuel Bourne observă în însemnările sale: „Cred că entuziasmul pentru fotografie nu poate depăşi 
acestea". 

Cu trecerea anilor, chimistii, opticienii şi constructorii de aparate aduc mereu noi îmbunătățiri. 
După 1880, echipamentul necesar penftru o expediţie a fost mult uşurat, fiindcă clişeele nu mai trebuiau 
confecţionate la faţa locului, deci nu mai trebuia nici cortul-laborator, nici sticlele şi butoaiele grele cu 
produse chimice. Emulsiile deveneau din ce în ce mai sensibile, obiectivele mai luminoase, aparatele mai 
mici; timpii de expunere scurți permiteau fotografierea cu aparatul în mînă, fără trepiedele grele de 
odinioară. Aparatul fotografic devine încetul cu încetul un tovarăş nedespartit de drum al indragostitilor 
munților. 

Fotografii montaniarzi au consemnat primele expediţii fotografice întreprinse în munţi, aducînd 
elogii realizatorilor. Dînd curs acestei idei continuăm cu relatarea cîtorva recorduri mai recente, stabilite cu 
ocazia unor ascensiuni în Himalaia, cînd alpiniştii, prin eforturi fizice extraordinare, au reuşit la diferite 
intervale să cucerească cele 14 virfuri ale Terrei, încadrate în aşa-zisa familie a „optmiiariloor”. Vom 
consemna pentru istoria fotografiei montane numai trei ascensiuni, menite prin particularitatile împlinite, să 
fie considerate recorduri. În aceste cazuri, ca dealtfel la toate ascensiunile în premieră, fotografia are, după 
cum vom vedea, un rol important. Este drept, că performanţa realizării fizice a fotografiei nu se apropie de 
cea a înaintaşilor, ea fiind uşurată de calitatea aparatului şi a peliculei. În schimb însă, valoarea imaginilor a 
crescut înzecit, pentru că prin inedit au devenit automat document istoric, menit să ateste cucerirea virfului 


respectiv. lată dar, că fotografia în acest caz are un rol dublu: pentru alpinişti şi alpinism este documentul 
istoric şi dovada ajungerii pe vîrf, pentru fotograf şi fotografia montană un record al fotografiei terestre. 

Fără să intrăm prea mult în amănunte redăm în cele ce urmează, ordinea cronologică a 
recordurilor, unde, după cum vom vedea, istoria va fi obligată să consemneze, fără putinţa de a le deosebi 
Valoarea, trei recorduri. Unul al primilor alpinişti care au cucerit şi fotografiat un optimiar, celălalt al 
primilor alpinişti care au cucerit şi fotografiat decanul de altitudine al optimiarilor, al treilea pol al 
pămîntului, vîrful Everest, şi al treilea, ceva mai deosebit, consemnează primul alpinist care a reuşit să 
cucerească un optimiar escaladat de unul singur, pe ultima porțiune a virfului Nanga Parbat. 

Am văzut că începuturile recordurilor fotografice au fost în Alpi, patria alpinismului. Mai tîrziu, 
odată cu perfecționarea materialeloi şi echipamentului tehnic pentru practicarea alpinismului sînt asaltate şi 
cucerite marile virfuri ale continentelor. In Africa, Kilimanjaro, 1889, în America de Sud Aconoagua, 
1887, cel al Americii de Nord, Mc. Kinley, în 1913. Fiecare din aceste vârfuri a reprezentat şi pentru 
fotografia montană un record. 

Asia, cu supremaţia ei în ceea ce priveşte înălțimile maxime, are o istorie aparte. Pînă la începutul 
secolului nostru, din cele 14 vârfuri, componente ale familiei optimiarilor, nu fusese cucerit nici unul. 
Istoria cuceririi optimiarilor reprezintă încoronarea marilor nazuinte ale alpiniştilor, este un exemplu de 
voință a omului — dorinţa lui de a împinge cunoaşterea mereu înainte. Secolul XX, datorită progresului, a 
mărit viteza deplasării, reducind astfel distanţele în favoarea perioadelor de linişte ale musonului. Începutul 
a rămas totuşi greu şi a cerut de multe ori sacrificii supreme. Piatra de hotar a marilor victorii a fost pusă în 
anul 1950. Pînă atunci fotografia avea un record de altitudine montană terestră, realizat de englezi, care 
reuşiseră în 1924 şi în 1933 să ajungă la 8527 m, fără ca să cucerească însă virful Everest, pe care-l 
atacaseră. În consecință ei stabiliseră un record fără glorie. 

Francezii, cu o echipă de alpinişti fără multă experiență himalaiană, organizează în 1950 o 
expediție avînd ca obiectiv un vîrf aflat pe teritoriul Nepalului, în Himalaia Centrală. În ierarhia 
optimiarilor el ocupa, cu cei 8 078 m ai săi, locul zece. Numele lui, după cum arată lucrările de specialitate, 
este legat, ca atîtea altele, de panteonul religiei hinduse. Tradus însemnează „Zeița bogată în hrană", deci o 
divinitate a belşugului. Fără să arătăm peripetiile şi sacrificiile, expediţia franceză reuşeşte la 3 iunie 1950, 
prin echipa de vîrf, compusă din L. Lachenal şi M. Herzog să ajungă pe Anapurna: 8 078 m. 

Un fragment din momentul ajungerii pe vârf îl redăm, povestit de M. Herzog: „O bucurie de 
nedescris ne umple inimile. Ah, ceilalți ! Dacă ar şti ! Dacă toți ar şti !... Pe creasta de ghiata, împodobită 
de o cornisa, ce spînzură deasupra prăpastiei înfricoşătoare, cei doi îndeplinesc ceremonialul victoriei. 
Herzog scoate din sac un mic drapel francez şi-l agata de piolet pentru fotografia tradițională. „Puțin mai 
tîrziu, odată cu ,,clic-ul" declanşatorului de la aparat, istoria consemna pentru alpinism şi fotografia 
montană terestră cîte un record; cucerirea şi fotografierea primului vîrf de peste 8 000 m altitudine. 

Recordul acesta avea să-l doboare, trei ani mai tîrziu — adică la 29 mai 1953 — expediţia engleză 
care, cu echipa de vîrf, compusă din E. Hillary şi Tensing Norke, reuşesc să cucerească vîrful Everest, 8 
848 m. 

În descrierea ascensiunii finale apare foarte des preocuparea lui Hillary pentru fotografie. Iată un 
pasaj deosebit de concludent „Era ora 11,30. Încercam un sentiment nebănuit de uşurare — lunga noastră 
cucerire se terminase, iar vîrful fusese atins...". Hillary, după ce continuă să redea sentimentele cuceririi, îşi 
dă seama că nu poate zăbovi prea mult pe vîrf, din cauza oxigenului din butelie care era pe terminate. 
Totuşi nu pleacă pina nu realizează cîteva fotografii. Iată un fragment, din care se desprind cele arătate de 
rioi: „Nu avem timp însă de pierdut! Mai întîi trebuie să iau cîteva fotografii şi apoi să cobor în grabă. Am 
oprit oxigenul şi am lăsat în jos aparatul. În aceeaşi clipă mi-au venit în minte urmările nefaste ale acestui 
gest de care fusesem avizat, dar care, în clipa de fata, nu-mi dădea nici un motiv de temere. Am scos 
aparatul de fotografiat din buzunarul hainei de vînt şi cu un gest stîngaci din cauza mănuşilor groase de pe 
miini, l-am deschis. Am ataşat parasolarul şi filtrul pentru raze ultraviolete şi apoi am coborit putin pe 
creastă ca să pot cuprinde tot vîrful în cîmpul aparatului. Tensing aştepta cu multă răbdare şi cînd l-am 
anunţat că e gata, a desfăcut steagurile, înfăşurate in juruil pioletului şi, stînd chiar pe vîrf, le-a ridicat 
deasupra capului..." „..îmbrăcat în voluminosul lui echipament şi cu steagurile filfiind furios în bătaia 
vîntului, tabloul pe care-l oferea era într-adevăr impresionant. Eram sigur că fotografia avea să fie foarte 
reuşită dacă, bine înțeles, ieşea..." 

Din locul ales pentru fotografierea lui Tensing, Hillary revine şi continuă să fotografieze şi în alte 
direcții. „Acum sînt din nou pe vîrf şi am început să iau fotografii documentare în toate direcțiile. Vremea 
era extraordinar de frumoasă...". Marea importanţă acordată de Hillary fotografiei confirmă odată în plus ca 
ea reprezenta dovada si imortalizarea momentului istoric cînd primii oameni cucereau „vîrful lumii”, cel 


mai înalt punct al globului, al cărui asalt durase 32 de ani. 

În acelaşi an alpinismul şi fotografia aveau să înregistreze alt record cu totul neobişnuit pentru 
ascensiunile din Himalaia! "Hermann Duhl reuşea în cadrul unei expediţii germane să urce singur pe ultima 
porţiune şi să cucerească la 3 iulie 1953 vîrful Nanga Parbat. 

În povestirea lui Herman Buhl asupra ultimului asalt, reiese clar importanța acordată de el 
aparatului de fotografiat (se afla la 7 500 m altitudine): „La începutul urcuşului abrupt îmi las rucsacul iau 
cu mine numai hanoracul, drapelul pentru vîrf, aparatul de fotografiat”. Cînd ajunge în preajma virfului, din 
nou se evidenţiază preocupările lui pentru fotografie: „ca alpinist, sînt conştient că lupt pentru un vîrf de 8 
000 m încă necucerit, pentru care au pornit şapte expediţii şi care a cerut atîtea victime. Mai înghit o gură 
de Coca; renunţ la betele de schi — nu mai pot umblă; în patru labe mă tîrăsc aproape spre vîrf. Deodată, 
observ că mă aflu pe vîrf. Nici nu mă simt în stare să mă bucur. Este ora şapte seara. Scot fanionul tirolez 
din buzunar, îl leg de piolet, fac cîteva fotografii spre Rakhiot Peak, spre vîrful premergător, spre platou şi 
Şaua de Argint..." 

Iată cîte documente i-au trebuit lui Buhl pentru ca să fie sigur că venind jos, i se va putea 
recunoaşte victoria. Fără o fotografie, cucerirea virfului ar fi fost pusă în cumpănă, dar aşa, ea a fost de 
necontestat. 

Cu aceste trei recorduri ale alpiniştilor, fotografia montană îşi încheie unul dintre cele mai 
senzaţionale capitole ale istoriei marilor cuceriri, dar odată cu ele deschide alt capitol, mult mai interesant, 
acela de a populariza măreția munţilor şi lupta inegală a omului cu natura. Cărţile, dar mai ales albumele de 
fotografii, devenite adevărate opere de artă, au stirnit interesul marelui public. Ele, în afara bunei 
propagande, popularizează o disciplină sportivă deosebită, arătînd că cei care o practică posedă, pe lîngă 
calități fizice deosebite, şi cunoştinţe de mare rafinament fotografic, întrebarea pusă de noi acum este: poți 
fi montaniard fara să fi fotograf ! Şi tot noi răspundem: Nu ! Categoric nu ! 

Astăzi, cînd scoateţi din buzunar micul aparat de fotografiat „ca să faceţi o poză", ginditi-va o 
clipă la înaintaşi. Poate că veți pretui mai mult avantajele pe care le aveţi. Poate, acest gînd spre trecut, va 
deveni un îndemn ca uşurinţa fotografiatului să fie compensată de o pondere mai mare acordată calității 
fiecărei imagini. Va inchipuiti cit de mult era cumpănit subiectul unei imagini şi modul in care trebuia 
realizată ea, dacă se cerea atîta efort! 

Imagini fotografice pot fi realizate în cele mai diferite feluri şi genuri. Toate însă trebuie să se 
caracterizeze printr-o trăsătură comună: „să comunice ceva". Acest ,,ceva" poate fi o informatie în cazul 
fotografiilor genului documentar, lansarea, confirmarea sau sprijinirea unei ipoteze ştiinţifice, mărturisirea 
unei emoţii sau a unui gînd. Fără această trăsătură a comunicabilitatii, fără deschiderea spre un dialog 
interesant, captivant, mişcător, imaginile îşi pierd rostul, menirea de a exista. 

De la prunele fotografii de munte şi pînă azi s-au făcut milioane de fotografii. Ceea ce la 
începuturi putea fi considerat bun, frumos, interesant, azi a căpătat ceea ce s-ar putea numi „uzură morală". 
Nu poţi continua să-i imiti pe înaintaşi, pe deschizatorii de drumuri. Trebuie neapărat să vii cu un aport 
personal iar acest aport personal devine cu atît mai greu, cu cît sînt mai mulți înaintaşi ingenioşi. 

Pe de altă parte, progresele spectaculoase realizate în chimie şi tehnica fotografică trebuie să fie 
mai bine exploatate în imaginile realizate. Multe imagini făcute cu „scule" dintre cele mai moderne, arată 
ca şi cum ar fi fost făcute cu aparate rudimentare, echipate cu obiective necorectate. Apoi, peliculele mult 
mai sensibile şi obiectivele mult mai luminoase ar trebui mai eficient utilizate pentru a infatisa muntele in 
condiții mai nefavorabile de lumină, cînd noaptea se îngînă cu ziua, cînd umbrele par fantomatice, cînd se 
petrec atîtea în lumea plantelor şi a animalelor. Nici obiectivele cu distanțe focale atît de diferite nu se 
,simt" în imaginile realizate — rar se văd efecte frapante de superangular, aplatizări prin teleobiective. Rar 
se fotografiază efervescenta lume care se vede de la o distanță mai mică de un metru. Şi materialele color... 
ce aliat de nădejde este culoarea, atît în documentare, cit şi în artă ! De cite ori se trădează acest aliat ! Ce 
puţin i se cunoaşte puterea şi cît de greşit îl folosim ! 

Cîteva gînduri la un început de carte. Cîteva gînduri despre spiritul în care ar trebui fotografiat. 
Acest spirit ar trebui să fie un amestec bine ,,strunit", realizat din mişcarea şi entuziasmul înaintaşilor, 
cunoaşterea concepțiilor şi gusturilor contemporanilor noştri şi aportul fiecăruia, ca personalitate creatoare 
originală, stăpîn pe limbajul specific fotografic şi pe tehnica cea mai înaintată. 


2. CUM PREGĂTIM O EXCURSIE — ECHIPAMENTUL — ALIMENTAŢIA — 
IGIENA — ANTRENAMENTUL — PRIMUL AJUTOR 


Nenumărate sînt binefacerile pe care un orăşean al secolului nostru le poate afla în practicarea 
drumetiei montane, cu condiţia, bineînţeles, s-o facă cu măsură, rational, fiecare după forțele proprii după 
caracter şi preferinţe. 

Frumusetile alpestre ale Carpaţilor sînt accesibile astăzi tuturor oamenilor care doresc să le 
cunoască. Dintre ele însă, natura îşi păstrează ascunse unele curiozitati dăruindu-le numai acelor drumeti, 
care prin efort si.perseverenta i-au putut învinge obstacolele. 

„Cine fotografiază, păstrează o parte din viata", spune un tratat de fotografie şi nimănui nu i se 
potriveşte mai bine zicala, decît iubitorilor de munte. Ei simt neîncetat nevoia întoarcerii cu gîndul la 
peregrinările prin munţi. Pentru ei amintirile şi întîmplările trecutului sînt izvoare de reimprospatare pentru 
ceea ce vor realiza în viitor Fotografia le va fi mijlocul ideal de a perpetua, întorşi în viata oraşului, 
senzațiile încercate în mijlocul munților, iar feluritele lor aspecte, prinse în atîtea imagini, vor reaminti 
măreţia, pitorescul sau asprimea muntelui, expresia unui efort fizic, viata de cabană, escaladările, peripetiile 
etc. 

Pentru drumetul fotograf, poate mai mult decit la alții, programul şi alegerea itinerarului comportă 
o preocupare deosebită. Cei prevăzători şi-au adunat cu mult timp înainte materialul documentar în legătură 
cu itinerarul şi cunosc, din hărţile consultate, orientarea traseului fata de soare. Şi-au ales ca tovarăşi de 
drum oameni cu aceeaşi pasiune sau dintre acei drumeti, dispuşi să aştepte cînd norul, lumina sau unghiul 
de poză nu corespunde regulilor fotografice. În sirsfit, la alegerea traseului au ţinut seama de anotimp. 

La munte anotimpurile sînt foarte capricioase. Uneori vara este mai răcoroasă decît primăvara ori 
toamna înregistrează geruri mai puternice decît ale iernii. Adeseori sîntem înclinați să nesocotim condițiile 
atmosferice atît de schimbătoare la altitudine. 

Un capitol special îl formează echipamentul. Anotimpurile la munte se diferenţiază foarte putin. 
Iarna se confundă cu toamna şi vara cu primăvara. Uneori în miezul verii putem trece de la un anotimp la 
altul în cîteva ore şi atunci, echipamentul, uneori neglijat în favoarea aparaturii foto sau a alimentelor, 
începe să-şi spună cuvîntul. 

Echipamentul. Nu intenţionăm să enumerăm aici echipamentul cu toate caracteristicile lui, dar 
găsim că e datoria noastră să amintim că reuşita unei ascensiuni depinde mult de el. De aceea nu-l vom 
neglija. [1 vom folosi potrivit anotimpului tinind seama că trebuie să fie uşor, comod şi călduros. 

Bocancii sînt obligatorii. Cei din comerţ, prevăzuţi cu talpă de cauciuc, au aderenta bună, sînt 
uşori şi bine croiti, ceea ce este foarte important, de aceste calități depinzind buna dispoziţie în ascensiune 
şi siguranța deplasării „alături de drum", pentru căutarea unghiului de poză. Incaltindu-i după regulă, cu 
două perchi de ciorapi, una de bumbac şi alta de lind, vom evita rosăturile şi transpiratia excesivă a 
picioarelor. 

Ciorapii de rezervă, caciulita şi manusile joacă uneori roluri importante în excursii. De aceea să nu 
uităm că acestea se încadrează în categoria echipamentului obligatoriu. 

Pentru că moda lansează mereu modele noi, nu ne vom opri asupra tinutei vestimentare, dar 
recomandăm la haina de vînt şi la pantaloni buzunare suplimentare, necesare accesoriilor foto 
(exponometru/ filtre, parasolar etc.). 

Ca şi la bocanci, insistăm în mod deosebit asupra pelerinei de ploaie. În general, pentru 
confecţionarea ei se folosesc materiale plastice. Pelerina ideală este aceea fără mineci. Gluga fixă sau 
detaşabilă trebuie să aibe pe margini un şiret care, prin strîngere, să asigure fixarea ei în jurul feţei. 
Mantaua lungă pînă sub genunchi, va fi croită larg pentru a acoperi corpul cu rucsacul pe spate. Sub un 
asemenea j ,,acoperis" orice aversă nu va putea uda aparatura, dar ne va împiedica sa fotografiem. Un 
drumet care se respectă, fotografiază si pe ploaie. În această situație recomandăm pentru protejarea 
aparatului, pus în j staţie, o umbrelă pliantă. 

Rucsacul ideal ar fi cel care merge singur. Din păcate acesta încă nu s-a inventat. Diversele forme 
existente în comerț satisfac pe deplin nevoile în ascensiune. Mai nou şi foarte la modă „se poartă” rucsacul 
cu cadrul metalic. Modelul este prevăzut cu mai multe compartimente, ceea ce permite ca aparatura foto să 
fie ținută separat. Printr-un dispozitiv special, fixat pe samar, compartimentele rămîn detaşate de spate. 
Povara se poartă uşor, datorită centrului de greutate bine calculat şi curelelor care nu jenează umerii. Cînd 
pornim la drum să nu uităm că; prin înlăturarea obiectelor agatate de rucsac, realizăm o ţinută estetică bună 
şi o repartizare uniformă a greutăţii transportate. Cu toate avantajele enumerate, dacă luăm lucruri multe, 


rucsacul va fi tot greu, iar un fotograf, ca să poată „vedea”, trebuie să evite excesul de greutate, renuntind la 
lucrurile care nu sînt absolut necesare. În cazul drumetului-fotograf accesoriile sînt de două categorii: ale 
aparatului fotografic şi cele personale. 

Accesoriile obligatorii pentru drumet sînt: chibriturile, lanterna în stare de funcţionare, briceagul 
sau cuțitul, bidonul pentru apă, articolele de toaletă şi igienă, dacă excursia depăşeşte 24 de ore, iar atunci; 
cînd are rolul de conducător o mica trusă sanitară (vezi subcapitolul „Igienă şi primul ajutor”). 

Pentru ascensiunile de lungă durată, mai ales în cele cu înnoptările la cort, unele accesorii 
facultative se încadrează, din necesitate, în rîndul celor obligatorii. Din gama extrem de variată a acestora 
recomandăm: cutia de alimente, tacîmul, farfuria şi cana din plastic sau metal şi un mijloc de încălzire a 
hranei, care să funcţioneze cu spirt, gaz sau alt combustibil. 

Cortul îl folosesc drumeţii care şi-au propus să înnopteze unde le place şi la ora dorită. El creează 
o independenţă în acțiune, înlătură grija găsirii unui loc de dormit la cabană şi zorul de a ajunge înaintea 
întunericului la un adăpost oarecare. Deoarece modelul şi culoarea cortului depind de gustul fiecăruia, 
recomandările noastre se rezumă numai la calităţile care l-ar face să fie ideal pentru o echipă de două — 
trei persoare. Iata-le: să nu fie voluminos, să fie uşor şi corespunzător numărului de persoane care-l 
folosesc, să poată fi montat repede şi fără complicaţii, să aibă fundul impermeabilizat, să nu treacă apa prin 
pînza acoperişului, să aibă un dispozitiv pentru închidere-deschidere care să nu se defecteze. În acest caz 
copcile sau şiretul sînt de preferat fermoarului. De terenul şi orientarea aleasă pentru instalarea cortului, 
depinde odihna de peste noapte. Aşadar în timpul deplasării, cu două ore înaintea apusului începem 
căutarea unui loc pentru bivuac. De obicei drumeții cunosc tehnica montării cortului şi ştiu că el trebuie să 
fie aşezat pe un loc plat, uscat şi în apropierea unei surse de apă potabilă. Pe creste avem întotdeauna 
curenți reci sau vînturi neplăcute; pe fundul văilor sau în depresiuni, temperatura este mai răcoroasă. De 
aceea să instalăm bivuacul la jumătatea pantei, unde ne asigurăm o climă blîndă şi lipsită de curenţi. În 
cazul că avem pădure, instalăm cortul la marginea ei sau în luminişuri. Pădurea de foioase are solul mai 
umed; deci va fi mai rece. Pădurea de răşinoase are solul mai uscat, deci va fi mai cald. Bivuacurile din 
zona alpină e munţilor le instalăm la adăpost de vînturile dominante, ferite de căderea pietrelor şi 
îndepărtate de talvegul văilor. 

Chiar dacă avem saltea pneumatică, ne asigurăm o noapte plăcută, dacă pe sol. sub fundul cortului, 
aşternem suplimentar un strat de fîn, frunze sau cetină. 

Santurile din jurul cortului trebuie să aibă o scurgere bună, dacă vrem să evităm inundația cînd 
plouă. 

Salteaua pneumatică este bună, dar greutatea şi volumul ei determină multi drumeti să renunțe la 
ea. Amenajînd platforma cortului, după cum s-a mai arătat, cu fîn, frunze sau cetină, în strat gros, realizăm 
partial avantajele dormitului pe saltea. Şi pentru a fi mai convingători, amintim ca dormitul pe salteaua 
pneumatică nu ne scuteşte dimineaţa de durerile mijlocului, iar peste noapte de o umezeală neplăcută. 

Sacul de dormit cu glugă, tip sarcofag, este cel mai bun. În comerț se găsesc saci de dormit 
umpluti cu vata sintetică. Greutatea şi volumul lor sînt un impediment de neinlaturat. Totuşi sînt mai buni 
decît un pled. Un sac de dormit uşor şi călduros se realizează dacă celui cumpărat din comerț, îi umplem 
compartimentele cu puf de gâsca sau fulgi curăţaţi. Pentru realizarea unui sac de dormit călduros, un 
kilogram de puf este suficient. Atasind în interiorul sacului un cearceaf de tifon, prins în copci, dobindim 
odată cu igiena şi o căldură suplimentară foarte plăcută. 

Alimentatia. Etortul depus în ascensiune supune organismul unui consum de energie suplimentar. 
În această situaţie regimul alimentar trebuie să dea caloriile necesare pentru recistigarea forţelor diminuate. 
Alimentele consumate trebuie să fie hrănitoare, uşor asimilabile, nealterabile şi de un volum redus. 

După elementele chimice pe care le conţin, ca şi după caracteristicile ori efectele lor, substanţele 
hrănitoare de care are nevoie organismul, se împart în cinci mari grupe: protide (albumine), glucide 
(hidrocarbonate, adică făinoase şi zaharuri), lipide (grăsimi), vitamine şi minerale. 

Alături de aceste cinci grupe care alcătuiesc substanţele hrănitoare, tot atît de importantă este apa, 
fără de care nu este posibilă efectuarea proceselor metabolice din organism. 

Protidele au în organism un rol plastic, deoarece fără ele nu se pot reconstrui „piesele uzate" din 
ţesuturi, nici nu se pot construi țesuturi noi. Nevoia de protide variază după felul şi intensitatea efortului, 

In ascensiunile cu efort moderat, interesînd întregul organism, un drumet în 24 de ore are nevoie 
de 120 g de protide, din care 60% de origine animală. 

Glucidele sînt foarte importante, pentru că în organism ele acoperă consumul energetic, energia de 
creştere şi de reconstrucţie a țesuturilor, ca şi căldura corpului. Varietatea lor este foarte mare. Ele sînt cu 


atît mai importante pentru drumeti (mai ales cele uşor asimilabile), deoarece cresc rezistența organismului 
la efort. Organismul are neapărat nevoie de glucide suficiente şi pentru arderea completă a lipidelor. 
Potrivit retetelor întocmite de specialişti, unui drumet aflat în ascensiune îi trebuie 500-700 g glucide în 24 
de ore. Pentru a evita constipatia, se vor consuma zilnic circa 50 g de glucoza. Deşi sînt foarte utile, excesul 
de glucide trebuie evitat deoarece poate produce crampe, arsuri, gaze şi hiperaciditate. 

Lipidele prezintă un sector foarte important, datorită valorii lor energetice ridicate, rolului plastic 
şi participării la structura intimă a creierului, nervilor, la structura fină celulară, ca şi la întreaga organizare 
a țesuturilor. Lipidele, destul de variate în compoziţia lor chimică, asigură un fel de izolare a tuturor 
elementelor microscopice şi ultra-microscopice. Fără această izolare, nici fermentii, nici influxul nervos, 
nici contracția muşchilor, nici secrețiile glandulare nu s-ar putea petrece normal. Unui adult îi este necesar 
zilnic un gram de lipide pe kg/corp. În ascensiuni se recomandă 110—116 g lipide în 24 de ore. 

Mineralele, a căror familie este numeroasă, sînt asimilate dintr-o serie de alimente. Considerînd că 
şi aşa am depăşit caracterul lucrării noastre, ne rezumăm a le enumera, fără a arăta rolul fiecăruia. Cele mai 
importante sînt: fierul, calciul, fosforul, sarea, sulful şi iodul. 

Vitaminele sînt indispensabile alimentaţiei. Ele dau substanțelor alimentare unele calități fără de 
care organismul uman nu le poate folosi. Prin urmare vitaminele sînt indispensabile vieţii. Este ştiut că 
vitaminele lucrează în doze minime. Aceasta înseamnă că nu au rolul de aliment propriu-zis. Ele intervin 
indirect, activînd procesele biochimice şi fiziologice, avînd un rol de catalizator. 

Pentru omul normal şi în cazul nostru pentru drumetul aflat în efort, trebuie reţinut doar faptul de 
primă importanţă, că vitaminele sînt necesare atît pentru reglarea proceselor, prin care se face eliberarea 
energiei potențiale a alimentelor, cît şi pentru stimularea reacţiilor care asigură refacerea funcţională a 
organismului. 

Punînd accentul pe nevoile drumetului care face ieşiri săptămînale la munte pentru ascensiuni, 
vom aminti, fără a intra în detalii, caracteristicile vitaminelor: 

— vitamina B şi C controlează randamentul neuro-muscular; 
— vitamina B susţine sistemul nervos; 

— vitamina A şi C apară organismul de infecții; 

— vitaminele K, A, D menţin rezistenţa diferitelor ţesuturi. 

Reţete asupra alimentelor ce pot fi consumate într-o excursie nu pot fi date, drumetul avînd uneori 
preferinţe deosebite. Aceasta nu înseamnă că în cutia de alimente vor fi luate mîncăruri preparate cu mare 
rafinament gastronomic. Unele manuale recomandă pentru o excursie de 24 de ore consumarea de alimente 
proaspete. Gustările sub formă de sandviş se vor face cu unt, şuncă, brînzeturi, ouă fierte, carne fiartă de 
preferat pasăre, legume de sezon (roşii, ardei) şi fructe de sezon. Nu trebuie să lipsească dulciurile (zahăr, 
miere, rahat, glucoza). 

[..] 

Din gama alimentelor ce pot fi consumate in ascensiuni dam mai jos un tabel, urmind ca drumetul 
sau alpinistul, după preferinta sau pofta de mîncare ce o are, să-şi procure cantitățile dorite, fără sa 
depăşească în 24 de ore 3 000 de calorii, cînd întreprinde o ascensiune turistică, sau 4 000 de calorii pentru 
o tură alpină. Tabelul cuprinde şi unele alimente care obişnuit se folosesc în ascensiuni de durată. Ele pot fi 
procurate pe traseu de la stîne, magazinele alimentare ale forestierilor, de la gospodării cu grădini pe lîngă 
casă. Tabelul ajută la întocmirea unor reţete de hrană variate, bazate pe cele cinci principii alimentare, 
uşurează calcularea procentelor şi arată echivalentul caloric al produselor alimentare pe 100 gr. 

Apa reprezintă 75% din. greutatea corpului. Aportul zilnic de apă trebuie să fie în echilibru cu 
eliminările care se lac (în condiţiile de efort evident vor fi mai mari şi deci consumul de lichide mai mare), 
într-un organism normal consumul excesiv de apă nu duce la reținerea ei. Un om sănătos consumă zilnic 
1,5 1 de apă în băuturi si cam | litru în alimente, iar circa 400 ml rezultă din metabolismul protidelor, 
lipidelor şi glucidelor. Prin urină se elimiră circa 1,5 1, prin fecale 200 ml, prin piele 600 ml şi prin plamini 
600 ml. Alimentele procură organismului apa necesară. În special supele şi compoturile. 

Băutura normală este apa, de preferință de izvor. Ori de cîte ori există îndoieli asupra calităţii ei, 
apa trebuie fiartă. Calitatea răcoritoare a apei poate fi sporită prin adaosuri de siropuri, sucuri de fructe, în 
special de lămîie sau portocale, care sînt şi un real stimulent al digestiei. La cabane putem consuma apa 
minerală. Apele minerale simple sau cu siropuri contribuie la mineralizarea organismului şi la normalizarea 
digestiei. Apele minerale uşor sărate şi alcaline reglează eliminările renale, iar cele slab gazoase sînt un 
stimulent pentru digestie. 


Igiena este arta de a întreţine sănătatea. 


Igiena individuală recomandată drumetilor cuprinde trei grupe importante: igiena corporală, igiena 
imbracamintii şi igiena încălțămintei. Pielea are rolul de a apăra corpul de acţiunile dăunătoare ale frigului, 
căldurii, umezelii, vîntului, loviturilor, reprezentînd o barieră în calea pătrunderii microbilor în organism. 

Glandele, care produc grăsimea (glandele sebacee) şi care produc transpiratia (glandele 
sudoripare), contribuie la eliminarea prin piele în timpul excursiei a unui număr important de substanțe 
vătămătoare care se formează în organism. 

În excursie, ca şi în viata de toate zilele, starea de curăţenie a pielii se modifică în permanenţă, 
datorită impurităților din mediu] extern, sărurilor rămase pe piele în urma evaporării transpiratiei, cit şi 
datorită grăsimii care favorizează reținerea prafului şi a microbilor. Deci menținerea curată a pielii prin 
spălare este de mare importanţă. 

Ştim că viaţa în aer liber are o înrâurire bună asupra sănătăţii. Razele soarelui sau şfichiuirea 
gerului, aerul tare, primenit de ozonul răşinoaselor, mişcarea, destinderea nervoasă prin ruperea de cotidian, 
toate contribuie la regenerarea organismului, la călirea lui, la refacerea forțelor şi capacității de muncă. Nu 
putem beneficia de acest elixir al sănătății, obținut prin intermediul drumetiei, dacă nu respectăm cele trei 
reguli de igienă individuală, menționate mai sus. 

Igiena imbracamintii ne obligă să intrăm putin in detalii, pentru că s-a constatat în ultima vreme 
tendința unora de a folosi o ţinută vestimentară, ieşită din comun. Ea este folosită de unele persoane din 
dorința de a fi „mai interesante" sau pentru a atrage atenţia asupra „uriaşelor peripeții", ce le-a ,,infruntat" 
în drumetiile montane. Unii poartă pantaloni blue jeans (blugi), care prin croiala lor au fost ginditi pentru 
călăreţi şi mai putin pentru turişti sau alpinisti. Îmbrăcămintea igienică trebuie să fie şi adecvată activităţii 
respective. Specialiştii, vorbind despre îmbrăcămintea de munte, spun că ea are rolul de a menţine 
constantă şi normală temperatura corpului de a-l proteja împotriva frigului, vîntului, umezelii, căldurii etc. 
Îmbrăcămintea igienică trebuie să îndeplinească următoarele condiţii: să permită ventilatia aerului prin 
țesătură, pentru a asigura respirația pielii — deci lîna şi bumbacul vor fi materialele preferate pentru 
confecționarea lor; să fie colorată în raport cu anotimpul (vara culori deschise, iarna invers); să fie adaptată 
dimensiunilor corpului; să fie curată. Drumetul-fotograf, mai mult ca oricare altul, va reţine că o imagine cu 
turişti echipați frumos — elegant chiar — va ridica valoarea fotografiei, stirnind admirația privitorilor, în 
timp ce „tabăra adversă", îmbrăcată ,,original", va fi detestata. 

Rufăria de corp ridică probleme multor drumeti. Nu ne propunem să dăm aici reţete, dar amintim 
că se poate spăla şi usca orice rufă chiar şi în timpul excursiei. 

Încălțămintea potrivită dimensiunii piciorului este singura care asigură o circulaţie a singelui 
normală şi nu produce rozături în timpul mersului, iarna nu favorizează degeraturile. 

Purtarea încălțămintei cu tocuri înalte de către fete este contraindicată. 

Întrucât picioarele au un rol important în drumeţie, să le ingrijim, spălîndu-le şi protejindu-le cu 
ciorapi curati. 


Antrenamentul. Ascensiunile schimbă modul obişnuit de viata. De la comoditatea vieţii cotidiene, 
trecem la un efort susținut şi de lungă durată. Pentru a preîntîmpina neplăcerile oboselii şi ratarea unor 
fotografii bune, recomandăm inițial programarea ascensiunilor pe trasee scurte, cu diferenţe de nivel mici, 
adecvate vîrstei şi condiţiei fizice. 

La începutul sezonului turistic (în cazul cînd iarna nu am ieşit la munte), excursia de aclimatizare 
a drumetilor ce au depăşit 40 de ani, poate dura 4—5 ore pe un traseu cu 600 m diferenţă de nivel. 

Să nu bravăm ! Din practică ştim că un om sănătos poate parcurge şi fără antrenament distanțe 
mari. Întors acasă, el se va lăuda cu performanța stabilită si eventual cu efortul de voință depus. 
Drumetului-fotograf i se cere însă mai mult. Pasiunea nu-i cere numai deplasarea în sine. El trebuie, aşa 
cum s-a mai spus, să caute, să găsească şi să interpreteze un subiect fotografic. Fără un bun antrenament, 
subiectul nu poate fi văzut. Drumetul neantrenat oboseşte repede, este plictisit şi nervos; pregetă să 
fotografieze şi dacă o face, constată în laborator, cînd copiază filmul, că i-a tremurat mîna. 

Foarte multi drumeti neantrenati simt în timpul ascensiunii tulburări, cauzate de altitudine. 
Presiunea aerului, care scade pe măsură ce altitudinea creşte, provoacă unor persoane svicniri în tîmple şi 
vijiituri în urechi. Senzatiile dispar odată cu adaptarea care, de obicei, pentru Carpaţii nostri, se face în 
cîteva ore. 

Uscăciunea aerului şi acţiunea soarelui la altitudine, pe creste sau pe platouri este mult mai 
puternică decât în văi. În consecință transpiratia se evaporă mai repede, putînd cauza în timpul repaosului 
răceli. Un alt pericol îl constituie soarele. Razele lui, pătrunse prin aerul pur, pot provoca insolatii şi, pe 
ceață sau iarna, oftalmii. Este bine să luăm măsuri din timp, să ne îmbrăcăm cînd sîntem incalziti şi stăm la 


repaus, să ne ferim de insolatie şi să purtam ochelari cu lentile din sticlă (nu din materiale plastice), iarna 
sau cînd mergem printr-o ceaţă puternic luminată (lăptoasă). 

Temperatura ca şi celelalte condiții atmosferice variază nu numai în raport cu altitudinea, ci şi cu 
anotimpurile. 

Fiind vorba de vreme, precizăm că la munte deosebim două sezoane: unul bun dar capricios, 
cuprins de la mijlocul lunii mai pînă la sfîrşitul lunii octombrie, şi altul mai dur, desfăşurat pe intervalul 
lunilor noiembrie — mai. 

Primul sezon (de vară) este dominat de temperaturi superioare lui zero grade. Lapovita şi 
ninsoarea cad rar; aversele de ploaie sînt frecvente; de pe la mijlocul lui august pînă la sfîrşitul lunii 
octombrie zilele sînt însorite, aerul este pur, nopțile sînt reci, cade bruma. Intervalul acesta este cel mai bun 
pentru realizarea fotografiilor. Culorile, cu nuanţe diferite, şi umbrele lungi sînt stimulentul dar şi ajutorul 
acelora care, cunoscîndu-le efectul, pot interpreta şi realiza imagini pline de farmec şi poezie. 

Sezonul al doilea (de iarnă) îşi arată asprimea intermitent. Are intervale foarte lungi, dominate de 
vreme secetoasă cu zile însorite. Cu schiul sau pe jos, dar echipați corespunzător anotimpului, se poate 
ajunge, cînd zăpezile permit, şi în zonele înalte ale muntelui. Trebuie reținut însă că este foarte periculoasă 
pătrunderea în zonele de abrupt, unde cornişele, pantele cu zăpadă îngheţată sau avalanşele pun probleme 
de tehnică alpină, ce nu trebuie ignorate. 

Anotimpul sportului alb, prin caracteristicile lui capricioase, prezintă o nesfirsita gamă de subiecte 
fotogenice, şi pot fi găsite de acei care ştiu „să vadă" pe un perimetru mic şi în zone mai puţin periculoase. 


Obiceiuri la care trebuie să renuntam. Obiceiurile contra regulilor de igienă ajung uneori să aibă o 
răspîndire mai mare decît cele recomandate. În cele ce urmează ne-am propus să facem o incursiune în 
lumea lor, alegînd numai două: alcoolul şi tutunul. 

Băuturilor alcoolice li se acordă de unii calități cu totul străine de efectul lor real. Astfel se spune 
că berea ingrasa, că vinul fortifică şi că votca, tuica sau coniacul încălzesc pe timp friguros şi dau putere. 

Ştiinţa a ajuns la o deplină cunoaştere a problemei, concluzia fiind categorică: alcoolul sub orice 
formă este vătămător în sport sau în ascensiuni, fiind incompatibil cu efortul. Desigur că este o scară 
gradată a pericolului pe care-l reprezintă alcoolul, o scară în funcție de cantitatea şi tăria lui şi de toleranța 
organismului. 

Cercetîndu-se consumul de energie şi durata unei ascensiuni pe munte la acelasi turist, după ce a 
băut un litru de bere, consumul de energie a fost cu circa 14% mai mare, iar timpul cu 20% mai lung. 

Să vedem acum cărui fapt se datoresc aceste scăderi, în contradicţie cu impresia de creştere a 
forţei, hotaririi, curajului etc, pe care o resimte cel ce consumă alcool. 

În general, acțiunea tonică, stimulatoare, excitantă asupra sistemului nervos, este aparentă şi 
trecătoare. Ea este urmată de o perioadă lungă de depresiune, caracterizată prin scăderea capacității de 
muncă a organismului, şi în special a sistemului nervos, ceea ce scade precizia reflexelor 

Fiziologic, fenomenul se explică astfel: alcoolul, actionind în primul rînd asupra scoarţei 
creierului, provoacă tulburarea desfăşurării normale a proceselor de excitație şi inhibitie. Micsorind 
procesele de inhibitie într-o anumită direcție, apare creşterea aparentă a capacității de muncă, curajul etc. 
Marind procesele de inhibitie în altă direcţie, se tulbură coordonarea mişcărilor, scade viteza de reacție şi 
posibilităţile de autocontrol şi de aici o mişcare greşită şi accidentul pe munte este de neevitat. 

Acţiunea de iritare a mucoaselor prin consumarea unor băuturi alcoolice mai tari creează falsa 
senzaţie de încălzire. În realitate, băuturile alcoolice, consumate în cantitate mare, produc o paralizie a 
nervilor vaso-motori care favorizează în mod deosebit inghetul. Senzatia de încălzire după băuturi alcoolice 
este o iluzie, datorită uşoarei amețeli provocate de alcool. Din această cauză nu se mai percep exact 
senzațiile de frig. Dealtfel nici senzațiile de căldură nu se mai percep, pericolul de insolatie fiind foarte 
mare pentru individul alcoolizat care, înviorat, uită de efectele periculoase ale soarelui. 

În concluzie consumul alcoolului ca băutură, chiar şi în cantităţi foarte mici, scade simţitor 
randamentul în ascensiune, fiind pentru organism un stimulent fals. Acţiunea lui reală este toxică, întocmai 
ca orice otravă. 

Pentru încălzirea pe timp friguros, pentru forte noi în ascensiunile grele, evitarea alcoolului este de 
interes vital. Un ceai cald şi bine îndulcit este pentru organism un ajutor, în timp ce un pahar de alcool este 
un fals prieten. Statisticile întocmite de-a lungul anilor au arătat că atît la schi cit şi în ascensiuni, 
majoritatea accidentatilor consumaseră înainte mai mult sau mai putin alcool. 


Fumatul este un obicei foarte răspîndit şi, după părerea multora, inofensiv. Nicotină este o otravă 


deosebit de violentă. Cîteva picături de nicotină, puse pe limbă, sînt suficiente pentru a omori în cîteva 
minute un animal. La om, nicotină acumulată prin fumat, irită intens mucoasele. Oxidul de carbon, provenit 
din arderea tutunului, foitei etc, combinîndu-se cu hemoglobina, împiedică combinarea acesteia cu oxigenul 
şi de aici buna oxigenare a ţesuturilor. În aceste condiţii suferă tocmai țesuturile cele mai specializate 
(creier, inimă, muşchi, vase, glande), căci ele sînt totodată şi cele mai sensibile la orice fel de otrăvuri. În 
ascensiuni, pe viscole sau timp geros, fumătorii sînt mai vulnerabili la degeraturi şi îngheț. Fumatul 
influenţează defavorabil şi organele de digestie, micşorînd secreția sucului gastric şi deci pofta de mîncare. 
De aici oboseala timpurie într-un efort de durată, dorința de a consuma alimente sărate sau acre, bogate în 
condimente caustice şi toxice, contraindicate în ascensiuni. 

Ne oprim aici cu neajunsurile provocate de tutun, pe care le-am enumerat în treacăt, mai mult 
pentru fumătorii tineri cu speranţa că ei, fără sacrificii de voință prea mari, vor putea abandona acest viciu 
nociv. Oricum, în ascensiune recomandăm insistent ca drumetul să-şi abandoneze tutunul încă de la plecare 
sau să-l facă uitat pînă ajunge la cabană. 


Accidentele în munţi şi primul ajutor. Din dorinţa realizării unor ascensiuni fără necazuri, am 
cuprins pentru drumetul-fotograf în acest succint subcapitol, cîteva din accidentele şi îmbolnăvirile mai 
frecvente la munte, arătînd cauzele, preintimpinarea şi îngrijirea lor, rezumate numai la cîteva recomandări 
de strictă importanţă. 

Acordarea corectă a ajutorului şi a primului ajutor în caz de accident sau îmbolnăvire acută este de 
mare importanţă. Regulile primului ajutor le învăţăm încă de acasă, pentru că aplicarea lor corectă şi 
igienică este uneori mai importantă decît tratamentul ulterior, aplicat la policlinică. După cum ştim, 
Carpaţii româneşti au altitudini modeste, iar traseele turistice, cu cîteva excepţii, nu străbat zone atît de 
periculoase, încît să genereze accidente grave. Statisticile arată că majoritatea accidentelor au fost 
provocate de acei care au nesocotit regulile muntelui, plecînd echipați necorespunzător, ignorînd pericolele 
timpului nefavorabil, abordînd trasee grele fără antrenament şi documentaţie sau necunoscînd traseul ales 
pentru ascensiune. Prin măsurile luate de echipele Salvamont s-au montat cabluri în locurile cu trecerea 
periculoasă, iar în periodele cu circulație intensă, se fac patrulări pe trasee. Datorită stațiilor de emisie- 
recepție, echipele Salvamont sosesc repede la locul accidentului, acordă primul ajutor cu multă competență 
şi transportă victima, dacă nevoia o cere, urgent şi corect la spital. 

Sînt unele accidente şi îmbolnăviri mai putin alarmante, ce pot fi tratate de bolnavi, coechipieri 
sau alte persoane, intilnite pe traseu ori la cabană. Din marea familie a acestor neplăceri montane, am ales 
pe cele mai frecvente. 


Răul de munte este un fenomen complex care conduce la autoin-toxicare. Apare la persoanele 
neantrenate. Se manifestă în zona înaltă a muntelui. În Carpaţi, cauza nu o putem atribui aerului rarefiat, ci 
mai mult efortului prea mare. 

Cauze: lipsă de oxigen (pe munți cu altitudine mare), oboseala organismului, lipsa de antrenament, 
frigul etc. 

Simptome: dureri de cap, ameteli, slăbire, vijiieturi în urechi, enervare, greturi, palpitatii şi 
mai rar respirație grea. 

Remediu: (vara) odihnă la umbră şi la adăpost de vînt; ritm de mers moderat; (iarna) căldură, 
băuturi dulci şi fierbinţi (nu alcoolice), cafea, eventual cofeină. Pentru ambele cazuri, dacă tratamentul nu 
ajută, suferindul va coborî pentru aclimatizare. Diferenţa de nivel coborîtă: minimum 500 m. 


Raul de înălțime sau ameteala înălțimilor este cu totul altceva decît raul de munte. 

Cauzele: frica de abis. 

Remediu: antrenament gradat şi supravegheat; popasuri pe locuri sigure deasupra abisului cu 
îndemnul ca cel în cauză să privească spre gol şi pe deasupra lui spre orizont. Repetările au o mare 
eficacitate. 


Epuizarea. 

Cauzele: lipsa de antrenament; nerespectarea regulilor mersului pe munte (hrană insuficientă, 
rucsac prea greu, ritm de mers susținut, popasuri puţine), viscole, rătăciri şi mai rar îmbolnăviri. 

Remediu: repaus în condiţiile unui climat blind Urmează apoi o alimentație substanțială cu 
hidrocarburi: zahăr, miere, glucoza, rahat, cafea. Dacă epuizatul acuză dureri musculare, i se aplică un 
masaj uşor. 


Insolatia. Este determinată de acțiunea directă, brutală şi prelungită a razelor solare asupra capului 
descoperit. Capul şi ceafa neferite de soare generează supraîncălzirea oaselor craniului şi acestea mai 
departe meningele şi chiar substanța cerebrală. 

Cauzele: şederea sau mersul îndelungat în bătaia soarelui; şederea sau mersul dezbrăcat ca pe 
plaje, fără să avem pregătirea prealabilă; mersul fără pălărie sau caciulita pe cap; băuturile reci şi alcoolul 
favorizează apariția insolatiei. 

Simptome: înroşirea pielii, uneori chiar băşicarea ei, oboseală, ameteala, încetinirea pulsului, 
dureri de cap, congestionarea fetii, vărsături, nevoia de a urina. 

Remediu: să ne ferim de razele soarelui; să purtăm pe cap o pălărie cu boruri; în cazul cînd ne-am 
insolat: ungem pielea cu alcool diluat, albuş de ouă, iaurt sau o tamponăm cu apă foarte caldă; aplicăm pe 
cap comprese reci pentru preîntîmpinarea congestiei 

În timpul iernii, datorită zăpezii şi purității aerului, razele ultraviolete sînt mult mai puternice, ele 
provoacă insolatia în 2—3 ore, ceea ce trebuie reținut, dacă vrem să evităm complicațiile (uneori cu urmări 
catastrofale). Iarna insolatiile se produc şi pe ceață. 

Lumina puternică a soarelui poate provoca aşa-numita ,,insolatie oculara" (oftalmia), care 
distruge uneori retina, îmbolnăvirea se produce iarna în zilele senine sau în cele cu ceață albă-lăptoasă; 
persoanele cu ochii albaştri sau verzi sînt mai vulnerabile. 

Remediu: ochelari de soare cu sticle, chiar dacă nu sînt fumurii (lentilele de material plastic sînt 
contraindicate, pentru că nu retin razele ultraviolete); picături cu novocaină, comprese reci. 


Degeraturile. În condiţiile montane, frigul reprezintă un factor major de agresiune. Prin acțiunea 
lui puternică, uneori aliată cu vintul, provoacă degeraturi. Sînt atinse zonele descoperite şi extremitățile 
corpului (urechile, nasul, uneori obrajii, degetele miinilor, picioarelor). Se produce la temperaturi joase, 
mai ales la acei cu echipamentul necorespunzator( lipsa caciulitei şi a glugii de la hanorac, bocanci strimti 
sau strînşi prea tare pe picior, ciorapi subțiri, bocanci şi ciorapi uzi, haine strînse pe corp şi insuficient de 
călduroase, mersul prea încet, epuizarea, consumul de alcool, imobilitatea prelungită etc), Fumătorii sînt 
mult mai vulnerabili la degeraturi. 

Simptome: părţile atinse au o culoare palidă, mai tîrziu lividă; extremităţile atacate sînt reci şi 
insensibile. După gravitatea lor, degeraturile sînt împărţite în trei categorii: la gradul I observăm albirea şi 
întărirea țesuturilor; la gradul II pe locurile degerate apar băşici; la gradul III locul degerat se înnegreşte, 
apare mortificarea țesuturilor. 

Remediu: purtarea unui echipament adecvat anotimpului (comod şi călduros); alimentaţie bogată 
caloric, dozarea efortului; schimbarea ciorapilor uzi; idem a manusilor; încălzirea părților atinse de frig prin 
diverse procedee: încălzirea degetelor în gură, a miinilor în axile sau între coapse, a picioarelor in miini; pe 
viscol şi temperaturi scăzute, coechipierii se supraveghează reciproc pentru a depista pe figură eventualele 
degeraturi. 

Ceea ce trebuie făcut cînd degeraturile s-au produs, este încălzirea. Cel care acordă ajutor victimei, 
o poate încălzi cu propriul său corp, aşa cum procedează eschimoşii, sau cu hainele calde, mănuşile calde, 
schimbarea incaltémintii etc. Băuturile calde sînt de mare utilitate (nu alcoolice). La cabană reîncălzirea 
devine mai uşoară. Nu trebuie să ne temem de reîncălzirea rapidă, metodă multă vreme privită cu rezerve. 
Studiile experimentale şi clinice arată superioritatea încălzirii rapide. 

Metoda frecării cu zăpadă a zonelor degerate, este periculoasă, deci contraindicată, deoarece 
promovează răcirea în continuare a acestora şi poate leza tegumentele. Apa caldă este un bun mijloc de 
încălzire. După reîncălzire, regiunile degerate vor fi pansate steril cu multă vată, pansamentul fiind lejer. 
Durerile ce apar în perioada de reîncălzire, se combat cu aspirină, piramidon, antinevralgice, algocalmin 
etc. 

Evident, în afara aspectelor locale amintite, este necesară o încălzire generală şi măsuri speciale de 
tratament în caz de şoc hipotermic. Pacientul, care a suferit şocul, trebuie să rămînă cîteva zile în repaus la 
cabană, avînd regiunile degerate pansate steril. 


Trusa de prim ajutor. Conţinutul unei truse individuale de prim ajutor este alcătuit în funcţie de 
durata şi dificultatea traseului programat. Medicamentele recomandate de noi sînt acelea ce pot înlătura 
indispozitii, îmbolnăviri sau acidente uşoare, dar frecvente la munte. Pentru cazuri mai deosebite, apelati la 
trusele sanitare de la cabane sau la cele existente în dotarea echipelor Salvamont, care sînt echipate de 
specialişti cu medicamente şi materiale pentru orice fel de accidente. 


Trusa idividuală de prim ajutor va conține: vată, septoplast, feşe, leucoplast, spirt medicinal, 


picături de davila, algocalmin, piramidon, aspirină, antinevralgic, faringosept, purgativ, carbocif. 


Suferinzii, cărora medicii le-au permis ascensiunile, îşi vor lua medicamentele recomandate. 


Prevenirea accidentelor. „Paza bună alungă primejdia rea", spune o zicală bătrinească. Luind 


zicala ca deviză a drumetului, revenim în rezumat asupra celor arătate de noi pînă acum, intelegind că 
regulile prezentate sub formă de ,,legi", vor fi mai uşor reținute: 


Nu programati o excursie în munți, dacă nu aveţi o sănătate bună. 

Alegeţi întotdeauna itinerarul potrivit antrenamentului şi posibilităților fizice ce le aveţi. 

Echipamentul vestimentar al drumetului are uneori o importanță vitală. Cînd pregătiți o excursie să-i 
acordati atenţia corespunzătoare. 

Nu intreprindeti ascensiuni singur. 

Începeți ascensiunea la primele ore ale dimineții, ca să o puteţi termina înaintea înnoptării. Mersul pe 
întuneric este foarte periculos. 

Pe vreme nefavorabilă, înapoierea din traseu este considerată performanţă de prestigiu. 

Cînd simtiti oboseala, alimentati-va des şi rational; evitati deshidratarea, nu consumati alcool. 

Muntele se cucereşte cu răbdare şi înţelepciune; curajul nu trebuie confundat cu temeritatea; nu 
bravati; tehnica mersului pe munte are reguli precise, necunoscindu-le puteți provoca accidente. 
Respectati-va tovarăşii de drum; nu părăsiți niciodată pe cel obosit; ajutati-va reciproc, cînd nevoia o 
cere. 

Înainte de a părăsi cabana, înscrieţi echipa în registrul special, arătînd itinerarul ce-l veţi urma. 
Cunoscînd ruta, echipele Salvamont pot interveni, la nevoie, mult mai repede. 

Cînd sinteti suprinşi pe creastă de furtună cu descărcări electrice, coboriti la pas pe unul din versante şi 
adapostiti-va lîngă o stinca cu vîrful plat. Dacă sinteti în pădure, stati la 4—6 m distanţă de tulpina 
copacilor. Altfel riscati să fiți electrocutati. 

Respectînd indicaţiile de pe săgețile şi tablele de orientare: „potecă accesibilă numai vara", „potecă 
interzisă iarna", „loc periculos, expus declanşării avalanselor", evitati catastrofele provocate de 
avalanse. 

Învăţaţi codul de alarmă în munți, care constă în şase semnale acustice sau luminoase pe minut. Adică, 
la fiecare 10 secunde un semnal, după care urmează un minut de pauză. 


[..]! 

Pentru drumetul care vrea să fotografieze munții, nu este lipsit de interes (chiar il sfatuim) să privească 
desene şi tablouri de peisaj din diverse epoci. Dîndu-şi singur seama de deosebirile între lucrările unor 
artişti ca Bruegel cel Bătrîn, Altdorfer, Fragonard, Turner, Corot, Manet, Cezanne, Van Gogh, Tanguy, 
Kandinsky, Grigorescu, el va putea mai lesne să înțeleagă marea varietate de opţiuni care îl confruntă la 
fiecare şerpuire a potecii pe care urcă spre înălțimi. 

Dar, este bine ca el să privească apoi cu mare atenţie cît mai multe albume cu fotografii de munte. 
Astfel va constata că este o profundă şi ireconciliabilă deosebire între „a picta" şi „a fotografia”. În unele 
privinţe sînt favorizați pictorii, în altele — şi nu dintre cele mai neînsemnate — fotografii. Privind in 
paralel cum sînt redati munții de pictori şi de fotografi, se pot trage nenumărate concluzii instructive şi, ca 
prin farmec, drumetului îi vor apărea noi idei şi soluţii pentru rezolvarea creatoare a imaginilor pe care le 
face. 


Peisajul montan se deosebeşte de celelalte genuri de peisaj, în primul rînd prin varietate. Această 
varietate este scump plătită prin eforturi mari pentru a ajunge unde muntele „se vede" cel mai bine. 
Iubitorul muntelui al artist fotograf şi alpinist Doctor Sabin precum şi Anghel, plătit chiar cu viata 
încercarea de a ajunge într-un anumit loc de ude ar fi putut să arate semenilor lor cît de minunati sînt munții 
pe care îi îndrăgiseră cu atîta pasiune. Fiecare regiune geografică îşi are farmecele ei. Cît de plastic descrie 
Odobescu în Pseudokinegeticos întinderea nemărginită a şesului Bărăganului. Ce pline de farmec sînt 
dealurile cintate în pastelurile bardului de la Mircești, Alecsandri. Iar peisajului marin i-au fost închinate de 
poeti şi scriitori nenumărate descrieri cu o neîntrecută putere de evocare. Totuşi nici o altă regiune, în afară 
de munte, nu oferă fotografului o varietate atît de mare de forme, culori, lumini şi umbre. La şes, mare sau 
deal, s-au făcut multe fotografii, unele chiar excelente. Totuşi, dacă ar fi să le analizăm mai îndeaproape, 
vom constata că autorii lor au trebuit să recurgă în majoritatea cazurilor la elemente compoziționale care să 
spargă monotonia întinderilor imense, aceste elemente ajutătoare devenind subiectul principal, iar peisajul 
raminind doar un decor, întocmai ca în epocile in care peisajul „de sine stătător" era neglijat. La aceste 
imagini, motivaţia pare să fie o casă caracteristică, copaci cu forme curioase, un car cu boi sau tractoare, nu 
peisajul în sine. De multe ori fotografiile de şes său de mare au ca subiect principal nu întinderile de 
pămînt, ci formaţii de nori sau ,,apusuri" ori „răsărituri” de soare cu prim-planul în siluetă. În general, 
repertoriul de subiecte imbietoare oferite chiar de peisajul de şes sau mare, este mult mai restrîns decît la 
cel montan. Pe de altă parte, există o sărăcie de forme cu utilitate compozitionala. Dacă ne referim numai la 
linia dreaptă, neîntreruptă, a orizontului care împarte cadrul în două porțiuni distincte, se poate observa cu 
uşurinţă că ea nu există în cele mai multe peisaje montane, unde ,,cerul" este despărțit de „pămînt" prin cele 
mai deosebite linii de contur care urmează profilurile capricioase ale munţilor şi norilor. Apoi lumina 
„ingredientul”" principal al fotografiilor bune. Pe întinderile nediferentiate ale şesurilor întinse ea nu 
găseşte de ce să se ,,prinda", ca să creeze umbre, forme, contraste. Din zori pînă în scăpătat, nu sînt mari 
deosebirile. Doar la mare, către apus, apare drumul majestuos al reflexelor, care însă a fost atît de des 
fotografiat, încît a devenit cea mai banală imagine. Dimpotrivă, la munte poți sta locului o zi întreagă şi 
doar trecerea soarelui pe boltă poate oferi zeci de aspecte cu totul diferite. Treptat, cu scurgerea orelor, sînt 
„scoase la lumina" alte culmi, iar umbre adînci ascund versante care se văzuseră bine, apar alte linii de 
contur şi, ca prin farmec, reliefurile se schimbă caleidoscopic, oferind un spectacol în continuă mişcare şi 
evoluţie, cînd luminos şi clar, cînd misterios, văzut prin aburul serii oare se materializează în contralumina 
apusului. 

Prin cîmpie se poate umblă uneori ore în şir fără a găsi vreun subiect demn de fotografiat. Cu totul 
altele sînt posibilitățile la munte unde depăşirea fiecărei curbe de nivel aduce o altă perspectivă, unde cea 
mai mică întoarcere la stînga său la dreapta, înainte sau înapoi, descoperă noi privelişti. 

Dacă ar fi să întocmim o listă cu elementele care pot compune un peisaj montan, aceasta nu ar 
avea sfîrşit. În plus, fiecare element din listă ar trebui multiplicat în funcţie de altitudine, oră din zi, 
anotimp, condiții meteorologice şi alti parametri. Ce darnic este muntele cu un artist cu sensibilitate şi 
fantezie creatoare! 

Imensa varietate şi frumuseţe aşteaptă drumetul cu aparatul de fotografiat. 

Poate că a sosit momentul să se găsească răspunsul la o întrebare elementară: de ce se face 
fotografie de peisaj ? Există o mare gamă de motivații, de la „ca să-mi amintesc pe unde am fost" pînă la 

răspunsuri de tipul „găsisem întruchiparea convulsiilor cosmice", într-adevăr varietatea de chipuri sub care 
ni se înfăţişează muntele uneori ne farmecă, alteori ne provoacă uimire sau admiraţie, uneori ne pune 
stăpînire pe inimă, alteori declanşează cele mai năstruşnice gînduri, fertilizîndu-ne imaginația. De aceea, cu 
scurgerea vremii şi schimbarea atitudinii filozofice fata de viata şi lume, diferite personalități creatoare au 
văzut şi iau redat în alt mod natura înconjurătoare. Se poate însă face o deosebire principală între două 
moduri diferite de a aborda peisajul: modul documentar-stiinftific şi cei artistic. Deşi diferă, fiecare 
îndeplineşte un rol important şi, acolo unde sferele lor sînt tangente sau se suprapun, se află şi fertilitatea 
cea mai puternică. În felul acesta valoarea lor devine dublă: cognitivă şi emotivă. 

Abordarea documentar-stiintifica îi cere fotografului să aibă cunoştinţe aprofundate în domenii ca 
geografia, geologia, ştiinţele naturii, istorie, etnografie sau altele, după cum doreşte să-şi îndrepte atenția 
spre unul sau mai multe domenii. Fotografia documentară se bazează în primul rînd pe adevăr. Desigur că 
orice înregistrează aparatul fotografic se poate spune că este adevăr, însă pentru ca imaginea să aibă 
caracter de document ştiinţific, se cere ca ea să prezinte un aspect caracteristic, care evidențiază fenomenul 
si, în acelaşi timp, imaginea să aibă calități tehnic-fotografice care să ajute la înțelegerea şi studierea celor 
înfăţişate. De exemplu, dacă se fotografiază o stînă în munţii Rodnei, imaginea trebuie să prezinte ceea ce 
este caracteristic la această stînă spre deosebire de stîna din munţii Mehedinţi sau din altă parte. Aceeaşi 
grijă se va avea şi pentru formațiunile geologice sau pentru aspectul caracteristic al unui masiv muntos. 
Chiar şi o floare — dintre miile de flori din preajmă, trebuie aleasă cu mult discernamint ca să reprezinte 
exemplarul cel mai caracteristic şi ea trebuie fotografiată în ambianța naturală. Cerinţele tehnic-fotografice 
trebuie satisfăcute cu cea mai mare atenție. Lumina trebuie să evidentieze forma şi structura de suprafață a 
obiectelor, contrastele nu trebuie să fie prea mari pentru ca şi în umbre să existe detalii vizibile. Obiectivul 
trebuie astfel ales ca să nu producă deformări de perspectivă care să inducă pe cercetător în eroare. 
Subiectul principal al fotografiei documentare trebuie să fie redat cît mai clar, dintr-un unghi caracteristic. 
Daca se fotografiază color, trebuie avută cea mai mare grijă ca toate culorile, atît din părțile luminate, cit şi 
din umbre să fie cele naturale, fără debalansari, dominante sau lumini reflectate care să le contamineze. 

Trecind la fotografia artistică, aici sînt permise tot felul de ,,licente". Nu există reguli sau cerințe 
stricte. Afară de una: imaginea să comunice. Ceva frumos, interesant, valoros, sau să „dea de gîndit", să 
bucure ochii şi mintea, să emotioneze, să atragă, să şocheze... 

În comparaţie cu modalitatea documentar-ştiinţifică, se produce o schimbare în atitudinea 
fotografului fata de subiectele sale. El nu mai este legat de obligaţia de a reda, de a oglindi în mod fidel, un 
anume aspect, ci el este liber să aleagă orice subiect pe care îl interpretează, după cum crede de cuviinţă, în 
conformitate cu gîndurile sugerate, cu legăturile de idei iscate de fantezia sa, cu ceea ce simte în fata unui 
spectacol măreț al naturii sau în fata unei flori crescute pe buza unei prăpăstii. În fotografiia artistică, omul 
din spatele aparatului devine factorul principal în lungul lant de operaţii care duc spre imaginea finală. El 
trebuie să stăpînească şi să subordoneze impulsului său creator, toate elementele de tehnică, fizică şi 
chimie, toate manipulările mestesugului, astfel ca ideea care l-a împins la realizarea imaginii să-şi păstreze 
claritatea şi valoarea inițială. El trebuie să-şi stăpînească atît de bine mijloacele tehnice de creație, încît 
folosirea lor corectă să nu-l mai multumeasca; el le supune necesităţilor creației. El cere mai mult, rezultate 
mai deosebite, atît regulilor de foto-compozitie, cit şi performanţelor obişnuite ale obiectivului, bromurii de 
argint sau revelatorului. 

Dar nu numai atît — deşi e foarte mult. Valoarea fotografiei artistice este indisolubil legată de 
valoarea personalității creatorului ei. Numai acel drumet care iubeşte, simte, înțelege muntele, care este 
dornic să-şi împărtăşească părerile şi ştie s-o facă cu măiestrie, numai acest drumet va realiza cele mai 
frumoase şi valoroase imagini. 

Este interesant şi instructiv de urmărit cum au evoluat concepțiile de abordare a peisajului în arta 
plastică, tot o artă a imaginii ca şi fotografia. Ne vom referi din nou la documentata carte a lui 
Wojciechowski „Arta Peisajului”. Nu facem altceva decît s-o răsfoim şi să notăm unele titluri de capitole: 
Lauda naturii vegetative. Viziunea cosmică a naturii. Peisajul idealist. De la contemplarea naturii la peisajul 
imaginației. Caracter vizionar, misticismul, simbolismul, suprarealismul. Romantismul. Peisajul eroic. 
Peisajul poetic. Ritmizarea geometrică. Magia obiectelor. Peisajul expresiei. Peisajul decorativ. Peisajul 
primitiv. Natura ca expresie a sentimentelor interioare. Viziune apocaliptică. Suprarealismul şi pictura 
metafizică. Peisajul geologic. Arta marii sinteze. 

Simpla înşiruire a acestor titluri are darul de a infatisa într-un mod lapidar şi foarte pregnant, 
marele număr de concepții şi atitudini fata de natură şi redarea lor în peisaj. S-ar părea că ele au apărut într- 
un anumit moment, au predominat o perioadă mai lungă sau mai scurtă, ca apoi să dispară, fiind înlocuite 
de alte curente. Totuşi aceasta nu este decît o realitate aparentă. De fapt ele coexistă şi balanţa este înclinată 


ba într-o parte, ba în alta, prin apariția unei mari personalități creatoare, sau în perioada de adinci schimbări 
sociale. Werner Hofmann, de exemplu, în cartea sa „Fundamentele artei moderne" (Editura Meridiane, 
1977), descoperă antecedente ale unor curente foarte moderne azi, în arta evului mediu şi chiar în 
antichitate. Tot astfel, într-o expoziţie colectivă sau într-un album cu peisaje fotografice, realizate de mai 
mulţi autori, se pot recunoaşte tendințe clasice, romantice, constructiviste, poetice, expresioniste sau 
decorative. Analizîndu-ne clar pe noi, putem constata, după împrejurări sau stare emoţională, pendulări spre 
atitudini uneori foarte deosebite. Important de reținut este existenţa registrului larg de posibilități de 
abordare pe care ni-l oferă natura. 

Din aceste framintari şi schimbări, care, spre binele artei, continuă şi azi, se poate trage concluzia 
că cel ce pleacă la drum cu dorinţa de a face fotografii, nu este bine să se considere încătuşat de anumite 
principii sacrosancte care să-i frineze elanul creator. El trebuie să asculte numai de îndemnurile inimii şi 
gîndirii sale. Dacă aceste îndemnuri sînt bune, fotografiile sale vor fi de asemenea bune. 

Totuşi, în afară de aspectele atît de însemnate ale concepției de abordare a peisajului, mai intervin 
şi problemele foarte concrete, legate de cerințele stricte ale limbajului prin imagini fotografice şi cele ale 
tehnicii propriu-zise. Aici trebuie respectate anumite reguli şi urmăriți parametri foarte obiectivi, fiindcă, în 
caz contrar, oricît de valoroasă ar fi concepția, ea nu poate fi materializată într-o imagine fotografică 
corectă, raminind doar în domeniul dezideratelor. Ne referim la ,,mestesugul" fotografiatului cu cerințele 
lui foarte concrete. Ca să existe o imagine fotografică, trebuie, în primul rînd, să existe. Acestea trebuie să 
se afle într-o anumită corelație de mărime, de plasare, de luminozitate şi colorit unele față de celelalte. Fără 
lumină nu există forme. Ele sînt influențate de caracteristicile luminii — intensitate, direcție, difuzie sau 
concentraţie. 

După alegerea formelor cu luminozitatile lor şi delimitarea cadrului imaginii, urmează 
preocupările tehnice — măsurarea luminii (cu exponometrul), determinarea mărimii contrastelor, reglarea 
claritatii imaginii şi a profunzimii necesare, determinarea vitezei de mişcare a obiectelor din cadru (oameni, 
ramuri, frunze, nori etc.) — care se finalizează în reglarea timpului de expunere şi a diafragmei. 

Această suită de operaţii hotaritoare cere timp. răgaz pentru gîndire şi pentru cumpănirea 
alternativelor. De aceea nu se recomandă drumetului să se grăbească la drum. Pasul domol, cu opriri pentru 
a privi de jur-împrejur, este tot atît de binefăcător pentru calitatea fotografiilor, ca şi pelicula proaspătă sau 
vreun obiectiv de mare performanță. Drumetul trebuie să-şi educe înclinația de a descoperi subiecte. De 
aceea el trebuie să observe atent ceea ce intilneste în drumul său şi să se obişnuiască să evalueze în termen 
de valoare fotografică chiar şi cel mai neînsemnat copac, colt de stîncă sau tufiş de scaeti. El merge mult 
pînă la ,,virf". Tot timpul are vîrful muntelui cu forma lui caracteristică in fata. Îl poate fotografia de zeci de 
ori de la diferite distanţe, din ce în ce mai aproape. Insă imaginea devine mai interesantă, mai grăitoare, mai 
frumoasă, dacă va include în imagine un prim-plan. Acesta va da adîncime, contrapunct de forme, contrast 
tonal, va umple unele goluri nedorite (prea mult cer. de exemplu), va echilibra cadrul, va fi un element mai 
insolit care să atragă privirea. Cite imagini care ar fi putut să fie excelente, se ratează, din cauză că s-a mers 
prea repede şi s-a trecut cu nepăsare pe lîngă un prim-plan valoros ! 

Apoi, natura nu se priveşte doar. Ea se contemplă. De aceea şi la descrierea traseelor fotogenice au 
fost incluse adesea momente de contemplare. În acest secol al vitezei, hai să ne permitem capriciul de a ne 
opri, pentru a verifica cunoaşterea exactă a cuvintelor. Să deschidem „Dicţionarul limbii, române moderne" 
la verbul „a contempla”. Iată că găsim: „vb. I Trans. şi refl. A (se) privi îndelung (şi cu admiraţie) şi mai 
jos găsim sub „contemplare vie = perceperea nemijlocită, corectă, a lucrurilor şi a fenomenelor naturii, care 
apare în procesul interacțiunii dintre om şi lumea înconjurătoare (şi care dă oamenilor, pe baza practicii, o 
justa reflectare a însuşirii obiectelor)". 

Există locuri care imbie la contemplare în adevăratul sens al cuvîntului. Ei bine, dati curs invitatiei 
la contemplare ! Lepadati rucsacul şi tolaniti-va comod în iarbă. Lasati-va pătrunşi de farmec. Visati cu 
ochii deschişi. Dati frîu liber gindurilor. Meditati. În astfel de locuri şi momente se pot face cele mai bune 
fotografii... cu condiţia să vă reamintiti şi la un moment dat că vreți să faceţi o fotografie... că trebuie să 
filtrati impresiile pînă nu vă rămîn decît cele vizuale. Mireasma ierbii, adierea calduta a vintului, susurul 
pîrîiaşului, starea de „bine" pe care o resimtiti — toate acestea nu apar in imagine. Deci, cînd vă uitaţi prin 
vizor, elimirati-le din ecuaţie. Căutaţi forme, lumini, linii, mase tonale, juxtapuneri şi contrapuneri, armonii 
şi contraste. Acestea şi numai acestea contribuie la realizarea imaginii. Contemplarea vă va ajuta să le 
alegeţi şi să le orinduiti în modul cel mai fericit, aşa cum ati visat cu ochii deschişi. 

Este recomandabil ca atunci cînd va hotariti să faceţi o fotografie, să încercaţi să vă ginditi la titlul 
ei. Unii fotografi susţin că fotografiile nu au nevoie de titlu, deoarece imaginea bună se auto-explică. E 
adevărat — in parte. Decit să se pună titluri ca, de exemplu ,,Studiu", ,,Atmosfera", „Răsărit de soare in 


munţi", mai bine lipsă. Pentru alte fotografii, mai ales cele cu caracter documentar, este neapărat nevoie de 
titlu. Cel putin pentru localizare. Darea unui titlu cere adesea multă pricepere, chiar talent. El trebuie mai 
mult să sugereze decît să explice, să completeze în două-trei cuvinte ceea ce nu poate fi redat prin limbaj 
vizual, să îndrepte gîndirea privitorului pe un anumit făgaş. Dar, mentionind mai sus titlul imaginii, ne 
referim la un titlu care se dă înainte de realizarea fotografiei. Acest titlu, la care se poate renunţa, sau care 
poate să fie modificat cînd fotografia este gata, are rolul de a concretiza, de a organiza procesul de realizare 
al imaginii. Dacă, de exemplu, fotograful se gândeşte la un titlu ca „Poiana haiducilor", altfel îşi va alege 
elementele, decît dacă şi-ar fi ales titlul „Poiana Ielelor" sau pur şi simplu „Poiana narciselor". Dintr-odată, 
exprimarea în cuvinte a gîndurilor sale determină mai clar alegerea unor mijloace de expresie (lumină, 
cadraj, obiectiv fiu sau clar, sub sau supraexpunere etc.), astfel ca redarea ideii sale să fie cit mai reliefata. 
Fără gîndul la titlu, el va fotografia „corect", în mod obişnuit, fără efortul de a transmuta, de a interpreta în 
sensul dorit, elementele existente. 

Pe de altă parte, cunoscind numele date de popor locurilor pe unde trece, el va fi influențat de ele 
la realizarea fotografiilor. Nu poți să fotografiezi în acelaşi fel, în stările de spirit diferite provocate de 
denumiri ca „Trei paşi de moarte" sau „Valea dragostei”. 

Marele număr de subiecte intilnite îi dă posibilitate drumetului să aleagă cu o mare exigenta între 
subiectele interesante sau cele banale. Este bine de ştiut că se poate face o separare între subiecte fotogenice 
şi nefotogenice şi tot atît de bine este să cunoaştem caracteristicile fotogenice ale fiecărui masiv. 

Iată spre pildă lista de subiecte nefotogenice, alcătuită de Andreas Feininger (Photographic Seeing, 
Prentice Hall, Inc., Englewood Clifts, New Jersey, 1973): „subiecte neinteresante, fade, fotografii la care se 
exclamă „ei şi ? !", fotografii de la prea mare depărtare în care subiectul principal apare prea mic, subiecte 
supraîncărcate, dezordonate, fotografii cu fundaluri necorespunzătoare (ramuri care deranjează, frunziş, 
stilp si fire de telefon, de tonalități apropiate de subiect), planuri apropiate goale, dezordonate, contraste 
prea puternice sau prea slabe, umbre greşit reprezentate sau în direcţii contradictorii, lumină prea puternică, 
regie necorespunzătoare şi „trucaje nereuşite". Lista aceluiaşi autor de subiecte şi procedee fotogenice, este 
tot atît de instructiva: „subiecte cu forme puternice, dar simple, contururi clare, bine definite, redarea 
structurii de suprafață a obiectelor, colorit care să permită în alb-negru o redare grafică, subiecte care să 
sugereze dinamism, spontaneitate,. naturalete, fotografii mai neobişnuite, mai originale, cu subiecte inedite, 
fotografiate din unghiuri noi şi lumini frapante, creare de ritm în imagine prin repetarea unor forme 
similare, planuri apropiate şi foarte apropiate". Feininger recomandă contralumina ca cea mai fotogenică, 
în ciuda dificultăților. 

Numai prin memorarea celor două liste de mai sus, dintr-o dată aspectul fotografiilor poate face un 
salt apreciabil spre calitate superioară, începătorii neavizati au mai ales o predilecție specială pentru „vederi 
generale" în care înghesuie de-a valma munți şi văi, case şi copaci, prieteni şi tot şi tot ce se mai găseşte. 
Primul pas trebuie să-l facem spre o selecţie cît mai severă, spre simplitate şi îmbinarea unor forme clare, 
caracteristice, bine plasate în cadru. 

Este greu de afirmat dacă cele mai bune fotografii se fac sub impresia primului contact cu un 
masiv, sau dacă ele se fac abia atunci cînd drumetul este familiarizat cu un anume masiv. Sigur este un 
lucru: în locurile încă necunoscute se face o mai mare risipă de peliculă, fiindcă neştiind ce te aşteaptă „mai 
departe, cauţi să profiti de ceea ce ai în fata, neştiind că abia după culmea pe care o urci, începe partea 
grandioasă a masivului. Deşi, în general, trebuie evitată risipa de peliculă, nu este bine nici să se treacă la 
zgircenie. Există clipe care nu se repetă, intilniri neaşteptate, suprapuneri neobişnuite de planuri. Trebuie 
profitat de acestea şi ,,tras" un cadru, chiar dacă fotograful este convins că nu sînt îndeplinite toate 
condiţiile optime. În astfel de împrejurări nu rare sînt surprizele plăcute. Pe de altă parte, atunci cînd se 
intilneste un subiect foarte bun, este imprudent că se expună un singur cadru. Se pot întîmpla unele 
accidente cu acel cadru: să se zgirie sau să se păteze la developare, să se piardă sau să se rătăcească prin 
cine ştie ce sertar, să nu mai fie înapoiat cînd se împrumută unei publicaţii etc. Atunci cadrul de rezervă va 
deveni de nepretuit. Cînd se lucrează color mai ales, pe peliculă reversibilă, este cu atît mai necesar să se 
expună nu numai două, ci mai multe cadre. Se va expune cu timpi diferiți: 2 — 1 — 1X2 — spre a avea 
siguranța că s-a dat expunerea cea mai corespunzătoare. Pe de altă parte nu se ştie niciodată cît de îngrijit 
sînt manipulate diapozitivele cînd sînt trimise la expoziţii sau spre publicare, sau dacă vor mai fi înapoiate. 
Este mai sigur să se tragă unul sau două cadre în plus, decît să se reproducă diapozitivul. 

Cînd pleacă într-un masiv cunoscut, drumetul-fotograf este avantajat. Deşi niciodată nu sînt 
excluse surprizele plăcute, el ştie clin excursiile anterioare la ce se poate aştepta. Este bine ca în timpul 


însemnări, ca de exemplu: „În punctul x trebuie venit dimineaţa", sau „copacul din punctul y ar fi frumos de 
fotografiat toamna în contralumină pe inserat". Pe baza unor astfel de însemnări se pot programa trasee care 
vor da o recoltă bogată de fotografii bune. Trebuie tins către o astfel de cunoaştere — fotografică — a 
diferitelor masive. Atunci excursiile fotografice vor avea ţinte precise şi fotografiile realizate vor fi de 
calitate. Orice traseu este bine să fie parcurs în ambele direcţii, orele de pornire şi antimpurile să fie diferite 
şi să se încerce cit mai multe variante. Astfel, însemnările pentru viitoarele fotografii vor fi şi ele din ce în 
ce mai numeroase. 

Fie că se parcurge un traseu necunoscut sau unul cunoscut, trebuie să se facă distincţia între 
excursie pur şi simplu turistică şi excursie avînd drept scop realizarea de fotografii. Pentru excursia turistică 
se aleg trasee mai lungi de-a lungul cărora se caută să se vadă obiective. Trebuie ajuns la timp în anumite 
locuri, de dimineața devreme, cînd este mai răcoare, se merge în mai departe, iar în miezul zilei se 
programează masa. 

[..] 

Pentru drumetul-fotograf orele cele mai propice pentru fotografiere sint dimineata pina la 9—10 si 
după amiază după orele 16-17 (depinde de anotimp). Lui nu ii este indiferent la ce oră din zi trece prin 
porțiunea care oferă cele mai interesante subiecte pentru fotografiat. El este „pelerinul soarelui”, strîns legat 
de condiţiile de lumină. De aceea el treibuie să-şi planifice traseul cu harta, busola şi ceasul, calculînd orele 
în care va avea lumina din direcţia dorită. Astfel, în multe cazuri, el va trebui să plece pe întuneric, pentru a 
ajunge la răsăritul soarelui în locul dorit. Pînă pe la zece el va merge încet. În miez de zi, cînd lumina este 
plată, fără umbre favorabile reliefurilor, el va putea să grăbească ritmul, pentru a ajunge pe înserat într-un 
alt loc ,,fotogenic". În unele cazuri va găsi necesar să se urmeze exemplul admirabilului peisagist de munte, 
Carol Lehmann din Braşov, care îşi lua sacul de dormit cu el, pentru ca orele ,,forte" să-l prindă chiar la 
locul cel mai potrivit. Uneori se poate întîmpla ca fotograful să trebuie să aştepte acea combinaţie perfectă 
între forma muntelui şi forma şi poziţia unui nor, sau profilarea mai accentuată a unei culmi, mingiiate de o 
contralumină. Nu are importanță cît aşteaptă. Fotografia trebuie să reuşească aşa cum a fost gîndită. De 
aceea programarea traseului pe o zi nu poate fi foarte strînsă, şi trebuie să permită modificări şi variante. Se 
recomandă ca grupul cu care pleacă drumetul-fotograf la drum, să nu fie mare şi nici compus din 
„nerăbdători", ,,grabiti" sau ,nervosi". Deşi este o imprudenta, cunoscutul fotograf de munte Ion Petheu 
pleacă de obicei singur, pentru a evita discuţii neplăcute şi a se putea concentra nestingherit asupra 
fotografiatului. 


Cite ceva despre caracteristicile Carpaţilor 


Țării noastre, natura nu i-a hărăzit o climă prea aspră, iar munţilor nu le-a dat înălțimi care să 
atingă zonele reci şi capricioase ale atmosferei, unde zăpezile veşnice să fie atotstapinitoare. Carpaţii nostri 
sînt o grădină în care anotimpurile, îndrăgite de oameni, se succed, arătîndu-şi frumuseţile lor. Blinzi şi 
primitori, cu avutii strînse răbdător în milenii, aceşti munţi se scutură de somn, pentru că astăzi oamenii au 
venit să-i trezească şi să-i cunoască. 

Bogati şi generoşi, Carpaţii dăruiesc, spre feciricea stapinilor lor, bunuri materiale pentru 
existență, licoare tinerească pentru sănătate şi încîntare pentru suflet. 

Secolul vitezei a creat şi în România o eră a turismului. A unui turism specializat şi rafinat, unde o 
excursie fără aparat de fotografiat este de neconceput. Amatorii drumetiei de munte, ca un val nesfirsit, au 
pornit să străbată Carpaţii cu mers hotărît şi cu privirea mereu spre alte culmi. Drumetii se opresc plini de 
admiraţie in fata pereţilor din chei, ce string în fălci de cremene piraiele; ei străbat sălbăticia pădurilor, 
cutreieră plaiurile îmbrăcate în covorul vegetal al păşunilor smălţate cu flori, ori luptă din greu cu duritatea 
stîncilor aride, spre a ajunge sus în creştetul virfurilor, care stau înşirate ca turnurile de pinda ale unei cetăți 
uriaşe. 

De pe culmile semete ale Carpaţilor, privirea surprinde în depărtări dealurile descrescînd spre 
netezişul cimpiei, peste întinsurile căreia se vede uneori suvita argintie a Dunării. Această dispunere 
armonioasă pare a imita, după cum spunea un geograf, înfăţişarea unei flori, simbol al frumuseţii şi 
bogăției. Ceea ce caracterizează însă peisajul Carpaţilor româneşti, în afară de pluralitatea elementelor şi 
perfecta lor îmbinare, este mai ales marea varietate din interiorul fiecărui masiv. 

Deşi dispuşi într-un lant continuu, Carpaţii noştri prezintă aspecte diferite, în cuprinsul celor trei 
mari grupe: Carpaţii Răsăriteni, Sudici şi Apuseni, virsta geologică, roca, clima şi altitudinea, au dat 
munților caractere diferite, care din punct de vedere fotografic pot constitui subiecte de studiu şi realizări 
deosebite. 


În ascensiunile noastre prin Carpaţi, curiozitatea ne va pune de multe ori mintea la încercare şi o 
va îmboldi să răspundă noianului de întrebări care o năpădesc cu fiecare pas făcut. De aceea, înaintea unei 
excursii sîntem datori să dezghiocăm măcar cîteva din tainele ascunse în aceste incremeniri de piatră. 
Sîntem obişnuiţi, iar fotografia ne învaţă; mereu să descifrăm hatisul complicat al naturii, obiective noi, 
care în ansamblu să constituie tezaurul turistic al fiecărui munte. 

În funcţie de alcătuirea geologică, altitudine, întindere, masivele din Carpaţii româneşti au 
particularităţi specifice, fără a căror cunoaştere fotograful de munte nu va putea realiza o suită de imagini 
care să reprezinte cartea de vizită a masivului respectiv, ca „să vorbească”, atunci cînd sînt proiectate, 
expuse sau aranjate în album. 

Dacă Ceahlăul este considerat rege al munţilor Moldovei, Retezatului i se poate acorda atributul 
pentru întregul lant al Carpaţilor româneşti. Pentru a ajunge însă în împărăția haoticului bastion al 
frumosului, acolo unde capra neagră stăpîneşte stîncile, iar ursul cel ursuz pădurile, drumetul va trebui sa 
grăbească pasul, pentru ca umbra înserării să-l prindă în preajma putinelor cabane din zonă, sau dacă nu, 
să-şi petreacă noaptea la adăpostul vreunui ,,bord", ori sub pînza cortului. Vast şi măreț, sălbatic însă nu 
înfricoşător, haotic la prima vedere, plin de poezie cînd îşi oglindeste virfurile în apele limpezi ale lacurilor, 
exuberant cînd îşi arată lumea florilor, zgircit cu zilele senine, exigent ba chiar respingător pentru cei care 
vor să-i calce aria neantrenati şi fără echipament, bătrîn dar nu ursuz ci sfătos, Retezatul este si va fi 
întotdeauna masivul capabil să creeze fotografilor de munte, dar nu numai lor, sentimente de inspirație 
deosebite. 

Privind năruiturile crestelor şi imensitatea căldărilor glaciare, stapinite de tristețea lacurilor, 
înțelegem de ce foarte mulți oameni care au mînuit condeiul, au comparat Retezatul cu o cetate părăsită de 
învinşi şi învingători, pentru că din încleştarea bătăliei lor nu le-a mai rămas nimic bun. Drumetilor le-a mai 
rămas însă acea lume peisagistică, cu totul particulară, care conferă Retezatului, fără drept de contestaţie, 
calificativul de munte frumos. 

Fiind bătrîn, Retezatul are în zona înaltă multă vegetaţie (ierburi, jnepeni, ienuperi, muşchi etc.) 
care absorb multă lumină, îngreunînd realizarea unor fotografii bune. De aceea recomandăm măsurarea 
foarte atentă a luminii pentru zonele cu fond verde sau pereţii cu fond brun şi folosirea, după caz, a filtrelor. 
O imagine color realizată pe faleza unui lac alpin din Retezat, la ora cînd vârfurile îmbrăcate în culorile 
asfintitului se oglindesc, însîngerîndu-le apele, o marmota ridicată din bolovănişul haotic să ne fluiere, sau 
dacă ne-am procurat autorizația de la Comisia Monumentelor Naturii, Bucureşti, o suită de flori, realizate 
în Parcul National Retezat, vor schiţa in mare caracterele acestui masiv. 

Parîngul, ca aspect turistic, pare un Retezat mai domol. Creasta lui nu are aspectul de custură, este 
rotunjită, căldările, în majoritate, nu sînt sitrăbătute de poteci marcate, lacurile, în schimb, se apropie de 
frumuseţea celor din Retezat, mai ales cele statornicite în zonele Roşiile şi Cilcescu. Şi aici, datorită 
vegetației dominante, vom intilni frecvent culorile închise. În ciuda faptului că este străbătut de trei şosele, 
Parîngul, ale cărui cabane sînt tot periferice, rămîne masivul ce poate fi abordat mai bine de drumeţii care 
în deplasare şi-au propus să aibă pentru înnoptare cortul personal. 

Reţeaua de marcaje din cuprinsul munților Capatinii şi Buila-Vinturarita uşurează cunoaşterea 
acestora. 

Munţii Căpăţinii au în general dominanta verdelui. Către Valea Lotrului pantele sînt abrupte, iar 
potecile de coborire, nemarcate, nu pot fi parcurse la întîmplare, unele dintre ele raminind ,,agatate" undeva 
deasupra unui pripor. 

Dintre munții care îi alcătuiesc familia, prin aspectul lui ruiniform, cu pereţi, creste şi grohotişuri 
multe, muntele Tirnovul este cel mai fotogenic. Marcajele turistice pornite din Valea Latoritei sînt cele mai 
avantajoase pentru a ajunge la el. În cuprinsul munţilor Capatinii există o singură cabană — Petrimanu, 
aflată pe malul lacului de baraj cu acelasi nume. 

Buila-Vinturarita, mulţumită calcarelor, are o înfăţişare fotogenică deosebită. Pereţii, valorificati 
de alpinişti prin stabilirea unor trasee de prestigiu, cheile de un sălbatec rar întîlnit şi cîteva peşteri, 
alcătuiesc zestrea acestui masiv. Dominanta, cînd fotografiem pereţii, este culoarea albă sau vinata a 
calcarelor care ne înşală la expunere şi ne produce supărări, contrastînd cu verdele vegetației. 

Surianu, Cibinu si Lotru adăpostesc în cuprinsuri multe zone, al căror peisaj merită să fie 
fotografiat. Din păcate ele — peisajele — sînt „insule" izolate care comportă deplasări lungi de la una la 
alta. Aceşti munţi, in general, sînt acoperiți pe linia crestei de păşuni. Fiind prin aceasta o zonă pastorală 
prin excelenţă, fotograful are posibilitatea aici ca nici unde să surprindă toată viata arhaică din stîne care, 
prin inedit, a permis multor fotografi să participe şi să se afirme cu lucrările lor la diferite expoziţii de 
fotografii. 


Cozia rămîne muntele florilor. Primăvara, drumeţii găsesc aici o lume floristică deosebită. Datorită 
unui drum forestier, accesul pînă la cabană (1 600 m) se poate face şi cu automobilul. Stîncile şi vegetația 
imprimă peisajului fotografiat tonuri dominate mult de cenuşiu şi vînăt. 

Dar varietatea reliefului carpatin este atît de mare încît ne îmbie să-i prindem conturul la fiecare 
pas. Dorinţa de a cunoaşte, ne îndeamnă să urcăm şi în Făgăraş. 

Zămislit în funduri de mare, reîntinerit prin ridicare cu 800 m de nemăsuratele forte ale pămîntului 
şi transformat în milenii de etapele reci, glaciare, masivul Făgăraş, prin întinderea şi masivitatea lui, prin 
înălțimile cele mai mari din tara pe care le cuprinde şi prin grandioasa desfăşurare a unui infinit număr de 
forme, reprezintă una dintre cele mai impresionante regiuni alpine din România. 

Gerurile şi eroziunile ghețarilor au realizat un inimaginabil univers de forme ce se dezvăluie astăzi 
drumetului-fotograf acolo sus, înmărmurindu-l de admiraţie: piscuri, ace, custuri, strungi, zănoage, văi şi 
praguri glaciare, culuare de avalanse, rîuri de grohotiş, roci modelate in cele mai diferite forme. În 
ansamblu formele amintite alcătuiesc, alături de covorul vegetal care-l îmbracă vara, de oglinda lacurilor 
pierdute prin funduri de căldări, de suvitele argintii ale pîraielor aruncate in cascade, atracţia spre muntele 
luminii, spre Alpii Transilvaniei, care şi-au înşirat pe creste şase din cele zece virfuri ale Carpaţilor 
româneşti mai înalte de 2 500 m: Negoiu, Caltunu, Vînătoarea lui Buteanu, Viştea Mare, Moldoveanu şi 
Dara. 

Marile diferente de nivel existente între virfurile de creastă şi culmile laterale, adevărate custuri 
pornite mai ales către nord, întrunesc atributele reliefului glaciar la superlativ. Cu puțină dexteritate, 
fotograful se poate deplasa uşor în lungul unor pinteni şi atunci va realiza zigzagul unei creste de proporții 
uriaşe, mărginite de prăpăstii şi văgăuni pe al căror fund, înecat in năruituri, sclipesc uneori apele firave ale 
cîte unui lac, ori se despletesc inspumate piraie care mai jos se numesc: Breaza, Lisa, Sîmbăta, Viştişoara, 
Bilea, Negoiu sau Moaşa Sebeșului. 

În sălbatecele căldări de pe versantul sudic stau ascunse chiar şi astăzi lacuri care încă nu au nume. 
Din prea-plinul lor pornesc piraiele cu unde de argint care pînă la cîmpie îşi încearcă puterea cu munții, 
dăltuind în coastele lor albii adinci, horind cu păstrăvii în bulboane umbrite de frunza codrului verde. 
Bogăția formelor întinerite de ape şi vegetație dă Făgăraşului un aspect himalaian. Iarna cel putin, 
comparatia este de necontestat. $i totuşi vara, datorită vegetației scunde şi ierburilor ce-l îmbracă pina in 
creştet ori pereţilor cu roca cernită, rămîne un masiv ce va imprima pe peliculă o supărătoare dominantă de 
negru. De aceea este bine să-l fotografiem la începutul verii — sfîrşitul lui iunie — cînd mai este tărcat cu 
suvitele zăpezii prin văi şi văgăuni şi cînd covoarele de smirdar îi aprind cu roşul ca de jar versanţii, sau 
toamna cînd vegetaţia îngălbenită ia culoarea blănii de leu, atenuînd tonurile greoaie ale negrului. 

Masivul lezer-Păpuşa, impresionant prin măreție şi salbatec, rămîne, datorită întinselor păşuni ce-i 
ocupă crestele şi pădurilor ce-i înveşmîntează poalele, un munte turistic fără atracţii fotografice deosebite. 
În apropierea marilor înălțimi, pe marginea lacului Iezer, s-a construit un refugiu (60 de locuri capacitatea), 
de unde se pot întreprinde deplasări pe diferite trasee marcate. 

Frumuseţea Pietrei Craiului nu poate fi redată pe calea scrisului. Un album său o colecție de 
diapozitive fără acest masiv, va fi pentru fotograf o grădină fără flori. Oochetînd ca fetele frumoase, Piatra 
Craiului îşi selectioneaza drumeţii, lăsîndu-i să-i privească fata de aproape numai pe aceia obişnuiţi cu 
drumurile grele. Pantele ei, prăvălite din creastă cu aspect de pereţi, lipsa unor pinteni prelungiti mult ca să 
poată oferi către abrupt un unghi de poză potrivit, lumina, care prin orientarea masivului, nu cade 
întotdeauna bine, diferenţa tonurilor dintre calcare şi vegetaţie sînt inconveniente greu de învins şi tocmai 
de aceea o imagine bună din Piatra Craiului este o carte de vizită care arată competenţa şi posibilitățile 
fizice de deplasare a celui care a realizat-o. Datorită bogăției formelor de relief şi tinereţii, Piatra Cariului 
este prin excelență un masiv fotogenic. 

Postăvarul rămîne muntele căutat de fotograf iarna. El, ca si Piatra Mare şi munţii din jurul 
Predealului, se bucură în anotimpul alb de precipitaţii liniştite şi tocmai de aceea pădurile poartă pe crengi 
multă vreme povara hainelor de nea, uneori înflorate cu filigranul fin al acelor de chiciură. 

Situati în apropierea marilor centre industriale şi nu departe de capitală, Bucegii se numără printre 
masivele cu cea mai intensă circulaţie turistică. Constituiti din conglomerate, ei par, văzuți dinspre Valea 
Prahovei ori din Cimpia Birsei, fie în zilele însorite, fie atunci cînd nori se vălătucesc, mingiindu-le pereții, 
o cetate invincibilă, locuită de voinici năzdrăvani. Pe sub zidurile lor impresionante s-a catarat, fără a le 
putea atinge virfurile, pădurea. Către această lume fantastică, asemuită cu o nesfirsita buză de prăpastie, 
conduc poteci turistice marcate. Ajunşi în inima acestui colos de piatră, unde natura, privind modelarea, a 
fost extrem de activă, avem datoria să chibzuim bine înainte de a fotografia, alegînd frumosul din frumos. 
Măreţia Bucegilor trebuie prinsă printr-o încadrare atentă. Să nu uităm niciodată că în primul rînd acest 


masiv trebuie să apară în fotografie înalt. Să ne ferim de monotonia platoului sau de văile de origine 
glaciala care, după cum stim, fără un prim-plan bine ales, nu spun în imagini mai nimic. 

Calcarele din zona văii Ialomița se alătură frumuseţilor sculpturale din zona conglomeratelor şi 
împreună „pozează" fotografului, oferindu-i alături de peisaj, din primăvară pînă în toamnă, din fundul 
văilor şi pînă în piscurile bintuite de viscoliri solare, cea mai completa familie florală. 

În Bucegi trăsătura esențială a peisajului rezidă în tranziţia bruscă de la formele impunătoare ale 
abrupturilor stîncoase, care alcătuiesc în general versanții săi exteriori, la întinderile pe alocuri monotone 
ale marilor poduri din creştetul culmii principale. 

Pe întinsul acestui pod, la răscruce de drumuri şi vînturi, întîlnim pietre cioplite cu dalti de fulger, 
ape ori vînt, oare au devenit cu vremea subiecte de legende şi povesti. Şi într-adevăr, pasiunea descoperirii 
şi interpretarea ei au stimulat fantezia, fantezie a cărei amplificare revine în mare măsură imaginilor 
fotografice. Sfinxul, Babale, Siamezele, Apaşul, Amfora etc. sînt descoperiri ale fgotografilor, care, 
hoinărind pe întinsurile munţilor Babele şi Cocora, au reuşit să îmbogăţească patrimoniul Bucegilor şi cu 
aceste curiozitati ale naturii. 

Nu departe de hotarul răsăritean al Carpaţilor Meridionali, se înalță, mai semeti ca vecinii ce-i 
înconjură, munții Ciucaş. Dacă în acest masiv senzațiile tari trăite sub prăvălişurile Bucegilor lipsesc, în 
schimb găsim ambianța caldă a pădurii care ne însoţeşte pînă la cabana Ciucaş, construită ila limita 
inferioară a golului alpin. Dincolo de ea, încep să apară tisniri de piatră sau prăbuşiri de stînci care modifica 
decorul, amplificîndu-i frumuseţea. Urmind poteca ce încinge împietritele povirnisuri ale masivului, trecem 
în revistă covirsitoarea dăltuire a pereților sau ingeminarea unor turnuri cu forme ciudate şi înțelegem 
atracția drumetilor spre izolata colonie a frumosului înscrisă în rîndul masivelor fotogenice cu numele de 
Ciucaş. 

Pădurile şi poienile, veştmînt dominant al Carpaţilor de curbură, reprezintă un peisaj pretentios 
pentru drumetul-fotograf. El, prin dominanta verdelui, poate fi îndrăgit numai de acei care au intuit armonia 
marelui laborator al naturii, unde pămîntul şi soarele lucrează pentru viaţa covorului vegetal, covor ce 
trebuie să devină sursa inspiratiilor fotografice. 

Hoinărind pe cărările Carpaţilor de curbură, putem folosi cu multă eficiență aparatura şi 
accesoriile fotografice cerute subiectelor sub un metru. Luminile pădurii, rădăcinile sau crengile copacilor, 
dar mai ales fructele de pădure, gizele vazduhului, fauna, poienile înflorite, verdele crud al vegetației 
primăvara sau ruginiul ei toamna, alcătuiesc familia subiectelor ce pot întruni în colecţia fotografului de 
munte acel capitol căruia i-am putea spune „pădurea, poienile şi viata lor". 

Cînd paşii ne duc pe plaiurile moldovene, un drum prin Cheile Bicazului este obligatoriu. Vestite 
prin dinamismul inedit al pereţilor, cheile, alături de Lacul Roşu şi celelalte fenomene carstice, risipite pe 
un spațiu restrîns, alcătuiesc „zestrea fotogenica" a masivului Hășmaș, nevalorificată pînă în prezent, dar 
capabilă cînd o descoperim, să ne copleşească simtirea. Trecerea piraielor prin zone calcaroase a prilejuit 
modelarea altor chei impresionante, nu prin monumentalitate ci prin sălbatec. Pîraiele Hăşmaşului nu erup 
prin guri năpraznice, făcînd munții să vuiască. Fotograful mergind în lungul lor, găseşte acel peisaj montan, 
menit prin interpretare să redea psihic.liniştea odihnitoare. Dincolo de gituirea cheilor, văile îşi deschid 
malurile, devenind adevărate grădini. Verdele gras, smaltat cu mozaicul floral, se opreşte în lunca îngustă a 
văii. Aici este refugiul cerbilor, grădina fructelor de pădure, raiul păsărilor, domeniul ocrotit pentru 
păstrăvii punctati cu bobite aurii spre a fi mai fotogeni. Prin sanctuarul liniştit al Hăşmaşului, 
teleobiectivul, tehnica, motivul artistic şi răbdarea ajută la surprinderea unor intimitati cinegetice ce 
depăşesc închipuirea. 

Înconjurînd „marea de la Bicaz", după cum i se spune lacului de baraj Izvorul Muntelui, ajungem 
la capătul de sus al lui, parcurgind distanța cu vaporul sau cu maşina. În felul acesta pătrundem spre 
domeniile celui mai rasfatat masiv al Carpaţilor româneşti, Ceahlăul. 

Prin înfăţişarea lui monumentală Ceahlăul, încă din timpuri străvechi, a fost „muntele care 
cheamă". De la Dimitrie Cantemir şi poate mai înainte şi pînă în zilele noastre, minuitorii slovelor l-au 
vizitat şi i-au prezentat frumosul într-atât, încît astăzi aproape toate stîncile, prin numele lor învăluit în 
haină de legendă, sînt scrise pe toate hărțile turistice. Coloana Dorică, Turnul lui Budu, Claia lui Miron, 
Detunata, Piatra Lăcrimată, Panaghia, Dorobantul sau Cuşma Dorobantului alcătuiesc numai o parte din 
faimoasele personaje fotogenice din familia Ceahlăului. 

Drumetul care a parcurs cărările Bucegilor rămîne surprins de asemănarea peisajelor intilnite acolo 
şi cele din Ceahlău, fapt datorat structurii petrografice analoage celor două masive. Prezența 
conglomeratelor, a gresiilor şi calcarelor a creat aici, în zona interioară a flişului, ca şi în Bucegi, acel decor 
sculptural, fotogenic, îmbrăcat, datorită altitudinii mai reduse, cu o lume vegetală extrem de fecundă. 


Munţii Căliman prezintă pentru fotograf un interes deosebit in zona cuprinsă între virfurile 
Lucaciu şi Tămău. Aici au rămas din joaca zeului vulcan o îngrămădire himerică de monoliti cu forme 
apocaliptice, cele mai multe grupate în rezervaţia geologică „12 Apostoli". Cercetînd „Cetățile de piatră ale 
Calimanului", putem fotografia: „Dragonii, Căciula, Moşu, Camila, Porțile Hirlei şi multe alte personalități 
împietrite, care după regula vulcanilor poartă, cînd se răcesc, haine îndoliate spre a produce fotografilor 
greutăți. 

Către nord-est, ca o compensație, Carpaţii au ridicat din zăbranicul pădurii cîteva stinci mai zvelte, 
spre a scoate din anonimat Rarăul. Şi se pare că au reuşit, pentrucă Tihărăile, Popii Rarăului, dar mai ales 
Pietrele Doamnei sînt astăzi formaţiuni de calcar celebre care, prin înfăţişare, conferă masivului 
calificativul de munte frumos şi fotogenic. Pornind spre locurile pe unde au trecut primii descălecători de 
tara, Dragoş şi Bogdan, ajungem la Pasul Prislop, cumpănă de ape pentru Maramureş şi Moldova si 
început de drum către cele mai înalte piscuri ale Carpaţilor Orientali, înşirate de-a lungul crestei Munţilor 
Rodnei. Aspectul general al acestui masiv se apropie de cel al munţilor Făgăraş. Munţii Rodnei, prin 
culoarea rocilor si a păşunilor ce-l acoperă pînă în creştet, nu-s prea fotogenici. Drumetului fotograf i se 
cere un plus de efort pentru a descoperi frumuseţile acestor munți. Pîraiele, pornite cu luciri de aur din 
căldările glaciare, împărtăşesc din frumuseţile oglindite în unde, numai dacă le urmărim cursul. Lacurile, 
puţine la număr, nu au măreţia şi mărimea celor din Retezat, iar cabanele lipsesc din zona înaltă. Metaforic 
vorbind, munţii Rodnei sînt „munţii liniştei”. Liniştea instalată mai ales în zona apuseană a masivului, unde 
peste toate căldările, virfurile şi tarnitele, spiritul ocrotitor al omului a desavirsit-o, infiintind Rezervaţia 
Naturală Pietrosu Mare, rezervație complexă (geologică, geomorfologică şi faunistică), întinsă pe 2 700 ha. 
Munţii din bazinul superior al Bistriţei — Carpaţii Păduroşi — sînt plini de cerbi, urşi, de cocoşi de munte 
şi de ierunci. Ei nu-s recomandati decît fotografilor care vor ca prin ,,vinatul" lor să confirme o dată în plus 
faima cinegetică românească. Să nu uităm că aici, în pădurile închegate din culmi şi pînă în vale, dar mai 
ales în cele tinere, presărate cu poieni, avem ocazia să prindem în imagine cerbi care, boncănind, îşi 
cheamă suratele să asiste la disputele lor pentru supremație şi intiietate în dragoste. 

Munţii Apuseni sînt „grădina unchiului de la tara". Pe suprafața celor 18 000 km” ocupați, 
drumetul-fotograf găseşte tot ce-şi doreşte. Ne-ar fi greu să enumerăm ce este mai frumos, mai interesant 
sau mai senzațional. Credem că abordarea Apusenilor pe mai multe zile şi etape trebuie planificată pentru 
perioada concediului. Distantele mari între cabane, suprăglomerarea lor vara şi necesitatea unei 
independente totale, cer organizarea excursiilor cu înnoptarea la cort. 

O trecere în revistă a obiectivelor fotogenice din Apuseni ar depăşi tematica lucrării noastre, iar o 
menționare a obiectivelor celor mai importante ne-ar obliga să dăm curs preferințelor noastre, pentru unii 
subiective sau necorespunzătoare. De aceea ne abtinem, recomandind gîndurile de specialitate şi mai ales 
monografiile diferitelor masive unde autorii au inserat avenele, peşterile, izbucurile mai importante, 
cascadele, tăurile, cheile, diferitelor fenomene geologice, punctele de privelişte, elementele istorice şi de 
folclor etc. Dacă vizitarea acestora o corelăm cu diferitele „tîrguri de fete", ,nedei" ori alte evenimente 
folclorice, sigur albumul sau colecţia de diapozitive realizată în Apuseni va fi cea mai voluminoasă. 

Încheiem aici periplul fotogenic al Carpaţilor noştri cu speranța că cele arătate vor ajuta 
fotografului să-şi facă o părere generală asupra masivului pe care intenționează să-l abordeze. 


4. APARATAJUL — FORMAT MARE SAU MIC - 
NELIMITATUL NUMĂR AL ACCESORIILOR 
POSIBILE — ALB/NEGRU SAU COLOR 


deciziile noastre sîntem cu toții influențați de fotografiile publicate, care ridică în slăvi anumite 
performanțe, sau de afirmațiile foarte peremptorii ale unor ,,specialisti". De aceea, fiecare dintre noi şi-ar 
dori aparatul „cel mai !". 

Totuşi muntele, cu subiectele pe care ni le oferă şi, totodată, cu greutăţile pe care ni le presară în 
cale, are şi el un cuvînt însemnat de spus. El ne îndeamnă să alegem în primul rind un aparat robust, care să 
reziste la hurducăielile transportului, la presiunea din rucsac, la unele lovituri adesea inevitabile. El trebuie 
să funcționeze deopotrivă de bine pe arsita şi în frigurile sub zero grade, mecanismele fine să fie apărate de 
o carcasă etanşă, care să nu permită pătrunderea umezelii, prafului sau nisipului, împinse de vinturile 
puternice. Bineînţeles că oricît de robust ar fi aparatul, el trebuie să se bucure de cea mai atentă grijă în 
toate împrejurările, mai ales în timpul transportului. Este indispensabilă o geantă specială, căptuşită şi 
compartimentată cu spumă plastică şi, iarna mai ales, cînd se trece de la frig la cald, aparatul şi principalele 
accesorii să fie introduse în pungi de plastic etanşe, pentru a evita condensarea aburului pe obiectiv şi 
părțile metalice (din exterior şi interior !). 

Analizînd subiectele care pot fi realizate în drumetiile montane, se vor descoperi cerințele tehnice 
necesare pentru ca un aparat să corespundă în mod optim. Statistic, majoritatea imaginilor sînt peisaje cu 
planuri din ce în ce mai îndepărtate, realizate în condiţii de lumină cel puţin suficientă. Calitatea tehnică 
principală a acestor imagini este o claritate perfectă pe întreaga suprafață. Care tip de apărat satisface cel 
mai bine aceste exigente ? Răspunsul adevărat va surprinde pe cei mai multi: aparatul de format mare 
(9/12, eventual 6/9), simplu, cu burduf şi casete cu plăci sau planfilme, cu condiţia să fie bine verificat şi să 
fie echipat cu un obiectiv de cea mai bună calitate. Astfel de aparate, în varianta simplă, la indemina oricui, 
nu se mai fabrică. Se produc azi aparate cu specificaţiile de mai sus, însă din ce în ce mai sofisticate, mai 
complicate şi mai grele, la preţuri absolut prohibitive. Cel mai tipic exemplu îl constituie seria de aparate 
necesare drumetului-fotograf. 

Fără să ne dăm seama, am pătruns în abordarea grelei dileme: format mare sau format mic. S-a 
discutat şi s-a scris mult despre această dilemă, ajungîndu-se chiar la proporțiile Shakespeariene ale lui „a fi 
sau a nu fi", cu încrucişări violente de argumente pentru şi contra, dintre cele mai convingătoare. 

Noi, hai să fim practici şi realişti ca nişte adevăraţi oameni de munte. Chiar dacă, prin imposibil, 
ni s-ar dărui un astfel de aparat de format mare (9/12), citi dintre noi s-ar încumeta să-l care în spinare cu 
trepiedul greu, 12 casete, cutii de plan-film, sac negru pentru încărcat casetele şi multe alte accesorii ? ! 
Toate acestea împreună reprezintă o greutate şi un volum atît de mare, încît foarte puțini şi numai forțați de 
cerinţe tehnice foarte exigente, s-ar decide să pornească la drum cu o astfel de povară. Rezultatele, într- 
adevăr, din punct de vedere tehnic, sînt uluitoare. Se pot face măriri alb/negru şi color foarte mari, fără 
pierderi de definiţie şi fără granulaţie (vizibilă !). Însă, în afară de greutăţile transportului, apar si alte 
impedimente, cum ar fi, de exemplu, costul ridicat al materialelor negative, dificultățile în procurarea 
acestora, echiparea laboratoarelor cu tancuri speciale de developat (mai ales color) şi cu aparate de mărit 
corespunzătoare. Din cele arătate, se poate trage concluzia că aceste aparate remarcabile nu pot fi utilizate 
decît pentru scopuri bine definite (propagandă turistică, reclamă, expediții ştiinţifice etc.), cînd se pot 
angaja „şerpaşi" şi există laboratoare special utilate pentru astfel de lucrări de strictă specialitate. 

Mai la indemina drumetului obişnuit, producînd imagini nu chiar atît de perfecte ca aparatele de 
format mare, sînt aparatele de format 6/6. Mult mai mici ca volum şi mai reduse ca greutate, ele sînt mai 
uşor de manipulat şi mai universale ca aplicabilitate. Utilizînd filmul de format 6/9 în bobine, se uşurează 
mult realizarea de imagini în succesiune rapidă, mai ales că la aparatele moderne pirghia de transport a 
filmului este cuplată şi cu armarea obturatorului. În plus, filmele 6/9 sînt relativ ieftine, se găsesc aproape 
oriunde şi se fabrică atît alb/negru cit si color, în sortimente foarte variate. Există posibilitatea de alegere 
dintr-un număr destul de mare de tipuri de aparate 6/6, la nivel de preţuri foarte diferite: aparate cu vizare 
directă (cu sau fără telemetru cuplat), aparate reflex cu două obiective, aparate reflex mono-obiectiv. Multe 
dintre aceste aparate sînt construite cu toate rafinamentele, cu obiective, casete de film şi alte elemente 


interşanjabile şi o gamă largă de accesorii. 

S-ar părea că acest tip de aparat ar fi cel mai corespunzător pentru fotografia de munte. Înainte 
acestui format cu o gamă atît de mare de tipuri, ne face să credem că el posedă calități pe care nu le au alte 
formate, într-adevăr, aşa şi este. 

Aparatele sînt mici, uşoare şi majoritatea, suficient de robuste. La construcția lor s-au asimilat cele 
mai recente principii de miniaturizare şi automatizare cu circuite electronice. Ultimele tipuri de aparate 
înmănunchează cele mai noi cuceriri stiintifce şi ultimul cuvînt încă nu a fost spus, fiindcă intensa activitate 
de cercetare în domeniul fizicii şi chimiei, cu aplicabilitate în fotografie, promite noi dezvoltări. 

Fără a scruta viitorul, să vedem ce ne oferă formatul 24/36 azi. După cum s-a arătat, în primul rînd 
aparate foarte variate ca performanţe şi preţuri. Dintre acestea se detaşează în mod net cele cu vizare directă 
prin obiectiv, adică aparatele reflex monobiective cu pentaprismă. Pentru a nu risipi spaţiul nostru cu 
marele număr de detalii tehnice, vă recomandăm parcurgerea bine documentatului articol a lui loan Fonos. 
şi S. Comănescu din publicația „Fotografia" numărul 18/77, pag. 123. Se poate afirma că nici un aparat nu 
înglobează atîtea avantaje de toate felurile, ca acest tip de aparat în varianta modernă... poate chiar prea 
multe pentru specificul fotografiei de munte şi subiectele cele mai răspîndite. Aparatele moderne, rafinate 
au anumite „rezerve interne" şi uşurări foarte scump plătite în bani grei. Multe dintre aceste rafinamente 
sînt inutile. Ne referim în primul rînd la obiectivele ultra luminoase care costă mult mai mult decît un 
obiectiv 1: 2,8 sau 1: 3,5, acestea din urma fiind arhi suficiente pentru cel putin 98% din fotografiile care se 
fac la munte. Apoi, exponometrul încorporat şi automatizările sofisticate cu tot felul de indicații luminoase, 
roşii şi verzi, care contribuie mult de scumpirea aparatului. Ele, desigur, sînt de mare ajutor în fotografia de 
reportaj rapid în condiţii schimbătoare de lumină, însă nu neapărat la subiectele pe care le oferă muntele. 
De fapt, fotografia de calitate se face numai gîndind, judecînd, comparind alternativele, nu lăsîndu-te 
stăpînit de tehnică. Experienţa a arătat că orice rafinament, orice complicare a aparatului, aduce cu sine şi 
inteligenţa prefabricată, importată, poate adesea fi înlocuita cu inteligența proprie. 

Comparînd formatul 6/6 cu 24/36 trebuie ştiut că din formatul 6/6 nu se utilizează decît, cel mult, 
suprafața de aproximativ 4,5/6, ceea ce, calculat liniar, reprezintă mai puţin de dublul formatului 24/36. Nu 
este cazul să se intre aici în amănunte tehnice relative la calculul construcţiei de obiective pentru formatul 
6/6 şi 24/36 care au diametre diferite ale cercului de difuzie, sau la modul deosebit de fabricare al peliculei 
6/9 fata de cea de 35 mm. Concret se poate spune că dacă se dă un plus de atenţie şi pricepere la prelucrarea 
filmelor 24/36, nu se vor observa deosebiri hotărîtoare între două măriri 30/40, obținute una de pe format 
6/6 şi cealaltă de pe format 24/36. Deosebiri, într-adevăr, se observă abia cînd decalajul dintre formate este 
mai mare (de exemplu între 24/36 şi 9/12). 

În ultima vreme a apărut un argument puternic care face ca balanţa să se încline şi mai mult în 
favoarea formatului 24/36: diapozitivul color. Din datele statistice mondiale, referitoare la consumul de 
peliculă, reiese că pe an ce trece, preferințele se îndreaptă din ce in ce mai accentuat spre color, în unele tari 
ajungindu-se la consum precumpănitor de color fata de alb/negru. La noi in tara de asemenea se observă o 
îmbucurătoare intensificare a spectacolelor de diason de calitate din ce în ce mai bună. 

Iată dar că dintre opţiunile posibile, hotărîrea finală pare să desemneze aparatul de format 24/36 ca 
cel mai corespunzător pentru rezultate bune (a se observa că n-am afirmat „cele mai bune" !), în majoritatea 
subiectelor pe care le oferă muntele. Deci drumetul-fotograf care vrea să facă şi diapozitive color, va alege 
un aparat robust SLR (single lens reflex = monoobiectiv reflex), simplu cu un obiectiv nu prea luminos, 
însă de foarte bună calitate. Alegînd un astfel de aparat, el poate fi sigur de rezultate constant bune şi face şi 
o importantă economie bănească. Banii economisiti se investesc cu mai mult folos în accesorii 
indispensabile. Un aparat sofisticat, dar numai cu obiectivul său normal, oferă la acelaşi pret, mai puţine 
adevăr elementar de nuanţă tehnico-economică. 

Primul şi cel mai indispensabil accesoriu care trebuie procurat, este exponometrul. Un 
exponometru de calitate. Chiar şi cei care posedă aparate cu exponometru încorporat, fac bine să-şi ia şi 
unul cu care pot face măsurători, ţinîndu-l în mina. Insistăm asupra acestui accesoriu, deoarece el 
garantează calitatea imaginilor, mai ales cînd se lucrează pe peliculă color reversibilă. 

Trebuie bine înţeles că exponometrul, deşi este un instrument foarte precis de măsură, nu poate da 
în toate cazurile rezultate direct utilizabile. Subiectul măsurătorii trebuie atent şi inteligent analizat. De 
obicei se măsoară zonele cele mai luminoase, apoi cele mai întunecoase şi se face media dintre cele două 
măsurători. Această medie este bine să se verifice, măsurînd o zonă de cenuşiu mediu. Dacă diferenţele 


dintre zonele cele mai luminoase şi cele mai întunecoase sînt prea mari, 5—6 diafragme, o diferență mult 
prea mare pentru a fi redată corect la ambele capete pe peliculă alb/negru (ca să nu mai vorbim de color !), 
atunci trebuie hotărît care zonă, fiind mai puţin importantă, trebuie sacrificată. Sacrificiul înseamnă 
pierderea de desen, de detalii. Astfel, dacă se sacrifică zona întunecoasă, nu vor mai exista detalii în umbre, 
întreaga suprafaţă devenind un negru sau cenuşiu închis, nediferentiat. 

Drumetul-fotograf este adesea confruntat cu probleme de expunere dintre cele mai complicate. De 
aceea el trebuie să înveţe să interpreteze rezultatele măsurătorilor şi să decidă în mod competent ce zone va 
sacrifica. Pentru a face aceasta, el trebuie să cunoască posibilităţile peliculei cu care este încărcat aparatul, 
modul în care ea reacționează cu diversi revelatori (la alb/negru) şi caracteristicile hirtiei fotosensibile pe 
care va face măririle. Adesea se aud lamentări de felul: „Am expus corect, dar uite că nu mi-a ieşit ce am 
vrut eu !". Dacă se cercetează cauzele unor astfel de comentarii, se va descoperi, fie că expunerea n-a fost 
interpretată, fie că s-a developat necorespunzător (o reţetă greşită, un revelator prea cald sau prea rece, un 
timp prea scurt sau prea lung), fie că nu s-a ţinut seama de caracteristicile hiîrtiei. Vom reveni mai 
amănunțit asupra acestor aspecte. 

O metodă utilă în unele cazuri pentru uşurarea măsurării diferenţiate, este măsurarea prin 
substituire. Uneori fotograful se află la o depărtare prea mare de subiectul său (masive în depărtare, separat 
de subiect printr-o vale adîncă, un rîu etc.). Dacă se măsoară de la distanță, exponometrul, avînd un unghi 
mare de cuprindere, va indica doar media tuturor zonelor, fără posibilitatea de a se şti care este expunerea 
pentru fiecare din aceste zone. Pentru a avea totuşi un rezultat exact, fotograful va înlocui măsurarea 
generală, de la distanţă, cu măsurarea unei zone similare din apropiere. Umbra pădurii din apropiere este 
aceeaşi cu a pădurii din depărtare. Stînca din depărtare reflectă aceeaşi cantitate de lumină ca şi cea de la 10 
m de fotograf. Măsurîndu-le pe acestea, el îşi va da seama de diferența de expunere şi va putea interpreta 
rezultatul şi decide, în caz de nevoie, pe care dintre zone sa le sacrifice sau să le favorizeze. 

Unii fotografi cu un ochi sigur şi cu experiență merg chiar mai departe cu metoda substituirii. Ei 
înlocuiesc orice suprafață din depărtare cu palma miinii stîngi, pe care o înclină astfel ca să primească 
lumina din aceiaşi unghi ca şi obiectul din depărtare. Tinind exponometrul în mîna dreaptă la o distanță de 
circa 10 cm de palma stîngă, ei pot măsura cantitatea de lumină reflectată, cînd ea primeşte lumina „din 
plin”, dintr-un unghi oarecare, sau este complet umbrită. Rezultatele astfel obţinute, trebuie să fie corectate 
în funcție de culoarea diferită a obiectivului real şi de puterea comparată de reflexie sau absorbție a luminii. 
Pentru această corecție absolut necesară trebuie multă experiență. Fiind vorba de o metodă de măsurare atît 
de comodă şi indispensabilă în multe împrejurări, merită osteneala ca fotograful să facă exerciţii 
comparative cu diferite materiale (stîncă, frunză, iarbă, lemn etc.) pe care le are în apropiere, încetul cu 
încetul el se va obişnui să determine corect decalajul de expunere dintre palmă şi obiectul real. 

Cerem iertare cititorilor că am abordat poate la locul nepotrivit cîteva probleme practice de 
exponometrie. Mai este doar una asupra căreia găsim necesar a ne opri acum: la fiecare diferență de nivel 
de 1 000 m, expunerea se scurtează cu 1/2, adică cu o diafragmă. Deci, dacă măsurarea prin substituire se 
face la o altitudine de 1 000 m, pentru un subiect similar, oare se află la 2 000 m altitudine, din rezultatul 
final se va scădea o diafragmă (De exemplu: în loc de diafragmă 8, se va regla la diafragma 11). 

Nu se poate termina acest scurt îndreptar despre exponometru, fără a atrage atenția asupra faptului 
că el este un instrument foarte sensibil. De aceea trebuie păstrat cu mare grijă, ferindu-l de intemperii şi 
lovituri. Înainte de a pleca într-o excursie mai importantă, este bine, ca precauţie, să se compare rezultatele 
măsurătorilor, pe care le dă exponometrul dvs., cu cel al unui alt exponometru de calitate, despre care există 
siguranța că funcționează corect. 

Pentru a putea trece mai departe, la alte accesorii, trebuie arătat că acestea pot fi foarte multe. Nu 
se poate spune că vreunul dintre ele ar fi inutil. Fiecare, într-o anumită situație, pentru un anume scop, 
poate deveni indispensabil. Există, de exemplu, filtre stea (Sternfilter), care, aplicate pe obiectiv, produc 
irizatii în jurul fiecărui punct luminos, cu 3, 4, 6 său mai multe raze, după cum e construit filtrul. Ce frumos 
este un apus de soare cu un astfel de filtru ! Dar cît de monotone ar fi fotografiile, dacă toate ar avea astfel 
de irizatii ! 

De aceea trebuie bine cumpănite foloasele fiecărei piese de accesoriu, oportunitatea şi frecvența 
folosirii ei in mod eficient în scopuri de creație sau rezolvări tehnice. Drumetul-fotograf este bine să-şi 
reamintească, atunci cînd investeşte bani în accesorii şi, mai ales când îşi împachetează lucrurile pentru 
drum, că el este cel care cară şi el nu duce în spate doar kilograme, ci kilograme X metri, şi nu la drum 
drept, ci adesea pe urcuşuri cu pante foarte pronunţate. 

Următorul accesoriu indispensabil este parasolarul. El apără obiectivul de razele soarelui şi de 
unele lumini reflectate (un luciu de apă, zăpadă etc.) care ar putea să producă un voal pe negativ sau pete de 


reflexie nedorite (există şi unele dorite !). Dar nu numai atît. El mai poate feri obiectivul de stropi, cînd se 
fotografiază pe ploaie şi de unele lovituri accidentale. Parasolarul devine cu atît mai necesar, cu cit 
drumetul va începe sa pretuiasca efectele de contra-lumină, care dau imaginilor sale un farmec deosebit. La 
fotografia color nu se lucrează fără parasolar. Orice lumină incidenţa, oricît de silabă, micşorează saturatia 
culorilor şi, dacă ea este colorată, poate produce o dominantă pe toată suprafața peliculei sau numai pe 
anumite porțiuni. 

În ordinea insemnatatii accesorilor, urmează.filtrele colorate. La pelicula alb/negru rostul lor este 
să modifice redarea în tonalități de cenuşiu a obiectelor colorate. Efectul lor se bazează pe faptul că lasă să 
treacă nestingherite razele de culoarea pe care o au şi frineaza, proportional cu intensitatea culorii lor, 
culoarea complementară. Exemplul cel mai obişnuit este filtrul galben. Cînd se fotografiază o poiană cu 
flori galbene, acestea vor apărea albe pe fotografie, în loc de cenuşiu deschis. Filtrul lăsînd culoarea sa, 
galben, să treacă nestînjenită, pelicula va fi mai puternic impresionată în porțiunile unde se află florile. 
Mărind negativul astfel obţinut, porțiunile mai puternic impresionate, vor apărea albe în fotografie. În 
schimb cerul albastru, culoarea complementară, va fi frînat — ca şi cum tot ce este albastru ar fi fost expus 
mai puțin. Urmează ca în fotografie albastrul cerului să apară de un cenuşiu mai închis decît dacă s-ar fi 
fotografiat fără filtru. Astfel se măreşte contrastul dintre cer şi nori, aceştia ieşind mai bine în evidenţă. 

Cunoscind ,,secretul" filtrelor, fotograful îşi poate alege pe cel mai potrivit pentru subiectul pe care 
îl are în fata. Filtrele nu sînt grele şi nici nu ocupă mult spațiu, aşa că se pot lua cîteva. Personal nu sîntem 
pentru jumătăți de măsură. Dacă este să filtrăm, atunci căutăm să se observe acest lucru. De aceea niciodată 
nu apelăm la filtre cu saturație mică — nici nu ni le-am procurat. Pentru închiderea culorii cerului şi 
reliefarea norilor, utilizăm un filtru portocaliu. Acesta are şi calitatea de a străbate prin vălurile subţiri de 
ceață. Pentru peisaje cu mult verde — păduri şi poieni — utilizăm un filtru verde-mijlociu. Pelicula 
pancromatică, cu care se lucrează îndeobşte, are tendința de a reda verdele mai închis decît îl vedem. Filtrul 
verde-mijlociu restabileşte senzaţia reală şi frineaza şi albastrul în mod suficient (datorită componentei 
galbene, pe care o conține), astfel că devine filtrul cel mai des folosit în anumite regiuni. La altitudini mai 
ridicate de 1 000—1 500 m şi la fotografii cu vederi cu munţi în depărtare, se utilizează filtrul U.V. care taie 
influenţa razelor ultraviolete. După caz, acesta se montează direct pe obiectiv sau peste filtrul colorat. 

Fiecare filtru, proportional cu densitatea (saturatia) sa, absoarbe o parte din lumină. De aceea 
expunerea trebuie să fie prelungită. Cantitatea de lumină absorbită se numeşte factorul filtrului şi este 
indicat pe montura: 2 X, 3 X, 6 X etc., arătînd cu cit trebuie prelungit timpul de expunere. Dacă filtrul este 
suficient de mare pentru a putea fi ţinut in fata exponometrului, se face măsurarea cu filtru şi nu mai este 
nevoie de nici un calcul. Este bine de ştiut că o mică subexpunere ( — | diafragmă) măreşte efectul 
filtrajului în zonele de frînare. 

La color, mai ales la pelicula reversibilă, pe care drumetul fotograf o utilizează pentru realizarea 
de diapozitive, problema filtrelor poate fi foarte complicată sau... foarte simplă. Depinde ce se urmăreşte. 
Culoarea luminii de zi nu este aceeaşi în tot cursul celor 24 ore. Dimineaţa în zori ea este roşie — 
portocalie, devenind de un albastru intens în timpul amiezii, pentru ca spre înserat să devină din nou 
portocalie-roşie. De asemenea nu oriunde ea este „albă” — ea se „contaminează" foarte uşor sub influența 
luminii colorate, reflectată de pe diverse suprafeţe. Lîngă un perete albastru ea devine albăstrie, în desişul 
pădurii ea devine verzuie. Ochiul, care se adaptează foarte uşor, nu sesizează aceste schimbări. Pelicula 
însă, parcă le exagerează, *producîndu-se surprize. Dacă, din anumite motive, se cere ca în imaginile 
realizate, albul să rămînă alb în orice condiţii, sau culoarea pielii obrazului să aibă aceeaşi culoare 
(convenţională de fapt), fie că se fotografiază în miezul zilei, sau spre apus, atunci trebuie recurs la un filtru 
corespunzător, care să taie. să anuleze efectul culorii nedorite. Ca pură informaţie este util de ştiut că firmă 
Kodak produce mai mult de 150 tipuri de filtre WRATTEN care să corespundă tuturor necesităţilor pentru 
fotografierea la lumină de zi, lumină artificială din diferite surse, pentru selectarea culorilor, corectarea sau 
compensarea luminii etc. Oricine îşi poate da seama cît de complicată devine alegerea filtrului celui mai 
potrivit, cînd există atîtea nuanţe de lumină şi un sortiment atît de variat de filtre. Din fericire, s-a inventat 
un instrument care uşurează mult determinarea corectă a filtrelor. Acest instrument se numeşte colorimetru. 
El indică diferenţa în grade Kelvin sau în milimicroni dintre culoarea luminii existente şi culoarea pentru 
care este acordată pelicula. Pe baza acestei diferenţe se alege cu precizie filtrul corespunzător (culoarea şi 
densitatea). Desigur, apelarea la colorimetru duce la rezultate de o mare fidelitate în redarea culorilor, însă, 
totodată, necesită un set complet de filtre destul de greu de procurat. În general drumetul-fotograf nu are 
nevoie, nu doreşte un filtraj corect. Dacă fotografiază zăpada în lumina roşiatică a zorilor sau pe înserat, el 
o face tocmai pentru a arăta cît de frumoasă este zăpada cînd este astfel colorată. El apreciază şi doreşte să 
redea tocmai varietatea culorilor şi a coloratiilor, ineditul şi farmecul lor. Dacă în ceea ce priveşte culorile 


calde — roşu şi portocaliu — acestea ajută la crearea unei atmosfere specifice, culorile reci — albăstrii — 
mai ales la altitudini mai mari, pot deveni supărătoare. De aceea ele trebuie ,,incalzite", în special în orele 
de miez de zi, prin utilizarea unui filtru. De obicei, un filtru obişnuit U.V. este suficient. Dacă se observă la 
diapozitivele făcute în astfel de condiţii că „încălzirea" n-a fost suficientă, se poate încerca montarea a încă 
unui filtru U.V. peste primul, sau utilizarea unui filtru gălbui WRATTEN 81 sau 81 B (sau corespunzător). 

Este bine de ştiut că filtrele, ca şi multe alte accesorii, pot fi folosite pentru două scopuri: redarea 
corectă şi ca mijloc de creaţie pentru sublinierea, exagerarea sau temperarea anumitor aspecte. De aceea 
exemplu, la pelicula alb/negru, ajută la pătrunderea prin ceață. Pe vreme frumoasă el poate crea o atmosferă 
dramatică prin închiderea albăstrului cerului şi mărirea contrastelor. La pelicula color, folosirea ,,incorecta" 
a filtrelor poate „încălzi" sau „răci" atmosfera, poate produce o uşoară dominantă, un efect plastic deosebit. 
Deci trebuie reținută posibilitatea accesoriilor şi ca mijloace pentru interpretarea creatoare a subiectelor. În 
concluzie, în ceea ce priveşte fotografia alb/negru se recomandă un set compus din următoarele filtre: 
galben-deschis (mai ales pentru peisajele de primăvară), verde mijlociu (pentru frunziş şi ca utilizare 
generală), portocaliu (pentru filtraje mai puternice şi efecte dramatice) şi 1—2 filtre U.V. care se utilizează 
şi la color. După cum s-a arătat, la color, în afară de un filtru U.V., care poate fi utilizat la orice fel de 
imagine, ar mai fi necesar un filtru de culoarea paiului pentru ,,incalzirea", pentru evitarea a ceea ce ar 
putea deveni o dominantă albăstruie. 

Menţionăm doar în treacăt trepiedul. Dacă este mic şi uşor, deci comod de transportat, nu este 
suficient de stabil. Dacă este mare şi greu, prea puţini sînt cei care se încumetă să-l ia la munte. De fapt în 
condiţiile de lumină perfectă, în care se realizează majoritatea imaginilor, nici nu este nevoie de trepied. În 
acele putin împrejurări, în care trebuie să se recurgă la timpi de expunere mai lungi, se poate, cu puțină 
imaginație, fixa aparatul cu ajutorul unei pietre şi crengi, mai solid decît un trepied. Recomandăm totuşi 
construirea unui mic şi simplu suport dintr-o menghină, ca cele utilizate în seturile de traforaj, pe care se 
sudează două şuruburi cu filet identic cu cel din capul trepiedelor. Pe acestea se înşurubează o articulație cu 
nucă şi apoi aparatul. Acest suport, care cîntăreşte foarte putin şi nu ocupă spațiu, poate fi prins oriunde, pe 
orice şi oferă o stabilitate temeinică. 

Să trecem acum la un accesoriu foarte important, dar şi oarecum scump: obiectivele suplimentare. 
Sînt fericiți cei care posedă aparate cu obiectiv fix care nu poate fi înlocuit. Ei nu îşi pun probleme. Ei 
trebuie să se descurce cu obiectivul pe care îl au, şi, la drept vorbind, se descurcă de multe ori foarte bine. 
Cunoaştem fotografi care toată viata au lucrat numai cu un singur obiectiv, cel normal, şi au realizat 
fotografii minunate. De fapt majoritatea subiectelor de munte pot fi realizate cu obiectivul normal. Sfatul 
nostru este să se fotografieze multă vreme doar cu obiectivul normal, înainte de a se lua decizia să se 
achiziționeze şi alte obiective (dacă se va găsi util, să se ia această decizie !). Totul depinde de dezvoltarea 
unui stil personal de lucru, preferinţe pentru anumite subiecte şi de modul de rezolvare a acestora. 

Ce oferă obiectivele suplimentare ? 

În mare, ele se subîmpart în două categorii: 

— cele cu o distanţă focală mai scurtă decît obiectivul normal. Acestea sînt superangularele şi au un unghi 
de cuprindere mai mare. 

— cele cu o distanţă focală mai lungă decît obiectivul normal. Acestea sînt teleobiectivele şi au un unghi 
de cuprindere mai mic. 

Se poate spune, în vorbire curentă, că primele „îndepărtează" şi celelalte „apropie" subiectul. 

Deci, dacă fotograful se află într-o pădure deasă sau într-o vale adîncă şi îngustă, el va recurge la 
superangular pentru a cuprinde cît mai mult din ceea ce se vede. 

Dacă, pe de altă parte, el se află într-un spaţiu deschis şi vrea să redea numai un anumit vîrf de 
munte din depărtare, sau o anumită formație de stînci, sau o turmă, el va recurge la teleobiectiv pentru a 
cuprinde în cadru numai porțiunea care-l interesează. 

În afară de aceste deosebiri „vizibile”, mai există şi deosebiri tehnice şi plastice, pe oare le arătăm 
comparativ cu cele ale unui obiectiv normal: 

Superangular la aceeaşi diafragmă, claritatea în profunzime mai mare; se poate expune din mînă 
cu timpi relativi lungi. Redă o perspectivă (aparentă !) exagerată cu mari deosebiri de proporții între 
obiectele din apropiere şi cele îndepărtate; la cea mai mică înclinare a aparatului (în sus său în jos) produce 
înclinări exagerate ale verticalelor. 

Teleobiective: claritate în profunzime mică (trebuie reglată foarte precis distanța şi diafragmat 
mult!); din mînă nu se poate fotografia decît cu timpi scurți (la 10 cm distanța focală 1/125; la 20 cm 
distanța focală 1/250 !). Redă o perspectivă (aparentă !) aplatizată, cu suprapuneri de planuri şi cu deosebiri 


relativ mici între proporțiile obiectelor aflate la distanţe relativ mari între ele. 

Într-o carte este dificil (dacă nu-i imposibil) de „explicat" toate deosebirile dintre obiectivele cu 
distanțe focale diferite. Cel mai bine este ca fotograful începător să-l roage pe un fericit posesor de 
asemenea obiective să-i „arate" ce se vede atunci cînd se schimbă obiectivele. 

Întrebarea pe care şi-o pune oricare fotograf care se află la începutul încropirii zestrei sale de 
accesorii, este: care este mai util, ce obiectiv să-mi iau mai întîi ? 

S-a arătat că alegerea aparatului şi a accesorilor sînt chestiuni foarte personale şi că ele depind de 
înclinații, gust şi preocupări, toate acestea concretizindu-se într-un stil personal de fotografiat. Cel care 
ajunge la etapa stilului personal, va şti ce scule să-şi aleagă. Totuşi, pînă atunci, este bine de cântărit 
următoarele aspecte: muntele se caracterizează prin spaţii imense. Rareori eşti ,,inghesuit" într-o vale, în 
care se întîmplă să nu te poți deplasa astfel ca să cuprinzi cu obiectivul normal o privelişte mai întinsă. 
Chiar dacă te afli într-un loc îngust, strimt, şi vrei neapărat să cuprinzi mai multe, există o soluţie: 
panoramarea. Deci, iată, superangularul nu-şi găseşte des o utilitate neapărată, mai ales că pentru 
»vederile" generale el nu este prea potrivit, deoarece produce acele deformări de perspectivă despre care am 
vorbit — planurile din apropiere par disproporționat de mari fata de profilul muntelui, care pare foarte 
depărtat şi mic. 

În imensitatea spaţiului înconjurător este mai util un teleobiectiv. Cu el se pot „decupa” din 
multitudinea de forme din jur, doar cele mai interesante, cele mai grăitoare, se pot ,,apropia" fragmente 
caracteristice şi lăsa deoparte porțiunile nesemnificative, se poate cadra doar „esenţialul”. În general, se 
observă mai ales cînd mărim fotografiile, că în jurul subiectului propriu-zis se află mult spațiu inutil. Dacă 
la negative de format mai mare ne putem permite luxul de a mări mai mult, eliminînd astfel din imagine 
porțiunile inutile, la formatul 24/36 aceasta se face în detrimentul calităţii, ca să nu mai vorbim de 
diapozitive, la care ,,recadrarea" este imposibilă (fără dispozitive speciale). Teleobiectivul ajută tocmai la 
acest cadraj strîns (de fapt el „măreşte" porțiunea esențială), pentru ca la mărit să existe cît mai puține 
pierderi. 

Pe de altă parte, teleobiectivul are marea calitate de a nu ,,exagera" perspectiva (aparent !). 
Fotografiind de la distanță două vârfuri de munte, se păstrează proporția de mărime dintre ele. Dacă ne 
apropiem de ele, chiar cu obiectivul normal vom reda pe cel din apropiere disproporționat de mare fata de 
cel care este mai depărtat. 

Din cele cîteva argumente de mai sus, reiese că teleobiectivul este mai util la munte, decît 
superangularul. Ajungind la această concluzie, se ridică altă întrebare: care tip de teleobiectiv ? Se ştie că 
se construiesc pentru formatul 24/36, teleobiective cu următoarele distanţe focale (cele mai răspîndite !): 
100 mm, 135 mm, 200 mm, (250 mm), 300 mm, 400 mm şi mai mari. Cu cît distanţa focală este mai lungă, 
cu atît teleobiectivele sînt mai mari, mai grele, mai putin luminoase, mai dificil de minuit şi mai 
„specializate" pentru o serie mai restrînsă de subiecte (de exemplu o capră neagră pe un tanc la mare 
depărtare !). 

Pe drumetul fotograf obişnuit îl interesează două, cel mult trei obiective: 100, 135 şi eventual 200 
mm. Primul ,,apropie" sau „măreşte" de 2 X, al doilea apropie de 3 X şi ultimul de 4 X («raportul dintre 
distanța focală normală de 50 mm şi cea a teleobiectivului). Dacă este vorba de achiziționarea numai a unui 
singur teleobiectiv, cea mai bună alegere ar fi cel de 135 mm. 

Tocmai pentru a se evita îndoielile în ceea ce priveşte achiziţionarea teleobiectivului cu distanța 
focală ce mai potrivită, s-au fabricat obiective cu distanță focală variabilă, cunoscute sub denumirea de 
ZOOM sau transfocator. Faţă de obiectivele cu distanță focală fixă, acestea au următoarele avantaje: un 
singur ZOOM înlocuieşte 3—4 obiective cu diferite distanţe focale (de exemplu între 40—180 mm, sau 
între 60—135 mm, sau între 80—240 mm), se evită pierderea de timp cu schimbările de obiective cu 
diferite distanțe focale; se poate cadra cît mai exact o mare varietate de subiecte la distanţe diferite. Aceste 
mari avantaje sînt plătite cu următoarele dezavantaje: costul foarte ridicat; volumul şi greutatea mare; în 
stadiul actual încă nu s-a obţinut o calitate atît de bună ca la obiectivele cu distanță focală fixă. Ele sînt 
froarte ingenios construite şi de o mare utilitate; desigur că vor înlocui, nu peste multă vreme, obiectivele 
cu distanță focală fixă. 

Se vorbeşte mai putin şi se face mai puțină reclamă unor dispozitive optice foarte practice numite 
telecorverter. Acestea se intercalează între aparat şi obiectiv şi măresc distanța focală de 2 X — 4 X, după 
modelul ales. Sînt foarte uşoare, volum mic, ieftine (de 10—25 ori mai ieftine decît un teleobiectiv !) şi nu 
depreciază vizibil calitatea optică (claritatea) obiectivelor la care se montează. Mărind distanța focală, 
desigur că se influențează deschiderea relativă (luminozitatea, diafragma) obiectivului, proporțional cu 
raportul de mărire. De exemplu: la teleconvertorul 2 X, se pierd două trepte de diafragmă (în loc de 5,6 


valoarea reală va fi 11), cea ce nu contează prea mult cînd se fotografiază la lumina zilei. 

Dacă fotograful are zestrea obişnuită de trei obiective (35 mm, 50 mm şi 135 mm), cu ajutorul 
fotografia cu focale de 35 mm, cu 50 mm, 70 mm, 100 mm, 135 mm şi 270 mm, ceea ce este un cîştig 
substantial. Din experienţa personală putem spune că rezultatele sînt excelente, atît la alb/negru cit şi la 
color. Tinind seama de costul redus al acestui sistem optic, de marile avantaje pe care le oferă, si de 
calitatea bună a rezultatelor, nu ezităm să recomandăm procurarea lui. 

La locul potrivit vom discuta despre macrofotografie (proxifotografie), adică realizarea de 
fotografii la distanțe foarte mici, (sub 50 cm). Este un domeniu încă puţin abordat, care poate produce 
satisfacţii estetice nebănuite, mai ales în color. Cele mai corespunzătoare aparate pentru macrofotografie 
sînt tot aparatele SLR (mono-obiectiv-reflex), despre care am arătat şi înainte că au calități deosebite. 
Pentru a realiza astfel de fotografii, pînă la distanţe de cîţiva centimetri, există seturi de inele sau tuburi, 
care se intercalează între carcasa aparatului şi obiectiv. Inelele sînt de lățimi diferite şi pot fi montate fie 
cîte unul sau cîte două sau trei, după cum cer necesităţile de apropiere şi cadrare. Inelele sînt preferabile 
lentilelor adiționale (proxare), fiindcă ele nu influenţează în niciun fel calitatea optică a obiectivului. Un set 
de trei inele de lățimi diferite este amplu suficient pentru bogăția de subiecte pe care le oferă 
proxifotografia. 

De cînd a început să se construiască, lămpi cu fulger electronic de dimensiuni foarte mici, cu 
greutate neglijabilă şi la preţuri abordabile, se văd din ce în ce mai multi drumeti fotografiind cu astfel de 
lămpi. Ele au o mare utilitate seara în cabane, la focuri de tabără şi în peşteri sau în încăperi întunecoase, 
monumente de arhitectură etc. Ele mai pot fi folosite pentru iluminarea portiunilor din umbră la fotografiile 
în contra-lumină sau la proxifotografie în întunericul pădurii, cînd trebuie diafragmat foarte mult. 

Ajungem astfel la capătul listei de utilaje şi accesorii. Fotograful practic, pe măsură ce va căpăta 
mai multă experiență, va şti mai bine să aleagă numai pe acelea care-i pot fi de un real folos. 

O altă opţiune dificilă care îl confruntă pe fotograf este alb/negru sau color. În ceea ce priveşte 
sau fotografiatul cu peliculă color reversibilă, după care se obțin direct diapozitivele color. Este cazul să se 
arate că procedeele şi procesele color sînt în continuă evoluţie şi îmbunătăţire şi că azi diapozitivele 
originale se pot multiplica, reîncadra şi mări direct pe hîrtie şi că de pe pelicula color negativă, care a ajuns 
la aceeaşi sensibilitate cu cele mai sensibile filme alb/negru, se pot face deopotrivă măriri alb/negru şi 
color, ca şi diapozitive încadrate după dorință. Deocamdată însă, fotograful de rînd este sfătuit să aleagă 
varianta peliculă color reversibilă, care este în primul rînd mai economică şi duce direct la rezultate foarte 
bune, fără a fi necesare prelucrări complicate în laborator. 

Despre fotografia şi subiectele color ne vom ocupa într-un capitol anume. Deocamdată, „fiind 
vorba de scule", arătăm doar că orice aparat este bun şi accesoriile pe care le-am descris, se potrivesc la fel 
de bine atit la fotografia alb/negru, cît şi la cea color. Ideale, desigur, sînt acele aparate cu casete de film 
interschimbabile. Cu acestea se poate trece de la alb/negru la color în orice clipă, schimbind doar caseta. 
Astfel de aparate de calitate există însă numai la formate mai mari (de la 6/6 în sus), ca de exemplu 
Hasselblad, Rolleiflex, Linhof etc. — aparate scumpe, inabordabile. S-a încercat să se introducă şi la 
formatul 24/36 sistemul de casete interschimbabile, însă pînă acum fără succes. 

Pentru fotograful care tine mortis să fotografieze în aceeaşi drumeţie alb/negru şi color, cea mai 
bună şi practică soluţie este să-şi achiziționeze încă o carcasă de aceeaşi marcă şi tip, ca şi aparatul cu care 
lucrează (carcasă înseamnă aparatul fără obiectiv). Astfel el va putea să utilizeze toate obiectivele şi 
celelalte accesorii, pe care le are la primul său aparat şi va putea trece cu cea mai mare uşurinţă de la 
alb/negru la color şi vice-versa. 

x k k 

Nu se poate încheia acest capitol despre aparate şi accesorii fără a arată că simplitatea şi caracterul 
practic al echipamentului fotografic este chezăşia succesului. Totul trebuie verificat înainte de plecare şi 
fiecare piesă să fie la locul ştiut, la îndemnînă. Nu orice excursie este „o expediție", din care trebuie 
neapărat să ne întoarcem cu „întreaga gamă de fotografii posibile”. Cu cît ne documentăm mai bine, cu cit 
cunoaştem mai bine un masiv, cu atît vom şti mai bine ce să luăm cu noi, ca să nu cărăm greutăţi inutile. Se 
vor programa excursii pe teme, pe subiecte — astfel, fotograful, concentrîndu-se pe un anumit domeniu, va 
reuşi să realizeze imagini mult mai bune, decît dacă se încrede numai în întâmplare, închipuindu-şi că 
trebuie să fie „gaița pentru orice". Nici vinatorul care aleargă după doi iepuri nu se întoarce cu tolba plină. 

O singură excepţie trebuie făcută: în ceea ce priveşte rezerva de filme, întotdeauna se pleacă la 
drum cu mai multe filme, decît se crede că va fi necesar. Trei-patru filme în plus nu încarcă prea mult 


ranita. Dacă se lucrează cu film de 20° DIN, nu strică să se ia şi unul sau două de 27° DIN. Se poate 
întîmpla că undeva, pe înserat, să se întilnească tocmai subiectul pentru care 27° DIN este singura 
sensibilitate posibilă. 


ANOTIMPURILE — ORELE ZILEI — SOARE, NORI, 
FURTUNA, CEATA SI ZĂPADA — EXISTA VREME 
„NEFOTOGENICA" ? 


Realizarea unor bune fotografii de munte este condiţionată mult şi de factori exteriori care 
acționează independent de materialul fotografic. Cele atribuite mediului în care fotografiem sînt încadrate 
în familia condiţiilor obiective, iar cele care depind de noi, în familia condiţiilor subiective. 

Condiţiile obiective. La altitudine, aclimatizarea constituie elementul determinant al reuşitei unei 

fotografii. Contactul cu muntele, efortul fizic, schimbarea mediului şi a alimentației influențează în primele 
ore organismul şi leneveşte dorința căutării, sesizării sau descoperirii unor subiecte fotografice deosebite. 
Pentru perceperea frumuseţilor, se impune o mai îndelungată şedere pe munte. Numai astfel ne vom putea 
formula un plan tematic şi de lucru, desăvîrşit în studiul umbrelor şi al luminilor, sau condiționat uneori de 
starea vremii, circulația turiştilor, viata faunei, a florilor etc. Starea euforică, creată de peisaj şi lumină, 
constituie marele pericol, pentru că precizia contururilor şi claritatea detaliilor au asemenea calități, încît 
fotografia ni se pare un joc de copii. Coplesiti de mirajul nesfirsitelor tălăzuiri montane, neglijăm 
importanța regulilor tehnice şi, din dorința realizării a cît mai multor imagini, apăsam pe declanşator şi cînd 
nu trebuie. În ciuda cunoașterii problemelor tehnice, nu există o regulă sau o lege care să dozeze sau să 
rezolve toate problemele ce ne pun distanțele, înălțimile, profunzimea, planurile şi toate elementele cerute, 
cînd vrem să fotografiem un subiect montan. Culorile vii şi curate îngreunează transformarea lor în tonuri 
de alb/negru sau în color. De exemplu, un versant acoperit cu pădure, dar punctat pe alocuri cu seninările 
calcarelor albe, ne va pune probleme dintre cele mai grele. 
Atmosfera şi lumina sînt o a doua categorie de adversari ai fotografului pe munte. De obicei sîntem 
înclinați să le nesocotim influenţele şi atunci rezultatele nu sînt dintre cele mai bune. La munte atmosfera 
devine pură pe măsură ce altitudinea creşte. Limpezimea ei ne permite uneori să vedem pînă la distanţe 
considerabile; alteori, datorită vintului sau umidității, atmosfera devine opacă sau cu orizontul limitat. 
Schimbarea aceasta continuă, denumită „perspectivă atmosferică" influenţează imaginea şi rezolvarea 
greutăților ivite, constituie o problemă nu prea uşoară. Aerul pur, solul acoperit cu zăpadă şi norii albi, 
aparuti pe un cer senin, măresc intr-atit intensitatea luminii, încît provoacă erori de expunere, chiar şi 
initiatilor. Este normal să fie aşa, pentru că unde este lumină multă, este şi umbră multă. În această situaţie, 
contrastele sînt aproape întotdeauna puternice şi ne obligă să fotografiem numai cu o expunere mai lungă 
decât cea indicată de exponometru. Aşadar lumina şi umbra ne pot fi prieteni, dar şi adversari. Să le reținem 
calitățile şi defectele, pentru a ne folosi de cîte ori intenționăm să apăsam pe declanşator. Să nu ne lăsăm 
prinşi de impresia momentului. 

Cînd aparatul nu este automat, avem obligația să lucrăm foarte atent şi fără grabă, reglîndu-i de 
fiecare dată toți parametri, iar efectul lor să-l cunoaştem, dacă nu din practică, cel putin teoretic. Cunoscind, 
judecînd şi interpretînd bine toate componentele, vom avea certitudinea că, apăsînd pe declanşator, 
înregistrăm o imagine expusă corect. 

Pe munte, multe din regulile de la şes nu mai au valabilitate. La fiecare pas apar alte piedici, 
menite să ne îngreuneze preocuparea. Vremea capricioasă schimbă uneori caracterul ascensiunii, punîndu- 
ne în situaţii dificile. Un vîrf, o vale sau o creastă, uşor accesibile pe vreme bună, îşi pot schimba caracterul 
într-un interval scurt cînd (din senin) ceața ne-a închis orizontul, iar viscolul ord furtuna s-au dezlantuit. De 
obicei schimbarea timpului diminuează entuziasmul în ascensiune şi îndeamnă oamenii să grăbească 
ajungerea la cel mai apropiat adăpost, neglijind complet fotografiatul. Pasionaţii fotografiei, chiar dacă nu 
au un palmares turistic răsunător, dar sînt bine antrenați, îşi păstrează calmul şi, parcurgind ruta cu 
precauţie, caută să găsească subiecte dinamice sau dramatice pe care le imortalizează. Faptele ne-au arătat 
că vremea rea nu poate influenţa calitatea imaginilor, dacă parametrii aparatului sînt corect aleşi. Şi tot 
faptele ne-au impresionat mai târziu, cînd imaginea noastră, prin surprinderea naturii dezlantuite, a 
dramatismului în ascensiune sau a atmosferei apăsătoare, a putut deveni pentru spectatorul dintr-o expoziție 
„remarcabila fotografie", iar pentru noi, amintirea plăcută a evenimentului şi satisfacția unei performanţe 
fotografice. 

Condiţii subiective. Oboseala este adversarul cel mai de temut pentru fotograful aflat în 


sensibilitatea fata de frumos rămîne nealterată, ochiul poate depista şi încadra imaginile corect, iar 


manevrele aparatului vor corespunde regulilor tehnice învățate. Să nu uităm că şi pentru fotograf este 
valabil proverbul „graba strică treaba" ! Ca zicala este valabilă, o confirmă fotografiile mişcate, realizate de 
acei care nu sînt odihniti suficient, cînd fotografiază din mers sau cu rucsacul în spate, nu tin seama de 
intensitatea vîntului sau lucrează cu timpi de expunere lungi. 

Recapitulind, vom reţine că o fotografie bună se realizează cînd sîntem odihniti, avem un 
echipament vestimentar corespunzător care nu incomodează şi cînd respectăm, în funcţie de starea vremii, 
toate regulile tehnice şi compoziționale. 

Enumerarea diferiților factori ce influențează fotografia la munte, nu s-a făcut cu intenția de a 
descuraja. Pe munte, drumetul, şi mai ales drumetul-fotograf trebuie să fie prevenit, iar noi indeplinm 
această datorie cu speranţa că cititorii, invatind toate regulile, vor retrăi în amintire satisfacția ascensiunii şi 
a fotografiilor realizate. 

Materialul fotografic, prietenul ce ne vorbeşte mîine prin intermediul imaginilor, are un rol 
hotaritor. Soarele, orele zilei, furtuna, ceața sau zăpada, fiecare preferă la altitudine un anumit gen de 
peliculă. Ceea ce cerem acestor materiale este să-şi îndeplinească perfect misiunea încredințată, adică să 
imprime corect la comanda noastră, subiectele intuite şi alese pe timpul ascensiunii, excursiei sau escaladei. 
După cum vom vedea în cele ce urmează, încercăm să scoatem în evidență şi cîteva elemente ale naturii 
care la munte, mai mult ca oriunde, influenţează, fotografia. Este vorba despre soare, nori, furtună, ceață şi 
zăpadă. Pentru cei multi, unele dintre ele constituie motivul de a renunţa la fotografiat şi uneori chiar la 
ascensiune. Alţii din contră, atunci insistă mai mult să urce. 

Iarna, anotimpul frumuseţilor de basm. Multă vreme iarna a fost considerată pentru vacanțe şi 
excursii de munte ca sezon mort. Putinii drumeti, cunoscători ai tehnicii mersului pe schi, s-au încumetat să 
întreprindă ascensiuni, aducînd cu ei vestea ospitalităţii iernii, a bunelor primiri, a frumuseţii peisajului, a 
risipei de lumină şi a plăcerii coboririlor făcute cu schiurile pe lintoliul alb al zăpezii, întins omagial în fata 
lor. Unii au realizat atunci şi fotografii, şi, după cum era firesc, ele nu au fost întotdeauna convingătoare, 
pentru că în majoritatea cazurilor erau, datorită lipsei de cunoştinţe, departe de adevărul frumuseţilor 
văzute. Totuşi fotografiile şi povestirile au fost convingătoare. Curînd amatorii s-au înmulțit. Ascensiunile 
de iarnă şi schiul la altitudine au început să reprezinte un domeniu nou pentru o activitate recreativă nouă, 
în care fotografii montaniarzi descopereau marele tezaur al anotimpului alb, oferit într-un infinit număr de 
imagini inedite. Mentalitatea trecutului era învinsă. Oamenii au înţeles că iarna nu-i un anotimp neprimitor, 
iar muntele numai aparent doarme. 

În contrast cu peisajul de vară, unde vegetaţia, crestele, pereţii şi animația oferă o gamă bogată si 
variată a culorilor, a detaliilor şi a numeroaselor întretăieri oferite de linii, iarna uniformizează mult aceste 
detalii, diminuînd bogăţia găsită atît de uşor în peisajul de vară. Anotimpul alb scoate în evidență mai mult 
liniile mari şi formele principale ale terenului: culmi, grupe de munţi, căldări şi văi afunde. Detaliile care să 
dea viata imaginii trebuie căutate şi realizate cu ajutorul umbrelor, lăsate de cornisele atirnate streaşină în 
lungul crestelor, de vârfurile conturate cu umbra prin căldări sau pe versantele văilor, de copacii luminati 
difuz sau de detaliile unor pereți jivrati în zăpadă viscolită. Cînd cade lumina bine, pot fi fotografiate 
granulele înflorate de ger, urmele de schi sau de picior, stînele sau cabanele troienite, iar dupa viscol, stîlpii 
de marcaj, îmbrăcaţi în ghiata formată steag în direcția vintului. 

Chiar de la plecarea în ascensiune, frumusețile fotogenice ale iernii ne invită la lucru. Jos în vale 
frigul a înghețat apele, iar zăpada, a acoperit toate rănile pămîntului. Stîncile din albia văii şi-au pus căciuli 
de nea, rotunjite de curenţi şi sclipesc în luminile soarelui, ce joacă în unda limpede. Pînă la jumătatea 
înălțimilor, atotstăpînitoare sînt pădurile. Cînd pătrundem în liniştea lor, lumina însăşi are ceva nefiresc pe 
timp senin. Cu film color putem surprinde imagini care, proiectate, ar apărea nefireşti, deşi sînt reale. După 
cum soarele îşi descompune lumina în culorile curcubeului, tot aşa şi zăpada şi-o descompune pe a ei. 
Pernitele de nea, aşezate pe crengi, cu excepția marginilor încorsetate într-o aureolă incadescentă, păstrează 
culorile reci ale safirului de cea mai pură calitate. Hainele albului imaculat, făcute din filigranul fulgilor de 
nea, cu Iglita nevăzută a gerului, dau pădurii o măreție cu totul particulară. Iarna fiecare copac îşi are 
personalitatea lui; ramurile le conferă individualitatea, iar veştmintele anotimpului, măreţia. Mergînd pe 
sub cetina brazilor impovarati cu zăpadă, trăim sentimentul că am pătruns într-o grădină vrăjită. Familii de 
copaci, crengute, umbrele crengutelor, hainele iernii aruncate de vînt peste ele, agăţate uneori pentru a le da 
altă înfăţişare, sînt numai cîteva subiecte fotografice unde, folosind judicios lumina, diafragma, filtrele şi 
umbra, putem aduce acasă o pradă fotografică valoroasă. 

Dincolo de briul verde al desişului ce asigură muntelui viata, iar fotografului subiecte de mare 
valoare artistică, începe împărăţia lui de piatră. Începe acel desen fin, realizat cu penita mînuită numai 
pentru a deosebi cerul de creste. Lipsei de culoare dominantă, mai ales la munţii cu spinările rotunjite de 


vreme, va trebui să-i găsim compensarea prin concentrarea rezultată din dominarea liniilor lăsate de umbre, 
de poziţia soarelui fata de creste, de adîncimea văilor întunecate de pereţi. Pentru a surprinde aceste umbre, 
fără de care fotografia nu are valoare prea mare, ascensiunea noastră începe înainte de a răsări soarele. Să 
nu sperăm într-o lumină prea bună după amiază, pentru că voalul atmosferic este foarte frecvent prin văi. 
Goana după umbră, după această nestatornică componentă a fotografiei de iarnă, rămîne singura care, aliată 
cu strălucirea soarelui, asigură tabloului plastica necesară. Folosind cu pricepere jocul de umbre şi lumini, 
putem reda aspectul moale şi pufos al zăpezii, strălucirea turturilor de ghiață sau gingăşia filigranului de 
flori şi ace care alcătuiesc maiestuoasa podoabă a chiciurii. Dacă în locul umbrelor lungi, vom avea o 
lumină difuză, imaginea nu va conţine acele detalii fine care să dea tabloului plasticitatea. Lumina difuză 
de iarnă reduce întotdeauna calitatea fotografiei, dîndu-i în general tonalități cenuşii, lipsite total de efect. 

Recapitulînd, înțelegem şi trebuie să reținem că soarele, prin jocul de umbre şi lumini, ajută la 
realizarea imaginilor de iarnă. Fără jocul lor nu vom putea avea fotografii bune, oricît de luminos va fi 
soarele. 

Lumina din spate. Cînd fotografiem, poziţia aleasă pentru aparat nu trebuie neglijată în nici un 
anotimp şi mai ales iarna. Peisajul de iarnă, realizat cu soarele în spatele aparatului, prezintă un relief 
monoton şi lipsit de forme. Lipsa umbrelor ne redă în poză un peisaj plat, altul decît cel văzut de noi cu 
ochiul liber. 

Lumina laterală. Iarna putem avea o imagine bună atunci cînd lumina cade asupra motivului sub 
un unghi fata de axul optic al obiectivului între 45—90°. Atunci umbrele (pentru că vom fotografia numai 
cînd acestea sînt) ne vor reliefa peisajul, făcîndu-i totodată un joc decorativ, dobindit prin evidenţierea 
anumitor tonuri căpătate de solul modelat cu dune, sau de granulele zăpezii înflorate în nopţile geroase. 

Dar, pe culmile Carpaţilor, denivelările terenului nu ne permit deplasări după voie. Nesfirşitul 
crestelor vălurite, care framinta cerul, este acoperit de pulbere albă, căzută din norii stirniti de crivat. Acum 
e linişte; perdeaua de nori s-a rupt şi un snop de raze lungi, subțiri, luminoase, săgetează asprimea 
prăvălişurilor, îmbrăcate în armura carapacelor de gheaţă. Lumina venită direct din față ne scoate in 
evidență strălucirea zăpezii, iar vintul înalță în văzduh cohorte de fulgi ce sclipesc ca argintii. Spectacolul 
este feeric şi ne stimulează dorința unei fotografii. Este tocmai ce ne trebuie, pentru că asemenea efecte se 
realizează numai în contra luminii. Nu e o treabă prea uşoară. De obicei folosim stativul. Cu ajutorul lui, 
aparatul stă nemişcat şi putem proteja obiectivul, făcîndu-i un parasolar suplimentar cu mîna. Pentru a 
surprinde strălucirea zăpezii, încadrarea va cuprinde 2/3 suprafeţe deschise. Pe fondul alb, considerat bază, 
am prins, spre a reliefa imaginea, nuanţe ce variază de la cenuşiul cel mai deschis pînă la negru absolut. 
Imaginea este aerisită. Nu are prea multe elemente oare să o încarce sau să supere. Atenţia noastră este 
concentrată doar asupra cîtorva componente: un pilc de molizi, îmbrăcaţi în zăpadă şi două virfuri, 
aureolate cu pulberea zăpezii, aruncată de vînt peste creştetul lor. Pentru cealaltă treime, prinsă în cîmpul 
obiectivului, motivul este mai închis şi mai mic. El a fost ales pentru echilibrul compoziției. La prima 
vedere suprafaţa imaginii ni s-a părut simplă. De aceea, după declanşare am repetat-o, adăugîndu-i prin 
orientarea obiectivului şi alte elemente suplimentare, existente în zonă. Mărind în laborator cele două 
imagini, am constatat că prima compoziţie, prin puţinele elemente încadrate, a fost mult mai bună decît a 
doua. unde suprafața cu detalii multe ne-a derutat privirea, a sfisiat parcă unitatea compoziției, distrugind 
ceea ce doream: liniştea şi măreţia peisajului de iarnă. Trebuie să menționăm însă că a reda strălucirea 
iernii nu înseamnă că albul zăpezii trebuie realizat cu cea mai luminoasă tonalitate a hirtiei, deoarece ne-ar 
conduce la monotonia unor suprafeţe de un alb imaculat. În imaginea de iarnă, exceptînd luminile cele mai 
vii, zăpada va trebui să dea tonul corespunzător culorilor pe care le are: adică pe un cer senin şi vreme 
geroasă, ea are în timpul zilei o nuanţă albăstruie, iar pe înserat împrumută din galbenul roşiatic al apusului. 
Deci albul zăpezii, modulat corespunzător unei luminări plastice, va trebui să domine tabloul, în timp ce 
elementele compoziționale închise vor trebui să fie reduse dintr-un întreit punct de vedere: cantitativ, al 
intensității şi al unei cit mai închegate repartitii în spațiu. 

Materialul negativ folosit iarna la munte va fi de preferință cel de tipul pancromatic, 20/10 DIN. 

Filtrul. Iarna, în zilele însorite, cristalele zăpezii dau la suprafață o strălucire fascinantă ca de 
sticlă, în timp ce în profunzime culorile aceluiaşi strat sînt albăstrui. Raportul dintre aceste două culori — 
alb-argintiu şi albastru deschis — creează tonuri ireale. Pentru a tempera efectul, folosim întotdeauna filtrul 
galben deschis. Cînd fotografiem copaci, proiectati pe cer senin, îmbrăcaţi în chiciură sau în zăpadă şi 
dorim să le evidentiem albul zăpezii pe un fond mai închis sau pe cer, folosim filtrul galben mijlociu. În 
general se recomandă evitarea filtrelor prea închise, deoarece ele redau în peisajul de iarnă un cer 
întotdeauna negru. 

La peste 2 000 m altitudine putem obține culoarea cerului normală şi atmosfera de o claritate 


perfectă, intrebuintind numai filtrul U.V. împotriva efectului razelor ultraviolete. 

Iarna este anotimpul cu cea mai lungă durată. Primăvara, vara şi toamna la munte sînt mereu 
hartuite de iarnă care, ascunsă prin coclauri, de cîte ori are ocazia, se năpuseşte peste munți, stricind tot 
ceea ce anotimpurile calde făcuseră pentru viata. Intervalul anotimpurilor nu are valabilitate la munte. 
Practic nu se poate face o împărţire pe luni. Uneori, spre sfîrşitul lui aprilie, cînd la şes este primăvară, la 
munte ninge atît de abundent, încît grosimea stratului de zăpadă depăşeşte pe acela din timpul iernii. Deşi 
pămîntul se încălzeşte, colţul ierbii pregetă să dea. Doar berzele se rotesc în văzduh deasupra virfurilor, 
căutînd locuri cu apă multă pentru a cobori la un ospăț de broaşte tinere. Ce minunat spectacol ne oferă ele, 
cînd cu sutele poposesc trei-patru zile în Poiana Padina din Bucegi. Ce fotografii pot realiza atunci cei aflați 
în zonă ! S-a întîmplat adesea însă, ca popasul berzelor să fie precedat de viscole cu ninsori atît de 
abundente, încît plecarea le-a fost fortuită. A rămas în urma lor doar peisajul obişnuit al iernii, al unei ierni 
neputincioase, vlăguite, distrusă cu sulitele soarelui sau împunsă de jos de vestitorii primăverii: brindusele 
şi ghioceii, care fără teama frigului şi-au scos căpşorul delicat deasupra zăpezii, înveselind cuprinsurile prin 
culoare şi parfum. Aşa este primăvara la munte. Nopțile sînt trezite din somnul lor de sosirea berzelor sau 
trecerea cocorilor călători pe sub stele. Vîntul nu mai are suflarea înghețată din Făurar, este mai blînd şi 
miroase a scoarță de copac, a ierburi şi muguri. Pîraiele şi-au spart cămaşa de gheață; totul freamătă, totul 
susură dulce, totul renaşte. Munţii ne cheamă să le vedem ultimele zăpezi şi primele flori, cărările inundate 
de soare ne îndeamnă la drumeţie, prilej de a asista la bucuria pămîntului care-şi schimbă treptat hainele 
albe cu cele ale verdelui crud din păduri şi poieni, cu roşul covoarelor de smirdar, aşternute prin pajisti, cu 
zile lungi şi clare, cu nori ca de vata, navigind pe bolta albastră a cerului, cu pofta de viata a oamenilor, 
dornici să revină pe înălțimile alpestre. 

La munte, preludiul primăverii îl anunţă păsările cîntătoare şi florile anotimpului. Primele sînt în 
pădure, celelalte în poieni. Fotografierea lor comportă cunoştinţe tehnice speciale şi aparatura adaptată 
scopului. Capitolul VII al lucrării noastre tratează pe larg diferitele probleme legate de aceaste subiecte. 
Peisajul montan de primăvară se realizează greu, datorită contrastelor puternice dintre albul zăpezii, ce 
dăinuie pe crestele înalte pînă către mijlocul lui iunie, pădurile de molid întunecate şi verdele crud, apărut 
odată cu frunza pădurilor de foioase, crescute pe versanţii de joasă altitudine, parcă înadins spre a îngreuna 
lucrul cu aparatul fotografic. De aceea să cunoaştem din teorie efectele luminii soarelui de primăvară şi 
influenţa ei asupra culorilor din peisaj. Verdele şi albul sînt rivalii ce nu se pot tempera decît cu ajutorul 
filtrelor. Un filtru galben deschis este foarte indicat pentru asemenea situații. 

Primăvara soarele începe să capete putere şi să-şi înalțe drumul, continuînd totuşi să dea umbre 
lungi. De la începutul lui martie, versanţii nordici primesc lumină mai bună dimineaţa, oferind amatorilor 
posibilitatea de a-i fotografia (în Bucegi Peretele Albişoarelor, Peretele Gălbinele, Peretele Văii Țapului, 
Peretele Văii Morarului; în Făgăraş Peretele Negoiului, Peretele Caltunului; in Hăşmaş Peretele 
Surducului). Pentru a prinde o lumină bună, ascensiunea către ei (exceptînd Peretele Surducului, aflat la o 
altitudine joasă şi foarte apropiat de cabană), trebuie începută în primele ore ale zorilor, cunoscînd că după 
ora zece soarele îi luminează numai partial. Deplasarea o facem în echipă. Itinerarul de apropiere este în 
mare parte acoperit cu zăpadă întărită sau înghețată. De aceea recomandăm folosirea, în zonele cu zăpadă, a 
coltarilor şi a pioletului, scule alpine, care asigură o deplasare uşoară, sigură şi rapidă. Din păcate imaginile 
realizate vor avea în majoritatea cazurilor aspect de iarnă, pentru că primăvara la altitudine începe, după 
cum s-a mai spus, abia la sfîrşitul lunii mai. Aşadar, surprinderea primăverii în peisajul de munte o putem 
realiza începînd din martie şi pînă la sfîrşitul lui iunie. Ascensiunea primăverii, prudentă către crestele 
înalte, ne va dă prilejul să fotografiem ghioceii la sfîrşitul lui mai şi brinduse chiar şi in luna iunie, deşi 
calendaristic nu ne mai încadrăm în anotimpul primăverii. 

De cum începe soarele să prindă putere, sîntem tentaţi să începem lucrul. Poienile sînt îmbrăcate 
în mozaicul colorat al florilor, arinişurile grăbite să folosească vîntul primăverii, îşi împrăştie polenul 
păstrat pînă acum în zalele de solzişori ca de aramă ai mitisorilor, rar bobocii tufelor de foioase au pocnit, 
lăsînd capsorul botit al frunzelor să încerce aerul primăvăratec, înfăţişarea lor, folosită ca prim-plan său 
chiar ca imagine, vorbeşte singură, ne transpune în atmosfera anotimpului. Am văzut o fotografie realizată 
în preajma complexului turistic Sîmbăta. Primul plan îl forma un jgheab şi cîteva bălți, in apa cărora se 
oglindeau crestele înzăpezite ale Făgăraşului. Culorile realizate în imagine se succedau gradat de la gri la 
negru, fără să supere. Ele erau predate ca o ştafetă peste briul pădurilor, pentru ca în zona înaltă, liniile 
umbrelor şi albastrul cerului să scoată în evidență unduirea crestelor înzăpezite. Culmile albe ale munților 
şi culorile verzi care îmbrăcau versanții dădeau ochiului impresia unui hotar, menit să despartă un anotimp 
pe sfirsite de altul, ce abia începea. Primăvara gonea iarna spre înălțimile cerului spre a fi mistuită de soare. 

Descriind succint primăvara, am folosit cîteva dintre elementele ce-i compun marea simfonie cu 


gîndul ca ele şi altele să reprezinte Scînteia — îndrumarea spre mulțimea subiectelor legate de acest 
anotimp. Numărul exemplelor poate fi sporit oricît de mult. Trebuie însă arătat că nu noutatea absolută a 
motivului asigură succesul, ci modul său de luminare (laterală sau mai bine în contra luminii), punctul de 
vedere sau perspectiva sub care motivul este văzut, decupajul, contrastul din imagine, utilizarea omului, 
unitatea imaginii etc. Acestea sînt elementele din care amatorul poate să scoată acea imagine menită să-i 
arate sensibilitatea pentru frumos, realizînd dintr-un motiv banal o lucrare de prestigiu. 

Omul în peisajul de primăvară prilejuieşte alcătuirea unor subiecte reuşite. Tinereţea şi primăvara 
interpretate desăvârşit scot în evidență frumusețea portretului şi întrunesc acordul privitorilor pentru 
modelul şi cadrul ales. Punînd multă personalitate în alegerea cadrului, a expresiei sau preocupării 
modelului în momentul declanşării, într-un cuvînt regizînd bine lucrarea în concordanţă cu titlul ales 
(tinereţea florilor, redeşteptarea primăverii, bucuria vieţii etc.) dobîndim îmbinarea sugestivei dualitati: om- 
natură sau mai plastic: tinerețe şi primăvară. 


Vara. Anotimpul care înregistrează în Carpaţi cea mai mare afluenta turistică este vara. 
Imblînzirea climei este o garanție pentru oameni că acolo sus vor fi scutiți să întîmpine unele greutăți 
cauzate de vreme, într-adevăr, în sezonul cald muntele devine mai primitor. Din păcate nu-i consecvent. 
Ploile, îndeosebi aversele, sînt frecvente, voalul atmosferic persistă şi uneori „doamna vara" uită de 
anotimpul calendaristic şi işi îmbracă hainele albe ale iernii. Schimbarea climei nu este de durată, dar este 
suficientă pentru a goni spre casă pe cei fără echipament adecvat. Cunoaştem cazuri cînd la începutul lui 
august iarna s-a instalat vremelnic pe munte, depunînd zăpadă atît de multă încît au pierit prin îngheţ mii de 
oi, iar un om şi-a pierdut viata într-o avalanşă, declanşată pe Valea Urlătorilor din Bucegi. Cu toate acestea, 
vara rămîne anotimpul preferat pentru vacanțe. Tinereasca atmosferă de la cabane şi marile piscuri învăluite 
de soare în căldura izvodită peste pajişti şi codri, îndeamnă turiştii la drum. Prin liniştea plină de lirism a 
pădurii urcăm, căutînd şi găsind la tot pasul acele subiecte stimulative pentru fotograf: poieni înflorite, 
sclipirile soarelui în piraie, bucuria drumetilor rataciti, ca şi noi, în marele laborator al sănătății. Şi, cînd 
ieşim din adîncul pădurii, în fata zidului de piatră albă al muntelui, ne oprim spre a privi florile verii, 
crescute într-o poiană luminoasă după voia anotimpului şi preferința lor pentru perpetuare. Am asistat şi noi 
la sărbătoarea lor. Musafiri le erau albinele, bondarii şi fluturii. Primii ospatati cu nectarul înmiresmat al 
florilor, cîntau, iar fluturii, îmbrăcaţi în haine de nuntaşi, dansau, sărutând uneori şi ei miresele. Puteam sta 
aici toată ziua, căci soarele cădea numai bine pentru fotografierea micutei colonii florale. Dar n-am putut 
rezista altei tentaţii, mai rar intilnite: aceea de a vedea alpiniştii la lucru. De cum am trecut un prag de 
piatră, i-am şi întîlnit. Erau peste o sută. Veniseră să-şi perfecționeze tehnica escaladei pe stînci. 
Spectacolul era pentru noi o revelaţie. Fete şi băieți, echipați cu materiale, legați in frînghii speciale, 
porneau la diferite intervale să înfrunte duritatea traseelor. Lupta, aparent inegală, dintre om şi munte, ne-a 
dat prilejul să urmărim şi să surprindem în imagine, calităţile de voință şi curaj cerute alpinistilor. 
Fotografia de acest gen este foarte pretențioasă. Reflextele albe ale pereților, care dau imagini fără contur, 
încadrarea nu totdeauna cea mai potrivită a subiectului, lumina necorespunzătoare şi alpinistul care nu 
aşteaptă, ne obligă să anticipăm locul cel mai prielnic, unde va ajunge el, pentru a-l fotografia. Şi necaz. Pe 
locul ales de noi, omul nu tse profilează pe cer, corzile nu se leagănă în vînt sau silueta lui este precedată de 
cîteva pernite de iarbă, care reduc dinamismul tabloului. Norocul ne-a suris totuşi, pentru că erau multi şi 
am avut suficient timp să căutăm la alţii cel mai bun unghi de poza. Într-un horn am surprins cățărătorul 
fixat cu braţele şi picioarele in cei doi pereţi, de parcă era un păianjen; mai sus l-am văzut trecînd o 
surplombă. Silueta lui, profilată sub tavan, scaritele, ciocanul şi corzile, ce atestau verticalitatea 
obstacolului şi înălțimea, ne-au redat cel mai grandios tablou, menit să ilustreze îndrăzneala omului. I-am 
aşteptat apoi să ajungă pe vîrf şi le-am prins siluetele, profilate pe un cer populat cu norii zilelor care la 
munte anunță vreme bună. Coborirea pe frînghie a încoronat activitatea noastră fotografică. Pe două corzi, 
întinse pe verticala peretelui, dar fixate pe vîrf într-un piton, omul aluneca ca un păianjen pe firul lui. L-am 
fotografiat în treimea superioară a cadrului, profilat pe cer şi aceasta a ridicat valoarea subiectului. Ca să 
realizăm o suită completă a escaladei, am fotografiat de aproape materialele alpine, aşezate pe bucla dată 
peste umărul alpinistului. Strălucirea materialelor de metal am realizat-o, ajutați de lumina soarelui. 
Aceleaşi materiale le-am fotografiat singure, aranjate grupat printre flori şi iarbă, îngrămădisem pe frînghii 
buclele cu carabiniere, ciocanele, pitoanele, scarita şi căştile alpiniştilor. A urmat apoi echipa la baza 
peretelui, primii paşi în escaladă, repausul după escaladă, strîngerea frînghiilor şi plecarea spre cabană. 
Imaginea aceasta finală trebuie să arate liniştea, locurilor, satisfacția alpiniştilor, dar şi măreţia muntelui 
înving. 

Alpiniadele organizate de Federația Română de Turism-Alpinism prilejuiesc întotdeauna subiecte 


deosebite pentru fotografii de munte şi tocmai de aceea amatorii trebuie să-şi decupeze calendarul 
activităților alpine oficiale, publicate în ziarul „Sportul" la începutul fiecărui an. Participînd la asemenea 
manifestări, ei vor putea beneficia de o călăuză competentă, găsită în persoana arbitrilor de concurs, vor 
cunoaşte regiuni noi, uşor accesibile, dar izolate şi sălbatice, unde subiectele într-adevăr sînt senzaţionale. 
În sfîrşit, alpiniştii veniţi în concurs vor avea cu ei echipamentul şi materialele corespunzătoare, care vor 
ajuta la realizarea unor fotografii tehnice de îndrumare şi propagandă pentru cei care vor să practice acest 
sport al curajului. 


Toamna În fiecare an, pe pergamentul uscat al pămîntului, toamna scrie, cu cerneala ploilor, 
nostalgia vieţii vegetale, pregătind-o, după ce a dăruit oamenilor belşugul roadelor, să-şi doarmă 
binefăcătorul somn al iernii. Neîntrecutul meşter al culorilor reuşeşte în fuga fără capăt a timpului să prindă 
întotdeauna la munte acele zile cu soare cald şi atmosfera pură. Sînt zile mult aşteptate de fotografi. Sînt 
zilele de sărbătoare ale anotimpurilor calde, cînd toamna, dintr-un capriciu al ei, mai reține vara în 
cuprinsuri ca musafir de vază. Harnică şi mtereu nemulțumită, neobosita gazdă pictează noaptea cu 
vopseaua înghețată a pulberii de brumă, îmbrăcînd pădurea în haine multicolore, pentru a dărui oaspetelui 
un surplus de frumos, ca să se simtă bine pînă în ziua inevitabilei despartiri. Rămasă singură, toamna se 
întristează. Culorile, atît de exuberante pălesc, precipitațiile reci abundă, îndrăznind cîteodată chiar să 
acopere cu zăpadă creştetul munţilor înalți. Şi într-o zi, cînd crede că a venit momentul, vîntul încearcă 
arborii, le încearcă puterea şi credința în pămînt. Apoi, el, dezrădăcinatul, fără să dibuie secretul legământ 
ce tine copacii infipti în glie, atacă partea finală a partiturii, cintind ca în fiecare an din struna crengilor 
ultima şi poate cea mai tristă melodie a anotimpurilor,.cuprinsă în marea simfonie a toamnei, 
„desfrunzirea". Cînd vintul s-a oprit din prosteasca lui minie şi ultimele acorduri s-au pierdut prin hauri, 
atotstăpînitoare peste munţi rămîne liniştea. Liniştea adincurilor şi a înălțimilor pămîntului, adormit sub 
aşternutul frunzelor, liniştea copacilor drepți, parcă impietriti, pregătiţi să poarte pe umerii lor covoarele 
nesfirsite ale cerului. Ca şi celelalte anotimpuri, toamna oferă fotografilor montaniarzi subiecte specifice. 
Ele trebuie căutate cu privirea şi fantezia. De cînd a început vegetaţia să prindă culorile pastelului de 
toamnă, fotograful aflat pe munte, mai ales cînd fotografiază color, trebuie să fie neobosit. După 
desfrunzire, în pădurea de foioase natura, pînă nu de mult un templu, devine mai luminoasă, banutii de 
soare, căutaţi vara prin frunziş, nu mai sînt. Subiectele, altă dată neglijate din lipsă de lumină, devin acum 
accesibile. Crengile scrijelite, tulpinile viguroase, îngemănările copacilor sau rădăcinile lor răsturnate de 
vînt, observate cu atenție, au infatisari ciudate, ce pot constitui interesante subiecte de mitologie, fantastice 
sau bizare. Cautindu-le, ne găsim deconectarea, fotografiindu-le dobindim o colecție originală de imagini, 
pe marginea căreia putem vorbi, prezentîndu-se în fata publicului, mai ales cînd le-am realizat pe film 
reversibil. 

Am încercat să redăm în linii mari frumuseţea şi capriciile toamnei! la munte, cu intenția de a 
redeştepta fotografului dorul de ducă spre înălțimile carpatine, îndemnul nostru, mai insistent acum, este 
bazat în primul rînd pe cîteva avantaje, oferite de anotimp prin caracteristicile lui fotogenice şi în al doilea 
rînd de cadrul sărbătoresc al naturii, care stimulează sensibilitatea artistului la căutări de subiecte noi. 
Toamna, zilele lumină sînt mai scurte, soarele în drumul lui priveşte pămîntul dintr-o poziţie care formează 
umbrele mai lungi. Folosind cu pricerepe efectul umbrelor, evidentiem în fotografie relieful cu lumea lui de 
tancuri, creşte şi turnuri. Observind şi interpretând atent peisajul prin suprapuneri de planuri combinate cu 
Jocul umbrelor, realizăm fotografii senzaţionale. Profiluri de animale, de obiecte sau oameni apar şi dispar 
la anumite ore din zi din cauza umbrelor. Ne rămîne obligaţia de a urmări în orele de contemplare jocul 
umbrelor perpetuate, pentru ca negrul lor să-l folosim în viitoarele noastre compoziții. 

Ceaţa se înscrie în familia fenomenelor caracteristice toamnei. Ştim că în acest sezon soarele 
pierde din putere, iar ploaia şi ceața absorb culorile, uniformizînd contrastele, dîndu-le un ton cenusiu. Din 
nuanţa de fantastic a formelor învăluite în ceață, un iubitor al culorilor cenusii poate realiza imagini de o 
incontestabilă valoare. Foarte multi fotografi ezită să declanşeze cînd vremea este cetoasa, crezind că nu au 
practică suficientă. În realitate, greutăţile de învins la acest gen de fotografie sînt în general mai mici decât 
ne inchipuim. Realizarea unui peisaj însorit cu toate nuanțele existente în natură este foarte dificilă, datorită 
gradatiei restrînse a hirtiei fotografice. Pe vreme de ceaţă, cînd contrastele sînt atenuate, lucrurile se 
simplifică mult, deoarece avem a face doar cu trei-patru tonuri. Această situaţie, deloc supărătoare, ne 
permite să subliniem latura compozitionala a peisajului ales prin manevrarea atentă a suprafețelor mari mai 
închegate, cărora le vom include şi acea culoare fină de cenuşiu, redată de umezeală, menită să evidentieze 
în fotografie, atmosfera specifică momentului. 

Teoretic vorbind, fotografia realizată în zilele cu ceață începe cu un ton închis foarte viguros şi se 


termină cu unul cenuşiu argintiu cît mai deschis. Albul apare în cazuri cu totul excepționale, cum ar fi 
reflexele în apă, discul soarelui prin ceață, razele luminoase printre crengile pădurii sau atunci cînd vintul 
poartă deasupra peisajului estompat fişii de ceață. Cînd peisajul nu are un prim plan întunecos convenabil, 
recurgem la un prim plan viu, ce ne va servi pentru realizarea profunzimii în fotografie. 

Din practică s-a constatat că cele mai bune fotografii pe ceaţă s-au realizat soarele, trimitind razele 
lateral, creează acele străluciri delicate de nuanţă argintie. 

Zilele ploioase reduc activitatea la majoritatea fotografilor aflați pe munte. Luminozitatea 
obiectivelor şi sensibilitatea ridicată a materialului negativ permit astăzi ca în timpul zilelor ploioase să 
putem realiza unele fotografii mult mai impresionante decît în zilele însorite. 

La munte, în zonele cu pereţi înalți şi lipsiţi de vegetație, apa dă pietrei o strălucire deosebită, 
regrupare, fapt care uşurează alpiniştilor ,,citirea" pe verticală a diferitelor trasee alpine, existente sau 
posibile. Fotografiile unor zone alpine cu pereți înalți, realizate pe ploaie, reprezintă în albumul personal 
materialul documentar pentru studiul şi eventuala escaladă. În Bucegi marile trasee alpine din Peretele Văii 
Albe: Traseul Soldat Erou Eftimie Croitoru, Lespezile, porțiunea superioară a Fisurii Roşii sau Fisura 
Albastră s-au făcut evidenţiate în zilele ploaioase, petrecute de diferiți alpinişti la cort în Circurile Văii 
Albe. 

Redarea în fotografie a zilelor ploioase la munte nu comportă o regizare anume. Un grup de 
drumeti, mergind prin ploaie, un peisaj prin fereastra cabanei cu geamurile stropite de apă, bălți in care 
ploaia se sparge în băşici, turişti cu haine complet udate, o creanză de copac cu frunzele picurate (de 
preferat în contra luminii) sînt numai cîteva din marea familie a subiectelor care să redea într-o atmosferă 
incetosata acel aspect mohorit, întîlnit adesea toamna pe munte. 

Toamna, mai mult ca oricare anotimp, ne îndemănă să fotografiem color. Natura îmbracă fiecare 
copac, după esenţă, în culori diferite. Cireşii sălbatici au un roşu sîngeriu; mesteacănul îşi colorează 
frunzele mereu neastîmpărate în nuanţe ce se schimbă de la o zi la alta, ajungînd de la galben auriu la 
ruginiu închis; larita sau zada trece prin toate tonurile de la galben la portocaliu; teiul îşi păstrează frunzele 
colorate în galben deschis, iar fagul şi carpenul termină cu cea mai închisă culoare de cărămiziu. Fructele 
de pădure, cum sînt cele ale Scoruşului, denumite cireaşă păsărească, sînt roşii, iar frunzele copacului, 
aşezate ca la salcim, se înroşesc şi ele, dar cu o nuanță mai închisă. Dintre foioase rămîne cu frunza verde 
pînă la căderea zăpezii doar arinul, care ajută mult la echilibrul fotografiei în peisajul de toamnă. În zonele 
mai joase întîlnim şi fructele de măcieş şi de gheorghine. Culorile lor, folosite ca prim plan dau imaginii un 
sprijin şi o delicateţe, mai ades cînd roşul fructelor, nu prea aglomerate, punctează albastrul cerului. 

Pentru realizarea unor fotografii color echilibrate, fotografului i se cere o concentrare artistică 
deosebită, în acelaşi timp, dacă el este deprins numai cu compoziţii în alb/negru are nevoie neapărat de o 
reeducare a ochiului pentru a înţelege şi îmbina armonia exuberantă a culorilor de toamnă. La fotografia 
color nu trebuie neglijată repartiția corectă de umbră şi lumină, pentru că ele în final hotărăsc calitatea 
imaginii. 


LOCUL OMULUI ÎN PEISAJUL MONTAN — PORTRET 
— GRUP — INSTANTANEU — 
PRIM-PLAN SI FUNDAL — TEHNICA 


Este o ipostază a muntelui oare ne rămîne necunoscută: muntele singur, fără oameni. Simpla 
noastră prezență destramă această singurătate care, desigur, îşi are viata şi rosturile ei, farmece şi 
dimensiuni cu totul deosebite. Ce se întîmplă oare cînd muntele e singur ? Ne putem doar închipui. Un 
singur pas al nostru culcă zeci de fire de iarbă, iar reverberatia lui alungă sălbăticiuni cu urechea mereu la 
pîndă. De la depărtare muntele ne simte, ne aude, ne miroase şi îşi schimbă înfăţişarea. Totuşi sînt şi 
oameni care fac parte din „viaţa muntelui". Din moşi-strămoşi ei îşi trag traiul din munte, de la „bolovanii 
pe care-i pun la temelia caselor pînă la şindrila de pe acoperiş, de la rodul păşunilor pînă la focul din vatră 
şi dulceata zmeurii. Ei neîndoios fac parte integrantă din peisajul montan, împreună cu tot ce au înfăptuit în 
bună înţelegere sau în luptă cu vitregiile muntelui. Pe feţele bătrînilor sînt scrijelate urmele tuturor 
furtunilor şi a zilelor de argita, în jocul copiilor se repetă mişcările zglobii ale animalelor tinere, în ochii 
fetelor în floare se oglindeşte toată frumuseţea cerurilor senine. Şi au oamenii munţilor un mers al lor 
deosebit, incapatinat parcă, cu care măsoară răbdător infinitul. Şi nevestele lor, care nu se despart niciodată 
de caerul de lind, din care torc neobosite fir de veşmînt călduros. Şi ciobanul care zi şi noapte isi 
îndeplineşte ancestrala menire sub bolta ba albastră, ba tintuita cu stele, ba acoperită cu amenințarea 
norilor. 

Cit de mult sîntem înclinați, cuprinşi de farmecul muntelui, să idealizăm tot ce vedem ! Muntele 
are atitea fete... Am întîlnit într-o zi pe munte chiar şi pe „omul cu mapa". Era îmbrăcat aproape orăşeneşte, 
cu basc pe cap. Plecase „pe teren", să alcătuiaescă „o situaţie" cu oile cooperativei de producţie, la care 
lucra ca funcționar. 

Pe urmă sînt intruşii, străinii de munte care, şi ei, sînt atît de diferiți. De la cei care înțeleg si 
iubesc cu adevărat muntele, pînă la ,,barbarii", care năvălesc cu chiote sălbatice şi muzica zgomotoasă a 
radio-casetofoanelor, lăsînd în urma lor cutii de conserve, hîrtii murdare, flori şi crengi rupte şi numele lor 
scrijelite sau mînjite pe monumente, copaci şi stînci (nomina stultorum ubique locorum — numele proştilor 
în toate locurile !). 

Această mare varietate de tipuri de oameni pe care îi întîlnim în munţi, impune fotografului o 
varietate corespunzătoare de moduri de a-i fotografia. Nu se realizează fotografii (bune !) după o singură 
rețetă. Nu există un şablon unic pentru toate fotografiile în oare apar oameni. 

Să căutăm să enumerăm cîteva puncte de vedere, la care trebuie gîndit, cîteva repere de care este 
bine de ţinut seama înainte de a declanşa: 

Ce trebuie să „arate" imaginea ? 

Ce proporţii să existe între „om" şi „fundal" ? 

Cit din ,,om" să apară în imagine (numai capul, întregul corp etc.). 

Fundalul să-l „copleşească" pe om, sau omul să „stăpînească" peisajul ? 

Fundalul să fie clar sau neclar ? 

Ce fel de „lumină" este necesară — ce repartizare între „alb şi negru" în imagine ? 

Stăm la pîndă să „surprindem pe viu" omul sau „regizăm" imaginea ? 

Alegem mai întîi peisajul şi ,,introducem" omul în el sau procedăm invers ? 

Se determină o anumită „compoziţie", corespunzătoare unei idei, sau ne lăsăm ,,vrajiti" de întîmplare ? 

De fapt, ce fel de gen de fotografie se potriveşte cel mai bine cu ,,materialul" (peisaj, oameni, vreme etc.), 
pe care îl avem în față ? Se poate realiza o fotografie: 

— artistică ? 

— documentară ? 

— satirică ? 

— de reportaj ? 

— de amintire personală ? 

..ca să nu mai amintim „deciziile tehnice", începînd cu „alb/negru sau color", ce obiectiv, ce filtru, ce 
expunere, ce... ? ! 

Muntele şi oamenii care îl străbat au multe fete şi gînduri, treburi şi rosturi. Fotograful de 


fotografic. Cu cît vom şti mai multe despre multiplele modalităţi de realizare a unui portret, cu atît mai bine 

vom reuşi, fiindcă doar o singură reţetă, oricît de perfectă, nu se potriveşte cu bogăţia de subiecte 

neaşteptate care apar în drumetiile noastre. 

Am vrea, de la început, să amintim genul cel mai răspîndit: portretul-amintire. Enumerarea doar a 
cîtorva ,,titluri" de fotografii, ne va lămuri asupra imaginilor la care ne referim: ,,Mariuca la cabana Trei 
Brazi — 3.VII.1973", „Gigel pe Caraiman în vara 1978", „Eu şi Sfinxul"... sînt fotografii pe care le-am 
făcut şi le vom mai face fiecare dintre noi. Ne îndeamnă ceva foarte omenesc. O dorință (vană ? !) de a opri 
timpul, de a însemna ceva pentru eternitate. Astfel de fotografii au o valoare pentru fiecare dintre noi şi cu 
cît se astern mai multi ani între data realizării lor şi data cînd le privim, cu atît ne va îmbăta mai mult 
„parfumul amintirilor”. Să continuăm deci să facem portrete-amintire, dar numai pentru uzul nostru 
personal. Să nu le trimitem la expoziţii şi nici să ne plictisimi prietenii cu prezentarea lor. 

Cel mai important este să nu ne limităm ,productia" fotografică dintr-o drumeţie numai la acest 
gen. Totuşi, din cele ce urmează se va vedea că portretul-amintire poate fi făcut cu mai multă dibăcie, 
depăşindu-şi astfel menirea, intrînd chiar în categoria fotografiilor artistice. 

Poate că este bine să arătăm aici ce înțelegem noi prin portret: orice fotografie, în care unul sau 
mai multi oameni constituie subiectul principal, raţiunea pentru care a fost realizată imaginea. Noţiunea de 
portret este, prin urmare, foarte largă şi de aceea, pentru a se face o oarecare ordine, s-a propus un număr de 
tipuri de portret. De exemplu, una dintre cele mai răspîndite clasificări ale portretului se face, tinind seama 
de care porţiuni ale corpului omenesc sînt cuprinse în imagine. În acest caz se poate vorbi despre: 

— plan foarte apropiat — în cadrul imaginii nu este cuprins decît capul sau o parte a lui. Se recurge la 
acest plan, cînd dorim să scoatem în evidență trăsăturile caracteristice ale feţei, o mimică deosebită, 
structura pielii etc. Dacă modelul este corespunzător, se pot obține imagini foarte interesante, frapante, 
cu o mare putere de comunicare. 

— plan apropiat — în cadrul imaginii se cuprinde capul şi umerii, pînă la jumătatea pieptului. Este de fapt 
ceea ce se cunoaşte sub denumirea de portret-bust şi rămîne cel mai răspîndit tip de portret. Trebuie 
avut grijă ca axul vertical al capului să formeze cu linia orizontală a umerilor un unghi care în nici un 
caz să nu fie de 90°. De asemenea, fata şi pieptul să nu fie îndreptate în aceeaşi direcţie. 

— plan trei sferturi (sau american) — în imagine se cuprinde, dacă modelul ar sta în picioare, capul (cu 
un mic spaţiu deasupra), trunchiul şi picioarele pînă la jumătatea femurului (dacă ar sta cu mîinile 
întinse în jos, ar mai exista un mic spaţiu dincolo de virfurile degetelor). Se observă că noţiunea de 
»plan" este legată de părțile corpului omenesc, determinîndu-se astfel distanța de la care se 
fotografiază. Limitele ca şi poziţia modelului în cadru sînt foarte aproximative. 

— plan întreg — cadrul cuprinde modelul întreg, stînd în picioare, cu putin spaţiu deasupra capului şi sub 
tălpi. 

Cu cît distanța dintre model şi aparat devine mai mare, cu atît creste şi însemnătatea 
fundalului care începe să ocupe o suprafață din ce în ce mai extinsă din cadru. De aceea trebuie să i se 
dea o atenţie deosebită, atît în ceea ce priveşte potrivirea cu modelul ca atmosferă, cît şi în unele 
aspecte tehnice, privind contrastul de tonalități, claritatea şi coloritul (cînd se lucrează color). 

— plan general — aici modelul apare din ce în ce mai mic, iar fundalul, peisajul, începe să concureze, 
adesea chiar să depăşească în însemnătate, modelul. Uneori modelul nu rămîne decît cu funcția de 
etalon de măsură" în imensitatea peisajului. 

Ca o observaţie generală se aminteşte că, pentru a evita un aspect inestetic, neplăcut, nu este bine 
ca marginea fotografiei să „taie" omul din cadru chiar în dreptul încheieturilor membrelor sau corpului — 
cot, umăr, şold, genunchi, gleznă. „Tăietura" este bine să se facă mai sus sau mai jos de incheietura. De 
asemenea trebuie să se evite acele tangente nefericite dintre cap şi orizont. 

Fotograful trebuie să ştie dinainte ce doreşte să realizeze în imagine. Degeaba fotografiază un „tip 
interesant" în plan general de departe. Peisajul va rămîne preponderent, iar „trăsăturile interesante" din 
chipul omului nici nu se vor putea distinge în imagine. Utilizarea unui plan sau a altuia trebuie să fie foarte 
bine motivată. Greşeala cea mai frecventă la începători este că fotografiază oameni prea de departe. Chiar 
cînd fac celebra fotografie „Nicuşor (4 ani) în Valea Cerbului”, abia se distinge bietul Nicuşor printre 
stînci, fiindcă taică-său l-a fotografiat de la o distanță de vreo 15—20 m. Nu are însemnătate dacă te apropii 
sau te departezi de un munte cu 15, 30 sau chiar 100 m. Dar, o diferenţă chiar de 1m cînd se fotografiază un 
om, poate produce deosebiri foarte mari. De aceea fotograful, cînd vrea să facă portret, trebuie să se decidă, 
să aleagă unul din planurile arătate mai sus. Atunci distanţa de la care va fotografia va fi cuprinsă între 0,5 
m şi maximum 5—6 m (cînd lucrează cu obiectivul normal!). Dincolo de această distanță se păşeşte în 
domeniul a ceea ce s-ar putea denumi „Vederi generale cu oameni", oamenii nu se mai identifică, devenind 


doar prezenţe vii în cadru, elemente foto-compozitionale. 

Explicaţia greşelii pe care o fac începătorii de a fotografia de la distanță prea mare, îşi are mai 
multe obirsii. Cea mai evidentă este că ei nu-şi dau seama că există o deosebire dintre felul de a vedea prin 
vizor şi cum vede ochiul. Fără a intra în amănunte, se poate spune că aparatul ,,vede" mecanic, pe cînd 
ochiul omenesc vede inteligent. Ochiul alege, organizează, grupează, izolează, interpretează subiectul — 
conform unei idei, unei dorințe, unei motivații personale. „Eu vreau să-l fotografiez pe Nicuşor in Valea 
Cerbului. Iata-1 pe Nicuşor, iată Valea Cerbului. N-am decît să apăs pe declansator !" Dar, din păcate sau 
din fericire, aparatul nu este decît o sculă fără personalitate, fără discernamint. El are capacitatea doar de a 
înregistra tot ce se află în fata lui. Orice sculă, de la toporul de piatră al omului primitiv, pînă la dalta 
sculptorului celui mai înzestrat, trebuie minuita, condusă, stăpînită cu pricepere de omul care ştie ce vrea. 
Funcţia aparatului este de a face imagini. Însă imaginea, odată făcută, capătă o viaţă proprie. Ea se ,,vede" 
după alte legi, decît cele pe care le-a dorit, le-a trait aevea, cel ce a realizat fotografia. Despre aceste ,,legi" 
ale imaginii ne vom ocupa la capitolul despre fotocompozitie, fiindcă ele trebuie să fie cunoscute de toți cei 
ce fac imagini fotografice. Deocamdată să reținem că, orice subiect s-ar aborda, rezultatul final este o 
imagine, o imagine fotografică, cu anumite elemente care condiționează „citirea ei corectă”. 

În al doilea rînd, greşeala pe care o fac începătorii atunci cînd fotografiază de departe are şi o 
cauză tehnică: le este teamă că sau „modelul" sau ,muntele" nu va ieşi clar. Există la foarte multi fotografi 
— începători dar chiar şi avansați — o pasiune a claritatii perfecte pe întreaga suprafață a cadrului. 
Neclaritatea, sau lipsa de definiţie, li se pare cel mai grav păcat pe care îl pot comite. Poate ar fi cazul să 
deschidem aici o paranteză pentru a spune cîteva cuvinte despre claritate. 

Claritatea este o noțiune subiectivă care indică fineţea unor detalii văzute de ochiul omenesc 
normal într-o fotografie, de la distanță de aproximativ 25 cm. Se spune că un punct este clar, atunci cînd 
diametrul lui nu este mai mare de 0,25 mm. Corelat cu termenul subiectiv de claritate, este un alt termen — 
acutanta — bazat pe măsurători fizice. Valoarea acutantei este dată de o formulă matematică prea 
complicată pentru a fi reprodusă aici. Ceea ce ne interesează este faptul că există deopotrivă criterii 
subiective şi obiective de determinare. Acestea din urmă servesc în special la verificarea obiectivelor, 
emulsiilor şi a revelatoarelor. Bine de ştiut este că cu cit se lucrează pe un format mai mic, deci care trebuie 
să fie valorificat ulterior prin mărire, cu atît obiectivul cu care se fotografiază trebuie să aibă o aoutanta mai 
mare. Se consideră că, în general, diametrul cercului de difuzie al unui punct nu trebuie să fie mai mare de 
1/1000 din distanţa focală a obiectivului normal pentru un anume format. 

Dacă comparăm ,,performantele" ochiului cu cele ale unui aparat fotografic obişnuit, am descoperi 
un număr de deosebiri şi asemănări în ceea ce priveşte repartizarea claritatii, de care nu ne dăm seama în 
mod obişnuit. Aşa, de pildă, ochiul nu vede clar decît ,,centrul" imaginii. Tot ce se află în jurul acestui 
centru devine din ce in ce mai neclar. Ochiul vede clar numai obiectele asupra cărora se ,,fixeaza" — mai 
aproape sau mai departe de aceste obiecte încep zonele neclare. Cu cît obiectele asupra cărora se fixează 
sînt mai apropiate, cu atît zona de claritate este mai îngustă. 

Tinind seama numai de aceste observaţii, se poate spune că o fotografie în care claritatea se 
întinde pe întreaga suprafață, de la centru spre colțuri şi din imediata apropiere pînă la cea mai mare 
depărtare, nu este „naturală", nu corespunde felului de a vedea al ochiului. 

Noi sîntem influenţaţi, atunci cînd privim o fotografie, de modul în care pictorii, desenatorii şi 
gravorii rezolvau repartiția claritatii. La ei, de obicei, întreaga suprafață a pinzei sau hirtiei este clară, de la 
frunza de sub picioarele pictorului, pînă la drumeagul care urcă în depărtare spre culmea muntelui. Să ne 
amintim, de pildă, tabloul lui van Eyck, Madona Rolin, în care atît scena din prim-plan cit şi peisajul din 
depărtare sînt pictate cu minutiozitate aproape microscopică. „Zonele de claritate” atît de adinci nu se 
explică decît prin faptul că pictorul a privit mai întîi scena din apropiere şi apoi şi-a „reglat" ochiul pentru 
peisajul din depărtare. Interesant de observat este faptul că unii pictori care au lucrat după apariția 
fotografiei, s-au lăsat influențați de efectele optice fotografice şi au creat tablouri cu o repartizare mai 
naturală a clarităţii. 

Pentru constructorii de obiective fotografice n-a fost greu să se conformeze dorințelor 
cumpărătorilor, încetul cu încetul, s-au eliminat toate ,,aberatiile" optice, astfel că azi există obiective care 
pot produce imagini clare pe toată suprafaţa filmului, de la cea mai mică apropiere pînă la infinit. 

Iată-ne dar confruntati cu posibilitățile şi alternativele oferite de claritate, atunci cînd se face 
portret. Este bine să ne amintim întotdeauna că orice reglaj şi orice decizie luată cu privire la aparate, 
obiective, pelicule etc, are două laturi: una tehnică si alta artistică, de creaţie. Nici reglarea claritatii nu face 
excepţie de la această regulă de bază. În ceea ce priveşte latura tehnică, trebuie cunoscute următoarele: 

— cu cît distanţa focală a obiectivului este mai mare, cu atît zona de claritate este mai redusă; 


— cu cît obiectele care se fotografiază sînt plasate mai aproape de aparat, cu atît zona de claritate devine 
mai strimta; 

— zona de claritate se lărgeşte printr-o diafragmare din ce în ce mai închisă; 

— rezultatul relaţiei distanta-diafragma se poate citi pe inelul de profunzime, care este gravat pe fiecare 
obiectiv modern; 

Dacă este de dorit o zonă de claritate cît mai extinsă, în special în condiţii de lumină nefavorabilă: 
— se alege un obiectiv cu distanță focală mai scurtă; 

— se diafragmează la limita indicată de inelul de profunzime; 

— se lungeşte timpul de expunere pînă la limita de siguranță (în relație cu mişcarea în cadru) — dacă nu 
există mişcare în cadru, se poate lungi oricît timpul de expunere, cu condiţia ca aparatul (cînd se trece 
sub 1/30 s) să fie montat pe trepied. 

— se renunţă la orice filtru; 

— _ se apelează la o peliculă mai sensibilă (eventual se poate chiar subexpune şi forța developarea). 

Dacă se doreşte o zonă de claritate mai redusă, atunci cînd se fotografiază la lumină foarte 
puternică (cînd diafragma şi timpul de expunere sînt forțate la maxim, de exemplu 1: 22 şi 1/1 000 s), cea 
mai simplă soluţie este să se monteze pe obiectiv sau peste filtrul obişnuit, unul sau mai multe filtre cenuşii 
(neutre). Aceste filtre frînează lumina, fără a produce modificări în redarea culorilor, deci pot fi utilizate şi 
cu peliculă color. 

Latura creatoare este dominată de ,,reguli" mai subtile, de nuanţe şi trepte mai fine, şi este supusă 
unor dorinţe şi decizii foarte personale. Se pot totuşi enunta unele principii cu caracter general: 

— zona clară atrage privirea; deci aici trebuie plasat subiectul principal (în cazul nostru, modelul sau 
grupul care se fotografiază); 

— deosebirea de factură dintre zona clară şi cea neclară dă relief imaginilor (fiindcă corespunde cu 
realitatea privitului cu ochiul liber); 

— se recomandă ca zona clară să înceapă în planul cel mai apropiat şi neclaritatea să meargă progresiv 
spre infinit, excepţie pot face unele imagini color la care pete mari de culoare obţinute cu obiecte mai 
neclare din prim-plan pot contribui la o fericită compoziţie coloristică; 

— trebuie bine observate şi analizate suprapunerile dintre zonele clare şi neclare (precum si tonalitatile 
acestora), pentru ca ele să se îmbine în modul cel mai armonios; 

— daca noţiunea de claritate poate fi strict definită şi măsurată, noțiunea de neclaritate este foarte 
diferențiată, cu multe grade, începînd de la acele zone care apar ca „greşit puse la puncte", pînă la mase 
tonale cu valoare compozitionala, in care nu se distinge nici un detaliu; gradul de neclaritate este 
determinat numai prin observaţie atentă de autorul fotografiei (de aceea sînt preferate aparatele SLR, 
cu vizare prin obiectiv !); 

Cu privire la problemele claritatii şi mai ales ale neclaritatii, trebuie amintite încă două aspecte: 

— flou-ul numit „artistic”; se obţine fie cu obiective speciale (monoclu, Rodenstock Imagon, Leica 
Thambar etc.), fie prin montarea peste obiectiv a unor ecrane de difuzie (de exemplu lentila DUTO — 
după numele lui Dulovitch şi Toth) sau grătare fine de sirma subţire sau pur şi simplu tifon. Flou-ul se 
deosebeşte de neclaritate prin formarea unor cercuri de difuzie în jurul unor sclipiri de lumină clare. 
Efectul lui este mai puternic cînd se lucrează cu diafragma deschisă în contra luminii. La portret, mai 
ales de femei „mai mature", contribuie mult la ştergerea urmelor vîrstei. La peisaj creează uneori, dacă 
este folosit cu pricepere, acolo unde se potriveşte, o atmsofera ,,poetica" de zi cu ceață subţire. 

— neclaritatea de mişcare: se obţine printr-o expunere mai lungă decît cea necesară pentru viteza 
mişcării respective (de exemplu 1/30 s pentru un om care aleargă; expunere corectă ar fi 1/250 s) 

La munte sînt relativ puţine subiecte la care să se poată recurge la acest tip de neclaritate. Totuşi 
iată cîteva exemple: coborire rapidă sau salturi cu schiurile (cu zăpada împroşcată), sărituri între două stînci 
(fundalul şi stîncile sînt clare, numai turistul care sare pare „şters"), catarator pe coardă coboară în rapel, 
viteza vîntului este redată prin mişcarea copacilor sau învolburarea zăpezii (în contra lumină) etc. 

Am intercalat aici, la portret, unele din aspectele claritatii şi neclaritatii, fiindcă deosebirile, jocul 
dintre ele, pot dă imaginilor cu oameni efecte cu totul deosebite. Repetăm că orice posibilitate oferită de 
tehnică trebuie să fie analizată şi apoi exploatată şi din punct de vedere artistic, creator. De exemplu 
claritatea fixată numai pe persoana pe care o fotografiem, lăsînd fundalul neclar, dă imaginii relief, o 
impresie de adîncime, de tridimensionalitate. Totodată, neclaritatea favorizează generalizarea. Imaginea nu 
mai are precizia „fotografică" de document (Ileana la cascada X) şi ea poate deveni o lucrare de arta care să 
comunice oricărui privitor ideea de turist în mijlocul naturii sălbatice, marete, imbietoare etc. Cu toții am 
văzut pina la saturație „pozele" acelea în care clar este firul de iarbă din planul cel mai apropiat, clar este 


modelul şi tot atît de clar ultimul copac de pe linia orizontului îndepărtat. Mai trebuie încercate şi altfel de 
rezolvări. Jocul dintre clar şi neclar oferă posibilități încă insuficient exploatate la portret. „Reglarea" 
neclaritatii devine tot atît de importantă ca şi cea a claritatii extreme. Găsirea unor forme difuze cu mare 
putere de sugestie ca fundal la un portret devine o preocupare tot atît de însemnată ca şi găsirea subiectului 
propriu-zis. Tonalitatea acestor forme difuze — de la mase de negru la sclipirile petelor mici albe — poate 
crea cele mai diferite şi surprinzătoare atmosfere. Ceea ce risca să devină un portret banal la munte, se 
poate transforma cu uşurinţă într-o imagine cu mare atracţie vizuală, încărcată de idei şi frumuseți... şi 

Nu ne-am propus ca în acest scurt capitol să tratăm în mod exhaustiv toate aspectele portretisticii. 
Ne interesează doar redarea oamenilor care fac parte din viața muntelui şi a acelora care îndrăgesc muntele. 
Noi, majoritatea dintre cei care fotografiem, nu ne dăm încă bine seama de factorii care au determinat o 
evoluție, o schimbare, în stilul şi aspectul imaginilor în care sînt reprezentaţi oamenii. Noi mai luăm ca 
model fotografii care au fost considerate bune în tinerețea noastră, pe vremea tatilor şi bunicilor nostri. De 
atunci multe s-au schimbat! Altele sînt condiţiile sociale, altele sînt aparatele şi tehnica, alta este moda şi 
altele sînt concepțiile cu care abordăm producţiile artistice. 

În general, astăzi se preferă portrete în care modelele au o atitudine degajată, par surprinse în 
timpul unei mişcări foarte naturale, legată de ambianța în care sînt fotografiate. Acestea ar fi portrete- 
instantaneu. Desigur ar fi ideal să se poată face numai astfel de imagini cu oameni surprinşi din mişcare, pe 
viu, fără ca ei să bănuiască că sînt fotografiati. 

Portretul-innstantaneu este un gen specific fotografic, foarte modern. Prin el se poate capta şi 
oglindi adevărul omenesc, o atitudine, manifestări naturale ale unui om care se crede neobservat. Pentru a 
realiza astfel de portrete, fotograful trebuie să se comporte ca un vinator. El trebuie să recunoască locul 
potrivit pentru aşteptarea ,,prazii"; o anume porțiune de potecă, o „trecere obligată”, un loc liber între doi 
copaci sau două stînci etc., locuri cu fundaluri frumoase, interesante sau cu nori. Se văd multe fotografii de 
peisaj care, din cauză că nu au „omul potrivit la locul potrivit”, pierd mult din valoarea lor, rămîn searbede. 
Cînd găseşte un astfel de cadru, fotograful trebuie să aibă răbdare să aştepte pînă cînd trece „omul potrivit” 
sau să se întîmple ceva ce ar putea să-i anime, să-i echilibreze stau să-i completeze în mod fericit peisajul. 

Fotograful va folosi răstimpul de aşteptare pentru a-şi gîndi bine şi a-şi rezolva toate problemele 
tehnice şi compoziționale, găsind varianta optimă, astfel încît să fie bine pregătit în momentul cînd ,,prada" 
se află în locul dorit (unii, după o aşteptare îndelungată, constată tocmai în momentul-cheie că uitaseră să 
armeze sistemul de declanşare... !). 

Cu cît portretul-instantaneu se execută în planuri mai apropiate, cu atît fotograful trebuie să dea 
dovadă de mai multă spontaneitate şi să se comporte astfel ea „prada" sa să nu-l simtă (decît după ce, 
eventual, a auzit ,,clic-ul" declanşării). Mai trebuie ştiut de asemenea că, la astfel de portrete de la distanță 
mai mică, cresc mult şi dificultățile tehnice: zona de claritate în adincime devine mai strîmtă şi, pentru a 
,ingheta" mişcări chiar relativ încete, care au loc în planuri paralele cu negativul, sînt necesari timpi de 
expunere mai scurți. 

De mare utilitate la portretele-instantaneu se dovedeşte posibilitatea de schimbare a obiectivelor. 
Cu un teleobiectiv cu focală mare (13,5—20 cm) se pot ,,vina" fete de oameni din depărtare, fără ca 
fotograful să fie observat. Bineînţeles că din cauza profunzimii reduse, care caracterizează aceste obiective, 
nu se pot realiza decît cu mare greutate portrete de oameni care se deplasează înspre aparat, preferîndu-se 
acele portrete de oameni care stau pe loc sau sînt aşezaţi. O mult mai mare mobilitate oferă obiectivele cu o 
focală de 7,5—10 cm (în toate exemplele ne referim la obiective pentru formatul 24/36 mm), care au o 
zona de claritate mai largă, mentinindu-si avantajele caracteristice teleobiectivelor. 

Relativ puțini fotografi fac portret-instantaneu cu superangularul de 35 mm. Acest obiectiv este 
ideal pentru portrete surprinse din imediata apropiere. El are o profunzime foarte mare şi, odată reglat, nu 
mai trebuie să ne preocupe claritatea. Pe de altă parte, avînd un unghi de cuprindere mare, aparatul nici nu 
mai trebuie dus la ochi pentru a cadra subiectul — după putin exercițiu, aparatul se îndreaptă doar spre 
subiect şi se declanşează. Fotograful poate intra în mijlocul unui grup, sta de vorbă cu cineva, şedea la o 
masă şi trage cadru după cadru, surprinzind mimici şi gesturi de o mare naturalete. 

Deşi portretul-instantaneu pare „uşor ca o joacă", el cere din partea fotografului calități deosebite 
şi o pregătire temeinică. Totul trebuie rezolvat înainte de momentul declanşării: deciziile tehnice, locul 
potrivit, încadrarea, fundalul. Dacă se doresc imagini într-adevăr reuşite, nimic nu trebuie lăsat întîmplării. 
Apoi, aşteptarea, răbdătoare, simțul pentru „momentul hotaritor" şi spontaneitatea declanşării. Astfel văzut, 
portretul-instantaneu devine una dintre cele mai pasionante probe de măiestrie fotografică. 

Totuşi, oricît de multe calităţi ar avea portretul-instantaneu, el nu poate fi realizat oricînd şi 


oriunde. Am fi naivi dacă am crede că multe dintre portretele „în plină acțiune”, pe care le vedem în 
expoziţii sau albume, au fost surprinse „pe viu”. De fapt majoritatea sînt portrete regizate, aranjate, 
organizate. Nu se pune în discuţie care dintre aceste două modalități — portretul-instantaneu sau portretul 
regizat — este de preferat, sau prin care modalitate se realizează imaginile cele mai reuşite. Important este 
ca rezultatul final — fotografia — să aibe calitățile cerute. Două aspecte, oarecum înrudite, pot fi criticate 
la portretul regizat: regia proastă care se străvede de la o poştă şi artificialitatea sfruntată, care se apropie de 
minciună. Fiind vorba de imgini statice (şi mute !), regia cu oameni în fotografie este mult mai simplă decît 
în film. Oamenii trebuie să ,,stea" într-un anumit fel, cu anume mimică, într-un cadru şi o lumină potrivită. 
Fotograful trebuie să ştie cu precizie, în amănunt, ce doreşte să obțină de la modelul său; de fapt el trebuie 
să-şi imagineze, să „vadă" fotografia pe care doreşte s-o realizeze. El trebuie, în plus, să ştie să găsească 
tonul just, conduita potrivită, pentru fiecare model, pentru fiecare situaţie. El trebuie să simtă ce poate cere 
modelului pe care îl are în fata, să-l convingă, să colaboreze cu el. În zadar şi în mod stupid i-ar cere unei 
taranci să stea ca un manechin dintr-un jurnal de modă, sau unui cioban să-şi ţină bita cum n-ar tine-o 
niciodată. Bineînţeles că exemplele dinainte sînt exagerate... însă... se mai întîmplă. 

La regia cu oamenii iese la iveală imaginația săracă. Vedem nenumărate fotografii cu oameni care 
stau în aceeaşi poziţie, au acelaşi gest stupid — de exemplu unul arată cu mîna spre un punct nedefinit — 
zimbesc neconvingator si fără rost. 

Pentru portretul in mijlocul naturii, spre deosebire de portretul in studio, există nenumărate 
posibilități de a găsi atitudini şi gesturi cît mai variate şi adecvate. Trebuie bine înţeles rostul şi specificul 
portretului în peisajul montan. Acesta trebuie să arate legătura creată între om şi natură, integrarea lui în 
peisaj, participarea lui la viata muntelui. De exemplu, un peisaj aspru nu este locul pentru o poziţie „de 
salon"; cînd este „vînt, ploaie şi lapovita" este cit se poate de nepotrivit zimbetul obişnuit pentru reclame de 
pastă de dinți... 

Îndeobşte, pentru ,,adevaratii" oameni ai muntelui, este bine să se limiteze la minimum ceea ce se 
numeşte regie. Singurul lucru pe care poate să-l facă fotograful, este să înceapă o discuţie simplă, caldă, 
despre preocupările obişnuite ale celui pe care doreşte să-l fotografieze. Tonul just, interesul, respectul 
pentru ,,model" creează acea atmosferă in care acesta se comportă şi reacționează natural. Între timp, 
fotograful se va preocupa — fără să arate lucrul acesta — de găsirea unghiului de fotografie, de rezolvările 
tehnice, fundal şi mai ales de condiţiile de iluminare. Uneori, o mică întoarcere a capului pentru a obţine o 
lumină interesantă pe obraz, cere din partea fotografului multă răbdare şi diplomaţie. Un cuvînt greşit poate 
destrăma atitudinea naturală. Dacă nu se însumează cerințele pentru o imagine bună este mai bine ca 
fotograful să renunţe, decît să-şi forțeze modelul într-o poziţie convenţională, iar fotografia lui să devină un 
rebut. 

Cu prieteni sau cu cunoştinţe, situația este mai uşoară. Aceştia au mai fost fotografiati şi cu alte 
prilejuri, aşa că fotograful ştie ce şi cît le poate cere. Depinde de fotograf să ştie ce să ceară. Ca să nu se 
repete, fotograful trebuie să aibă în memorie un ,,repertoriu" cit mai bogat de ,,scene" şi atitudini.posibile, 
imaginate sau văzute. El trebuie să fie mereu atent, să înveţe de la viata, să memoreze întîmplări şi scene pe 
care să le repete, să le „reediteze" atunci cînd fotografiază. Spre deosebire de portretul-instantaneu, cînd se 
fotografiază „din mers" în „momentul decisiv", de astă dată fotograful trebuie să fie atent la cel mai mic 
amănunt. Adesea imagini care ar fi putut să fie foarte bune îşi pierd valoarea din cauza unui amănunt trecut 
cu vederea. 

Dificultăţile pentru realizarea unor portrete reuşite cresc cu cît se cuprinde în cadru mai mult din 
corpul omenesc şi cu cît se află mai multe persoane în cadru. La un portret cap sau bust, atenția se 
concentrează pe o porțiune relativ mică. Cînd apar şi mîinile în cadru, deodată parcă răsar întrebări de 
nerezolvat. Ce face modelul cu mîinile ? Cum trebuie să le tina ? Şi, desigur, cînd se îndepărtează mai mult 
de model şi apar picioarele în cadru şi întreaga poziţie a corpului, bietul fotograf este confruntat cu greutăți 
din ce în ce mai mari. Pentru a-şi uşura strădaniile, se recomandă ca fotograful să explice clar modelului 
său „scena" dorită. Acesta va încerca să „intre in rol". Nu se dau comenzi de felul: „Ridică mina !" 
„întoarce capul spre dreapta !" fără să i se explice modelului rostul mişcărilor. Mai ales nu trebuie să se 
ceară anumite mişcări, apoi să se revină. Fotograful trebuie să ştie bine de la început ce vrea şi să cîştige 
astfel încrederea modelului. Numai astfel, cu sugestii în loc de comenzi, cu încurajări, cu siguranță, 
fotograful poate cîştiga încrederea şi colaborarea modelului său şi — mai ales — să păstreze atmosfera 
trebuincioasă în imaginea sa. 

Portretul-grup îl pune pe fotograf la încercarea cea mai grea. Există un comandament în codul 
nescris al fotografului, de care trebuie neapărat să țină seama atunci cînd porneşte în excursie cu mai multi 
tovarăşi: el trebuie să facă cu ei fotografii de grup de tipul clasic în locurile ,,cheie" şi să le dea apoi 


fiecăruia cîte o imagine. Aceste fotografii se fac fără prea mare bătaie de cap. Toţi stau „grămadă" la locul 
dorit. Trebuie să se vadă bine fata fiecăruia, iar în spatele lor cabana, vîrful de munte sau peisajul din vale. 
Prin aceste fotografii cîştigă colaborarea lor pentru acele imagini „pe care le doreşte fotograful”. 

Spre deosebire de imaginile convenţionale (şi obligatorii !), arătate mai sus, se pot face portrete- 
grup cu valoare artistică, adică o imagine în care, prin aşezarea persoanelor, să se obțină o compoziţie care 
să exprime ceva. Astfel de fotografii trebuie să ,,vorbeasca" de la sine despre „miracolul răsăritului de 
soare", „bucuria de a ajunge pe un vîrf de munte?, „suspens-ul trecerii printr-un horn", „dulcea odihnă după 
efort" şi multe alte senzaţii atît de marete pe care le trăieşte un grup de oameni în drumetia montană. În 
afară de naturalete, cel mai important imperativ la fotografia de grup, este varietatea. Nimic nu face o 
impresie mai defavorabilă decît o aşezare lipsită de imaginaţie, în care toți au aceeaşi atitudine şi mimica 
— toți stau — de exemplu, aliniati, drepți, ca soldaţii în front. Cel care se uită la o fotografie, îşi plimbă 
privirea pe suprafaţa imaginii. El se va plictisi, îşi va pierde interesul dacă va întîlni mereu acelaşi lucru. De 
aceea fotograful trebuie să caute să dea fiecărui personaj din grup altă poziţie, altă aşezare în cadru, altă 
,misiune". El poate să se inspire din felul cum sînt alcătuite desenele animate, în care fiecare cadru 
succesiv prezintă un alt moment de mişcare. El trebuie să se folosească de terenul accidentat pentru a-şi 
aşeza personajele mai sus sau mai jos. El poate folosi o aşezare „în adîncime", sau, dacă are un cer cu nori 
frumoşi, pe linia orizontului. Pe urmă, forma în care se înscrie întregul grup — el poate alege triunghiul, 
cercul său ovalul, sau o formă mai neregulată, principalul este să nu lase această formă întîmplării, nici în 
ceea ce priveşte conturul, nici în ceea ce priveşte proporția dintre suprafața ocupată de grup ca o unitate şi 
restul peisajului înconjurător. De exemplu grupul poate fi foarte mic (ca suprafață ocupată în cadru) fata de 
imensitatea muntelui sau, invers, grupul poate să domine peisajul. Dacă grupul este format din multe 
persoane, atunci este bine să se procedeze la subimpartirea lui în grupuri mai mici, aplicîndu-se de 
asemenea principiul varietatii. 

Din cele de mai sus se poate vedea cîte aspecte trebuie avute în vedere şi cât de greu este să se 
realizeze un portret-grup reuşit. Trebuie combinată imaginația cu talentul de a convinge oamenii, 
cunoştinţele tehnice cu simțul artistic. Este bine să se înceapă cu grupuri mici — 3—4 persoane bine 
cunoscute — şi cu subiecte uşoare. În primul rînd, toţi trebuie să fie conştienţi că au plecat într-o excursie 
fotografică şi nu într-una pentru bătut recordul de viteză. 

Lumina pentru portret. Repetăm cu fiecare prilej, pînă la exasperarea cititorului, că lumina este 
ingredientul cel mai important în oricare gen de fotografie. Deci şi la portret, în mod cu totul special, 
atenția fotografului trebuie să fie îndreptată spre lumină: direcţia ei, intensitatea, calitatea (concentrată sau 
difuză), prezenţa luminii reflectate, culoarea luminii. Mai trebuie amintit (? !) că lumina produce umbre, că 
jocul dintre lumină şi umbră produce relief, că proporția dintre porțiunile luminate şi cele din umbră 
determină o anumită compoziţie, o anumită atmosferă în imagine. În condiţiile fotografiei montane avem a 
face cu „lumină existentă", o lumină asupra căreia fotograful nu are nici o putere, nu o poate modifica sau 
manipula. Cu cît jind se va gîndi fotograful la portretele pe care le făcea în studio, cînd putea să aprindă sau 
să stingă lumini şi să le aşeze în orice poziție, după pofta inimii. 

La munte lumina este ,,data" — din plin, cu zgircenie, de loc, de multe ori tocmai din direcția 
nedorită. Fotograful, dacă nu e mulțumit, nu are decît două alternative: să nu fotografieze sau să aştepte 
pînă cînd lumina îi „cade” cum doreşte el. Din fericire nu există numai un singur tip de lumină potrivită 
pentru fotografiat, cum nu există nici un singur tip de portret la munte. Turistul-fotograf trebuie să ştie să 
„exploateze" lumina aşa cum o are şi să se adapteze la condiţiile pe care le intilneste în calea sa. 

Cînd este soare pe cer, lumina favorabilă pentru portret este timp de 2—3 ore după răsăritul 
soarelui şi 2—3 ore înainte de apusul lui. În timpul orelor de prînz — între 11 şi 16 — soarele vine prea 
perpendicular de sus şi produce umbre care deformează fata (umbră adîncă în orbite, umbra nasului peste 
gură etc.). Iată o regulă „din bătrîni” care este bine să fie observată, deşi se mai văd din cînd în cînd 
fotografii foarte reuşite făcute între fatidicele ore 11—16 !. 

Lumina bună vine nu prea de sus şi lateral dintr-un unghi de aproximativ 45°. Ea împarte fata în 
două parti, una de 1/3 şi alta de 2/3, prima în umbră şi a doua în lumină sau vice-versa, după cum soarele 
bate dintr-o parte sau din cealaltă. Vă rugăm să intelegeti că nu enunțăm o lege; descriem o situație în care 
se poate realiza un portret corect. Această situație poate fi luată ca punct de pornire pentru zeci de alte 
variante, cu proporţii diferite între zonele luminate şi cele de umbră. O singură variantă trebuie evitată: 
împărțirea obrazului în două părți egale— în general simetria prea evidentă nu este plăcută. 

Tot pe soare mai apar două situaţii. Una este cînd lumina bate drept în față. Se susține că o astfel 
de lumină produce imagini plate, fără relief. Părerea noastră este că, deoarece lumina totuşi vine de sus, se 
produc umbrele necesare pentru a crea relief, mai ales dacă se face o developare fină, egalizatoare. Insă 


obiectia principală la o astfel de lumină este că modelul cu greu poate să evite închiderea ochilor cînd 
priveşte drept spre lumina — efectul este o schimonoseală urita. 

Cealaltă situație apare cînd se fotografiază împotriva luminii cînd modelul este aşezat între aparat 
şi soare. Se produc efecte frapante de lumină — un fel de ,,tiv" strălucitor de-a lungul contururilor care sînt 
parcă iradiate de lumina puternică. Depinde de măiestria şi gustul fotografului ca aceste contururi să fie 
tocmai o linie caracteristică a obrazului modelului, o linie care să sublinieze o atitudine, un gest, o poziţie a 
capului. Aceste fotografii în contra-lumină (contre jour, Gegenlicht) cer o anumită atenție în ceea ce 
priveşte tehnica. În primul rînd se va avea grijă ca în aparat să nu pătrundă raze directe de lumină — deci se 
va utiliza un parasolar. Pe urmă, foarte mult depinde de expunere. Ea va trebui să fie calculată pe partea din 
umbră a modelului. Fotograful va măsura din imediata apropiere (aproximativ 10 cm !) cantitatea de 
lumină reflectată de porţiunea din umbră şi va decide expunerea în funcție de efectul dorit. Subexpunînd 
mult, el va obţine un efect de siluetă. O mică subexpunere (1/2—1/4 de diafragmă) poate fi soluţia optimă, 
obtinindu-se astfel detalii suficiente în umbre şi un contrast multumitor pentru evidenţierea tivului de 
lumină. Expunerea corectă are ca rezultat imagini foarte luminoase, însă se pierde în mare parte 
tocmai.efectul izbitor de iradiere. În plus, dacă portretul se profilează pe cer albastru, se recomandă 
utilizarea unui filtru portocaliu pentru a „închide" cerul şi a sublinia şi astfel efectul conturului strălucitor. 
Portretele în contra-lumină, mai ales cele în contra-lumină parțială — au o mare putere de atracţie şi 
frumuseţe şi de aceea trebuie încercate ori de cîte ori se iveşte prilejul, la toarte genurile şi tipurile de 
portret, inclusiv portret-grup. 

Lumina difuză. Adesea soarele este ascuns de o pînză de nori mai subțiri sau mai groasă. Uneori 
tot peisajul este cenușiu şi mohorit. În astfel de condiţii nu se face portret ? „Fotograful bun se cunoaşte pe 
vreme rea"; spuneam cîndva într-un fotoaforism. Întradevăr, pe vreme mohorită şi fotograful şi modelele 
sale sînt „mai prost dispuşi", iar problemele tehnice sînt altele, poate mai neobişnuite. Dar noi trebuie să 
oglindim muntele şi oamenii lui în toate condițiile. De fapt, mulţi portretist! preferă lumina difuză, ca să nu 
mai vorbim de cei care fotografiază color. Această lumină este, dacă s-ar putea spune aşa, mai sinceră. Ea 
nu împodobeşte modelul cu efecte de lumină şi jocuri savante de contraste, ci îl arată aşa cum este, în toate 
amănuntele, redate cu multă finețe. Teama de lumină difuză se explică prin faptul că imaginile pot deveni 
prea cenuşii, monotone, lipsindu-le acea gradatie sacadată, care dă viata fotografiilor obişnuite. Există însă 
şi o preferință deosebită a „simfoniei cenusiurilor", a gradatiilor fine, a detaliilor subtile. 

La fotografiat, portretul (şi în general oricare alt gen fotografic) pe lumină difuză, cere anumite 
prevederi. Se recomandă a se folosi o peliculă de sensibilitate mai mică, cu aceasta obtinindu-se un grad 
mai mare de contrast (15°—20° DIN). Se va subexpune cu aproximativ 1/2—1 diafragmă fata de indicatia 
exponometrului. Se va căuta ca fundalul, mai ales, şi îmbrăcămintea, să contrasteze cu faţa modelului. 
Reglarea claritatii pe model se va face cu cea mai mare precizie. Se mai recomandă, fără a fi obligatoriu, 
utilizarea unui filtru galben-mijlociu. La developare se va recurge la un revelator microgranular egalizator, 
iar timpul de developare va fi prelungit cu cîteva minute dincolo de timpul normal indicat. Odată obţinut 
negativul de mare fineţe, cu multe detalii, se vor face multe probe la aparatul de mărit, cu diferite gradatii 
de hîrtie, diferite expuneri şi revelatoare, pînă se va obține mărirea dorită. Dealtfel, în capitolul special 
închinat laboratorului, vom reveni. 

kk E 

Ne-am oprit, credem, suficient de mult la locul omului in peisajul montan. Dupa cum s-a vazut, 
există în acest domeniu o mare bogăţie de subiecte, care pot fi realizate de oricine. Dificultăţile tehnice nu 
sînt de nestapinit şi nu este necesară nici o aparatură sofisticată şi costisitoare. $i aici, ca în oricare alt gen 
de fotografie, succesul, depinde în cea mai mare parte de cel care mînuieşte aparatul, care ştie ce să 
cuprindă în el şi în care moment să apese pe declanşator. Dacă îi iubeşte pe oameni, portretele sale vor fi, 
fără nici o îndoială, bune ! 


7. NENUMĂRATELE SUBIECTE „SUB UN METRU" — UN 
MICROCOSM MIRIFIC — PROXIFOTOGRAFIE ŞI 
MACROFOTOGRAFIE — ACCESORII SIMPLE 


Copleşitoare nemărginire a muntelui ! Şi a cerului! Stai uneori pe un virf şi nu te mai saturi 
privind şi tot privind în depărtare şi în depărtarea mai îndepărtată... Este marea mulțumire. Recompensă 
înmiită a eforturilor depuse pentru a urca pînă aici, pe virf. Te simţi mare şi puternic — învingător. În vale 
abia distingi casutele mici, drumurile... ce mic este camionul cela, ce încet înaintează... cară, ca o furnică, 
un strop de ceva... oamenii abia îi observi... ai putea băga 20, 80, 1 000 într-un buzunar de la vindiac... 

Te laşi pe spate şi priveşti drept în sus spre bolta albastră. E altfel decît la şes. E transparentă. Nu 
capeti impresia unui ,,tavan" — privirea pătrunde prin albastru, nimic nu o opreşte, şi ea înaintează, se 
ridică mereu, pînă cînd intilneste infinitul... Orbit de lumină, ametit de imensitate, te rostogolesti pe burtă. 
Priveşti, rezemat în coate, in jos spre pămîntul din imediata apropiere. Deodată, privirea ţi-e atrasă de 
mişcarea unei gize mici, înplătoşată în chitină strălucitoare, care parcă reflectă albastrul bolţii cereşti. O 
urmăreşti cum se strecoară printre ierburi pitice, cum se catara şi cade, cum se împleticeşte printre nişte 
floricele minuscule şi, deodată, îşi ia zborul dispărînd în infinitul bolţii albastre. Te întorci la floricele. Sînt 
de un roz abia inginat. Petale micute îi zimtuiesc conturul, iar în mijloc, un mic punct indică... Intocmai ca 
la florile mari... 

Mirat, te ridici. Ai descoperit că te afli la frontiera dintre macrocosm şi microcosm, dintre două 
lumi atît de diferite, dar şi atît de asemănătoare. Din care lume faci parte ? Giza era mai mare decît semenii 
tăi pe care i-ai zărit în vale ! 

Ce minunat este să ai parte de o asemenea descoperire ! Dintr-o data te simți îmbogăţit începi să 
„vezi" altfel, mai intens. Ca drumet şi ca fotograf ti s-a lărgit considerabil aria preocupărilor. Vezi şi 
fotografiezi peisajul aşa cum îl vede şi îl fotografiază oricine, dar, din cînd în cînd, te apropii de coaja unui 
copac, de peretele de stîncă, de o floare, şi păşeşti dintr-o dată, într-o lume mirifică în care frumuseţea are 
alte dimensiuni, alte valenţe. 

Oare se poate fotografia această lume ? 

Da, desigur ! în fotografie nu există noţiunea de imposibil. Insă, cu cît ne apropiem de subiect, cu 
atît cresc şi greutăţile, iar aparatura devine mai complicată. 

Cu oricare aparate, pînă la o anumită apropiere, se pot realiza imagini multumitoare în această 
lume mirifică. Două sînt marile piedici obiective care îl confruntă pe fotograf pe măsură ce se apropie de 
subiectul său: micşorarea profunzimii (a zonei de claritate), care poate să ajungă la subiectele foarte 
apropiate chiar la mai putin de 1 mm şi pierderi de luminozitate datorită necesității măririi distanţei dintre 
obiectiv şi planul peliculei (extensie). Mărirea distanţei este evidentă cînd se lucrează cu inele intermediare 
sau/ cu burduf; cînd se lucrează cu lentile adiționale, mărirea distanţei este relativă, deoarece aceste lentile 
au rolul de a scurta distanţa focală a obiectivului. Pentru a lărgi cit de cît profunzimea, se diafragmeaza 
foarte mult. Diafragmarea, combinată cu extensia mare, are drept rezultat o prelungire a timpului de 
expunere la multe secunde, chiar atunci cînd se fotografiază în plină bătaie a soarelui (pentru subiectele 
foarte apropiate !). Reglarea claritatii în aceste condiţii se face cu multă caznă şi precizie. De aceea trebuie 
neapărat apelat la un trepied solid, care să permită apropierea de astfel de subiecte şi să poată înlesni cele 
mai diferite mişcări ale aparatului. 

În funcţie de apropierea la care se fotografiază şi de mărimea obiectelor, se pot distinge trei 
domenii diferite: planul foarte apropiat, proxifotografia şi macrofotografia. Nu vom aborda domeniul 
fotomicrografiei, acesta fiind un domeniu deosebit, absolut ştiinţific, în care nu se mai fotografiază cu 
obiective fotografice, ci direct prin microscoape. 

Fotografia de plan apropiat şi foarte apropiat, între 1.20 m şi 0,80 m, se poate realiza cu orice 
aparat, fără vreun accesoriu special, îndemnăm pe drumetul-fotograf să se obişnuiască a privi ceea ce 
intilneste în drumurile sale, mai de aproape. Fotografiile — color sau alb/negru — pe care le poate realiza 
cu cea mai mare uşurinţă la o distanță cuprinsă între 1 m şi 0,80 m (la aparatele reflex mono-obiectiv 
moderne — SLR — se poate fotografia cu obiectivul normal chiar pînă la 0,30 m !) pot fi uneori de-a 
dreptul uimitoare. Inchipuiti-va, de exemplu, o pînză de păianjen fotografiată de la 80 cm pe un diapozitiv 
color şi proiectată apoi pe un ecran de 2 X 2 m ! Subiecte potrivite pentru acest gen de fotografie se găsesc 
pretutindeni: ramuri înmugurite, cu flori, fructe, sau cu podoaba toamnei; detalii de arhitectură, îmbinarea 


bimelor la casele de lemn, detalii de sculptură şi pictură, muşchi crescut pe copaci sau stînci, plante, 
animale mici, detalii — miini, fete, ochi, port national, unelte etc. Toate acestea se pot fotografia într-un stil 
documentar sau artistic. Fiind vorba de redarea ,.mare" a unor obiecte relativ mici, iluminarea obiectelor 
devine foarte importantă (multe dintre observațiile pe care le facem la acest paragraf îşi păstrează 
valabilitatea şi la proxifotografie şi macrofotografie). Pentru subiectele cu materiale care au o structură 
rugoasă (lemn îmbătrânit, roci, textile etc.,) este de dorit o lumină laterală, aproape razantă, care scoate bine 
în evidenţă structura de suprafață. Pentru anumite plante, flori, pînza de păianjen etc., se preferă o contra- 
lumină. Un alt factor de care trebuie să se tina seama cu multă sensibilitate, este rezolvarea compozitionala. 
Aici cadrajul este foarte ,,strins", de aceea punerea in pagină devine foarte critică. Orice greşeală tinde să ia 
proporții. Repartizarea suprafeţelor, a celor de lumină şi umbră, direcţiile liniilor principale trebuie foarte 
măiestrit cumpănite, fiindcă neavînd decît puţine elemente în cadru, sugestia compozitionala a fiecăruia 
devine determinantă. Este bine să se se aleagă simplitatea, sobrietatea, claritatea. Pentru cei care realizează 
astfel de imagini în culori, accentul pus pe simplitate şi sobrietate este cu atît mai stringent. Se vor prefera 
2—3 culori din aceeaşi familie (calde sau reci), sau juxtapuneri de culori complementare. Deoarece, după 
cum se va vedea, zona de claritate este foarte redusă, culorile din zonele neclare tind să formeze ,,pete" — 
acestea pot „strica" în mod iremediabil imaginea, dar, utilizate cu gust şi pricepere, pot mari mult valoarea 
imaginii, aducîndu-i varietate, armonie coloristică, accente neaşteptate. 

Deşi ne-am grăbit (ca să vă încurajăm) să afirmăm că astfel de imagini se realizează cu mare 
uşurinţă, trebuie totuşi să atragem atenţia şi asupra unor dificultăți specifice. Expunerea, foarte precis 
determinată de aproape (de la aproximativ 10 cm !), trebuie măsurată pe elementul principal din cadru. Este 
de preferat să se tindă spre o uşoară supraexpunere. O atenţie cu totul deosebită trebuie dată reglării 
claritatii, pentru că ne aflăm în zona profunzimilor mici. Consultind tabelul care urmează, se va constata cu 
cît se îngustează zona de claritate pe măsură ce ne apropiem de subiectul nostru. 


TABEL DE PROFUNZIME Obiectiv de 50 mm, diafragmat la 5,6 


Reglajul obiectivului Zona clara Profunzime 
infinit 15 m —infinit 15 m —infinit 
20 m 8,40 m infinit 8,40 m —infinit 
10 m 6 m — 32m 26 m 

5m 3,70 m —7,60m 3,90 m 
4m 3,13 m -5,50 m 2,37 m 
3m 2,50 m -3,80 m 1,30 m 
2m 1,75 m —2,32m 0,57 m 
1,75 m 1,55 m -2m 0,45 m 
1.50 m 1,36 m —1,62m 0,31 m 
1,25 m 1,15m-1,37m 0,22 m 
lm 0,93 m —1,08m 0,15 m 


Deci, cit mai mare atenţie la reglarea claritatii, fiindcă specificul imaginilor de acest gen impune o 
cit mai mare acuitate pe subiectul principal si, de preferinta, pe intreaga suprafata. 

În sfîrşit, la aparatele care nu au o reglare automată său manuală a paralaxei (deosebirea de unghi 
de cuprindere între obiectiv şi vizor), se recomandă să se ridice aparatul spre vizor, pentru că altfel, partea 
superioară a imaginii va fi tăiată. 

Cu subiectele mai apropiate de 1 m — 0,80 m, se (intra) în domeniul proxifotografiei. Pentru 
aparatele la care obiectivele nu pot fi demontate, trebuie utilizate lentile adiționale (proxare), care se 
montează pe obiectiv. Aceste lentile (simple meniscuri) se găsesc în comerţ. Ele au 1 dioptrie, 2 dioptrii şi 
uneori 3 şi mai multe dioptrii. Se pot monta două lentile adiţionale una peste alta (de exemplu | dioptrie + 2 
dioptrii = 3 dioptrii), însă abuzul prejudiciază acuitatii imaginii. Nu se recomandă mai mult de 3 dioptrii. 
Lentilele adiționale modifică performanţele obiectivului, scurtindu-i distanța focală (aducind şi perturbații 
progresive în ceea ce priveşte înlăturarea unor aberaţii optice, fapt care se evidenţiază în primul rînd prin 
luării de imagini la distanțe mai mici decît cele indicate pe scala de distanță. 

Să vedem acum, cu ajutorul unui tabel, ce se poate obține cu ajutorul lentilelor adiționale. 

După cum ne putem da seama, cu preţul unor mari pierderi de profunzime şi de lumină, abia 


putem să fotografiem un melc codobelc ca să-l redăm clar, deşi el se mişcă încet ca un... melc. Apropierea 
de subiect şi redarea acestuia ,,mare", este plătită cu dificultăți tehnice din ce în ce mai greu de satisfăcut, 
mai ales la subiecte în mişcare. Este bine de amintit că la asemenea imagini există un cod de onoare care 
trebuie respectat: imaginile să fie adevărate ! Mulţi, ca să-şi uşureze munca, recurg la tot felul de trucuri 
nepermise, chiar pînă la fotografiatul unor animale împăiate, flori lipite şi mutate în studio etc. Nădăjduim 
că cititorii noştri se vor conforma cu cinste acestui cod nescris. 


TABEL DE PROFUNZIMI 
Lentile adiționale la obiectiv de 50 mm 
Lentila Limitele Distanţa lentila- Reglajul Profunzimea 
adițională cuprinse, mm subiect, mm scalei, m la f:00 
340 X 227 535 1 51 — 57 
374 X 250 581 1,2 55 — 62 
416 X 227 637 1,5 57 — 66 
465X310 704 2 67 —77 
500 X 334 751 2,5 72 — 83 
1 526 x 351 787 3 70 — 84 
563 X 375 836 4 47 — 93 
587 X 391 869 5 80 — 99 
640 X 427 943 10 83 —104 
706 x 470 1030 00 92 —115 
228 X 152 372 1 36 — 39 
243 X 162 392 1,2 37 — 42 
260 X 173 414 1,5 39 — 44 
279 X 186 439 2 41 — 46 
2 292 X 194 456 2,5 43 — 49 
300 X 200 468 3 44 — 51 
312 x 208 483 4 46 — 53 
320 X 213 493 5 47 — 54 
335 X 223 514 10 48 — 56 
353 X 235 536 00 50 — 59 
172 X 115 298 1 29 — 30 
180 X 221 309 1,2 30 — 32 
191 X 127 320 1,5 31 — 33 
200 X 134 333 2 32 — 34 
3 (sau 207 X 138 341 2,5 33 — 36 
1+2) 212 X 141 347 3 34 — 37 
217 X 145 355 4 34,5— 37,5 
221 X 147 359 5 35 — 38,5 
228 X 152 369 10 36 — 40 
237 X 158 379 00 36,5— 40,5 


Cei care lucrează cu aparate care nu sînt SLR, au cele mai mari dificultăți — la determinarea 
precisă a distanţei de fotografiere şi a cadrajului în ceea ce priveşte atît dimensiunea cît şi pierderile 
provocate de paralaxă. De aceea se recomandă confecționarea chiar de către fotograf a unui dispozitiv 
simplu, care rezolvă atît determinarea distanței, cît şi încadrarea corectă. Singurul lui dezavantaj este că nu 
poate fi utilizat decît la o anumită distanță fixă. Cu lentila adițională montată pe obiectiv, se va deschide 
capacul din spate al aparatului şi pe fereastra prin care se impresionează pelicula se va pune un geam mat. 
Cu obturatorul deschis (B sau T) şi la un anumit reglaj al scalei de distanţe (care se va reține în memorie !) 
se va determina distanța exactă la care claritatea este perfectă, urmărind cu o lupă imaginea formată pe 
geamul mat. Se va fixa aparatul pe trepied la această distanță. Acum trebuie delimitat exact cadrajul 
cuprins, desenindu-l pe suprafața pe care s-a reglat distanța. Acest cadru va fi confecționat la aceeaşi 
dimensiune din sîrmă sau din lamele de oţel, ca o ramă. La cele patru colţuri ale ramei se vor monta (cu 


mici balamale, prin sudură, cu inele etc.) 4 tije sau sîrme care să menţină rama la distanţa şi în poziția fixă 
în care se află în timpul măsurătorii. Cele 4 tije se vor fixa apoi fie în locaşuri făcute într-un inel care se 
montează pe obiectiv, fie direct pe aparat. Depinde de ingeniozitatea celui care îşi construieşte dispozitivul, 
ca acesta să fie fix sau pliant, să se monteze uşor şi să garanteze cadrul şi distanța calculate iniţial. Cu acest 
dispozitiv se poate fotografia fără nici un calcul sau măsurătoare tot ce este cuprins in ramă şi în planul ei, 
cu condiția să se folosească întotdeauna lentila adițională şi reglajul de scală pe baza cărora s-a construit 
dispozitivul. Şi aici, în domeniul proxifotografiei, aria subiectelor interesante şi frumoase este aproape 
nelimitată. Sînt atîtea aspecte pe lîngă care turistul obişnuit trece în grabă fără să le observe. Este neîndoios 
că dacă măcar o singură dată va asista la o proiecţie de diapozitive color cu astfel de subiecte, el va fi 
fermecat şi, în excursia următoare, va încetini pasul ca să descopere şi el frumuseţile pe care nici nu le 
bănuise poate chiar că îşi va procura şi el un aparat ca să le poată fotografia. 

Lumea plantelor şi a florilor îşi descoperă, la distanță mică şi într-o lumină favorabilă, frumuseți 
care nu sînt văzute de la o distanță mai mare. Petalele devin translucide şi desenul nervurilor capătă 
implicații de picturi abstracte. Perişorii mărunți de pe tulpinile plăpînde capătă ritm şi, în umezala 
dimineții, fiecare este împodobit cu sclipiri de stea. Roua, stropii de ploaie se desfac în lumini de curcubeu. 
Culorile frunzelor, de la verdele proaspăt al primăverii, pînă la auriul, bronzul sau roşul toamnei, desfid 
imaginația oricărui colorist. 

Lumea animalelor — reptile, melci, peşti, păsări, puii de animale — sînt tot atîtea subiecte 
generoase, altât pentnu documentarist, cît şi pentru artistul fotograf. Mai greu de ,,prins" în imagine, din 
cauza mişcării — repezi, neaşteptate, zglobii — ele merită oboseala. 

Lumea rocilor, a formațiilor împietrite, a conglomeratelor, a amestecului de minerale, a marii 
game de forme neobişnuite, sparte, roase, şlefuite, rotunjite, colturoase, povestind despre explozii, acţiunea 
răbdătoare a apelor şi a ghețarilor, despre presiuni şi temperaturi enorme, despre friguri care fac să crape 
piatra... şi mereu viata care se iteste prin materia moartă... verdele proaspăt pe cenusiul pietrii... rădăcina 
zbircita care încleştează roca... hirca aproape fosilizată printre viiturile aduse de ape... 

Prezența oamenilor. Văzută de aproape, semnele prezenţei lor, a îndemănării lor, a hărniciei lor, a 
ingeniozitatii lor — de la ivărul de lemn de la poartă, pînă la detalii de inflorituri pe ii şi mici fragmente de 
pictură murală... 

Are sfîrşit lista de sugestii de subiecte ? Totul depinde de simţul de observaţie, sensibilitatea, 
fantezia şi bunul gust al drumetului-fotograf. 

Adesea se întîmplă ca lumina, în locul unde se află subiectul, să nu fie suficientă sau co 
respuzătoare în ceea ce priveşte direcţia. Fotograful trebuie să prevadă astfel de situaţii şi să-şi ia măsurile 
necesare. De mare ajutor este un carton subţire pe care se lipeşte foiţă de staniol. Tinut într-o poziție 
corespunzătoare, el reflectă lumină pe care o îndreaptă spre porțiunile din umbră. Fiind vorba de suprafețe 
mici, un efect mult mai puternic se poate obţine cu o oglindă de bărbierit concavă. În condiţiile în care nu 
există lumină care să poată fi reflectată, se va apela la fulgerul eletcronic. În prezent se găsesc fulgere 
electronice de dimensiuni mici, uşoare şi relativ abordabile ca preţ. Ele pot fi luate în orice excursie, 
deoarece nu ocupă mult spaţiu şi au o greutate mică. De obicei, indicaţiile pentru utilizarea fulgerului se 
opresc la 1 m şi, pe de altă parte, indicaţiile privind diafragma nu mai corespund în proxifotografie şi mai 
ales în macrofotografie. De aceea, pentru a obține o expunere corectă, trebuie facut un calcul pentru a 
determina distanţa fulgerului fata de subiect, luînd ca bază numărul-ghid. În formula de calcul însemnăm cu 
NG numărul-ghid al fulgerului, cu D diafragma şi cu M raportul de mărire a subiectului. Se va obţine d, 
adică distanţa fulger — subiect în centimetri. Formula arată astfel: 


d= (NG X 100)/D*(M + 1) 


Dacă datele problemei pe care o avem de rezolvat sînt: N G — 18, M = 1,2 şi D = 16, folosind 
aceste cifre în formula de mai sus, vom obţine 57 cm. 

Deci, pentru o expunere corectă, fulgerul va trebui să fie plasat la 51 cm de subiect. Nu se 
fotografiază cu fulgerul fixat pe aparat. Lumina de zi şi cea de fulger se gîndeşte tot cu atâta măiestrie ca şi 
pentru fotografiile subiectelor obişnuite, căutînd să se obțină efecte frumoase şi senzația de relief. Lumina 
de fulger poate fi combinată cu lumina difuză de zi sau cu cea a soarelui, obtinindu-se scheme de iluminare 
originale care să scoată în evidenţă forme, contururi caracteristice, detasind subiectul de fundal si creînd 
umbre care să sublinieze compoziţia. Este totuşi de dorit ca la imaginile cu un caracter docu-mentar- 
ştiinţific să se caute ca lumina să aibă mai mult un caracter tehnic, de imitare a unei lumini naturale, 
existente. În astfel de cazuri, direcţia din care se va da lumina principală, să-şi aibă logica ei. Se aminteşte 


că fulgerul electronic dă o lumină foarte apropiată de culoarea luminii naturale de zi, astfel că poate fi 
utilizat cu mult succes şi la fotografia color. 
Apropiindu-ne şi mai mult de subiect, intrăm în domeniul macro-fotografiei. Este un domeniu mai 
specializat, în care exigenţele în ceea ce priveşte aparatura devin din ce în ce mai mari. Nu se mai poate 
lucra cu aparatele obişnuite, care nu permit demontarea obiectivelor. Distanţa dintre obiectiv şi planul 
filmului devine foarte mare cu cît ne apropiem mai mult de subiect, vrînd să-l redăm cît mai mare, deci 
fotografiind numai un mic fragment din el (doar ochii unei muşte !) După cum s-a văzut (tabelul de 
profunzimi cu lentile adiţionale), apropierea minimă la care se poate ajunge cu lentile adiționale la 
aparatele obişnuite cu obiective normale, este de 30 cm. La această distanță obiectul fotografiat apare pe 
negativ la 1/3 din mărimea lui. De la această limită, pînă la o imagine care să prezinte obiectul de zece ori 
mai mare, este domeniul macroftografiei (după uni autori; alții aşază limita minimă la distanţa de la care 
obiectul este redat în mărime naturală 1/1; nouă ni se pare întemeiată plasarea limitei fiecărui domeniu pe 
baza aparatajului folosit, adică planul mare (pînă la 1 m — 0,80 m) cu aparatul obişnuit fără vreun 
accesoriu; proxifotografia — cu lentile sau inele adiționale — între 0,80 — 0,30 m, urmînd ca de la această 
limită să înceapă domeniul macrofotografiei, cu cerințele de aparate şi accesorii speciale). 
Macrofotografia se poate cel mai bine face fie cu aparate mari cu burduf cu extensie mare (3 X), 
fie cu aparate SLR de format 24/36, cu obiective interschimbabile. Dacă aparatul SLR este prevăzut cu 
sistem de măsurare a expunerii prin obiectiv, atunci nu mai este nevoie nici de exponometru şi de 
recalcularea expunerii pe baza factorului corespunzător raportului de mărire. Se mai poate face 
macrofotografie cu unele aparate 6/6, monobiectiv reflex (tip Hăselblad), şi unele dispozitive reflex care se 
ataşază la aparatele de format mic cu vizare optică.şi obiective interschimbabile (de exemplu la Leica) — 
de acestea nu ne vom ocupa. 
Principalele avantaje la aparatele SLR de format mic sânt: 
— posibilitatea de a utiliza inele intermediare de diferite dimensiuni care se montează între 
obiectiv (detaşat) şi aparat — se obține astfel o extensie mare fără deteriorarea calității optice 
a obiectivului original (cum este cazul cînd se utilizează lentile adiționale); 

— făomduHse vizarea chiar prin obiectiv (+ inele sau burduf) este posibilă o reglare a claritatii şi 
a încadrării cu o foarte mare precizie; 

— inelele de ultimă generație păstrează posibilitatea sistemului de preselecție a diafragmei; 

— măsurarea directă a expunerii (a fost menţionată mai sus). 

De obicei, un set este format din trei inele de lățimi diferite. Firma PENTACON produce inele 
pentru aparate PRACTICA în lățimile de 7, 14 şi 28 mm. Ele pot fi utilizate fiecare separat, cîte două, sau 
toate trei împreună. La nevoie se pot utiliza şi 2—3 seturi. Pentru a avea o orientare despre rezultatele care 
se obțin, dăm mai jos un tabel întocmit chiar de firma Pentacon. Tabelul pe care îl reproducem este valabil 
pentru cele 3 inele intermediare (1 = 7 mm, 2 = 14 mm, 3 = 28 mm), cînd se lucrează cu obiectivul normal 
de 50 mm şi tabelul conţine şi factorul de prelungire a timpului de expurere pentru fiecare situație: 


Inel Lăţimea Raportul de Mărimea suprafeței Distanţa de Factorul de 
intermed. inelului, mm mărime, B cuprinse în cadru, mm subiect, mm prelungire a 
Nr. expunerii 
fără inel 0,14 172 — 257 407 1,3 
1 f 0.14—0,28 127 X 257— 86 X 128 407—229 1,3—1,6 
2 14 0,28—0,42 86 X 128— 57 X 86 228—169 1,6—2,0 
1+2 21 0,42—0,56 57 X 86— 43 X 64 169—140 2,0—2,4 
3 28 0,56—0,70 43 X 64— 34 X 51 140—122 2,4—2,9 
1+3 35 0,70—0,84 34 X 51— 28 X 43 122—110 2,9—3,4 
243 42 0,84—0,98 28 X 43-25 X 37 110—100 3,4—3,9 
1+2+3 49 0,98—1,12 24 X 37— 21 X 32 100— 95 3,9-4,5 


Inelele intermediare pot fi utilizate şi cu alte obiective — de exemplu, cu distanțe focale mai 
scurte de 50 mm, de 35 mm se obține un raport de mărire de 1,40 (față de 1,12 cu cel normal); nu se 
recomandă utilizarea unor obiective cu distanțe focale mai scurte; — cu cele mai lungi (pînă la 135 mm) se 
obține o distanță cînd se lucrează cu lumină artificială, îngăduind mai mult spațiu de manevră. De 
asemenea, cînd se fotografiază animale mici, distanța mai mare de fotografiere le jenează mai puţin. Iată în 
continuare un tabel simplificat pentru combinaţii diferite de inele cu cîteva obiective, reglate numai la f: 8. 
Regretăm că nu am descoperit nicăieri un tabel cu combinaţii inele intermediare + tele-converter + diferite 
obiective. Rezultatele personale cu o astfel de combinaţie au fost foarte multumitoare. Cu converter 2 x şi 


obiectiv normal s-au obținut imagini cu o mărire dublă de la aceeaşi distanță Expunerea a fost dată de 
exponometrul încorporat aparatului cu măsurare prin obiectiv. 


Distanţa focală a obiectivului 
Inel 35 mm 75 şi 80 mm 100 mm 135 mm 

Nr. B v B v B V B V 
1 0.20 1.3 | 0,09 12 0,07 1,3 0,05 1,2 
2 0,40 1,6 | 0,18 1,4 0,14 1,5 0,10 1,3 
1+2 0,60 1,9 | 0,28 1,6 0,21 1,8 0,16 1,6 
3 0,80 2,3 | 0,37 1,9 0,28 2,2 0,21 1,8 
1+3 1 2,6 | 0,47 2;2 0,35 25 0,26 2,0 
2+3 1,20 3.1 | 0,56 2,4 0,42 2,8 0,31 2,3 
1+2+3 1,40 3,5 | 0,61 2,7 0,49 3,3 0,36 2,5 


B — raportul de mărire; 
v — factorul de prelungire a expunerii. 


Pentru a se putea realiza fotografii de la distanțe şi mai mici, deci cu rapoarte de mărire şi mai 
mari (pînă la x 10), se pot folosi burdufuri speciale, montate pe o şină sau două. Acestea se fixează cu o 
extremitate de aparat si la cealaltă extremitate se montează obiectivul. Pe lîngă faptul că burduful permite 
fotografierea de la distanţe foarte mici, el mai permite şi o reglare continuă şi fină, spre deosebire de inele 
la care reglarea este îngreunată de faptul că, trecînd de la o distanță la alta, ele trebuie demontate ca să se 
mai introducă sau să se mai scoată câte un inel. În ciuda marilor avantaje oferite de burduf, el rămîne totuşi 
o. sculă foarte specializată pentru un domeniu relativ restrîns, interesînd mai mult pe unii oameni de ştiinţă, 
decît pe drumeţii fotografi. 

La formatul 24/36, cu trei inele, se poate umple cadrul cu un portret cap de melc la mărime 
naturală. Este o performanţă ? 

Subiectele realizate la şi împrejurul raportului de mărime 1/1 abundă. Dificultatea majoră este 
profunzimea foarte mică. De aceea, în cazurile în care chiar subiectul este mai lat decît permite 
profunzimea la diafragma cea mai închisă, singura soluţie este îndepărtarea de subiect pînă cînd el poate fi 
cuprins clar în toată lăţimea sa. Din acest punct de vedere am constatat că teleconverterul este foarte 
preţios, fiindcă dublează o imagine obţinută de la o distanță mai mare. 
dovedeşte măiestria tocmai în împrejurări — limită. El" ştie să exploateze unele lipsuri tehnice, 
transformîndu-le, spre-pildă, în elemente artistice. Jocul dintre clar şi neclar, poate, în multe cazuri, să dea 
imaginii un plus de valoare artistică, o putere de sugestie pe care n-ar avea-o dacă ar fi clară, uniform de 
corectă pe toată suprafaţa. 

Subiectele atît de mici la care am ajuns, cer o grijă deosebită în ceea ce priveşte iluminarea. 
Lumina difuză, cînd ele se află în umbră, nu le avantajează. Nu le avantajează nici o lumină care vine din 
direcția apartului — aceasta, după cum se ştie, este o lumină plată. Pentru a scoate în evidență micro- 
structura lor, este necesară o lumină puternică, concentrată, razantă. Pentru a evidenția conturul lor, este 
necesară o lumină oblică din spatele lor. Dacă se urmăreşte sublinierea întregului lor contur, se pune o foaie 
de hîrtie albă în spatele lor şi se luminează puternic (cu un fulger, de exemplu) hirtia din spatele ei. Pentru 
ca porțiunile din umbră să nu iasă subexpuse, negre, fără detalii, ele se luminează cu lumină reflectată de pe 
o hîrtie albă sau carton pe care s-a lipit staniol. Se recomandă ca fotograful care utilizează lumină de fulger 
electronic să verifice mai întîi poziția din care va da lumina, plasînd în acel loc o lanternă obişnuită de 
buzunar. Astfel el va putea să vadă efectul produs de lumină şi, dacă este nemulţumit, să încerce şi altă 
poziție. 

Celor care fac proxifotografie şi macrofotografie pe format 24/36 în alb/negru, li se atrage atenţia 
că trebuie să utilizeze o peliculă cu o granulaţie cit mai fină (chiar de 15°DIN) şi să o developeze în 
revelatoare supermicrogranulare. Granulatia la mărit devine mult mai supărătoare la acest gen de imagini, 
pentru că se produce o interferență între structura granulatiei şi structura fină de suprafaţă a subiectelor 
fotografiate. La color reversibil se recomandă efectuarea a cel puţin trei variante de expuneri apropiate. 

Pentru drumetul-fotograf care face doar ocazional proxi sau macro-fotografie este foarte important 
ca să-şi limiteze la minim echipamentul special. Totodată el trebuie să ştie să se adapteze la marea varietate 


de subiecte, găsind, cu ingeniozitate şi pricepere, metodele cele mai potrivite. Este o mare deosebire între a 
fotografia subiecte statice şi subiecte în mişcare. Cu mult mai greu este să fotografiezi o albină pe o floare, 
decît o fragă. O mare comoară de cunoştinţe practice poate fi acumulată prin convorbiri cu botanişti, 
entomologi, geologi sau pădurari. Cîteva cristale de zahăr ascunse într-o floare pot să prelungească timpul 
cit se opreşte o albină la un “aperitiv”. O veverita poate fi atrasă la locul proprice pentru fotografiere, 
punîndu-i o nucă spartă acolo. Subiectele cu adevărat bune, rar se găsesc chiar la marginea drumurilor 
umblate. Padurarul dacă ţi-l faci prieten, iti ca putea spune multe despre ciuperci şi cuiburi de păsări, despre 
flori rare şi multe alte minunatii. Cu cristale, dacă te învaţă geologul unde să le găseşti, poți face fotografii 
care să işte invidia unui pictor modernist abstract. 

Iată că tie, drumet-fotograf pasionat, ti se deschide o lume nouă, nebanuita, mirifică, de îndată ce 
te obişnuieşti să priveşti la mai aproape de un metru ! Ja-ti la drum o lupă obişnuită care să mărească de 3— 
4 ori. Cînd te opreşti din drum să te mai odihneşti, priveşte prin ea iarba, pietrele, florile care te înconjoară. 
Ea iti va ajuta să descoperi zeci de subiecte pentru a le fotografia. Sîntem siguri că după aceste descoperiri 
nu vei mai bate recordurile de viteză între două cabane. În schimb fototeca ta va fi mult mai bogată. 

Prin succintele indicaţii date mai jos încercăm să stîrnim interesul spre studiere şi căutarea artistică 
în vastul patrimoniu montan „sub un metru", sperînd că îndrumările noastre vor deschide un drum nou prin 
hatisul atît de complicat al naturii. Pornim la drum în cuprinsul munţilor spre cunoaşterea florilor, a 
vieţuitoarelor mari şi mici, a numeroaselor familii de ciuperci, a fructelor de pădure comestibile sau nu, a 
fosilelor ascunse prin straturi. Grădinile muntelui nu au nevoie de grădinari. De ele se îngrijesc legile firii, 
supraveghind perpetuarea diferitelor specii, ducînd seminţele, cu ajutorul vîntului şi al gîzelor, acolo unde 
solul, versantul, altitudinea, anotimpul şi clima, le permit să trăiască în acest fel munţii îşi păstrează 
neştirbit peisajul vegetal, creînd, începînd cu pădurile falnice, acea succesiune a etajelor vegetale, risipite 
prin poieni, agățate deasupra genunilor, pe platouri şi creste, ori ascunse la adăpostul stîncilor aride, unde 
totuşi îşi găsesc hrana. 

Marea bogăţie şi diversitate a elementelor care alcătuiesc covorul vegetal al regiunilor montane se 
datoreşte aşezării geografice a țării noastre, la raspintie de areale de vegetaţie a numeroaselor specii de 
plante, precum şi condițiilor foarte variate de climă şi sol. Datorită acestor factori, numeroase specii rare, 
„relicve" din epocile de glaciatie se mai găsesc şi astăzi în munţii nostri.- Prin raritatea lor, colecția 
imaginilor sub un metru capătă o valoare mult mai mare. 

Şi fenomenele istorico-geografice au condiționat evoluţia vegetației în complexul factorilor de 
viata specific local, determinind dezvoltarea unor specii ,,endemice" care viețuiesc numai în anumite 
porţiuni ale Carpaţilor nostri. Pentru noi, ,,relicvele" şi „endemismele”, împreună cu alte plante şi flori 
risipite spre a împodobi coastele, stîncile şi bolovănişul munţilor, sînt subiecte ce ne vor obliga să le 
studiem din mai multe puncte de vedere. Aflîndu-le viața, preferințele şi numele, vom avea pe lîngă 
„materia prima" său „firul conducător" spre dobindirea unor imagini valoroase şi satisfacția de a fi 
propagandistul şi protectorul unei lumi, dăruită oamenilor. Adaugind acestor atribute şi încadrarea judicios 
gîndită a imaginii, realizăm, în afara valorii artistice şi documentare, o tema de ştiinţă popularizată cu 
valenţe profund educative. Şi dacă în timpul proiecției punctăm, acolo unde este cazul, poveşti culese din 
popor pe seama unor flori, atunci conferinţa, sau diasonul nostru, vor fi şi mai interesante. Aşa, de pildă, 
vom aminti că „cine rupe sîngele voinicului se uriteste"; că „omagul conţine aconitină, din care Medeea şi-a 
preparat otrava" sau că ,,gentiana, cea cu flori albastre, îşi are numele, după cum spune Pliniu, de la regele 
ilirilor, Gentius, care o recomanda atunci ca leac împotriva ciumii". 

Pădurea, în general, nu trebuie neglijată. Aplicativ vorbind, ea ne poate ajuta de multe ori şi la 
ieşirea din impas, atunci cînd, rataciti, va trebui să ne orientăm. Cunoscind altitudinea obiectivului ales 
pentru excursie, vom şti după esenţa pădurii cît mai avem de urcat. Bradul, ale cărui caracteristici trebuie să 
le cunoaştem, nu creşte peste | 300 m altitudine, fagul urcă pina la 1 400—1 500 m, molidul încinge muntele 
cu briuri compacte pînă la 1 600—1 800 m. Dincolo de 1 800 m pădurea se răreşte, lăsînd loc să se dezvolte 
jneapănului, ienuperului pitic, aninului de munte, sălciilor pitici, smirdarului, merişorului, afinului şi 
coacazel. 

Majoritatea covirsitoare a florei alpine o formeaza insa plantele nelemnoase, adica cele ierbacee. 
Dintre acestea cele mai numeroase sînt ierburile care alcătuiesc întinsele pajisti alpine. Pe cit de gingase şi 
încîntătoare sînt plantele alpine, pe atât de grea este însă viata lor. Pentru a se menține, dezvolta şi inmulti, 
ele trebuie să se adapteze condițiilor aspre specifice munţilor înalți. Din cele arătate rezultă că flora de 
munte impune fotografului, în afara aparaturii corespunzătoare, şi o cunoaştere a locurilor unde sînt 
coloniile de flori, a sezonului cînd ele înfloresc, a orelor de lumină în zonă şi în funcţie de acestea să-şi 
planifice ascensiunea. După timpul de înflorire şi solul în care cresc în mod obişnuit, urmează să întocmim 


albumul de fotografii sau seturi de diapozitive. Vom avea astfel: plante de primăvară; plante de pajişti 
(păşuni, brîne, locuri ierboase); plante de stînci sau grohotişuri. 

În primele zile ale lui martie sau cel mai tîrziu la sfîrşitul acestei luni, viata renaşte, începînd de 
sub centura pădurilor de foioase, din partea inferioară a lor, urcînd treptat spre vîrful muntelui. 

Sînt flori de primăvară care, dacă iarna la munte este uşoară, încep să apară, prin zona joasă a 
pădurilor şi poienilor, încă de la mijlocul lui februarie. După datină, ele marchează venirea primăverii şi — 
aşa este. Numai că primăvara urcă la munte ceva mai greu şi atunci florile anotimpului, spre a marca 
sosirea primăverii şi acolo, înfloresc pe măsură ce zăpada se retrage spre înălțimi. În Bucegi (zona Poiana 
Coştilei — Valea Cerbului) pot fi văzuţi ghiocei infloriti (Galanthus nivalis) pînă către sfîrşitul lui mai. La 
fel înfloresc şi viorelele (Seria bifolia) şi mai ales brindusele (Crocus heuffelianus). În perioada aprilie — 
mai, pătrunzînd spre înălțimi pe cărările muntelui încă înzăpezite, întîlnim prin luminisurile pădurii, pînă la 
1 500 m altitudine, un arbust pirpiriu, obişnuit ca înaintea frunzelor să înflorească, agatindu-si florile direct 
de tulpină. Unii drumeti îi spun liliac de munte, deşi planta nu are nimic comun cu această specie. Ştiinţific 
i se spune Dephne mezereum, iar popular ,,tulichina", ,,tulipin" şi mai rar ,,cleita". Planta cu flori se 
fotografiază greu, mai ales color, pentru că preferă umbra. Trei specii de anemone tin să înveselească 
pădurea primăvara. Interesant că, deşi sînt din aceeaşi familie, culoarea este la fiecare alta. La două din ele 
li se spune păştiţe. Una este albă (Anemone nemorosa), alta galbenă (Anemona ranunculoides). Le place să 
crească pe lîngă copaci. Cea de a treia (Anemone transilvanica) este de culoare mov. Nu creşte prea înaltă 
şi preferă să trăiască pe prispe mai însorite, dar tot în pădure. Ceva mai tîrziu mierea ursului (Pulmonaria 
officinalis) împrospătează covorul vegetal cu florile albastre şi roşii, agățate pe aceeaşi tulpină. Mai 
viguroase şi cu flori curioase, purpurii pe dinafară şi verzi pe dinăuntru este spînzul de munte (Helle borus 
purpurascens). Deşi culoarea nu spune mult, frunza şi forma florii sînt foarte fotogenice. Tot timpuriu 
înfloreşte şi ciubotica cucului de munte (Primula elatior), a cărei tulpină pîslospăroasă, dacă este prinsă 
corespunzător, poate da o valoare în plus imaginii. 

Speciile de plante care înfloresc primăvara nu se remarcă prin numărul familiilor, ci prin vigoarea 
lor. Covoare nesfirsite de ghiocei sau de brinduse acoperă poienile. Coastele văilor le colorează cu galben 
ciubotica cucului, dar nu numai ele. Mai tîrziu întîlnim sisinei de munte (Pulsatilla alba), degetarutii 
(Soldanella montana) cu franjurile aranjate în jurul florii, ochiul găinii (Primula minima), crescută cit mai 
jos, ca să nu o sufle vintul, iar pe la mijlocul lui mai chiar şi stinjenelul mic de munte (Iris ruternica) cu 
floarea lui de un albastru-violet întunecat. 

Odată cu venirea verii, prin ierburile ce formează pajiştile apare mozaicul covorului floral. 
Montaniardul obişnuit cu viata florilor la munte ştie că ele au două perioade de înflorire, deosebite chiar şi 
prin dominanta culorilor. Astfel, în luna iunie, in general, predomină culorile albe dar mai ales albastre, din 
care se evidenţiază stinjeneii, numeroasa familie a ghinturei şi covoarele de nu-mă-uita (Myosotis alpina), 
la care se adaugă ca echilibru violetul-rosietic al florilor de anghelina (Primula longiflora). iar citeodata 
chiar şi garofite (Dianthus tenuifolia), sîngele voinicului (Nigritella rubra) şi altele din neamul orchideelor. 
Fara a epuiza enumerarea incheiem, amintind nesfirsitele covoare de jar ale smirdarului (Rhododendron 
kotschiyi), aruncate spre a imbraca muntii in haine sarbatoresti. 

În lunile iulie-august, dominanta de roşu păleşte putin in fata galbenului, care se evidenţiază mai 
bine din verdele vegetației. Atunci fotograful amator de imagini sub un metru este copleşit de mulțimea, 
gingăşia şi culoarea subiectelor. Ne-ar fi imposibil să menționăm numele florilor, pentru că sînt atît de 
multe încît am depăşi cadrul lucrării noastre. 

Lucrările de specialitate, cum au fost: „Flori din munții nostri" (Editura Ştiinţifică, 1959, de Al. 
Beldie); „Plante din pădurile noastre" (Editura Ştiinţifică, 1969, de Ion Şerbănescu); „Aceste uimitoare 
plante", (Editura Albatros, 1972, de Tudor Opriş); „Cu rucsacul prin lumea florilor" (Editura Turism, 1973, 
de Tudor Opriş) etc. menţionează locul şi perioada de înflorire a diferitelor plante. Nu ne rămîne decît să 
pornim la drum şi, începînd cu primăvara, să realizăm acea colecție „mereu neofilita" care să fie pentru 
oameni prilej de incintare, educaţie şi cunoaştere. 

Încheiem lunga dar succinta noastră incursiune prin lumea florilor, urmînd ca pasionatii genului să 
înceapă de îndată lucrul, căutînd să ridice valoarea colecției lor prin fotografierea pe regiuni a diferitelor 
endemisme sau relicve din Carpaţi. Abordînd fotografia „sub un metru" nu vom duce lipsă de subiecte, 
pentru că în România sînt cunoscute circa 4 000 de plante şi flori, iar pe glob circa 500 000. 

Profitînd de umezeală, umbră şi adăpost, ciupercile îşi trăiesc viata atît prin păduri cit şi prin 
poienile munţilor. Unele sînt comestibile, altele nu. Prin înfăţişarea lor, pentru fotograful montaniard 
ciupercile se încadrează în familia subiectelor sub un metru. „Micul atlas" întocmit de dr. doc. Eugenia 
Eliade şi dr. Mihai Toma, publicat de Editura Didactică şi Pedagogică, 1977, îndrumă spre această lume pe 


acei care ar dori să o cunoască. Utilitatea, forma, culoarea şi preferinţele de creştere ale ciupercilor, grupate 
pe familii, pot deveni prin inedit subiectul menit să retina atenţia, aducind realizatorului, odată cu plăcerea 
de îndrumare spre o sursă alimentară şi deosebita satisfacție cînd, prin competenţă, lucrările sale se vor 
bucura unanim de aprecierile publicului. 

Cine vrea să-şi facă o idee asupra vietatilor care populează planeta noastră, are în fata o 
considerabilă diversitate de forme Numai ui speciilor cunoscute astăzi se apropie de două milioane. Omul, 
din cele mai vechi timpuri, a încercat să facă ordine în această lume, să o organizeze pe categorii, studiind- 
o pentru a vedea ce foloase poate avea de pe urma ei. 

Cine poate întocmi reţete sau ghiduri utile fotografului in această direcţie ? Nu cunoaştem o 
lucrare de acest gen şi nici noi nu ne aventurăm. Totuşi există lucrări care se ocupă de faună, ele fiind un 
foarte bun îndrumător. În general, sîntem tentaţi să prindem în imagine, vorbind de fotografia sub un metru, 
intimitatile unor vietati, de preferat colorate. Cel mai des sînt fotografiati fluturii, albinele, melcii, 
păianjenii, cu toate că nu-s de neglijat nici gindacii, şopirlele, salamandrele etc. De obicei, imaginile 
acestor vietati sînt lăsate să ,,vorbeasca" singure. Publicul apreciază valoarea artistică a lucrării şi atît ! 

Astăzi, cînd fotografia se înscrie printre mijloacele de propagandă, îndrumare şi cunoaştere cu 
mare eficiență, fotograful are datoria să se documenteze contiuu, pentru ca lucrările lui, prin expunere, dar 
mai ales prin proiecție, să conţină întotdeauna acel iz ştiinţific, uşor asimilabil, datorită imaginii, vorbirii şi 
citeodata chiar cadrului muzical adecvat. 


8.CADRUL FOTOGRAFIC ŞI LEGILE LUI 


Ştim prea bine că apăsînd pe butonul de declanşare, se dă cale liberă razelor de lumină spre 
pelicula virgină şi atunci au loc fenomenele fizice şi chimice cunoscute. Ceea ce se ştie mai putin este 
faptul că în acel scurt moment al expunerii, se trece din lumea realului în lumea imaginilor. Cei care fac 
fotografii fără a cunoaşte acest adevăr elementar, îmi amintesc de monsieur Jourdain al lui Moliere care a 
aflat cu uimire că făcea proză cînd vorbea. 

Lumea realului şi cea a imaginilor sînt două lumi diferite. Mai mult încă. Lumea imaginilor 
fotografice este deosebită de lumea imaginilor cioplite sau pictate, desenate sau scrijelite de mîna omului, 
diferită de lumea imaginilor în mişcare ale artei cinematografice. 

Intrînd în această lume cu un specific al ei, este de datoria noastră să-i cunoaştem legile. 
Deocamdată să fim conştienţi de faptul că fotografia unui peisaj sau a unui om, este altceva decît peisajul 
sau omul. Dezlantuind acțiunea fenomenelor fizico-chimice, se creează ceva nou: o imagine. 

Imaginile, odată create, îşi încep o viata a lor, de cele mai multe ori independentă de viata 
creatorului lor. Ele devin lucruri, obiecte. Omul nu creează obiecte fără rost, fără vreo utilitate pentru el sau 
pentru alții. Dacă sînt obiecte de folosinţă, omul le creează la nivelul civilizaţiei tehnologice la care se află. 
Nimeni nu s-ar apuca astăzi să producă topoare ca în epoca de piatră. Dacă sînt obiecte care satisfac simțul 
frumosului, obiecte de artă, atunci creatorul lor se va strădui să le producă pe gustul contemporanilor săi, pe 
puterea lor de înţelegere. În lumea artelor însă, domnesc şi alte cerințe, unele mai inefabile, altele mai 
concrete, comandate de nevoile momentului în care trăieşte creatorul. Deocamdată să admitem enuntarea 
simplă (sau simplistă) de mai sus. 

Imaginile fotografice nu fac excepţie de la cele arătate în paragraful anterior. Ele pot face parte din 
sectorul fotografiilor utilitare (ştiinţifice, documentare, informative, publicitare, de modă etc). Acestea 
trebuie executate la cel mai înalt nivel al tehnicii fotografice la care s-a ajuns. Altfel nu au valoare. Pe de 
altă parte, ele pot face parte din sectorul fotografiilor de artă. Conturul acestui sector este mai difuz. Se 
poate spune că trăsătura principală a acestor fotografii este efectul pe care îl produc asupra privitorului, 
înrîurirea pe care o au asupra lui, prin posibilitatea de a-i comunica, de a-i sugera ceva dincolo de ceea ce 
este reprezentat în imagine. Valoarea unor astfel de fotografi, de artă este strîns legată de valoarea celor 
sugerate, de modul măiestrit prin care se produce contactul dintre imagine şi contemplatorul ei. 

Cum poate oare avea o fotografie o asemenea putere de a capta pe privitor, de a-i înrîuri gîndurile, 
de a-i vrâji simţurile, de a-l metamorfoza ? 

Aici intrăm într-un domeniu căruia drumetul-fotograf este bine să-i dea o atenţie deosebită. Cu un 
mic efort el va înţelege cum se poate trece de la fotografiile obişnuite, indiferente, la fotografii care să 
preamărească spectacolul minunat pe care îl oferă muntele. 

Totul se petrece într-un cadru sever, împrejmuit de Unii drepte, rigide, avînd o formă oarecare pe 
care, într-o anumită măsură, avem posibilitatea să o determinăm. În acest cadru nu se află decît linii, forme, 
care îşi aruncă privirea pe fotografie. 

Să pornim cu curaj la drumul înţelegerii tainelor care stăpînesc legile cadrului ! 

Disciplina care se ocupă de legile cadrului fotografic se numeşte ,,fotocompozitie". Pentru a ne 
apropia de cunoaşterea conținutului acestei discipline să dăm o definiţie: ,,Fotocompozitia este ansamblul 
de principii în concordanță cu viata, cu care artistul fotograf trebuie să fie familiarizat, pentru ca în 
momentul fotografierii el să poată hotărî cea mai potrivită alegere şi aşezare a obiectelor în cadru, 
repartizarea şi gruparea elemntelor vizuale într-un tot unitar estetic, care să evidentieze cit mai clar esența 
conținutului”. Se recomandă aprofundarea şi meditarea asupra acestei definiţii care conţine, poate într-o 
formă prea concentrată, un mare număr de aspecte, toate foarte însemnate. Drumetul-fotograf care doreşte 
să ştie mai multe despre fotocompozitie decît putem noi include în acest scurt capitol, este îndemnat sa 
citească cărţile „Fotocompoziţia3 (Editura Meridiane, 1966) şi „Măiestria în fotografie” (Editura tehnică, 
1977, pag. 168—185), ambele de Eugen Iarovici. 

Momentul in care se transforma realul in imagine, momentul expunerii, este foarte important. 
Ceea ce se află înaintea obiectivului — munţi, văi, copaci, case, oameni — trebuie judecat şi analizat in 
termeni de elemente vizuale care, într-o anumită combinaţie, să satisfacă simţul de armonie, de echilibru, 
sau, dimpotrivă, să redea atmosfera de framintare, de dinanism, toate acestea înmănunchiate într-un cadru, 
ținute laolaltă prin principiul unității. 


îndeosebi în mijlocul peisajului montan, fotograful este literalmente înconjurat de frumuseți, de 
mii de „subiecte" de fotografii. Cel mai simplu ar fi să-şi monteze (dacă are !), la aparat, un obiectiv ochi- 
depăşte, care înregistrează totul, avînd un unghi de 180°. Dar, încercați să va inchipuiti o colecţie de 
fotografii despre munții noştri realizată doar cu obiectivul ochi-de-peşte ! Nemaivorbind de deformările de 
perspectivă pe care le produce acest obiectiv special, colecția ar fi plictisitoare, chiar dacă unele imagini ar 
suscita un oarecare interes la început. Monotonia unei astfel de colecţii îşi are obirsia în faptul că omul care 
te-a luat de mina ca să-ţi arate munții, era un om nedecis, lipsit de imaginaţie, care nu ştia să deosebească 
neghina de grîu. De aceea nici acele fotografii intitulate „vedere generală spre..." nu au darul să ne suscite 
decît un interes trecător. 

Fotograful fiind înconjurat, copleşit chiar, de atîtea posibilități de ,,subiecte", său, în limbajul 
computerelor, de atîtea ,,optiuni", el trebuie să aleagă, să cumpănească, să ia „decizia optima" ca să extragă 
din ceea ce îl inconjura, un fragment, o secțiune, acel cadru care să arate esentialul, să exprime chintesenta 
celor resimtite. De fapt, imaginea finală este rezultatul unui şir de decizii, de alegeri şi renuntari, de opțiuni 
sensibile, inteligente, conştiente, care încep cu mult înainte de momentul expunerii. 

Mereu ne întoarcem la perioada mai lungă sau mai scurtă dinaintea expunerii. O facem chiar cu 
riscul de a vă plictisi, fiindcă valoarea finală a imaginii fotografice depinde mult de activitatea practică şi 
de gîndirea din această perioadă. După cum se va vedea la capitolul respectiv, operaţiile ulterioare 
expunerii, cele de laborator, deşi foarte importante şi hotaritoare, nu influențează decît in mică măsură, mai 
mult latura formală a fotografiei. Se poate spune că şi citirea acestei cărți face parte din perioada de 
pregătire pentru o fotografie. Dar, momentul de cea mai mare însemnătate din perioada anterioară 
expunerii, este chiar ultima, cînd se priveşte prin vizor şi se ia (sau, de cele mai multe ori, nu se ia) decizia 
de a apăsa pe declanşator. Este un moment suprem în care se analizează toate elementele — tehnice şi 
artistice — şi se „prevede" cum va arăta fotografia cînd va fi gata, mărită la 30/40, înrămată şi atîrnată pe 
perete. Această ultimă etapa a fost denumită de renumitul fotograf şi tehnician american, Ansei Adams, 
(vizualizare) Deşi cuvîntul ni s-ar părea neobişnuit, bizar, este totuşi bine să-l reținem. El înseamnă 
controlul final, concentrat, intens, al posibilităţilor, al valentelor elementelor pe care le vedem în vizor, 
înainte de a deveni imagine fotografică. Vizualizarea este o etapă obligatorie spre succes. Ea trebuie 
respectată cu maximum de atenție, concentrind în ea toate cunoştinţele şi simtirile. Se dau, în acest scurt 
răstimp, răspuns la toate „de ce ?"-urile, începînd chiar cu „de ce vreau să fac această fotografie ?". Cu cit 
ne vom pune mai multe întrebări şi vom găsi răspunsurile multumitoare, cu atît fotografia va fi mai buna. 

În acest moment hotărîtor al vizualizării veţi observa că se produce o fuziune între problemele 
tehnice şi cele de creaţie Aşa, de pildă, alegerea expunerii. Ea poate favoriza umbrele sau luminile. Printr-o 
subexpunere şi prelungire a timpului de developare, se pot mări contrastele, sau invers, printr-o 
supraexpunere şi scurtare a timpului de developare, ele pot fi reduse. Care dintre aceste alternative se 
potriveşte cu atmosfera, cu ideea pe care trebuie să o degaje imaginea ? Şi iată că, dintr-o dată, se creează o 
legătură între expunere, developare (chiar alegerea gradatiei şi a suprafeţei hîrtiei fotografice şi a proceselor 
pozitive), pe de o parte, şi rezolvarea plastică-creatoare a repartizării tonalitatilor, pe de alta parte. 

Una dintre funcțiile foarte importante ale vizualizării se referă la determinarea amplitudinii 
cadrului şi a repartizării pe suprafaţa lui a elementelor vizuale. Deci, în primul rînd, trebuie hotărît cit, ce 
fragment din ceea ce ne înconjoară trebuie cuprins în cadru. În al doilea rînd, cum, în ce fel vor fi aşezate 
elementele vizuale în cadru, în ce relaţie cu marginile cadrului (orizontale şi verticale), cu centrul lui, în 
sfîrşit ce proporții şi ce relații să existe între elementele vizuale (linii, forme, suprafeţe tonale). Abia după 
ce se sesizează acest context mai larg, care cuprinde aspecte tehnice şi artistice, de conţinut şi de formă, se 
poate trece la discutarea principiilor de fotocompozitie. 

Să începem cu două principii generale de care trebuie să se țină seama in orice fotografie: 
simplitate şi ordine. 

Încărcarea sau inghesuirea unui mare număr de elemente alăturate intimplator este incompatibilă 
cu înțelegerea, cu descifrarea sau aprecierea unei fotografii. Se aleg de obicei două, trei elemente care ies 
bine în evidenţă prin forma, tonalitatea şi mărimea suprafeţei pe care o ocupă în cadru. Aceste elemente 
trebuie să se articuleze într-o structură care să-şi găsească o aşezare echilibrată, armonioasă, în cadru. 
Cunoscînd aceste două principii de bază, ele se vor urmări la alegerea cadrajului. Prin apropiere sau 
îndepărtare de subiect (sau prin schimbarea obiectivelor cu diferite distanțe focale) prin înclinarea 
aparatului în sus şi în jos şi prin panoramare la dreapta şi la stînga (toate aceste operaţii se fac încet, 
urmărind şi cumpănind atent efectul produs), se poate alege cadrul optim. 

Se va observa dacă elemnetele vizuale cuprinse în cadru, şi-au creat o autonomie, dacă 
,subiectul", aşa cum se vede în codru, are o viata a lui, înseamnă ceva, dacă nu supără faptul că este un 


„fragment" cu tendinţe centrifuge sau dacă, pe de alta parte, nu este înconjurat şi de elemente neesentiale, 
superflue. În cazul în care se poate răspunde afirmativ la întrebările de mai sus, se poate spune că s-a 
respectat şi un al treilea principiu de bază, unitatea.) 

Trebuie ştiut că nu întreaga suprafață a cadrului are aceeaşi valoare din punct de vedere 
compozițional. Această constatare îşi găseşte utilitatea în plasarea elementelor în diferite zone ale cadrului 
Astfel, cele mai importante vor fi plasate în zonele de care privirea este atrasă mai puternic, pe cînd 
elementele secundare vor fi plasate în zone indiferente. Există trei moduri de a împărți un cadru: simetric, 
armonios $i asimetric. Fiecare dintre aceste moduri de împărțire imprimă cadrului o altă atmosferă. 

Simetria se obține prin împărțirea cadrului în două parti egale, fie pe verticală, fie pe orizontală. 
Cea din urmă este cea mai obişnuită, deoarece încă prea multi fotografi plasează linia orizontului chiar în 
mijlocul imaginii obţinînd astfel o jumătate, cea de jos, pămîntul, de tonalitate închisă şi cea de sus, cerul, 
de culoare deschisă. Alți fotografi utilizează însăşi axa mediană verticală ca reper pentru a plasa chiar pe ea 
subiectul principal — un vârf de munte, un copac sau un personaj. Tendinţa spre simetrie îi determină pe 
multi fotografi să considere zona centrală a cadrului (perimetrul în jurul punctului în care se întretaie- 
diagonalele) ca cea mai importantă din imagine. Aceştia aleg această zonă pentru aşezarea subiectului 
principal. 

Împărţirea şi aşezarea simetrică comunică o atmosferă solemnă, de echilibru perfect, de forță 
statică; pe verticală se poate sugera măreție; pe orizontală, linişte, odihnă, împăcare. Nu se poate afirma că 
simetria este „bună" sau „rea", decît numai tinind seama de caracterul subiectului şi de intenţiile artistice 
ale autorului. Dacă, spre pildă, se fotografiază un copac secular izolat, care impresionează prin măreția lui, 
el poate fi plasat chiar pe mijlocul cadrului, pentru a-i sublinia caracterul său falnic. Va fi însă greşit a plasa 
în centrul imaginii chipul zglobiu al unei fete tinere, care nu are nimic aface nici cu solemnitatea, nici cu 
măreţia. În acest din urmă caz se creează o contradicție supărătoare între subiect şi compoziţie. 

Asimetria este, bineînţeles, contrariul simetriei. Nici în împărțirea cadrului, nici în plasarea 
elementelor vizuale în interiorul cadrului, nu se poate găsi vreo idee ordonatoare. Se obține astfel o 
atmosferă de dezordine, de lipsă de echilibru, de suspense. O imagine structurată pe asimetrie este greu de 
perceput, comunică (dacă poate comunica ceva ?!) impresii contradictorii, în general neplăcute. Desigur, în 
lumea care ne înconjură nu totul este simetric sau armonios. Dacă vrem totuşi să comunicăm impresia de 
dezordine, este mai bine să apelăm la contrast său contrapuneri de forme, care sînt de fapt asimetrii 
controlate, decît la asimetrie pură, întîmplătoare. 

Noţiunea de „armonie" este poate mai greu de înţeles. Ea poate fi foarte subiectivă, atît în ceea ce 
priveşte creatorul imaginii cît şi în ceea ce priveşte pe privitorul ei. Dacă simetria poate fi obținută cu 
precizie prin utilizarea compasului şi a echerului, armonia nu se lasă determinată prin instrumente. Ea este 
mai mult o chestiune de simtire. Totuşi, încă din antichitate s-au făcut încercări şi s-au propus soluții 
matematice pentru stabilirea armoniei. Cele mai cunoscute exemple sînt „raportul de aur" şi diferitele 
„canoane" care se propuneau pictorilor şi arhitecților (Canon = regulă făcînd parte dintr-un ansamblu de 
procedee artistice dintr-o epocă. „Dicţionarul limbii române moderne", Editura Academiei R.S.R.). După 
cum se ştie şi din muzică, simțul pentru armonie se poate educa. El se modifică în diferite epoci şi la 
diferite popoare. De aceea fotograful nu trebuie să se simtă încătuşat de anumite reguli. Este mult mai bine 
să se ghideze după propria lui simtire. Totuşi, dacă o anumită regulă a supraviețuit milenii, prin multe 
tendinţe artistice contradictorii, ea trebuie luată în considerare, cel putin ca punct de pornire pentru alte 
căutări proprii. În ceea ce priveşte armonia, regula cu tradiţia seculară este „media de aur". În forma 
ei.simplificata, mai uşor de sesizat şi aplicat, ea recomandă observarea împărțirii liniilor şi suprafeţelor în 
proporția de 1/3 fata de 2/3. Fără a măsura cu exactitate matematică aceste dimensiuni, se va căuta ca in 
operaţia de cadrare să se plaseze subiectul principal vertical pe una din verticalele care împart cadrul în trei 
părți egale, iar cealaltă linie importantă din cadru, linia orizontului, pe una din orizontalele care împart 
cadrul în trei parti egale. Se obține astfel o „punere în pagină" armonioasă a subiectului — nici simetric 
rigidă, nici dezechilibrată asimetric. Prin această plasare a elementelor principale, pe de o parte, ele ies în 
evidență, pe de altă parte, spaţiul din jurul lor de asemenea este armonios împărțit în proporție de 1/3 fata 
de 2/3. 

Această regulă, ca dealtfel toate regulile de fotocompozitie, trebuie aplicată cu mult discernamint 
şi fantezie, pentru ca soluţia compozitionala aleasă să nu „sară în ochi”. Tocmai îndepărtările subtile de la 
reguli scot în evidenţă personalitatea creatorului, stilul lui deosebit de a aborda munca de creaţie. 

În afară de „reguli" artistice, simtire şi bun gust. trebuie să se tind seama şi de logică. Un exemplu 
cît se poate de simplu: cînd se.alege ca subiect un om în prim-plan care priveşte un peisaj, verticala treimii 
pe care va fi plasat se va alege în funcție de direcţia spre care el priveşte, repartizând pentru aceasta din 


urmă suprafața mai mare. La fel pentru un grup de oameni care merg. Se va lăsa spațiul mai mare înaintea 
lor, pentru a arată frumuseţile spre care se îndreaptă. 

„Citirea" unei imagini este mult influențată de felul în care sîntem obişnuiţi să citim un ziar, o 
carte, o firmă: de la stînga spre dreapta. Aceasta înseamnă că privirea mai întîi se îndreaptă către partea 
stingă a unei fotografii, apoi ea parcurge imaginea spre mijloc şi abia la urmă vedem partea dreaptă a 
imaginii. O diagonală, de exemplu, cînd se poate spune că este ascendentă sau că este descendentă ? Dacă 
nu sînt alte indicaţii în cadru (de exemplu un drumet care urcă sau coboară), există o mare probabilitate că 
vom considera ascendentă diagonala care porneşte din colțul stinga-jos al cadrului spre colțul dreapta-sus. 
Privind, din obisnuinta, de la stînga spre dreapta, privirea ne va fi captată de diagonală şi o vom urmări „în 
sus". Concluzia noastră va fi că diagonala este ascendentă. Tot din aceeaşi cauză, cînd vedem drumeti 
îndreptîndu-se spre marginea din stînga a imaginii, vom avea senzația că ei se ,,intorc" din excursie, fiindcă 
privirea noastră care „pleacă” din stînga, se intilneste cu ei. 

Nu se poate spune că în exemplul de mai sus avem a face cu o regulă. Este vorba doar de o 
senzaţie pe care unii o pot avea şi alții nu. Tocmai aici rezidă specificul limbajului prin imagini — în 
provocarea unor senzații, în crearea unei anumite atmosfere, în amorsarea unei anumite stări de spirit — 
unele dintre acestea fiind greu sau imposibil de descris prin cuvinte. În general, noi sîntem mai obişnuiţi să 
povestim, sîntem mai atasati de relatarea literară, de descrierea prin cuvinte, anecdotică, decît de 
prezentarea prin Imagini, de găsirea şi utilizarea unor semne potrivite în scopul comunicării. Noi, omenirea 
in general,.sîntem pe cale să pierdem valorile care se aflau în primele forme de comunicare ,,scrisa" între 
oameni, cînd se foloseau imaginile, cu mult înainte de inventarea alfabetelor moderne. Azi, sub presiunea 
circulatiei.si turismului international, s-a început, sub o altă formă, o reconsiderare a limbajului prin 
imagini şi începem să fim familiarizați cu înțelesurile a sute de imagini — simbol, de La „serpentină" la 
„cabană" şi de la „traversează căprioare" la „I". „Semnele” care ne preocupă în fotocompozitie sînt mai 
putin directe decît semnele de circulaţie sau de informatie turistică. In ele mai sălășluieşte încă ceva din 
tradiția ancestrală a comunicării prin imagini. De explicarea ştiinţifică a lor s-au ocupat unele ramuri ale 
psihologiei, ajungîndu-se la studiul „psihologiei percepţiei vizuale”. Se arată astfel că omul poate simţi 
plăcere, satisfacție, privind anumite senine, structuri, forme sau culori. Pe de altă parte el poate fi excitat, 
descumpănit, atras sau respins, chiar întristat sau înveselit, privind altfel de forme, culori, structuri sau 
semne Esteticienii, la rîndul lor, caută să explice în felul lor modul prin care sîntem inriuriti de forme, 
tonalități şi culori. Ca să dau numai un exemplu, îl citez pe Guido Morpurgo-Tagliabue care în Cartea sa 
„Estetica contemporană" (Editura Meridiane, 1976) îl comentează pe filozoful francez H. Bergson la pag. 
39: „Frumosul este ritm şi măsură şi operează prin hipnoză, ca magia, punîndu-ne într-o stare de indiferență 
față de practică; arta este evocarea simpatetică a sentimentelor, sugestie sau seducţie. Ambele sînt obţinute 
provocînd anumite mişcări în organismul nostru”. Aceasta este una dintre părerile vehiculate de esteticieni. 
Am recomanda incursiuni repetate în domeniul atît de interesant al teoriilor estetice, deoarece ar putea 
deschide perspective nebănuite efortului nostru creator şi înţelegerii „semnelor” care alcătuiesc scriitura 
fotografică. 

Trebuie să reținem că, indiferent de explicațiile date de la Aristotel şi Platon încoace, „semnele" pe 
care le folosim au o anumită „magie" şi putere de sugestie. Ele nu se folosesc la întîmplare, ci conform unui 
fel de ,dictionar", elaborat în decursul secolelor, de experiența unor practicieni înzestrați din domeniul 
artelor vizuale. În ultimele decenii începe să se contureze un limbaj propriu al fotografiei, care preia în mod 
creator experienţa pictorilor, sculptorilor şi arhitecţilor, adăugîndu-i elemente noi, specifice, cum ar fi, de 
exemplu, redarea mişcării prin ştergerea dinamică a detaliilor, claritatea structurii de suprafață, surprinderea 
„pe viu", claritate diferențiată în adincime etc. 

După ce ne-am familiarizat cu ,,legile" care conduc la c punere în pagină corespunzătoare, să 
căutăm să analizăm pe scurt elementele care se introduc în cadru. Acestea sînt liniile, combinațiile de linii, 
contururile care se articulează în forme şi tonalitatile de la alb la negru cu combinaţiile dintre acestea. De 
culori ne vom ocupa într-un capitol deosebit. 

Liniile creează osatura principală, definitorie, a imaginii. Ele produc efecte deosebite în funcție de 
direcție, formă şi frecvență. Liniile orizontale introduc în cadru o atmosferă de stabilitate şi calm. Cele 
verticale sînt solemne, iar cele diagonale dinamice. Pînă la un anumit număr (3—5), repetarea liniilor cu 
aceeaşi direcţie intensifică efectul lor caracteristic. Bacă sînt prea multe, efectul lor tinde să se piardă, 
făcînd loc unei rigiditati monotone. 

În funcţie de formă, liniile pot fi drepte, curbe, sau frînte. Cele drepte aduc în cadru o atmosferă de 
forță şi vitalitate. Cele curbe sugerează grație şi suavitate, iar cele frinte mişcare, dinamism, tensiune. 

De obicei într-un cadru există mai multe linii cu direcții şi forme diferite. Ele se întretaie formînd 


unghiuri. Bineînţeles că valoare foto-compozitionala în cadru nu o au nici toate liniile şi nici toate 
unghiurile. Liniile şi unghiurile se înveşmîntează cu această valoare numai dacă au o anumită putere de 
atracţie a privirii, dacă ies în evidenţă dintre celelalte linii din cadru, fiind mai lungi, mai groase, mai 
izolate, sau subliniate prin contrast tonal. Unghiurile care ne interesează sînt cele formate din linii cu 
valoare fotocompozitionala. Ele pot fi ascuţite, drepte sau obtuze. Cele ascuţite (ca nişte virfuri de săgeți) 
sînt dinamice. Cele drepte (ca unghiul pe care îl face zidul cu pămîntul) introduc în cadru echilibru şi 
stabilitate. Cele obtuze (ca unghiurile pe care le formează corpul unui om odihnindu-se într-un şezlong) 
împrumută cadrului o atmosferă de calm şi relaxare. 

Trecînd peste amănuntele şi subtilitatile inerente oricărei forme de expresie artistică, să continuăm 
acest ,,dictionar" al formelor plastice cu analiza tonalitatilor. În majoritatea imaginilor fotografice se tinde 
spre o ,,corecta" gradatie a tonalitatilor — de la micile plaje de alb imaculat în luminile apicale, pînă la 
negrul fără detalii din umbrele adînci. Efortul fotografului la expunere şi, mai tîrziu, în laborator, se 
concentrează asupra obținerii acestor două extreme şi, între ele, a unei gradatii line de cenusiuri. Asa şi 
trebuie procedat. Legile cadrului însă, au ceea ce priveşte tonalitatile, spun: tonalitatile deschise sugerează, 
veselie, optimism. Cele închise, solemnitate, tristețe, dramă. Mult cenuşiu în cadru devine plictisitor. 
Gradatiile de cenusiuri deschise, vaporoase, sugerează fineţe, subtilitate, pe cînd cele închise, mohorite, 
îndeamnă la spleen şi tristeţe (marile suprafeţe de cer „plumburiu" !). Gradatiile cu contraste, puternice sînt 
dinamice, au o atracţie vizuală mai puternică. Cele mai line sînt mai feminine, sugerînd suavitate. Mai 
trebuie adăugate cîteva observaţii despre distribuțiile tonale pe suprafața cadrului: porțiuni mari 
cu.tonalitati contrastante, bine conturate, sugerează o atmosferă activă, plină de vitalitate. Portiunile 
apropiate ca tonalitate oare se pierd unele în altele, produc o atmosferă plată, neinteresantă. Portiuni mici de 
negru, pe o suprafață mare cu tonalități deschise, dau cadrului o atmosferă optimistă. Portiuni mici de alb, 
pe o suprafață mare cu tonalități închise, sugerează o atmosferă solemnă, densă sau chiar de mister. 

De fapt, după cum s-a mai arătat şi cum trebuie bine înțeles, realizînd o imagine fotografică, se 
trece din lumea realului în lumea imaginilor printr-un proces de transmutare. La fotografia ştiinţifică sau 
cea documentară procesul este simplu: real — imagine. În fotografia artistică, datorită obişnuinţei celor mai 
multi dintre noi de a gîndi literar (exprimîndu-ne ideile şi simtamintele în cuvinte), procesul de transmutare 
devine mai elaborat: real — limbaj literar (în gîndirea autorului) — limbaj plastic (în căutarea celor mai 
potrivite forme de exprimare) — imagine (fotografia propriu-zisă). Să căutăm să analizăm acest proces într- 
un exemplu cît se poate de simplu. Real: autorul iese dintr-o pădure într-o poiană luminoasă la poalele unui 
deal; în depărtare muntele abrupt. Limbajul literar: peisajul îl încîntă pe autor şi îi sugerează „pe un picior 
de plai, pe o gură de rai. Limbajul plastic: autorul trebuie să găsească „semnele" oare sugerează atmosfera 
din textul la care s-a gîndit — atmosfera de basm, de aşteptare a ceva ce se va întîmpla, calmul începutului, 
mister, amenințare, puritate etc. Există oare suficiente „semne", elemente vizuale, care să exprime ceea ce 
simte şi gîndeşte autorul ? Să cercetăm ,,dictionarul". Liniile trebuie să fie curbe, orizontale, formând 
unghiuri obtuze. Tonalitatea să fie într-o gradatie lină, să predomine cenuşiurile deschise, dar să existe şi 
zone de negru amenintator. Linia dulce a dealului din stînga coboară spre poiană formînd un unghi obtuz. 
Ea trebuie să capete însemnătate în cadru. Muntele abrupt din depărtare cu vîrful ascuţit nu trebuie să iasă 
în evidenţă; deci, dacă nu se foloseşte filtrul portocaliu care l-ar reliefa pe cerul albastru, el se mai 
estompează prin perspectiva aeriană. Poiana va apărea de un cenuşiu deschis, fiind în plină bătaie a 
soarelui. Negrul se obţine realizînd fotografia din pădure — cu cit se intră mai adînc în pădure, cu atît se va 
obţine o zonă mai mare de negru în primul plan. Este bine ca unele crengi negre, subțiri, să ,,intre" în zonele 
de cenuşiu deschis (munte, cer, poiană), sugerînd „incursiuni ale amenințării" în atmosfera suavă. 

Oricine traduce un text dintr-o limbă în alta, găseşte (dacă nu le cunoaşte) toate cuvintele în 
dicționare. Dar, în dreptul fiecărui cu vînt sînt date cuvinte cu nuanţe şi înțelesuri diferite. Pe care să-l 
alegem ? Fiecare cuvînt poate să însemne altceva în contextul în care l-a folosit autorul. Traducătorul bun 
trebuie să înțeleagă bine intențiile autorului pe care-l traduce, subtilitatile lui, stilul lui. Astfel, traducînd un 
text literar sau o poezie, el poate realiza o traducere corectă, însă se pierde „parfumul", puterea de sugestie 
a textului original. Acelaşi fenomen are loc şi în ,,traducerea" din limbajul literar în limbajul plastic. Nu 
este suficient să se ştie ce trebuie făcut; trebuie să se şi simtă. Şi, în acest domeniu al ,,simtirii", obținerea 
rezultatelor cere o munca de autoeducatie perseverentă, de lungă durată, cu multă exigenta şi dăruire. Dar 
nu numai atît. Simtirea trebuie transmisă şi altora. Nu se fac fotografii pentru a fi păstrate în sertare său în 
albume de familie. 

De aceea „semnele" nu trebuie să devină hieroglife înțelese numai de un cerc restrins de inițiați. 
Ele trebuie să fie punți de legătură între oameni. 

Sînt fotografi care realizează imagini numai cu elemente vizuale. Ei trec prin cele mai încîntătoare 


locuri, se catara prin cele mai periculoase văgăuni, doar ca să „descopere" nişte întretăieri „interesante" de 
linii, „structuri geometrice", „efecte insolite” sau acele subiecte de fotografii care poartă, cînd sînt gata, 
titluri ca ,,studiu", ,,impresie" sau, de preferinţă, „fără titlu !" Aceştia uită că elementele vizuale sînt doar un 
vehicul pentru comunicare de gînduri şi simțăminte. Ei le transformă într-un scop în sine, steril. Este ca şi 
cum s-ar sui într-un vagon reformat, garat pe o linie moartă — acesta nu-i poate duce nicăieri. 

Elementele vizuale, semnele, se înveştmînitează cu valoare numai dacă păstrează o legătură caldă 
cu viata, daca se articulează în construcția unei imagini cu scopul de a evidenția, de a desluşi, de a chema 
privirea spre omenesc. Pe de altă parte este bine ca orice drumet-fotograf să tina seama de faptul că el 
creează imagini pentru un public familiarizat cu arta modernă de toate facturile, un public preocupat de 
ştiinţe şi de science fiction, un public călit de o concepţie materialistă, pragmatică. Acest public nu mai 
poate fi atras spre munte doar prin imagini cu o factură lirică desuetă. De aceea trebuie pus un accent 
deosebit pe acele „semne" care au atracţie vizuală, putere de şoc, ceva deosebit. Rezolvările plastice trebuie 
să fie mai curajoase, mai originale şi, fără a face concesii în ceea ce priveşte bunul gust, abordarea 
subiectelor, chiar a celor care pot avea un iz idilic, să fie făcută de pe poziţii filozofice înaintate. 

Cei mai multi învaţă o limbă străină doar pentru a putea consulta cărți în limiba respectivă, pentru 
a se putea ,,intelege" cu cei care vorbesc aceeaşi limbă. A învăţa limbajul fotocompozitiei cere un efort în 
plus. Fotocompozitia se învaţă pentru a crea, pentru a putea exprima frumos şi desluşit gindiri şi simtiri. Ea 
trebuie să devină pentru fotograf ca un fel de „limbă maternă" în care gîndeşte şi chiar visează în modul cel 
mai natural. 

Stim că multi fotografi, mai ales dintre cei începători, ar dori să le dăm legile cadrului sub forma 
de cod cu articole şi paragrafe, sau să publicăm chiar un dicţionar, în care să fie puse în ordine alfabetică 
corespondentele de la „alb = optimism" pînă la „zarvă = linii frînte, dezechilibru". Noi nu sîntem de părere 
că am face bine dacă ne-am conforma acestor dorinţe. Chiar fără aceste coduri, tabele sau dicționare, există 
tendința spre realizări şablon. N-am face decît să încurajăm şabloanele. Fotocompozitia trebuie păstrată ca 
un limbaj viu, un limbaj cu mari posibilităţi de expresie personală, de originalitate şi subtilitate. 

Cum se învaţă fotocompozitia ? Simplu: încercînd şi greşind ! Nimeni să nu-şi închipuie că citind 
şi invatind pe din afară cîteva ,,legi", va ajunge de îndată „meşter”. El trebuie să încerce, să experimenteze, 
să se controleze. Ce bine, ce omenesc este să greşeşti... cu condiţia să-ți recunosti greşelile, să le analizezi 
gi să-ți dai seama unde ai greşit.şi cum poţi să-ți indrepti greşeala. 

Învățătura începe în modul cel mai simplu, chiar fără aparat şi fără intenţia de a realiza o „operă de 
artă". În mijlocul unui carton de aproximativ 9/12 cm se taie o deschidere de 24/36 mm. Înarmat cu acest 
„dispozitiv", te aşezi comod undeva, să zicem pe Cioplea. În faţă sînt Bucegii. Lasi privirea să se plimbe, 
cu nesat, în voie, spre toate. direcţiile. Ce frumos e ! La ora nouă dimineața lumina cade încă oblic, 
reliefind văile, dînd contur fiecărui munte. Cum se poate face o foto-. graf ie ? Pui cartonul în dreptul 
ochiului, aproape, cu colțul lui lipit de vîrful nasului. Dintr-odată se produce o schimbare. Nu mai vezi 
decît putin ,,cer", mai putin „pămînt", iar în stânga şi dreapta masivul Bucegi este tăiat drept. Te întorci (cu 
cartonul la ochi) spre stînga şi spre dreapta. Ce cîştigi în stînga, pierzi din dreapta. Ba ai senzaţia să „e 
bine", ba că „lipseşte ceva", ba că „ăştia-s Bucegii", ba că „aşa nu-i caracteristic”. Laşi cartonul jos. De 
îndată „vezi prea mult", o mulțime de lucruri neesentiale, care nu-şi au rostul în imagine, dar care nu-ți 
dădeai seama că n-au rost. Ajungi astfel la o primă constatare: prin cadru se vede ,,altfel". Pui din nou 
cadrul la ochi. Iarăşi privirea se concentrează. Fixezi cadrul ca în centru să se afle Caraimanul şi Coştila, 
îndepărtezi încet cadrul de ochi. Privirea se concentrează şi mai mult — din Bucegi se vede din ce în ce mai 
putin. Acum se văd numai vârfurile Caraimanului şi Coştilei. Mai îndepărtezi cadrul şi vezi rsau numai 
vîrful Caraimanului sau numai pe cel al Coştilei. E bine ? E frumos ? Parcă este mai mult „interesant" decît 
frumos. Ce se poate face ca să fie şi „frumos" ? Cînd priveam cu ochiul liber, mi s-a părut frumos — era 
poate chiar prea multă frumuseţe, dispersată ici şi colo. Să încerc să concentrez frumuseţea, cum am 
concentrat privirea. Ce e frumos în preajma mea ? Bradul acela falnic, singuratic. Linia modernă a 
acoperişului hotelului. Acel tînăr care îşi tine atît de tandru prietena de după umăr. Botul acesta dinamic de 
maşină. Tufişul acela de flori mari, roşii. Gardul rustic din lemn care se îndreaptă oblic chiar spre Bucegi... 
Se poate alege oricare din aceste ,,frumuseti". Fiecare va da imaginii pe care o privim alt ,,inteles", alta 
atmosferă. Hai să spunem că se alege gardul din lemn de mesteacăn. Deci, trebuie concentrat cadrul asupra 
a două elemente: un fragment de Bucegi şi un gard de lemn. Iată că din imensitatea înconjurătoare, prin 
alegere şi eliminare, s-a ajuns la o simplificare, la o esență oare poate exprima ceva. Un masiv muntos, un 
gard. Dar, acum nu mai interesează ,,ce" se introduce în cadru; interesează să se creeze o alăturare între 
două elemente vizuale (începem să vedem în limbaj plastic). Caracterul elementelor alese cere amonie 
(dacă se alegea botul de maşină ar fi fost poate nevoie de contrast, contrapunere). Începe lungul şir de 


opțiuni si respingeri care-l confruntă pe autor la fiecare imagine: care să fie elementul dominant, cum se va 
repartiza suprafaţa, ce relaţie să existe între elemente, ce linii să existe în cadru, ce tonalități etc., etc., în 
afară, bineînțeles, de nenumăratele opțiuni tehnice. Acum fotograful nostru se va scula, îşi va luă 
„dispozitivul" şi se va apropia de gard. Pe drum va privi prin cadru, îndepărtîndu-l şi apropiindu-l de ochi, 
păstrînd în cadru cele două elemente. Din cînd în cînd va privi printre gene. Astfel se ,,vad" mai bine 
elementele vizuale. Uneori va găsi uşor ce doreşte, cel mai des însă abia după mult mers înainte şi înapoi, la 
stînga şi la dreapta, urcat pe ceva sau culcat pe burtă. El, singur, trebuie să simtă cînd a găsit ceea ce a dorit 
să găsească. Nici un articol din legile cadrului nu-l va duce direct la locul unde se află soluţia optimă. Este 
acum momentul să-şi scoată aparatul din geantă şi să verifice cadrajul găsit. Poate că va trebui să schimbe 
obiectivul normal cu cel superangular sau cu teleobiectivul. Va face o expunere, două, plus variante din 
locuri apropiate. După ce va privi atent fotografiile realizate, va alege varianta ce i se pare mai bună. 


(vezi schiţele alăturate). 

Numai astfel, cu răbdare, ,,gresind inteligent", căutînd, încercînd, bijbiind, exiperimentind, 
repetînd aceleaşi subiecte, verificind cu alţii, cerînd sfaturi, ascultind păreri — numai astfel se ajunge, 
încetul cu încetud, la a vedea fotografic, a descoperi subiecte, a stăpîni limbajul prin imagini. 
abordeze subiecte mai grele, încercînd să dea nuanţe din ce în ce mai subtile de frînturi de gînduri şi 
senzaţii. Munca de creaţie nu are sfîrşit. Şi tocmai această perspectivă a nesfirsitului stă La temelia pasiunii 
de a fotografia. 


Fig. 1 — Prea multe ele- Fig. 2 — Unghi prea „de jos“ Fig. 3 — Unghiul mai 
mente în cadru. Nu s-a şi prea aproape de gard. De „de sus“ înalță muntele. 
căutat esenţa, de aceea aceea muntele nu impresio- Proporția dinre cle două 
nu se distinge nici  nează, gardul devinepreaim- elemente este mai plă- 
„gard“, nici „munte“. portant în cadru. Paralelis-  cută.. Linia gardului, o- 
mul dintre gard și marginea  blică, uneşte cele două 

inferioară produce o compo- elemente şi devine linie 

zitie nepotrivită. directoare spre munte. 


Am spus multe, prea puţine, destule, despre legile cadrului ? Ceea ce ne-ar mulțumi ar fi să ştim că 
am reuşit să vă introducem în spiritul în care trebuie delimitat şi umplut un cadru. Atunci marile descoperiri 
le veți face dumneavoastră, dragi cititori. 


9. PEISAJ SI CULOARE 


Poate că primul lucru ce trebuie spus în legătură cu subiectul acestui capitol, este că nu orice peisaj 
se potriveşte cu fotografia în culori. Pentru a înţelege acest adevăr simplu, trebuie cunoscute unele 
caracteristici, unele curiozitati şi unele cerințe deosebite pe care le impune culoarea, atunci cînd rezultatul 
final este sortit să devină o imagine cu adevărat bună. 

Culoarea ne induce pe cei mai multi în eroare. Sîntem incintati să apăsam ipe declanşator, 
fermecati de îmbinări înşelătoare de culori. Abia la vizionarea diapozitivului mult mărit, pe ecran, ne dăm 
— unii dintre noi — seama că n-am realizat decît o imagine pestriță, fără valoare artistică. Din păcate, încă 
prea multi fotografi şi privitori de fotografii în culori nu au trecut încă peste pragul unei mirări, unei 
aprecieri elementare a faptului că „totul este colorat" şi încă în „culori naturale” ! A obţine această 
„minune" a redării coloritului, nu este de fel meritul fotografului, ci al descoperitorilor şi al producătorilor 
de peliculă color. Oricine observă cu stricteţe cîteva reguli foarte simple de tehnică fotografică, va obține 
imagini corect colorate, chiar dacă n-a mai fotografiat vreodată. 

Frumuseţea muntelui însă obligă. Ea îl obligă pe fotograf să realizeze imagini prin care să cînte 
aceste frumuseți, imagini care să devină prinos de recunoştinţă pentru frumuseţile pe care muntele le-a 
oferit, în primul rînd, drumetului cu aparatul de fotografiat. 

Nu trebuie să fim mari cunoscători ai creației muzicale, pentru a înţelege cele ce urmează. Pe de 
altă parte, nu trebuie să acordăm o valoare absolută comparatiilor dintre arte. Totuşi, poate că o paralelă 
între muzică şi fotografie ne va fi de ajutor, ca să sesizăm mai clar ce înseamnă trecerea de la fotografia 
alb/negru la cea color. 

După cum există un simţ, o înțelegere mai profundă pentru muzică, tot astfel există un simț pentru 
culori. Ambele pot fi cultivate, dezvoltate, educate. La început unora ne plac marşurile, altora melodiile 
simple la un singur instrument, altora muzica foarte ritmată, saltareata, zgomotoasă. Cu timpul începem sa 
apreciem calitatea unui acompaniament bun, care produce acorduri subtile cu melodia principală, 
interferența dintre două sau mai multe linii melodice, efectul dramatic său liric al unor instrumente. Mai 
tîrziu ajungem să simțim în unison cu compozitorul complexitatea unei lucrări simfonice şi putem să ne 
dăm seama care este aportul dirijorului, al orchestrei sau al soliştilor. 

În fotografia alb/negru — dacă ajungem s-o stăpînim — ne dăm seama de valoarea formelor, a 
compoziţiei, a efectelor de lumină, bine alese şi repartizate, ca să ne sugereze prin valoratie şi proporțiile 
dintre ele, o anumită atmosferă, un gînd, un sentiment. „Ingredientele" unei imagini alb/negru sînt deci 
forme şi lumini articulate astfel ca să formeze o compoziţie cu atracție vizuală şi interes (turistic, istoric, 
ştiinţific sau estetic). Noi ştim că fotografia alb/negru are calități deosebite şi că încă nu s-au epuizat nici pe 
alb/negru. Apariţia muzicii simfonice nu a pus capăt compoziţiei de balade şi lieduri, de marşuri şi muzică 
uşoară, de dans. 

Fotografia color — bine înțeleasă — este ,,altceva". Nu este numai un simplu adaos de culoare la 
„ingredientele" de mai sus. Fotografului sensibil nu îi va fi indiferent dacă va fotografia alb/negru sau 
color. Nu se pot face comparații simple între două fotografii ale aceluiaşi subiect, una alb/negru şi alta 
color. La nivelul documentar-stiintific s-ar putea ca, in multe cazuri, simplul fapt că sînt prezente nişte 
culori naturale, să mărească valoarea de cunoaştere a obiectului fotografiat. De cele mai multe ori însă, 
principalul nu este comunicarea de ,,informatii", ci comunicarea de gînduri şi sentimente. În acest domeniu 
mai subtil, decizia „alb/negru sau color" devine o chestiune foarte importantă, de măiestrie, de stapinire a 
mijloacelor de expresie. Şi culoarea este prin excelenţă un mijloc de expresie care trebuie studiat ca atare. 
Ati încercat vreodată să compuneti un cîntec ? Nu. V-aţi dat seama, desigur, că este ceva dificil, că ştiţi 
prea puţine despre compoziţia muzicală, despre alăturarea sunetelor sau despre stăpînirea ritmurilor. Totuşi 
faceţi fotografie, chiar color, deşi nici în acest domeniu nu ştiţi, n-aţi studiat decît, poate, cîteva prospecte 
de reguli elementare de tehnică. Vă bazati pe marea calitate a peliculei color şi a aparatului de a rezolva 
toate dificultățile şi, într-adevăr, pelicula şi aparatul „ştiu" o mulțime de lucruri. Ele ştiu să „prindă" lumina 
şi umbra, formele şi culorile, ştiu aproape totul despre perspectiva liniară şi aeriană. Există, ati aflat, o „artă 
a computerelor"; de exemplu compoziţii muzicale produse la maşini electronice de calcul. Aceste maşini 
pot rezolva o mulțime de probleme de creaţie, după cum pot optimiza şi un proces tehnologic. Ele însă nu 
pot funcţiona fără un ,,programator" care să ştie ce să le ceară şi care ştie să analizeze rezultatele, păstrînd 
doar pe acelea care corespund intentiilor sale artistice. 


Si aparatul fotografic este o „maşină". Pelicula este un mijloc de înregistrare foarte precis şi docil 
care înregistrează în domeniul formelor şi culorilor ceea ce în domeniul sunetelor înregistrează banda 
magnetică (dealtfel nu este departe timpul cînd imaginile fotografice, şi ele, vor fi înregistrate pe bandă 
magnetică — în cinematografie s-a şi introdus această tehnică). Multor fotografi le lipseşte talentul de a 
„programa", de a alege rezultatele optime, de a determina cu bun gust, cu simtire şi cu gîndire, variantele 
valoroase, cele avînd cea mai mare putere de comunicare. 

Dacă analizăm una dintre cele mai obişnuite fotografii color — o vedere spre Bucegi, luată de la 
mult cîntată cabană „Trei Brazi" — ne vom putea da seama de o mulţime de aspecte pozitive şi negative. 
Tehnica este ireproşabilă; claritatea perfect reglată se întinde pe întreaga suprafață a imaginii; expunerea 
bine determinată a contribuit la redarea foarte naturală a culorilor; se vede precis din imagine că sînt 
Bucegii văzuţi de la „Trei Brazi". Ne mulțumim cu atît ? Da, dacă considerăm această imagine ca document 
sau ca fotografie de amintire. Se poate cere mai mult, chiar în condiţiile date ? Aceasta este o întrebare- 
cheie pe care este bine să şi-o pună fiecare drumet fotograf înainte sau după ce a făcut o asemenea 
fotografie. 

Din capitolul trecut despre cadrul fotografic a reieşit, sperăm, marea însemnătate pe care o are 
foto-compozitia. Acum trebuie să facem un pas mai departe, introducînd culoarea în căutările noastre. 

Ce trebuie să ştim despre culoare ? 

Să începem prin (a arăta că există în dicționare, atlase sau sisteme speciale, aproximativ 7 000 
culori şi nuanțe. Ca ochiul omenesc normal nu poate deosebi dintre acestea decît în jur de 150. Dacă cineva 
se preocupă de culori, dacă le cercetează mai atent, el este capabil să-şi dezvolte precizia de a le recunoaşte 
şi îşi lărgeşte ,,registrul" coloristic. Dar nu numai atît. Privind multe opere de artă — plastică şi fotografică 
— şi analizîndu-şi reacţiile la compoziţiile de culoare, cercetînd rostul prezenţei anumitor culori sau 
combinaţii de culori, el se va obişnui să descopere rolul lor dramatic, creator de atmosferă şi de emoții. Mai 
mult. Cu încetul va ajunge la descoperirea că există o măiestrie şi o ştiinţă a culorilor. Dacă ajunge la acest 
stadiu fericit, el va înțelege marea însemnătate a culorilor, nu doar ca o necesitate de redare „naturală" a 
obiectelor, ci ca putere învăluitoare care transformă obiectele, dîndu-le forță de comunicare şi influențare, 
dincolo de un bun gust cuminte sau alăturarea corectă. 

Este bine ca înainte de a trece la analiza culorilor, să amintim că în fotografia color, în alăturarea 
culorilor, mai există şi albul pur şi negrul vîrtos, care pot da compozițiilor coloristice putere, eleganță şi 
atracție vizuală. Deci, nu le uitaţi pe acestea ori de cite ori aveţi prilejul să le includeți în cadru ! 

Să pornim în scurtul nostru studiu despre culori, de la curcubeu. Ce este de fapt acest mirific arc ce 
ne încîntă privirile ? El nu este decît un fenomen fizic care ne arată că lumina albă poate fi descompusa in 
benzi de diferite culori — roşu, portocaliu, galben, verde, albastru, indigo şi violet — şapte culori care 
formează spectrul vizibil. Lumina este o parte din lungul şir de radiaţii electromagnetice. Aceste radiații se 
măsoară în lungimi de undă, de la undele radiofonice cu lungimi de undă de kilometri, pînă la razele X sau 
gama cu lungimi de milionimi de centimetru. Lungimile de undă ale radiațiilor vizuale din spectru se 
măsoară în unităţi angstrom (A), o unitate angstrom fiind egală cu 1/10 milionime dintr-un milimetru. 
Liniile spectrului vizibil sînt cuprinse între 7 000 A (roşu) şi 4 000 A (violet). 

Aici este locul de arătat că prin fotografie se pot capta şi face vizibile şi raze infraroşii sau 
ultraviolete, ca să nu mai vorbim de domeniile speciale ale fotografiei cu raxe X (în medicină), cu raze 
gama (în defectoscopia industrială) sau în cercetările spectrofotografice care au dat rezultate atît de 
remarcabile, printre altele în determinarea compoziției chimice a unor corpuri cereşti. Pe noi, în ceea ce 
priveşte peisajul color, ne interesează doar radiaţiile ultra-violete, prezente la altitudini de peste 1 500 — 2 
000 m. Fiind foarte actinice, ele produc o dominantă albastră care poate fi prevenită prin utilizarea filtrelor 
speciale U.V. 

Rămînînd în cadrul spectrului vizibil, este bine să se ştie că pentru precizia descrierii unei culori se 
folosesc trei atribute: numele culorii, saturatia şi strălucirea (luminozitatea). Astfel, dacă vrem să descriem 
culoarea unui trandafir roşu, se va spune că el este roşu, puternic saturat, cu strălucire mijlocie. Analizind 
diapozitive sau fotografii color se va putea, pe baza acestor trei atribute, să se precizeze mai exact calitățile 
sau defectele în redarea culorilor şi, totodată se vor putea stabili cauzele care au dus la nereuşită. La 
diapozitive, de pildă, lipsa de saturație se datoreşte unor expuneri prea lungi, lipsa de strălucire unor 
expuneri prea scurte (dacă regimul de developare a fost executat corect). 

După determinarea precisă a culorilor, ceea ce ne interesează în mod deosebit este armonizarea 
culorilor şi, bine înţeles, corolarul armoniei, alăturarea nepotrivită dintre culori (dezacord). Deoarece 
aspectele privitoare la armonia culorilor sînt foarte controversate, vom lua ca ghid studiul unuia dintre 
marii specialişti din acest domeniu, Sidney M. Newhall, din marea enciclopedie fotografică „FOCAL". 


Dinsul începe prin a defini armonia de culori ca fiind acea alăturare care produce ,,o impresie 
generală plăcută”. Deşi armonia este supusă unor preferințe personale, ea este concepută ca un fenomen 
social, supus unor teste statistice şi experimentale. În decursul istoriei artelor s-au acumulat multe exemple 
de fericite armonii coloristice, totuşi preferințele pentru anumite armonii se schimbă mereu în funcție de 
timp, regiune, modă, obiceiuri, evoluţie culturală, tradiţii naţionale şi culturale pe grupuri etnice. Chiar la 
noi în ţară se pot observa preferinţe deosebite pentru anumite culori şi armonii în arta populară, diferite 
pentru fiecare vatră folclorică. 

Azi se poate spune că s-a format o categorie de specialişti în armonii coloristice — artişti plastici, 
decoratori, arhitecţi, specialişti în design industrial şi fotografi — care îşi bazează munca pe o considerabilă 
acumulare de reguli şi tabu-uri estetice de-a lungul secolelor. Pe baza rezultatelor obținute de aceştia, 
coroborate cu cercetări ale psihologilor şi verificate prin metode ştiinţifice, se poate da în continuare o listă 
de perecepte care să-l îndrume pe cel ce vrea să facă fotografie color. 

Culori izolate. Culori care sînt plăcute separat, tind să fie plăcute şi în combinaţii. În general roşu 
şi albastru sînt culorile care plac cel mai mult, pe cînd galben şi portocaliu cel mai putin. Dacă se măreşte 
strălucirea şi/sau saturatia unei culori, ea place mai mult. Culorile slabe, desaturate, sînt preferate numai de 
un grup relativ mic. Preferinta pentru anumite culori este influențată de vîrstă, moda si alti factori 
(contemplare repetată şi/sau prelungită, stare nevroasă, temperatura ambiantă etc.). 

Combinația de culori. În ceea ce priveşte combinaţiile de două culori, cel mai bine se armonizează 
culorile plasate sau la distanțe mari, sau la distanțe mici (pe cercul din figura alăturată) mai curînd decît 
cele plasate la distanțe modeste. De exemplu albastru se armonizează mai bine cu galben decît cu verde sau 
roşu. Se recomandă facerea mai multor exerciţii cu cercul din figură, utilizînd o linie. 


Contrastul puternic în ceea ce priveşte strălucirea sau saturatia culorilor produce un efect 
supărător, brutal (care poate fi, după caz, dorit sau nedorit). Culorile complementare (opuse pe cercul din 
figură) se armonizează cel mai bine cînd una dintre culori sau ambele sînt nesaturate. 

Pentru a determina combinaţiile optime de trei culori se va folosi pe cercul din figură un arătător 
cu trei braţe echidistante. Se va constata că la acest tip de combinaţie se potrivesc cel mai bine culorile care 
se află la distanţe egale unele de celelalte. Astfel, trei culori care se armonizează sînt albastru, roşu- 
portocaliu şi verde-gălbui. 

Reuşita combinațiilor mai complexe de culori depinde in mare parte de repartizarea saturatiei şi 
strălucirii. Astfel, pentru a produce o impresie plăcută, se recomandă restrîngerea suprafeţei cu culori 
saturate. O suprafaţă mare de culori cu saturație sau strălucire redusă echilibrează o suprafață mică de 
culori cu saturație sau strălucire puternică. 

Acestea ar fi cîteva dintre regulile principale care să-l călăuzească pe drumetul fotograf în 
călătoriile lui. Din fericire, în ceea ce priveşte peisajul, se va constata că ambianța naturală nu conţine 
stridente, este alcătuită cu „mult bun gust". Fotograful trebuie doar să aleagă acel fragment în care poate să 
echilibreze, după preceptele de mai sus, atît suprafeţele destinate anumitor culori, cit şi saturatia, strălucirea 
şi alăturarea lor. În acest scop este foarte importantă alegerea în mod judicios a prim-planurilor colorate, 
dimensiunea trebuincioasă din punct de vedere al echilibrului şi saturatia snu strălucirea lor pentru a 
produce un efect armonios. Un tufiş cu flori, o ramură înfrunzită, un hanorac colorat, un acoperiş cu olane, 
toate pot, pe măsura imaginaţiei şi iscusintei fotografului, deveni prim-planuri, „pete de culoare” pentru 


rezolvarea temei ,,peisaj". În fotografia color, mai mult decît în cea alb/negru, se pot utiliza suprafeţe 
neclare, fără definiţie, avînd doar scopul de a introduce în rezolvarea coloristică elemente noi, accente 
colorate, care să întregească armonia. Adesea în peisajul montan sînt prezente doar două culori albastrul 
cerului şi verdele frunzişului sau al unei poieni. Această combinaţie nu prea fericită trebuie spartă, 
înviorată, echilibrată cu o culoare mai caldă, roşu, portocaliu sau chiar galben. Fotograful trebuie să se 
obişnuiască să analizeze culorile pe care i le oferă subiectul şi să „simtă nevoia" să adauge cele necesare 
sau să elimine pe acelea care nu se potrivesc. 

Fotografia color nu îşi justifică existența dacă nu se dă atenția cuvenită culorilor, dacă ele nu sînt 
utilizate pe măsura posibilităţilor specifice pe care le oferă in plus, față de fotografia alb/negru. De fapt noi 
vedem tot ceea ce ne inconjura „în culori" nu în alb/negru. Poate de aceea ne-am obişnuit intr-atit cu 
culorile, încît ni s-a tocit exigenta cînd privim o fotografie color. Sîntem satisfacuti atunci cînd regăsim in 
ea ceea ce oricine vede în fiecare zi. Avem obiecții critice doar atunci cînd culorile nu corespund 
„adevărului" văzut de noi. Aceste obiecţii sînt însă numai de natură tehnică — expunerea sau developarea 
necorespunzătoare care a avut drept urmare debalansări de culori, lipsă de saturație, apariția unor 
dominante. Cînd se fotografiază alb negru, există conştiinţa că transformîndu-se realitatea colorată in 
tonalități de cenusiu, trebuie depuse anumite eforturi pentru ca această „traducere" din colorat în alb/negru 
să se facă corect, conform unei ,,gramatici" proprii limbajului în care nu există culori. 

Fotografiatul însă nu se limitează doar la oglindire fidelă, la redarea exactă a ceea ce se află în 
unghiul de cuprindere al obiectivului, într-o fază superioară, fotografiatul înseamnă alegerea, interpretarea, 
transformarea, comunicarea, punte de legătură cu alti oameni. Pentru a realiza aceste din urmă deziderate, 
culoarea poate fi un aliat preţios. 

Psihologii, spre pildă, ne vorbesc despre efectul culorilor asupra stării sufleteşti. Ei recomandă, 
printre multe altele, ca pereţii halelor industriale să fie vopsiți în vernil, deoarece această culoare produce o 
atmosferă optimistă, stenică, cu rezultate pozitive în ceea ce priveşte productivitatea muncii. Dimpotrivă, 
încăperile zugrăvite în violet sau roşu închis încetinesc munca şi produc o atmosferă grea, apăsătoare. Ei 
mai spun că verdele poienilor şi al pădurilor linişteşte nervii, pe cînd portocaliul şi roşul aprins sînt culori 
excitante. Culorile se mai subîmpart în culori reci — albastru, verde — şi culori calde — roşu, portocaliu. 
Culorile reci sînt culori ale depărtării, pe cînd cele calde sînt ale apropierii, recomandabile pentru prim- 
planuri de exemplu. Culorile saturate, strălucitoare, produc optimism şi dinamism, iar culorile slab saturate 
(pastelate) sînt potrivite pentru o atmosferă mai lirică. Culorile fără strălucire, cenuşii, întunecoase, produc 
pesimism. Bineînţeles că influenţează starea sufletească şi alăturările de culori, contrastul în saturație şi 
strălucire, repartizarea proporţională pe spaţiul cadrului a fiecărei culori. În general armonia, echilibrul, 
ritmul egal produc senzaţii plăcute, de mulțumire în cadru, pe cînd contrastul, dezacordul, iregularitatea, au 
ca efect neliniște, dinamică, vivacitate. 

Pe baza observațiilor de mai sus, controlate ştiinţific cu teste statistice pe diferite eşantioane de 
subiecţi, se pot compune imagini cu influenţe nuantate asupra privitorilor. Fotograful, spre deosebire de 
pictor, nu are la dispoziție pensule şi culori pentru a vopsi o anumită porțiune, a pune accente de culoare 
sau a estompa ceea ce nu interesează. În schimb el are nenumărate alte posibilități. Să enumerăm 
principalele, cu referire în special la diapozitiv: 

— filtre speciale pentru a „încălzi" sau ,,raci" întregul peisaj; 

— expuneri mai lungi sau mai scurte decît cele indicate, pentru a mări sau micşora saturatia (diferențele 
fata de expunerea normală vor fi pînă la o diafragmă, pentru a nu produce debalansări grave); 

— alegerea unei pelicule mai contraste sau mai pastelate; 

— corecturi prin reproducerea diapozitivului,; 

— utilizarea la proiecţie a sistemului ,,sanvis" (două diapozitive suprapuse pentru a introduce culori 
considerate necesare; 

— influențarea procesului de developare (trebuie atent stabilit şi experimentat pentru a produce cu 
certitudine efectul dorit — de preferință încercările se vor face cu o reproducere după diapozitivul 
original !); 

— schimbarea punctului de staţie şi a unghiului de fotografiere pentru a evita culori nedorite, a suprapune 
culori care se armonizeaza, a micşora sau a mari suprafața unei culori în cadru; 

— folosirea judicioasă a prim-planurilor colorate; 

— umbrirea sau iluminarea prim-planurilor; 

— introducere de lumină reflectată colorată; 

— repartizarea cu măiestrie a zonelor neclare (din apropiere şi/sau din depărtare), creînd doar mici 
suprafeţe colorate, fără vreo definiţie (cu ajutorul obiectivelor cu distanţă focală mare). 


Prin ingeniozitate tehnică şi artistică, lista de posibilități poate fi mult prelungită. Tocmai acest 
amestec care unora le pare bizar — tehnică şi artă — îl caracterizează pe fotograful din totdeauna, dar mai 
ales pe cel de azi, care trebuie să stăpînească mijloace tehnice din ce în ce mai diversificate, dindu-le viata 
prin suflul său creator. 

În mijlocul naturii ne vin parcă în întîmpinare prilejuri de strunire a culorilor. Uneori, după 
cotitura unei poteci, ne aşteaptă subiectul cu tot ceea ce îi trebuie — lumină, forme, culoare, compoziție. 
Nu ne rămîne decît să ne oprim din drum, să punem aparatul la ochi şi să ,,tragem". De cele mai multe ori 
însă căutarea subiectului este îndelungată, în mijlocul unei păduri de brad, ne spunea un prieten, pasionat 
fotograf: „Caut un brad !" „Bine, dar..." şi i-am arătat miile de brazi care ne înconjurau. „Caut unul 
deosebit", solitar, curajos, care şi-a înfipt rădăcinile pe marginea unei prăpăstii, înfruntă vinturile semet, 
falnic. Am găsit vreo doi, însă nu ies destul de convingători în fotografie. Altul, cel mai bun, are în spate un 
fundal prea idilic. Azi mi-e teamă că tot n-am să găsesc nimic — cerul e prea albastru şi nu bate nici un pic 
de vînt”. 

Am un mare respect pentru aceşti căutători incapatinati de subiecte fotografice, care ştiu ce vor. 
Într-o bună zi ei îşi vor găsi ,,bradul" şi vor reuşi o fotografie într-adevăr bună. La cealaltă extremă se află 
cei care „mitraliază" cu aparatul în dreapta şi în stînga, cu speranţa, de cele mai multe ori vană, că doar, 
doar, va ieşi ceva. 

O cale mijlocie poate că este cea mai bună. Se pleacă la drum cu mintea deschisă, fără idei 
preconcepute despre anumite subiecte, vreme sau lumină. Există doar dorinţa de a realiza fotografii 
frumoase. Excursia trebuie, în primul rînd, să-i producă plăcere drumetului fotograf, să-l intereseze, să-l 
vrăjească chiar. În această stare de spirit este sensibil la ceea ce îl înconjură, el poate fi impresionat de o 
mulțime de stimuli. Oricât de mult însă ar fi impresionat de măreţia unui peisaj cînd se află în mijlocul lui, 
un cadru tras la întîmplare nu va avea drept rezultat o imagine care să redea această ,,maretie". El trebuie să 
vadă acele „elemente pentru o fotografie" pe care drumetul grăbit sau cel cu idei preconcepute nu le 
observă. Acum trebuie să intre în faza de valorificare a elementelor disparate, de organizare a lor în ceea ce 
trebuie să devină imaginea care comunică şi altora ce a simțit el în mijlocul acelui peisaj măreț. Prin ce va 
reda măreția ? Printr-un echilibru foarte stabil între elemente, prin sublinierea dominaţiei subiectului 
principal, prin simplitate (puţine elemente bine alese), prin suprafeţe mari de culori care să pornească într- 
un crescendo de străluciri din prim-plan pînă la accentul de lumină de pe subiectul principal. Aceasta ar fi o 
posibilitate — ea arată numai o metodă de valorificare, de apreciere a compatibilitatii elementelor care vor 
forma imaginea. Analizîndu-şi astfel procesul de construire al imaginii, el se va feri de toate acele elemente 
în dezacord cu ideea de măreție — impestritata, culori strigătoare, lipsă de armonie în alăturarea culorilor, 
contraste de saturație sau strălucire. 

Peisajul montan oferă un mare număr de fotografii incomplete, neterminate. Ce sînt acestea ? 
Fotograful descoperă un „subiect", îl fotografiază. Dar chiar in timp ce-l fotografiază el simte că ,,lipseste" 
ceva. Abia după ce proiectează diapozitivul de mai multe ori, el îşi dă seama ce a lipsit şi va pleca din nou 
în acelaşi loc să repete imaginea — la altă oră din zi, în alt anotimp, pe altă vreme, din alt unghi sau de la 
altă distanță. Sint drumeti fotografi care cunosc, care şi-au memorat multe locuri unde vor trebui să revină, 
să facă fotografii în alte condiții. Ei au o listă de „fotografii neterminate" şi îşi planifică excursii pentru a 
„termina" aceste fotografii. 

Spre deosebire de fotografia alb/negru, la color sînt mai multe şanse de succes pe vreme 
nefavorabilă (cer închis, ploaie etc.). În orice condiţii meteorologice, culorile rămîn culori — poate mai 
lipsite de saturație şi strălucire, însă ele există. Dacă pe vreme cenusie, la alb/negru verdele se confundă cu 
albastrul, roşul cu cafeniul, formele molcome îşi pierd relieful şi conturul, la color deosebirile de culoare se 
înregistrează aproape în orice condiţii, iar formele de culori diferite îşi evidențiază clar contururile. Se 
poate chiar spune că multe dintre cele mai bune imagini color au fost realizate în condiții vitrege de lumină. 
Există o mare gama de subiecte, pe care drumetul fotograf este îndemnat să le abordeze pe vreme 
“nefavorabilă”, de la portret pînă la peisaje monocrome. La început, cînd mai judecă încă în alb/negru, va fi 
uimit de fineţea şi transparența culorilor, de fidelitatea cu care poate fi redată atmosfera adevărată. 
Domeniul fotografiei color pe cer acoperit şi chiar pe timp cu ceaţă cîştigă din ce in ce mai multi adepţi, 
fiindcă imaginile care rezultă în aceste condiţii au ceva încă inedit, prezintă o frumuseţe deosebită, 
nebănuită. 

În schimb, răsăriturile şi apusurile de soare la munte oferă adevărate explozii de culori 
strălucitoare şi saturate. Rar se întîmplă ca un spectacol diason să nu înceapă cu un răsărit şi să nu se 
termine cu un apus de soare. Pe bună dreptate ! Răsăriturile şi apusurile sînt, în anumite zile, unele dintre 
cele mai marete spectacole pe care ni le oferă măria sa natura. Ele sînt cîntate de poeți, descrise de maeştrii 


ai cuvîntului şi ai penelului, fotografiate în mii şi mii de feluri. Mai ales de cînd avem la dispoziție pelicula 
color, fiecare dintre noi se simte parcă dator să-şi alcătuiască colecția sa de apusuri şi răsărituri de soare. 
Deşi acest spectacol este atît de măreț prea des se produc imagini care seamănă mai mult cu „picturile de 
gang". Se suprasolicită doar efectele de culori tipatoare, contraste fără forme interesante, alăturări 
întîmplătoare de mase tonale de mărimi nepotrivite, plasate în dezordine pe întreaga suprafaţă a cadrului. 
Fotograful, oricît de impresionat ar;fi (de minunatele culori şi efecte de lumină, nu trebuie să uite că 
realizează o imagine şi, după cum s-a arătat, imaginea îşi are regulile ei, dintre care nu trebuie să se 
dispreţuiască ordinea şi armonia. Răsăritul sau apusul ? într-o imagine, numai un subtil cunoscător al 
fenomenului sau al locurilor ar putea să sesizeze deosebirea şi numai cel care a trăit aievea cele redate, -a 
receptat cu alte sentimente desfăşurarea spectacolului. Ele sînt foarte asemănătoare. La fotografiat însă, 
trebuie procedat diferit. 

Sînt mai multe variante pentru astfel de imagini: fotografiile în direcția apusului (sau răsăritului); 
imagini în care se vede soarele; imagini în care soarele este ascuns; fotografii cu spatele spre apus (sau 
răsărit) în care se redă doar ,,colorarea" peisajului. Pentru fiecare dintre aceste variante se iau alte măsuri 
tehnice. La toate însă trebuie foarte bine ales şi analizat momentul în care se fotografiază. Mai ales ultima 
fază, cînd soarele este aproape de orizont şi cînd se pot face imaginile cele mai reuşite, durează destul de 
puţin. Trebuie deci lucrat foarte organizat cu o „grabă înceată" pentru a nu rata „momentul culminant". 

Cînd se fotografiază înspre apus, se fac de fapt imagini în contra lumină şi de aceea trebuie luate 
măsurile care se iau de obicei în astfel de cazuri. Este absolut necesară utilizarea unui parasolar cît mai 
eficace. Nu se foloseşte nici un fel de filtru colorat, pentru că scopul principal este tocmai redarea fără 
denaturare a exploziei de culori (se lucrează desigur cu film tip lumină de zi). 

Deoarece cantitatea de lumină devine din ce în ce mai redusă, este recomandabil să se fotografieze 
cu trepied, mai ales dacă soarele apare în imagine şi, în dorința de a obţine acele efecte de stea (atîtea raze 
cîte lamele are diafragma), se diafragmează mult. 

Fotograful trebuie din timp să cerceteze cu minutiozitate împrejurimile pentru a descoperi acel 
prim-plan interesant fără care fotografiile de acest fel îşi pierd mult din valoare. 

O problemă oarecum dificilă este expunerea. Măsurătorile directe nu sînt posibile din cauza 
gradului mare de contrast. De aceea se recomandă să se procedeze în felul următor: se măsoară cu 
exponometrul o porţiune luminoasă a cerului; din rezultat (de exemplu 1/30 cu 5,6) se scad 2—3 diafragme 
(rezultatul ar fi 1/30 cu 16), deci se tinde spre subexpunere, pe de o parte pentru a dă culorilor o mai 
puternică saturație, pe de altă parte pentru a crea un efect de siluetă cu prim-planul ales. În orice caz este 
bine să se încerce 2—3 expuneri cu diafragme diferite şi să se noteze parametri folosiţi. Pe baza rezultatelor 
obţinute se vor putea alege cele mai sigure concluzii. 

În cazul în care apare şi soarele în imagine, se va aştepta pînă cînd se va putea privi în direcția lui 
fără a strînge pleoapele. Atunci culoarea lui este de intensitatea cea mai potrivită. La astfel de imagini, 
pentru ca soarele să apară „mare", sînt neapărat necesare obiective cu distanţă focală lungă — cel putin de 
135 mm. De preferat, desigur, obiectivele de 250 mm sau chiar 400 mm care cer şi montarea aparatului pe 
un trepied foarte solid. Sînt însă destul de rare prilejurile cînd într-adevăr merită să se realizeze astfel de 
imagini. 

Foarte frumoase sînt fotografiile în care nu apare soarele, mai ales cînd pe cer sînt nori care-l 
acoperă sau cînd este ceaţă care capătă o culoare de la rosu-stacojiu, pînă la nuanțe din ce în ce mai închise 
de.purpuriu, învăluind mari porțiuni din peisaj într-un văl de mister. Dacă este vreun lac prin apropiere, sau 
o apă curgătoare, nu trebuie pierdut prilejul de a surprinde reflexele sau oglindirea cerului pe luciul apei. O 
mică „cascadă" fotografiată de aproape în contra-lumină roşie-portocalie, poate să rezulte într-o imagine de 
mare efect. 

Fotograful nu trebuie să-şi considere „misiunea terminată în momentul în care soarele a scăpătat 
dincolo de linia orizontului. Cîtăva vreme, mai ales dacă sînt nori pe cer, se mai pot realiza imagini foarte 
frumoase. De astă dată stăruie o lumină difuză, cu un caracter straniu, colorată într-un roşu din ce în ce mai 
stins, care trece încetul cu încetul în violet. Rămîne o geană de roşu pe orizont şi cu cît trece pe înaltul 
cerului, ea se pierde în albastrul închis al nopții care curînd va pune stăpînire pe tot peisajul. Sînt clipe de 
neuitat în care se poate eterniza pe peliculă o atmosferă uneori cu totul deosebită. 

Cînd se fotografiază cu spatele spre apus (sau răsărit) se pot obţine imagini de o rară frumuseţe. 
De astă dată prim-planul este luminat de roseata apusului şi se profilează pe un cer care a început să se 
întunece. Un perete de stînci albe devine roşu pe un fundal de albastru intens. Portretele făcute în aceste 
condiţii pot fi foarte interesante. 

Iată că apusul (sau răsăritul) ca subiect fotografic, oferă o mare varietate de posibilități care pot fi 


exploatate cu multă măiestrie. Rezultatele depind de fotograf, ele pot deveni Kitsch autentic, sau fotografii 
de calitate, cu o profundă putere emoţională. 

Dar bogăţia de efecte coloristice care se obțin cu soarele, norii şi bolta cerească, nu se limitează 
doar la scurtul timp cît durează apusul sau răsăritul. În tot cursul zilei trebuie urmărită interacţiunea dintre 
aceste trei elemente. Albastrul cerului nu este uniform pe întreaga suprafaţă a bolții. Deasupra capului, la 
zenit şi înspre nord, cerul este de un albastru profund, mai ales dacă sîntem sus pe munte. Albastrul devine 
din ce în ce mai palid către linia orizontului, fiindcă se întrepun straturi de praf şi umiditate, formînd ceea 
ce se numeşte „perspectivă aeriană". Pentru a obține un cer de un albastru „ca scrobeala" trebuie fotografiat 
de jos în sus în direcția nord, astfel ca subiectele noastre — un vîrf de munte, un copac, portret — să 
beneficieze de această culoare şi să se profileze în mod clar. Pentru imagini mai lirice, în care se evită 
contrastele şi culorile prea saturate, se preferă ca fundal albastrul desaturat prin perspectiva aeriană. De 
asemenea, pentru ca norii luminati de soare să apară cit mai evident, se vor fotografia spre zenit. 

Drumetul fotograf trebuie să exploateze cit mai bine prezența norilor pe cer. Este recomandabil să- 
i cunoască şi să le ştie „obiceiurile", caracteristicile şi posibilitățile pe care le oferă la fotografiat. Norii sînt 
deosebiți după înălțimea la care se află. La cea mai mare înălțime se află norii cirus, formaţii diafane în 
forme alungite, de un cenuşiu deschis, greu de fotografiat deoarece de obicei se profilează pe un, cer şi el 
de un albastru deschis. Prezenţa lor ajută la difuzarea luminii soarelui. Urmează norii cei mai luminoşi şi 
fotogenici, cumulus. De obicei în mase mari, cu forme rotunjite în continuă schimbare sub acţiunea vintului 
şi a curenților ascendenți de aer cald. Ei sînt foarte deosebiți şi după felul cum cade lumina soarelui pe ei. 
Lumina frontală le aplatizează formele, în schimb produce multă lumină reflectată care îndulceşte umbrele 
obiectelor de pe pămînt şi ne obligă la expuneri mai scurte. Lumina laterală a soarelui le scoate cel mai bine 
în relief formele, producînd umbre în spaţiile dintre ei. Contralumina produce contrastele cele mai 
puternice, cu cenuşiuri închise, uneori cu marginile parcă tivite cu argint. Adesea, dacă există suficientă 
umiditate în aer, devin vizibile razele soarelui care trec printre nori, ceea ce produce un efect foarte 
fotogenic. Sub norii cumulus este zona în care apar norii nimbus, de un cenușiu mijlociu, aşezaţi în straturi. 
Ei întunecă peisajul şi prevestesc ploaia. Straturile se îngroaşă sub acţiunea vîntului, cenuşiul devine mai 
închis, plumburiu, vîntul puternic îi răvăşeşte şi avem aface cu cerul de furtună. Cenusiul de diferite nuanţe 
al norilor este foarte bine redat pe pelicula color şi poate constitui un fundal cît se poate de nimerit pentru 
culorile ambiante, mai ales dacă printre nori se deschide o poartă prin care se strecoară o rază de soare care 
dă strălucire pe o porţiune de peisaj — verdele unei poieni, roşul unui acoperiş. 

Drumetul fotograf care cunoaşte norii şi obiceiurile lor îşi poate îmbogăţi peisajele cu prezenţa lor. 
El îi aşteaptă cu răbdare să vină tocmai acolo unde pot echilibra o compoziţie, un nor alb să devină fundal 
tocmai acolo unde trebuie scos în evidență un contur, o formă de nor să întregească ritmul de forme din 
peisaj. Pe de altă parte, înălțimea la care este plasată linia orizontului în cadru este mult influențată de 
prezenţa norilor — dacă există nori fotogenici, linia orizontului poate fi plasată chiar foarte jos şi cerul 
înnourat devine subiectul propriu-zis al fotografiei. 

Fotograful bun nu este prieten numai cu soarele, dar şi cu norii. 

Nu se poate încheia acest capitol despre culoare, fără a arată deosebirea în felul de a vedea 
culorile, dintre ochiul omenesc şi peliculă. 

Rezumind, s-ar putea spune că omul vede subiectiv, iar pelicula în mod obiectiv. Această afirmaţie 
simplă în enuntarea ei lapidară, cere totuşi un număr de completări. Nu toţi oamenii sînt la fel. Nu an 
aceeaşi educaţie şi experiență de viata. Pentru unii roşu este „roşu ca racul", pentru alţii este roşu ca mărul 
sau ca acoperişul de olane pe care poate că l-au văzut pentru prima oară în viata. Pentru cei mai multi 
culorile sînt ataşate de anumite obiecte — albastru ca cerul, galben ca lanul de grîu, negru ca fundul 
ceaunului. 

Filmul ,,vede" după cum vrea el, sau poate producătorul lui. Deosebirile dintre Agfa, Kodak, 
ORWO sau Ferania sînt atît de evidente, încît cel care a lucrat cu ele poate să recunoască marca filmului 
dintr-o singură privire la imaginea color. De exemplu, Agfa este mai pastelat, Kodak mai viu şi ORWO mai 
desaturat. De asemenea, în redarea culorilor există deosebiri, mai ales în redarea culorii verzi, a albastrului 
cerului sau a galbenului. 

Pe de altă parte ochiul se adaptează foarte uşor la trecerile de la lumini de culori diferite, pe cînd 
pelicula nu. Oricare ar fi culoarea sursei de lumină — a soarelui, a becului incandescent sau lumină 
reflectată de frunzişul verde — ochiul vede o coală de hîrtie tot albă. Pelicula însă o redă, în cazurile de mai 
sus, albăstruie, gălbuie şi verzuie. 

Toate aceste feluri diferite de a „vedea", plus modul de developare şi filtrajele (corecte sau greşite) 
se pot însuma, producînd grave distorsiuni coloristice. Unele dintre aceste distorsiuni sînt supărătoare. De 


exemplu cînd verdele pădurii este redat albastru sau cerul galben. Adevărul adevărat în ceea ce priveşte 
culoarea este greu de atins în condiţiile arătate. Dar, este oare chiar necesar acest adevăr (în afară de 
domeniul fotografiei strict stiintifice-documentare) ? 

De cînd se face artă şi nu meşteşug, mereu s-a deplasat frontiera dintre adevăr şi plăsmuire, ba 
într-o parte, ba în alta. De fapt cele mai reuşite fotografii ale drumetului fotograf sînt acelea în care el poate 
arată ce a reuşit în fata frumuseţilor muntelui şi îi convinge şi pe «alţii că a meritat oboseala să ajungi în 
acele locuri minunate. 

Ascultati-va în primul rînd inima. Dacă fotografiile vor ieşi pe placul inimii dumneavoastră, atunci 
ele vor fi bune, indiferent dacă culorile vor fi exagerate sau estompate, adevărate sau mincinoase. 


10. VARIETATEA POSIBILITĂŢILOR TEHNICE 
CU GINDUL LA LABORATOR 


Pentru drumetul fotograf, laboratorul este un mare pericol! El se poate rătăci în labirintul 
formulelor, nemaigăsindu-şi ieşirea spre lumină, spre potecile îmbietoare ale muntelui. S-a întîmplat 
multora. Au fost fermecati de sutele de reţete şi procedee „nobile” şi au uitat că munca în laborator nu este 
un scop în sine, ci doar un mijloc de a-şi materializa ideile şi impresiile pe hîrtie fotografică. Cei ce 
lucrează color, se lecuiesc repede. Aici, în stadiul actual al prelucrărilor filmelor şi hîrtiilor, domneşte încă 
regimul procedeelor foarte exacte, care nu-i cer fotografului decît atenţie, precizie şi acuratețe. El nu poate 
să se ,,joace" cu formulele sau alternative ad-hoc. Fiecare marcă de peliculă sau hîrtie şi fiecare sortiment 
îşi au „legile lor de aramă", care nu pot fi călcate decît cu riscul unor eşecuri ireparabile. Spre consolarea 
coloriştilor arătăm că, de cîtva timp, au pătruns în laboratoarele color diferite procedee care s-au demodat 
în fotografia alb/negru: solarizări, supraimpresiuni, efecte de contrast coloristic, ba chiar şi copierea în 
culori a unor negative alb/negru etc. Se pot pierde nenumărate nopți acum cu încercări care dau, dupa 
părerea noastră, rezultate foarte dubioase în ceea ce priveşte valoarea artistică. În orice caz, pentru cei care 
lucrează pe film reversibil, care constituie majoritatea drumetilor fotografi, prelucrarea peliculei înseamnă 
doar rutină. Cel mai recomandabil este să o lase pe seama laboratoarelor specializate. 

Deci, în cele ce urmează, ne vom ocupa numai de prelucrările peliculelor alb/negru. Aceste 
prelucrări se subimpart în două etape distincte: procedeele negative — adică developarea peliculei şi 
obținerea negativului şi, a doua etapă, procedeele pozitive, adică copierea prin contact sau mărirea 
negativului pentru a se obține imaginea pe hîrtie fotografică. Dintre cele două etape, prima este hotaritoare. 
Orice greşeală în această fază influențează desfăşurarea operaţiilor din a doua etapă şi rezultatul final. 
Greşelile mai grave pot fi chiar fatale, producîndu-se negative care nu mai pot fi transferate pe hîrtie — sub 
sau supradevelopate, pătate, zgiriate, cu emulsia topită sau incretita, cu granulatia mult prea mare etc. De 
aceea, acestei etape trebuie sa i se dea cea mai mare atentie. Greselile din etapa a doua nu sint fatale, cel 
mult îl vor obliga pe fotograf să repete operaţia cu mai multă grijă. 

În ceea ce priveşte laboratorul propriu-zis, adică încăperea şi sculele, îi recomandăm cititorului să 
consulte cărțile de specialitate, dar mai ales pe prietenii săi care au laborator, în afară de curăţenie şi 
funcționalitate nu există nici un fel de reguli sau oprelişti în ceea ce priveşte instalarea lui. Cu cît fotograful 
va introduce mai multe ,,inovatii" proprii în laboratorul său, cu atât se va simţi mai bine în el. 

Procedeele negative. Deoarece majoritatea drumetilor fotografi lucrează pe peliculă de 35 mm 
(format 24 X 36), vom aborda toate aspectele, tinind seama de acest fapt. Ele rămîn valabile şi pentru cei 
care lucrează pe formate mai mari (6X6 sau 6 X 9), cu rezultate optime, mai ales atunci cînd utilizează 
numai părți din negativ sau cînd fac măriri foarte mari (peste 30 X 40 cm). 

Scopul principal care trebuie urmărit este, desigur, obținerea pe un film de 36 imagini a unui 
număr cît mai mare de negative perfecte. Dar, ce este un „negativ perfect" ? El este un negativ cu o mare 
bogăţie de tonuri de cenusiu într-o gradatie lină de la alb la negru; porțiunile cele mai transparente (umbrele 
în fotografie) nu sînt nicăieri sticloase, iar prin porțiunile cele mai opace (luminile în fotografie), dacă sînt 
puse, de exemplu, peste un ziar, se pot deslusi bine literele mici; privind printr-o lupă care măreşte de zece 
ori, nu se vor observa aglomerări supărătoare de granule. Un astfel de negativ perfect poate fi mărit cu 
uşurinţă pe hîrtie normală, producînd o imagine cu detalii atît în umbre cit şi în lumini, cu o scară de 
tonalități bogată, fără granulaţie vizibilă. 

Obţinerea unui astfel de negativ perfect nu este însă condiționată numai de metoda de developare 
— deşi aceasta joacă un rol precumpănitor. Aspectul negativului mai este influențat de condițiile de lumină 
la fotografiere, de timpul de expunere şi de culorile subiectului (chiar dacă se lucrează alb/negru). Aceste 
elemente trebuie bine cîntărite în perioada de vizualizare dinaintea expunerii. Nu vom vorbi de situații — 
limită de tipul „pisică neagră într-un tunel", însă adesea, la munte, sîntem obligați să fotografiem pe vreme 
cenuşie, după apusul soarelui, în văi adînci în care nu pătrunde lumina, în desişul întunecos al pădurii. Pe 
de altă parte, pe vreme frumoasă, nu întotdeauna soarele se află unde am dori noi, sau el produce contraste 
condiţii atît de diferite de lumină, nu este suficient să folosim un singur revelator, fără vreo modificare. Pe 
vremuri, cînd se lucra cu aparate cu plăci, se puteau însemna casetele expuse în condiții mai dificile, 
urmînd a li se rezerva o developare specială. Plăcile sau plan-filmele se pot developa controlat, se pot trece 
dintr-un tip de revelator în altul, se pot developa diferențiat un timp mai scurt sau mai îndelungat. Cu 


pelicula de 35 mm, conținînd 36 de imagini, aceste manipulări salvatoare nu sînt posibile. Puţini sînt 
fotografii care şi-ar putea permite să plece în excursie cu mai multe aparate: unul pentru vreme bună, altul 
pentru vreme cenuşie şi altul pentru subiecte contraste. Este destul de grea deplasarea cu două aparate: unul 
cu pelicula alb/negru şi altul cu peliculă color. De aceea, pentru cei care tin neapărat să aibă rezultate bune 
în orice condiţii, există o soluţie oarecum incomodă, însă posibilă: un film să fie rezervat pentru vreme 
normală, frumoasă; un alt film pentru vreme închisă, cenuşie. Ambele pot fi de acelaşi sortiment, de 
exemplu, ORWO 20° DIN, însă fiecare să fie marcat.cu semne convenţionale diferite. Dacă atunci cînd se 
pleacă la drum este vreme frumoasă, se încarcă aparatul cu filmul corespunzător. Cînd se strică vremea sau 
se înserează, se reține numărul de imagine la care s-a ajuns, indicat pe contorul de imagini, se derulează 
filmul în casetă îşi se notează numărul imaginii pe limba filmului. Acum se poate încărca aparatul cu 
celălalt film. A doua zi, dacă este din nou vreme frumoasă, se reîncarcă aparatul cu primul film, avînd grijă 
să se tragă „în gol", cu capacul pus pe obiectiv, numărul de imagini însemnat pe limbă plus 1—2 imagini, ca 
să fim siguri că nu vor exista suprapuneri. Urmînd acest procedeu, vor exista două seturi de filme care vor 
fi developate diferit. 

În niciunul din capitolele acestei cărți nu avem pretenţia să vă dăm procedee sau reguli 
sacrosancte. Mai ales nu dorim să vă dăm aceste reguli în domeniul atît de important al developării. Noi vă 
dăm doar sugestii, indicaţii, variante, pe care vă sfatuim să le încercaţi şi să le aplicaţi, numai dacă le veţi 
găsi utile, corespunzătoare cerinţelor şi dorințelor personale. 

Deocamdată cîteva observaţii generale despre revelatoare. Există sute de reţete de revelatoare 
negative. Nu este locul ca în acest scurt capitol să intrăm, în amănunte despre compoziţia lor sau despre 
avantajele sau dezavantajele diferiților agenţi de developare. Ne vom limita doar la acei compuşi chimici 
sau revelatoare gata preparate care se găsesc cu relativă uşurinţă. 

Revelatoarele negative se pot subimparti în următoarele categorii: revelatoare obişnuite, 
microgranulare şi superfine (sau supermicrogranulare). După proporţia dintre diferiți compuşi, ele mai pot 
fi contraste, normale sau moi (egalizatoare). Revelatoarele obişnuite (metol-hidrochinonă) lucrează rapid 
— 4—6 minute — favorizează contrastele, însă tind să formeze o granulaţie supărătoare. Ele se folosesc 
numai pentru developarea plan-filmelor mari, limita inferioară fiind formatul 6/9. Revelatoarele micro- 
granulare simple (tip F 43) nu cer timpi prea lungi de developare, au o putere de egalizare medie şi evită 
granulatia supărătoare. Ca şi revelatoarele obişnuite, nu cer prelungirea timpului de expunere. Se folosesc 
cel mai bine cu filme 6/6 şi cu filme 24/36 de sensibilitate medie. Revelatoarele super-microgranulare (de 
tip AS) sînt foarte egalizatoare (uneori produc chiar negative prea plate), menţin granulatia la limita 
inferioară, însă multe cer prelungirea timpului de expunere cu cel putin dublu. Datorită calității granulatiei, 
ele se folosesc pentru acele negative care vor fi ulterior mărite la dimensiuni foarte mari. 

Tot în cadrul observațiilor generale este bine de arătat că există o relație strînsă între timpul de 
expunere şi cel de developare, într-un fel ele se pot compensa (Nu vom vorbi aici de efectul temperaturii 
revelatorului. Acesta s-a standardizat acum la 20°C). O scurtă subexpunere (1/2 — | diafragmă) se 
compensează printr-o prelungire de 2—5 minute a timpului de developare. Efectul obținut este o accentuare 
a contrastelor. Deteriorarea calității granulatiei este neglijabilă. O scurtă supraexpunere (tot 1/2 — 1 
diafragmă) se compensează printr-o scurtare a timpului de developare cu 1—3 minute. Se obțin negative cu 
o granulaţie mai fină, cu o mai efectivă egalizare a contrastelor şi cu o granulaţie la limita inferioară. 

Observațiile generale de mai sus ne uşurează înțelegerea felului diferit in care pot acţiona 
revelatoarele, modificîndu-le compoziţia sau timpul recomandat de developare. Aşa, spre pildă, atunci cînd 
se lasă înserarea, se poate apela la nişte „rezerve interne", pe care le posedă orice peliculă. În loc de 
20°DIN, ea poate fi expusă la 23°DIN — deci la o sensibilitate dublă — cu condiția să se prelungească 
developarea cu 4—6 minute într-un revelator compensator (egalizator) de tip metol-sulfit. Această „mărire 
27°DIN (400 ASA), la care se poate merge pînă la 33°DIN (adică o cuadruplare a sensibilităţii) fara 
deteriorări prea evidente ale calităţii. 

Din cauza dificultății procurării de substanțe de calitea cerută pentru prepararea chiar de către 
fotografi, de revelator după reţete, se recomandă folosirea revelatoarelor de marcă gata preparate şi bine 
ambalate. Pentru drumeţii fotografi care developează rar, atragem atenţia asupra revelatorului RO9. Acesta 
este un revelator lichid, foarte concentrat, care poate fi păstrat vreme îndelungată (2—3 ani). De fiecare 
dată cînd se lucrează, el se diluează cu apă de robinet în proporții indicate în modul de întrebuințare. După 
developare, cantitatea diluată se aruncă, astfel că la fiecare nouă developare se lucrează cu revelator 
proaspăt şi nu trebuie făcute calcule de prelungirea timpului de developare, cum este cazul, de exemplu la 
revelatoarele tip F sau tip A. 


Dealtfel acestea din urmă, dacă nu sînt folosite într-un interval de 3—4 luni de la preparare; se 
deteriorează rapid; pierzîndu-şi calitățile iniţiale. 

În proporţie cu dilutia, revelatorul R09 îşi modifică şi caracteristicile. La dilutia 1/30 — 1/40 el 
este un revelator puternic, dînd contraste evidente. La 1/80 are o putere de compensare foarte echilibrată şi 
se potriveşte bine cu negative expuse pe vreme frumoasă. După această dilutie, spre 1/120 — 1/150, 
puterea de compensare devine din ce în ce mai mare, fiind suficientă chiar şi pentru echilibrarea 
contrastelor celor mai puternice. Pe măsură ce creşte dilutia, se ameliorează şi granulatia, fără însă a ajunge 
la performanţele revelatoarelor super-fine. ÎI recomandăm pentru majoritatea subiectelor fotografiate cu 
filme de sensibilitate mică pînă la medie (15° — 20°DIN). 

În mod special trebuie amintit procedeul de developare „în două băi"?. Nu prea răspîndit, el este 
cunoscut şi utilizat de puţini, însă prin experiență personală m-am convins că dă rezultate excelente. În 
plus, acest procedeu este comod, rapid (timp total de developare în cele două băi 8 minute — 4 + 4), cu 
rezultate calitative constante şi cele două băi nu-şi pierd caracteristicile nici după un an de utilizare 
(bineînţeles în sticle bine astupate). Rezultatele se caracterizează printr-o amplă compensare între lumini şi 
umbre şi lipsa aproape totală a granulatiei. Procedeul nu necesită prelungirea timpului de expunere. 

Iată formulele celor două băi: 


A. Sulfit anhidru 50 g Fenidon 0,3 g Apa pina la 11 
Hidrochinonă 5 g Br.K 0,5 g 4 min—temp. 18—22°C 


Fara spalare intermediara se trece in 


B. Borax 20 g BrK 0,5 g Apa pina la 1 1. 
Acid boric 10 g — 4 min — temp. 20°C 


Înainte de a merge mai departe, atragem atenţia asupra necesităţii unei agitări foarte regulate a 
filmului în timpul developării. Nu este bine să se agite filmul nici toată durata, nici întîmplător. Oricare ar fi 
tipul de tanc (cutie, doză, cuvă) folosit, agitația prin rotirea miezului de care este fixat filmul sau prin 
răsturnare trebuie să dureze 15 secunde la fiecare minut. Lipsa de agitație sau cea infrecventă la intervale 
mari poate duce la subdevelopare şi la pătarea filmului. Agitatia continuă şi violentă are un efect 
asemănător cu supradeveloparea. Timpii de developare din reţete sau din modul de utilizare al preparatelor 
sînt de obicei calculati pe baza unei agitatii de tipul indicat mai sus. 

Acum putem să vedem cum se developează filmele „de vreme buna". Se va utiliza un revelator 
micro sau supermicrogranular, de tip F sau A sau revelatorul R09 în dilutie de 1/80—1/100, sau procedeul 
cu două băi, arătat mai sus. Developarea se va desfăşura la temperatura prescrisă de 20*C, păstrînd timpul 
indicat în reţetă. 

Dacă se fotografiază subiecte cu contraste foarte mari, se recomandă să se dea trei expuneri: una 
pentru lumini, alta pentru umbre, şi a treia la valoarea medie. Cel putin pînă cînd se ajunge la o 

Filmele „de vreme cenusie", se developează în revelatoare mai contraste, ca de exemplu F 43 sau 
R 09 in dilutie de 1/40, sau revelatoare cu metol-hidrochinonă. Rezultate bune în ceea ce priveşte contrastul 
şi granulatia se obţin în revelatorul Iarovici 1 * (metol 7,5 g, sulfit anhidru 100 g, borax 2 g, tiosulfat 2—3 
g, apă pina la | litru — timp de developare 12—15 minute la 20°C). Foarte răspîndită este utilizarea 
revelatorului D. 76 (formula se găseşte în orice manual). 

Daca după developarea cîtorva filme in revelatoarele indicate mai sus nu se obțin rezultatele 
aşteptate (mărirea suficientă a contrastelor), atunci se recomandă scurtarea timpilor de expunere la 
fotografiere şi lungirea timpului de developare. 

Este recomandabil ca orice fotograf să se stabilizeze la cupluri „film + revelator” (pentru vreme 
bună şi vreme cenuşie) pe care să le utilizeze în mod constant. Numai astfel ei vor putea să cunoască 

Unele manuale recomandă trecerea filmului printr-o baie slabă de acid acetic înainte de imersarea 
în fixator. Această baie se numeşte de oprire (a acţiunii agenţilor de developare). Experienţa multor 
fotografi amatori şi profesionişti arată că ea nu este necesară. Filmul trebuie clătit scurt cu apă curată, 


? A se vedea şi formula fără fenidon (cu metol) în „Măiestria în fotografie" Editura tehnică, pag. 253. 
> Testat şi în laboratorul Kodak din Paris. 


pentru a nu contamina fixatorul cu revelator, ceea ce cu vremea aduce o colorare a lui în maroniu şi o 
deteriorare a calității. Pentru filmele expuse în condiţii de lumină contrastă este chiar recomandabil ca, 
după developare, filmul să fie lăsat nemiscat în apă, timp de 3—5 minute. În acest răstimp, developarea 
continuă încet numai în porțiunile de „umbră", obtinindu-se un plus de egalizare. 

Despre fixare, spălare şi uscare nu avem nimic de adăugat la cele expuse în toate manualele 
fotografice. 

În tot decursul procesului de developare negativă trebuie avut grijă ca diferența de temperatură 
dintre diferitele băi şi apa de spălare să nu fie mai mare de 5*C. În caz contrar se poate produce efectul de 
reticulatie — ruperea gelatinei într-o structură geometrică (care, uneori, pentru anumite subiecte, este chiar 
căutată şi apreciată de unii fotografi). 

Vă mai amintim că este bine ca periodic băile şi mai ales fixatorul să fie filtrate pentru a le 
menține libere de impurități. Filtrajul se face în modul cel mai simplu, printr-un ghemotoc de vata introdus 
în pîlnia prin care se toarnă lichidul din tanc în sticlă. 

O greşi e omenesc. În fotografie există o mulţime de prilejuri de a greşi — la expunere, la 
prepararea revelatoarelor, în timpul developării, mai există şi defecţiuni ale aparatelor... Urmările sînt cel 
mai des ireparabile. Greşelile mai mărunte produc filme sub sau supraexpuse, prea scurt prea lung 
developate. Adică, negative sau prea transparente, sau prea opace. Deşi în retetare există soluţii de 
„întărire" şi de ,,slabire", trebuie ştiut că acestea produc şi o vizibilă deteriorare a calităţii negativului. 
Trebuie strîns din dinţi şi suferit consecințele. Pentru cazurile în care este neapărat necesară o operație de 
slăbire, as recomanda consultarea acelor manuale în care este descris procedeul de „albire şi redevelopare". 
Fără a produce miracole, este singurul procedeu care dăunează cel mai puţin calității negativului. 

Imediat după uscarea filmelor este recomandabil ca ele să fie rulate nu prea strîns, cu băgare de 
seamă ca să nu se zgirie, cu emulsia în afară, învelite fiecare într-o hîrtie, ele vor fi ţinute aşa o zi. După 
derulare, vor fi tăiate în bucăţi de cinci imagini şi păstrate în sistemul de fototecă, descris mai departe. 
Precedind astfel, ele vor rămîne plate, fără tendințe de înfăşurare şi fără pericolul de a forma inele Newton 
la mărit. 

Pentru păstrarea mai îndelungată şi alcătuirea unei filmoteci, există o mulțime de metode. Mi-aş 
permite să sugerez metoda mea pe care am găsit-o foarte practică, ieftină şi eficientă. Totul poate fi 
confecţionat cu mare uşurinţă chiar de fotograf. În primul rînd se confecţionează nişte cutii de carton 
subţire cu capac, avînd dimensiunile de 21,5 cm/6 cm şi adinci de 4 cm. În interiorul acestor cutii se 
introduc coli de hîrtie de scris tip STAS îndoite în opt, astfel ca ele să capete forma WWWW. Se va vedea 
că în fiecare îndoitură încape bine o bucată de film cu cinci imagini. În cutie se introduc atitea coli îndoite 
cîte încap (de obicei 20). 

Pe partea stîngă, sus, a fiecărui spaţiu de film se înscrie numerotarea de la 1 la 100 — se folosesc şi 
spaţiile între coli. La rîndul lor se vor numerota şi cutiile în ordine, într-un caiet se va nota în ordine 
numerică, pentru (fiecare cutie, ce conține fiecare bucată de film cu cinci imagini. Astfel, consultind 
caietul, se pot găsi cu cea mai mare uşurinţă negativele de care este nevoie. 5/34 înseamnă cutia 5, spaţiul 
34 ! Simplu ! În afară de simplitate în evidenţă şi găsire rapidă, filmele se păstrează plane, ferite de praf sau 
zgirieturi şi „filmoteca" improvizată nu ocupă prea mult spațiu. 


Să trecem acum la evoluarea, procedeelor pozitive. Dacă, după cum s-a văzut, la cele negative se 
cere doar atenţie şi acuratețe, în timpul desfăşurării proceselor pozitive, se poate interveni şi în mod creator. 
De aceea trebuie bine cunoscut efectul produs de fiecare dintre materialele şi manipulările din etapele prin 
care se trece. 

Prin procedeele pozitive se realizează copii contact şi măriri de diferite dimensiuni. De cînd se 
lucrează din ce în ce mai mult pe format 24/36, se fac mai rar copii contact. Se consideră, pe bună dreptate, 
că imaginea este prea mică, deci fără nici o utilitate practică. Se pot alcătui albume cu copii contact de pe 
negative chiar de format 6/6, însă nu cu imagini de 24/36 mm. Totuşi, pentru drumetul care fotografiază 
mult, apare necesitatea, mai ales după trecerea unei perioade mai îndelungate, în care se acumulează mai 
multe filme, să-şi amintească exact cum a fotografiat un anume subiect. Pe de altă parte, copiile contact sînt 
foarte utile la alcătuirea unei fototeci de referință. În sfîrşit, copiile contact pot evidenția unele defecte 
ascunse, felul in care reacționează negativul cînd este transferat pe hîrtie şi, mai ales, pot servi ca bază 
pentru găsirea încadrării definitive. După cum se vede, ele totuşi au o utilitate practică sub mai multe 
aspecte şi, în orice caz, pot duce la economie de hîrtie şi efort inutil. 

Realizarea copiilor contact este relativ simplă. Ele se fac pe fişii de hîrtie de dimensiunea bucatilor 
de film cu cinci imagini. Lipite apoi pe carton în ordinea în care sînt păstrate filmele în filmotecă, şi purtînd 


aceleaşi numere, ele formează fototeca, mai uşor de consultat, eliminindu-se toate dezavantajele 
manipulării negativelor (zgirieturi, amprente etc.). Pentru confecționarea copiilor contact există aparate de 
copiat de diferite mărimi şi la diferite niveluri de preţuri. Fotograful ingenios îşi poate construi singur un 
astfel de aparat pe dimensiunile de care are nevoie. Dacă filmele au fost corect expuse şi developate, 
contactele se fac cu cea mai mare uşurinţă, „pe bandă rulantă". Deoarece operaţiile sînt similare cu cele de 
mărit, nu le vom descrie aici. Ne limităm doar la a sublinia încă o dată marea utilitate a contactelor. 

Utilajul de bază pentru faza următoare este aparatul de mărit. El reprezintă o investiţie destul de 
mare, însă tinind seama de însemnătatea lui în realizarea calității imaginilor şi uşurinţa în lucru, nu trebuie 
făcute economii la cumpărarea lui. Un aparat de mărit bun poate servi „o viata", el nu se schimbă atît de 
des ca aparatele de fotografiat. 

Ce se cere unui aparat de mărit ? 

În primul rînd robustete. Fiind o „sculă" „care va fi folosită timp de multi ani, ea trebuie să poată 
face fata la tot felul de solicitări şi totuşi să-şi păstreze calitățile şi precizia iniţială. De aceea nu este 
recomandabil să se achiziționeze acele aparate de mărit uşoare, pliabile, „elegante”, de tip „geamantan”. În 
al doilea rînd aparatul de mărit trebuie să fie foarte maniabil şi, hai să zicem, ,,multifunctional". Aceasta 
înseamnă că el trebuie să fie prevăzut cu butoane de reglaj mari, solide, care să poată fi apucate bine pentru 
a se strînge şi fixa în poziția necesară cu maximum de siguranță. Aceasta mai înseamnă ca aparatul să poată 
fi utilizat pentru alb/negru şi color, adică să fie prevăzut cu un dispozitiv pentru introducerea ecranelor 
colorate de filtraj. El mai trebuie să permită realizarea de măriri foarte mari, atît prin proiecție orizontală, 
cît şi prin proiecție verticală „pe podea". Din experienţă personală reiese că aparatele mult mai scumpe cu 
„claritate automată", poartă pe de o parte în ele riscul dereglărilor, pe de altă parte, tocmai pentru măririle 
mari, unde claritatea este foarte importantă, La majoritatea, controlul şi reglarea se face tot manual. Deci 
diferenţa de pret nu este justificată. 

Dintre sistemele diferite de iluminare şi proiecţie, azi producătorii s-au stabilit la becul cu 
incandescență opal în conjunctie cu un condensor dublu. Fără îndoială, alte surse de lumină (becuri cu 
mercur, halogeni, punctiforme etc.) pot da o lumină mai puternică, rece, cu un consum mai mic de curent, 
însă astfel de becuri sînt mai greu de găsit de către amatorul obişnuit. 

O atenţie deosebită trebuie dată calităţii obiectivului aparatului de mărit. Ar fi stupid să se 
fotografieze cu obiective de cea mai bună calitate iar negativele obținute cu acestea să se mărească cu 
obiective inferioare, incapabile să producă fineţea detalilior. Deci, concluzia cu privire la achiziționarea 
unui aparat de mărit reiese limpede: calitate, robustete, multifunctionalitate, imbinata cu simplitate. 

Înainte de a începe lucrul, este obligatoriu un control al funcţionării aparatului de mărit. Controlul 
vizează două aspecte: iluminarea egală a întregii suprafeţe a negativului şi claritate perfectă în mijloc, pe 
laturi şi în cotiturile negativului. Controlul iluminării egale se face înainte de introducerea unui negativ în 
aparatul de mărit. Se reglează claritatea (observînd marginile măştii) pentru mărimea 13/18 sau 18/24. În 
rama de mărit se pune o coală de hîrtie albă, mată. Se va observa atent dacă întreaga suprafață este egal 
luminată. În caz contrar, se va ridica sau coborî becul, se va înclina sau îndrepta, manipulînd capătul 
exterior al tijei pe care este înşurubat becul, pînă cînd se ajunge la poziţia corectă. Pentru controlul claritatii 
se va introduce în aparat un test — negativ, pe care-l confectionam singur din limba neagră a unui film 
expus şi developat. Cu vârful unui ac subţire se scrijelează emulsia pînă la suport, formînd un model de linii 
subțiri care să acopere toată suprafața negativului. După ce se reglează claritatea (cu diafragma obiectivului 
complet deschisă), se va controla dacă în imaginea proiectată, liniile din test — negativ apar perfect clare 
pe toate porțiunile (mijloc, margini, colțuri). Dacă sînt diferente de claritate între partea stîngă şi cea deapta 
(sau între partea de sus şi de Jos), acestea se datorează lipsei de paralelism între caseta în care se introduce 
negativul şi rama de mărit. Este o dereglare uşor de remediat prin măsuri simple — strîngerea şuruburilor 
care fixează aparatul pe planşa de susținere, introducerea unor „pene” etc. Dacă se observa diferente de 
claritate între mijlocul imaginii şi porțiunile din colțuri, atunci defectiunea este mai gravă, privind 
obiectivul — fie că distanţa lui focală nu se potriveşte cu formatul negativului, fie că prin construcție el nu 
corespunde cerinţelor. Singurul remediu este schimbarea obiectivului. 

Pe lîngă aparatul de mărit, există un număr de accesorii care uşurează lucrul şi măresc precizia. 
Dintre acestea să menționăm două care ni se par indispensabile: o lupă obişnuită mare, care măreşte de 
patru-cinci ori, pentru controlul mai exact al claritatii. Există şi sisteme optice cu oglindă, mai comode, însă 
ele costă mai mult şi se găsesc cu dificultate. Al doilea accesoriu recomandat este ceasul electric de 
expunere: Acesta asigură timpii de expunere egali cînd se trece de la probe la mărirea definitivă, sau cînd se 
fac mai multe măriri după acelaşi negativ. Investiţia făcută la achiziționarea lui se recuperează repede prin 
evitarea rebuturilor care se produc în mod inevitabil atunci cînd expunerea se stabileşte doar prin numărare 


(două-zeci-şi-unu, două-zeci-şi-două...) 

„Marele secret" sau „marea arta" la măriri începe cu acordarea cit mai fericită a hiîrtiei 
fotosensibile cu caracteristicile negativului. Mai întîi trebuie găsită relaţia dintre gradatia de tonalități 
existentă în negativ şi unul din tipurile de gradatie ale hirtiei. Negativele pot fi cu gradatii foarte moi 
(cenuşii), moi, normale, contraste şi foarte contraste. Pe această bază producătorii de hîrtie fotosensibilă au 
creat sortimente foarte moi, moi, normale, contraste şi foarte contraste. Pentru a corecta cenuşiul unui 
negativ foarte moale, trebuie să se recurgă la o hîrtie foarte contrastă. Deci, întotdeauna se alege pentru 
echilibrare o hîrtie cu o gradatie opusă celei a negativului, ca în tabelul de mai jos. 


Negativ Hârtie 

foarte moale — foarte contrastă 
moale — contrastă 
normal — normală 
contrast — moale 

foarte contrast  — foarte moale 


Se atrage atenția asupra următoarei excepții: la măriri mai mari (de obicei dincolo de 18/24) 
negativul ,,cere" o gradatie de hîrtie mai contrastă decît cea corespunzătoare. De exemplu, un negativ 
normal ,,merge" foarte bine pe hîrtie normală pînă la 18/24. La 30/40, acelaşi negativ normal va da 
rezultate mai bune pe hîrtie contrastă. 

O altă observaţie: producătorii de hîrtie fotosensibilă nu au ajuns la un consens cu privire la 
caracteristicile unei anumite gradatii. Ceea ce pentru unii este „normal", pentru alţii poate fi ,,contrast" sau 
„moale". De aceea, atunci cînd se trece de la o marea de hîrtie la alta, trebuie făcute probe. 

Încă o observaţie: orice gradatie de hîrtie poate fi modificată spre ,,contrast" sau „moale“, prin 
rețeta revelatorului în care este developată. Aşa, spre pildă, există revelatoare (care produc) contraste 
normale şi moi. O hîrtie normală, developată într-un revelator contrast, va cîştiga în contrast. Pentru cazuri 
extreme, cînd contrastul dintre porțiunile foarte luminate şi cele din umbră, este prea mare chiar pentru 
hîrtie moale, developată în revelator moale, se poate adapta sistemul de developare alternativă revelator — 
apă. 

Să trecem acum la cel de al doilea aspect al potrivirii dintre negativ şi hîrtie. De astă dată este 
vorba de suprafaţa hirtiei; mai tîrziu vom aminti culoarea ei. Hirtiile se fabrică cu suprafeţe care merg de la 
luciul perfect, pînă la mat adînc, între aceste extreme se mai produc hirtii pe suprafața cărora sînt presate 
anumite structuri; aceste sortimente poartă nume ca filigran, satin, cristal, pînzat etc. Trebuie ştiut că pe 
măsură ce se trece de la hirtii lucioase spre cele cu structură sau mate, lumina proiectată pe hîrtie se 
difuzează. Deci, pe de o parte se pierde din claritate, pe de altă parte se pierde din contrast. Pentru unele 
negative, aceste pierderi sînt de dorit. De exemplu, atunci cînd se măreşte un negativ realizat în picla 
dimineții, hîrtia mată este mai potrivită decît cea lucioasă. De asemenea, un negativ fotografiat în contra 
lumină cu luciu de ape sau de zăpadă, va fi bine redat pe o hîrtie cristal. În schimb, un negativ cu un peisaj 
în care sînt multe detalii, va pierde mult dacă nu va fi mărit pe hîrtie lucioasă. Multi fotografi apelează la 
hîrtii cu suprafețe de tip filigran (cu o structură mare), în speranța că zgrunturii hîrtiei vor camufla 
granulatia prea evidentă. Potrivirea suprafeţei hirtiei cu subiectul fotografiei rămîne o chestiune de bun 
gust. 

Foarte puține imagini de munte cîştigă în calitate artistică prin mărirea pe altă hîrtie decît cea 
lucioasă. Exceptiile sînt acele fotografii de atmosferă, făcute dimineaţa în zori sau pe înserat, cu ceață sau 
umbre adînci, unele fotografii in contra-lumină sau fotografii cu atmosferă de furtună, cînd norii 
amenintatori formează elementul principal. Totuşi este bine ca şi aceste excepții să fie încercate mai întîi pe 
hîrtie lucioasă; poate că se va ajunge la concluzia că nu mai este necesar să se apeleze la alt tip de 
suprafață. O hîrtie care mi se pare nepotrivită pentru orice subiect, este cea pînzată. Dar, după cum 
spuneam, alegerea suprafeței hîrtiei rămîne o chestiune de bun gust. 

Tot bunul gust dictează şi alegerea culorii hirtiei. Din fericire nu există multe sortimente. În 
general sînt culori putin saturate, cele mai răspîndite fiind cele gălbui (chamois), rozalii sau verzui. Si în 
ceea ce priveşte culorile, rare sînt cazurile cînd ele pot aduce un plus de valoare artistică. Mai ales de când 
se fotografiază atît de mult color, nici culoarea diferită a hirtiei, nici tonarea, nu se mai bucură de succes. 

Abordînd acum operaţiile propriu-zise de mărit, se aminteşte că şi aici, ca şi la fotografiere, 
preocupările sînt de două feluri: tehnice şi artistice. Cele tehnice vizează obținerea unei imagini corecte, cu 
maximum de claritate posibilă şi cu o gradatie de tonalități amplu desfăşurată de la alb pînă la negru. 


Preocupările artistice, mult mai limitate decît la fotografiere, privesc corectarea încadrării, găsirea gradatiei 
celei mai corespunzătoare şi a tonalitatii generale (mai închise sau mai luminoase) care să se potrivească cu 
atmosfera subiectului. Dacă vreți, negativul poate fi asemuit cu notele pe care le are in față un muzician. 
Negativul, ca şi notele, trebuie ,,interpretat" de artist. În cele mai multe cazuri el va găsi că simpla 
are totuşi libertatea de a alege dintre cîteva variante şi trebuie să profite de această libertate. De aceea nu se 
recomandă ca mărirea să se facă de altcineva decît cel care a fotografiat. Cel mai bun laborant nu poate să 
realizeze decît măriri foarte corecte. „Interpretarea" nu o poate executa decît cel care a fost la fata locului, 
şi ştie ce l-a determinat să apese pe declanşator. 

O veche tradiție fotografică cere următoarea dispunere a celor necesare în laborator: de la stînga 
spre dreapta — aparatul de mărit cu ceasul de expunere — cuva cu revelator; deasupra ei lampa de 
laborator cu filtru verde deschis; lîngă tasă, cleştele cu care se manipulează hîrtia — urmează cuva cu apă 
— ultima cu vă (recomandabil de format mai mare) este cea cu fixator, lîngă ea alt cleşte (de altă culoare 
sau altă formă), iar deasupra un bec alb, care se aprinde numai pentru a controla rezultatele expunerilor. 

Negativul este introdus în aparatul de mărit (după ce s-a verificat că nu există nici un fir de praf pe 
geamurile casetei, condensator sau negativ) şi, pe rama mobilă, pe care se proiectează imaginea, se 
delimitează formatul aproximativ al măririi (18/24, 13/18 etc.). 

Văzînd proiecția întregului negativ pe rama de mărit, fotograful poate să-i evalueze calitățile, 
foarte mult de rezolvarea justă a acestor două ăspecte. De obicei pe orice negativ sînt cuprinse mai multe 
elemente decît sînt necesare. Acestea pot fi uşor lăsate în afara suprafeţei imaginii prin ridicarea aparatului 
de mărit. De asemenea, în această fază se poate corecta plasarea elementului principal în raport cu 
marginile cadrului, astfel ca el să iasă mai bine în evidență, (vezi indicaţiile de la capitolul VIII). S-ar putea 
chiar să se găsească necesar să se modifice formatul standard, alegîndu-se o formă mai alungită pe lat sau 
pe înalt. Este chiar recomandabili să se caute astfel de forme ale imaginii care să corespundă cît mai bine 
subiectului. Ele rup monotonia imaginilor de format STAS din expoziţii şi dovedesc un efort de rezolvare 
personală a fiecărui subiect. Tot acum, prin rotirea ramei de mărit, se poate, fie corecta paralelismul dintre 
linia orizontului şi marginile orizontale ale imaginii, fie să se dea întregii imagini o anumită înclinare care 
să amplifice dinanismul, efortul etc. (de exemplu, un drumet care urcă, sau care înaintează împotriva 
vîntului puternic, dacă va fi înclinat doar cu cîteva grade mai mult, va fi mai convingător). 

În al doilea rînd, evaluarea negativului sub.aspect tehnic. Acum se hotâreşte gradatia hirtiei, tipul 
revelatorului, faza de pornire pentru expunere, porțiunea principală pe care se vor face probe, alte porțiuni 
(mai subțiri sau mai dense) pentru probe suplimentare. 

Dintre operaţiile de mai sus, cea mai importantă este executarea probelor şi interpretarea 
rezultatelor obținute. Nu trebuie sa fim zgirciti nici cu timpul, nici cu hirtia. Ne aflăm deci în momentul în 
care este determinată gradatia hirtiei, tipul revelatorului, un timp de expunere aproximativ şi porțiunea unde 
se decide că ar fi cel mai indicat să se facă probe. Dacă mărirea va fi 18/24, se taie o fisie de hîrtie de 9 cm 
(jumătate din latura mică) pe 3 cm. Pentru formate mai mari, fişiile de probă vor fi proporțional mai mari. 
Această fişie se aşează pe porțiunea aleasă. Dacă timpul de expunere, deocamdată evaluat „din ochi" este 
de 20 secunde, el va fi încadrat într-o expunere cu jumătate mai mică 10 secunde şi alta cu jumătate mai 
mare, 30 s. Deci pe fisie vor fi executate trei expuneri respectiv 10. 20 si 30 s. Ceasul de expunere va fi 
reglat la 10 secunde. Se lasă acoperită 2/3 din fişie şi se va expune primele 10 secunde. Acoperind numai 
1/3 din fîşie se va expune încă odată 10 secunde. Cu fisia întreagă, neacoperită se va expune ultima data 10 
secunde. Prima treime din fişie a fost expusă de trei ori, a doua de două ori şi ultima numai timp de 10 
secunde. Fisia de probă astfel expusă, se introduce în revelator şi se developeaza timpul prescris în rețetă 
(de obicei 1⁄2 — 2'4 minute). Numai după trecerea acestui timp, ea va fi scoasă şi fixată. După o fixare 
scurtă (I—2 minute) se poate aprinde lumina albă. Deciziile nu se iau decît la lumina albă ! 

Dacă cele trei porţiuni sînt subexpuse (albicioase), înseamnă că timpul mediu ales a fost prea 
scurt. Se va repeta deci proba, alegînd după caz, expuneri de 30. 60. 90 s. 

Dacă cele trei porţiuni sînt supraexpuse (înnegrite, arse), înseamnă că timpul mediu ales a iost prea 
lung. Judecind după aspectul porțiunii celei mai deschise, se va repeta proba, alegînd expuneri, de exemplu, 
de 2, 4, 6 s. 

Dacă pe fişia de probă, expunerile din extremități sînt una subex-pusă şi cealaltă supraexpusă, 
atunci, examinînd atent porțiunea de mijloc, se va hotărî să se mai facă o probă (pe fisia întreagă), fie cu 
3—4 s mai mult, fie cu acelaşi timp mai puțin (respectiv 12—13 s sau 6—7 s). După această a doua probă 
se va putea determina timpul exact de expunere pentru porțiunea principală. 


Se întîmplă însă foarte rar ca acelaşi timp de expunere să fie corespunzător pentru întreaga 
suprafaţă a imaginii. La peisaje, de obicei cerul necesită o expunere mai lungă. Există în unele imagini, 
porțiuni de umbră, în care s-ar pierde amănunte dacă nu s-ar alege o expunere mai scurtă. Deci, apare 
necesitatea ca expunerea să fie calculată selectiv pe diferite porțiuni ale imaginii. Deosebirile de expunere 
se obțin prin procedeul numit „umbrire". Este bine ca timpul de umbrire să fie determinat prin probe (dupa 
acelaşi procedeu ca şi pentru porțiunea principală). Cu timpul, pe măsură ce fotograful va acumula 
experiență, va ajunge să determine timpii de umbrire şi fără probe. 

Umbrirea se face de obicei cu mîna. Pentru forme mai complicate (de exemplu profilul unor munți 
pe cer) se taie din carton o formă corespunzătoare. În tot timpul umbririi, se mişcă mina (sau cartonul), de 
preferinţă în sus şi în jos, pentru ca să se formeze o trecere gradată lin între porţiunea umbrită şi restul 
imaginii. Este bine ca umbrirea să fie exersată înainte de expunerea propriu-zisă. 

Dacă, de exemplu, s-a determinat prin probe că pentru o anumită porțiune de umbră nu este nevoie 
decît de jumătate din timpul general de expunere, iar pentru ,,cer", de timp dublu, se va proceda astfel: se 
reglează ceasul de expunere la jumătate din timpul determinat. Va fi deci nevoie de patru declanşări pentru 
a completa întreaga expunere, astfel: 

1. se umbreşte doar partea din umbră; 

2. nu se umbreşte nimic; 

3. şi 4— se umbreşte întreaga imagine în afară de cer. 

Pare complicat. Există şi cazuri mai complicate ! Trebuie însă făcut efortul necesar, fiindcă numai 
astfel se obţin rezultate bune. 

Credem că din cele arătate mai sus reiese cu prisosinta necesitatea ceasului de expunere, care este 
singurul în stare să asigure timpi de expunere şi fracțiuni de timpi de expunere precişi. 

Am descris poate mult prea amănunţit, şcolăreşte, felul cum se fac probele. Trebuie arătat că 
pentru determinarea expunerii corecte există şi exponometre speciale. Utilizarea lor însă este condiționată 
de temperaturi şi compoziţii foarte exacte şi constante ale revelatoarelor, ceea ce nu poate fi obținut în 
condiţiile în care lucrează un amator obişnuit, într-un laborator improvizat. Devierile de temperatură şi 
epuizarea revelatorului, după ce s-a făcut un număr mai mare de măriri, influențează în mod defavorabil 
indicaţiile exponometrului. Exponometrul de laborator devine util numai în laboratoarele mari, în care se 
cere productivitate sporită şi unde există şi instalații care asigură temperatură constantă şi regenerarea 
revelatorului. 

Dealtfel, ca şi la fotografiere, interpretarea la măriri este condiționată de acele devieri fine de la 
ceea ce este considerat ,,corect". Nota personală este dată prin accentuarea şi îndulcirea contrastelor, 
variante mai întunecoase sau mai luminoase. Numai făcînd probe în felul descris mai sus, avem 
posibilitatea să alegem varianta corespunzătoare subiectului şi concepției noastre despre subiect. 

Nu ne vom opri asupra operaţiilor de developare, fixare, spălare şi uscare. Ele sînt descrise în orice 
manuali elementar şi trebuie să fie executate cu maximum de atenţie şi acuratețe. 

Abia după ce fotograful îşi va vedea fotografiile gata, începe pentru el, şi trebuie să înceapă, o 
perioadă în oare satisfactiile alternează cu îndoieli şi nemulțumiri. Este bine să-şi alcătuiască o ,,mini- 
expoziţie" cu ultimele ,,creatii", chiar în camera lui. Să privească fotografiile în fiecare zi, să le analizeze, 
să vadă ce obiecții poate să le aducă, dacă le descoperă calității noi, dacă, după un timp mai lung, le găseşte 
tot atît de bune sau mai bune decît la început. Va chema prieteni să-i vada ultimele realizări, va asculta 
părerile lor. Procedînd astfel, i se vor cristaliza unele concluzii care-i vor fi de folos în următoarea excursie 
fotografică. 

Fotografia gata nu este decît un pas spre fotografia mai bună pe care o vei face mîine. 


11. VALORIFICAREA IMAGINILOR — ALBUMUL 
— PORTOFOLIUL — EXPOZIȚII COLECTIVE SI PERSONALE 
— CIRCUITUL DE EXPOZIȚII INTERNE SI INTERNATIONALE 
— PROIECTIILE DE DIAPOZITIVE — DIASONUL 


Marele iubitor de frumuseți caută să împărtăşească şi altora bucuriile şi descoperirile sale. El 
povesteşte prietenilor despre locurile frumoase pe unde a drumetit şi îi îndeamnă să meargă şi ei acolo. El 
găseşte în fotografie un aliat valoros pentru a-şi putea întări afirmaţiile, pentru a-şi putea convinge mai bine 
prietenii. 

Rostul unei fotografii este să circule. Cu cît e mai reuşită, cu atît este mai bine să fie văzută de mai 
multi. E o mare bucurie să poți împrăştia bucurie în jurul tău şi, într-adevăr, admirarea unei fotografii bune 
produce o mare plăcere. De aceea, iubitorii de frumuseți care sînt şi făuritori de frumuseți — drumeții 
fotografi — sînt indragiti şi stimati de toți. 

Fiecare dintre noi are zeci, chiar sute de fotografii şi diapozitive bune, frumoase, care zac uitate 
prin plicuri, în sertare prăfuite. Hai să le valorificăm, să le lansăm pe un circuit, pentru a produce bucurie şi 
altora. Multe imagini n-au rămas decit în stadiul de negative „puse de o parte" pentru o dată incertă cînd ne 
propunem „să facem ordine". Orice treabă trebuie făcută temeinic. Poate că fotografia, cu exigenţele ei 
stricte, ne va învăţa că nici în alte domenii nu sînt folositoare improvizatiile, amînările, treaba făcută „pe 
jumătate". Nu trebuie să considerăm misiunea noastră de fotograf terminată — cum cred încă prea multi — 
odată cu ridicarea degetului de pe butonul de declanşare. Abia după acest moment capital încep o serie de 
operații dintre cele mai importante. Am arătat ce trebuie făcut în laborator, am recomandat alcătuirea 
filmotecii şi a fototecii de contacte. Ordinea şi evidenţa precisă va ajuta mult în etapa de care ne ocupăm 
acum, cea a valorificării imaginilor realizate. 

Drumetul fotograf, autorul imaginilor, nu poate de la început să-şi dea prea bine seama de valoarea 
adevărată a fotografiilor sale. El este legat de prea multe amintiri şi de un mod foarte subiectiv de a-şi 
evalua rezultatele. De aceea el trebuie să încerce să ,,prospecteze" efectul pe care imaginile sale îl produc 
asupra altora. Mai întîi „testarea" se va face cu rudele, cu prietenii mai apropiați. Pe urmă el va căuta să 
lărgească cercul celor care au acces la fotografiile sale. 
mai corespunzătoare pentru prilejuri diferite şi oameni diferiți. Modalitatile deosebte de prezentare pot 
scoate mai bine în evidenţă calitatea anumitor imagini şi, mai mult decît atît, cunoscîndu-şi modalitățile de 
prezentare, fotograful va crea imagini speciale pentru un anumit mod de prezentare. Să explicăm ! Dacă 
fotograful găseşte că modul de prezentare în serie, ca un reportaj, i se potriveşte lui mai bine, el va căuta să 
realizeze imagini de „deschidere" şi de ,incheiere", imagini de „legătură" sau de ,,prezentare". Dacă el se 
gîndeşte la o prezentare „în paralel" a două masive cu imagini juxtapuse, el va avea grijă la fotografiere să- 
şi realizeze astfel de imagini. Pentru „poeme în imagini" el va căuta să realizeze altfel de imagini decît cele 
necesare pentru o prezentare strict documentară. 

Iată că din cele arătate mai sus, de pe acum se profilează o gamă largă, mai originală, de modalități 
diferite de prezentare şi valorificare a imaginilor fotografice. Să începem cu modalităţile cele mai simple, 
accentuînd totuşi găsirea unei note personale, care să evite şabloanele plictisitoare. 


Albumul. Există, bineînțeles, albumul cu fotografii de amintire, de familie, în care se lipesc 
fotografiile în ordine cronologică, indiferent de valoarea lor artistică, de mărime sau de subiect. Aici nimeni 
nu se amestecă, nimeni nu dă sfaturi. Este un album exclusiv personal, al familiei, şi fiecare şi-l alcătuieşte 
cum crede de cuviință. Valorificarea imaginilor se face doar în circuit închis. 

Se pot face şi altfel de albume. De exemplu, pe subiecte: Bucegii, Lacurile din Făgăraş, Iarna la 
munte etc. Subiectele pot fi abordate documentar sau artistic. Se mai pot alcătui albume pe evenimente: 
Prima excursie în Ceahlău, Anul nou la Babele, Ascensiunea pe Fisura Albastră etc. Am văzut albume — 
colecții interesante, ca de exemplu, Flora.din Carpaţi la peste 1800 m, Stalactite şi stalagmite din peşterile 
noastre, Tipuri de ciobani etc. Lista de exemple şi sugestii nu are sfîrşit. Nu in van am insistat că munții 
noştri sînt foarte darnici în subiecte. 

Am dori, în cele ce urmează să sugerăm cîteva modalități practice pentru alcătuirea unui album. 
Sînt doar sugestii. Decizia o luaţi dumneavoastră. 


În primul rînd, albumul propriu-zis nu se cumpără de la librărie, gata confecţionat într-un format 
STAS. El se confecționează chiar de fotograf din coli mari de carton subțire, în culorile obişnuite, închise 
(cafeniu, verde, cenuşiu) sau chiar alb. Este bine ca albumul să fie de format mai mare, ca să se poată 
introduce în el şi unele fotografii 18/24. Deci fiecare coală ar trebui să aibă o dimensiune apropiată de cea a 
unei coli de scris 30—31 cm pe 26—27 cm, astfel ca fotografia 18/24 să poată fi aşezată atît „pe lat", cit şi 
„pe înalt”. Pe marginea din stînga (indiferent dacă albumul va fi folosit pe înalt sau pe lat) se vor face găuri 
cu perforatorul, iar colile aşezate una peste alta vor fi prinse fie cu ajutorul unui şnur, a unor inele metalice, 
o împletitură de piele etc, astfel ca să poată fi răsfoite cu uşurinţă. Legarea lor se face abia la sfîrşit, cînd 
sînt lipite toate fotografiile. 

Fotografiile nu se lipesc la întîmplare în album, înainte de alcătuirea albumului (chiar înainte de 
executarea măririlor !) trebuie să existe un plan, un scenariu, compus pe baza copiilor contact. Pe urmă, cu 
creionul în mînă, se vor face schițe cu macheta fiecărei pagini. Se va avea grijă ca pe fiecare „pagină" să 
existe o îmbinare armonioasă între mărimea şi subiectul diferitelor fotografii, ca paginile ce sînt aşezate 
fata în fata să capete unitate, iar ordinea aşezării să fie logică, uşor de urmărit. Este bine ca fotograful sa 
privească şi să analizeze multe reviste ilustrate şi albume tipărite de calitate, ca să poată trage concluzii 
asupra unor principii elementare de machetare modernă. El trebuie mai ales să se ferească de inghesuirea 
fotografiilor, lăsînd „aer" pe fiecare pagină, şi de monotonie, căutînd mereu alte soluţii de machetare. Într- 
un album vor alterna fotografii de toate mărimile (dacă este necesar). De la 18/24 pentru imaginile de 
prezentare a elementelor importante sau foarte frumoase, pînă la 6/9 sau 6/6 pentru detalii sau o serie de 
unghiuri diferite de cel prezentat în imagine.mare" (de exemplu, în imaginea ,,mare" se arată o poiană 
primăvara, smălțuită cu flori; în imaginile „mici”, dispuse alături de cea mare, se vor arăta detalii de flori). 
Alcătuirea măiestrită a unui album îi cere drumetului mai mult decît să fie un bun fotograf, el trebuie să 
devină un bun „povestitor prin imagini". 


Portofoliul. Spre deosebire de album, portofoliul se compune din fotografii izolate, separate. În el 
se introduc cele mai bune fotografii realizate de drumetul-fotograf. Alegerea lor se face cu multă exigenta, 
după ce autorul lor s-a convins că ele într-adevăr îi reprezintă măestria, şi concepțiile sale despre munte şi 
arta fotografică, De obicei fotografiile se măresc la format mare — 24/30, 30/40 — şi se prind pe un passe- 
partout corespunzător. Ele sînt păstrate într-un portofoliu mare din carton tare, care se pliază bine pentru ca 
fotografiile să fie ferite de praf şi îndoituri. 

Un astfel de portofoliu reprezintă mai mult decît colecţia celor mai bune fotografii pe care le-am 
realizat". El devine cu vremea subiect de confruntare a fotografului cu sine însuşi şi cu alții. Cu trecerea 
timpului el va scoate unele dintre fotografii, nemaigăsindu-le bune le va înlocui cu altele, îşi va da seama 
de unele lipsuri pe care le are — tehnice sau artistice — şi va căuta să le remedieze, îşi va da seama de 
unele ,,goluri" în tematica pe care o abordează, sau o şablonare în felul lui de a trata subiectele. 

Portofoliul este un fel de mini-expozitie personală itinerantă, cu care fotograful se duce s-o arate 
colegilor de foto-club. În vizitele la prieteni, sau in redactiile revistelor ilustrate ori la editurile care au 
nevoie de fotografii bune. Discuţiile iscate cu asemenea prilejuri, criticile şi laudele, indiferența sau 
entuziasmul pentru unele imagini, toate acestea vor constituti un material preţios de gîndire pentru autor. În 
afară de toate acestea, portofoliul reprezintă pentru fotograf rezerva din care va alege imagini pentru 
expoziţii. 

În ultimii ani, în tara şi peste hotare, se fac din ce în ce mai multe expoziţii de fotografii de cele 
mai diferite tipuri, la nivele şi cu participări de toate felurile. Este o dovadă a efervescentei creatoare în 
acest domeniu şi a unui interes crescînd arătat de marele public pentru arta fotografică. Poate că ar fi 
nimerit să desluşim din această mare varietate, unele tipuri mai obişnuite de expoziție. 

Cele mai raspindite par a fi devenit în tara noastră expozitiile-concurs, organizate de diferite foto- 
cluburi, majoritatea cu temă liberă. La acestea,.fotografii din toată tara sînt invitați să participe cu cele mai 
bune lucrări ale lor — de obicei cîte 4 fotografii alb/negru 30/40, 4 fotografii color (care pot fi şi mai mici) 
şi 4 diapozitive color (format 24/36 în rame de 5/5 cm). Există şi inițiative locale de expoziţii cu temă, de 
fotografii în premieră sau de reportaj fotografic. 

Lucrările primite sînt văzute de un juriu. Acesta este format din reprezentanți ai Comitetului de 
Cultură local, al Casei de Cultură, redactori-şefi ai ziarelor locale, fotografi, artişti plastici, critici de artă şi, 
bine s-a făcut că în ultima vreme se include în juriu şi cîte un membru al conducerii Asociaţiei Artiştilor 
Fotografi. Juriul alege lucrările care sînt acceptate să figureze în expoziţie şi acordă premii (diplome) celor 
mai bune lucrări. 

O mare parte din lucrările acceptate fiind peisaje, drumetul fotograf este sfătuit să aleagă din 


portofoliul său personal pe cele mai bune şi să participe cu ele la aceste expoziții. Este un mod simplu de 
valorificare a imaginilor realizate. Totodată, autorului i se oferă un prilej bun de confruntare cu publicul, de 
verificare a calităților lucrărilor sale. Trebuie însă arătat că, de fapt, nu este o confruntare directă cu 
publicul, ci una mijlocită prin intermediul unui juriu care poate să fie suficient de calificat, uneori poate fi 
părtinitor, alteori înclinat să accepte lucrări şi să dea premii pe considerente altele decît cele de valoare. 
Totuşi, tinind seama şi de această din urmă observaţie, expozitiile-concurs sînt o forma cît se poate de utilă 
pentru a suda un contact strîns între marele public şi creatorii de fotografii. 


Expozitiile colective. Un grup de fotografi care au unele afinități, se pot hotărî să pună laolaltă 
lucrările care le plac lor şi să alcătuiască cu ele o expoziție. Ei îşi pot organiza o expoziţie pe o tematică 
comună, său fiecare cu tematica lui, sau pur şi simplu colecţii de fotografii bune, indiferent de subiect. 

Pentru drumetul-fotograf începător (atît în drumeţie cit şi în fotografie) acest tip de expoziţie este 
poate cel mai potrivit prilej de „ieşire în lume". Nu-i trebuie prea multe lucrări, nu are întreaga răspundere 
pentru succesul expoziției, iar confruntarea cu publicul este directă, fără interpunerea unui juriu. 
Confruntarea directă cu publicul este foarte însemnată pentru orice artist, pentru orice creator De aceea 
expozantii trebuie neapărat să-şi facă timp să fie prezenți în expoziție, cel putin cîteva ore în fiecare din 
zilele cît durează expoziţia. Ei vor putea asculta păreri şi sugestii şi vor fi antrenați în discuţii cu vizitatorii, 
dintre care mulți sînt deosebit de bine pregătiți şi binevoitori. 


Expoziţia personală. Aceasta este..proba de foc" a maturității creatoare. Ea trebuie să fie pregătită 
cu mult spirit de răspundere (fata de sine şi fata de public), după multă chibzuinţă şi consultări cu adevărații 
prieteni (care se pricep şi nu emit păreri doar din complezenta !). Nimeni nu trebuie să se grăbească cu 
lansarea unei expoziţii personale. Ea poate să creeze o impresie greşită despre expozant, impresie care cu 
greu se şterge. Dintr-o „personală" nu trebuie doar să se desprindă impresia că expozantul a fost în multe 
locuri şi că este un bun tehnician. Mult mai importantă este concluzia că s-a întîlnit un creator cu 
personalitate şi sensibilitate, că se creează un contact cald, inteligent, elevat între creator şi public şi, 
oricine pleacă din expoziţie, pleacă îmbogățit cu mai multă cunoaştere, contaminat de un fel nou, 
interesant, de a vedea. Se întîmplă (prea des !) că pleci dintr-o expoziţie dezamăgit. Ai văzut doar o colecţie 
de banalitati, cîteva performanţe tehnice de dragul performanţei, imagini uzate prin imitație. Acestea 
trebuie evitate neapărat. 

Alcătuirea unei expoziţii cere o oarecare măiestrie Trebuie să existe o anumită direcție, un parcurs 
obligat, determinat de o anumită concepţie sau logică, de rezonanţe sau contraste plastice între imagini 
alăturate, care să uşureze şi să amplifice vizionarea. Este bine ca expozantul să se gîndească la marea 
deosebire dintre o imagine izolată şi două alăturate. Gînd se alăturează două imagini, ele se influențează 
reciproc, se creează o legătură între ele, mintea iscoditoare a oricărui privitor caută rațiunea alăturării. Dacă 
doar două imagini alăturate iscă astfel de potentari şi întrebări, vă puteți dă seama ce se întîmplă cînd sînt 
alăturate, înşiruite 50, 80 sau mai multe lucrări ?! 

Deci, trebuie o ordine bine gindita, simțită şi motivată. Această ordine poate fi inspirată, de 
exemplu, de modul în care se alcătuieşte un reportaj, o relatare. Dacă nu este vorba de o suită, ci de mai 
multe teme. atunci fiecare dintre aceste teme trebuie să fie grupată astfel ca să reiasă o unitate. Este bine ca 
fotografiile să nu fie în toată expoziția de aceeaşi mărime. Se pot varia formatele exponatelor între 24/30 şi 
50/60 şi 2—3 imagini chiar mai mari. După cum s-a mai arătat, nici fiecare imagine nu trebuie să aibă 
format STAS. Fiecare subiect cere o anumită încadrare.şi punere în pagină şi ceea ce cere subiectul trebuie 
respectat, chiar dacă se ajunge la formate foarte alungite orizontal sau vertical. Acest ,,joc" de formate şi 
dimensiuni aduce în expoziție o varietate în plus, în afară de varietatea subiectelor, a unghiurilor de 
fotografiere (de sus, de jos), a planurilor (apropiate sau îndepărtate), sau a tonalitatii generale a imaginilor 
(deschisă, cenuşie, închisă). În afară de tematica expoziţiei, care rămîne preocuparea principală, trebuie 
deci ținut seama şi.de zeci de alte aspecte care sînt menite să creeze ambiante propice penti;u vizionare. 
Nimic nu trebuie lăsat întîmplării. 

Orice fotograf se simte schimbat după o expoziție. Chiar stînd singur în sală, fata in fata cu 
lucrările sale, el îşi va da seama de reuşitele şi lipsurile pe care le are. Expoziţia lui îl va învăţa să 
fotografieze mai bine. Contactul cu publicul îi va deschide ochii asupra multor aspecte la care poate nici nu 
s-a gîndit vreodată. El îşi va da mai bine seama cum trebuie realizată o fotografie ca ea să însemne ceva şi 
pentru alții, nu numai pentru el. Este marele pas spre împărtăşirea gindurilor şi simţurilor prin intermediul 
fotografiilor. 


Circuitul expozițiilor şi saloanelor internationale. Ca şi în interiorul țării, în majoritatea țărilor 
lumii se organizează o gamă largă de expoziţii şi saloane. Evenimentul important este salonul internațional 
în capitala țării sau în marile oraşe. Mai există şi expoziţii internationale în diferite tari cu o anume 
tematică: omul şi marea, copilul, fotografii în peșteri, fotografii ale ştiinţele naturii etc. Calendarul acestor 
expoziții este anunțat din timp prin revistele de specialitate şi prin invitaţii care se trimit pe adresa 
asociaţiilor de fotografi, a cluburilor sau chiar personal unor expozanti cunoscuți. 

Cele mai multe tari, ca şi tara noastră, sînt afiliate, prin asociaţiile nationale reprezentative, la 
FIAP (Federation Internationale de |’ Art Photographique). Organul de presă al acestei federații este revista 
„Camera", care apare în Elveția. Aici sînt publicate anuntarile despre principalele saloane organizate sub 
egida FIAP. În afară de această federaţie, mai sînt două mai importante: P.S.A. (Photographic Society of 
America) pentru Statele Unite şi R.P.S. (Royal Photographic Society) din Anglia care cuprinde ţările care 
au făcut parte din fostul imperiu britanic. Acestea de asemenea organizează un larg circuit de expoziții şi 
saloane. 

Este foarte greu pentru un fotograf să cunoască datele acestor expoziţii şi să participe la ele în mod 
izolat (mai ales că la multe se cere şi o taxă de participare). De aceea el este îndrumat să-şi trimită lucrările 
la AF (Asociaţia Artiştilor Fotografi din Republica Socialistă România), unde există un portofoliu 
international de fotografii. Pe baza invitatiilor primite la AF, se alcătuiesc colecții care sînt expediate la 
adresele respective. Informativ, se arată că AF participă în fiecare an la peste 50 expoziţii şi saloane 
internaționale cu colecţii reprezentative. Nu se cere ca cei care trimit fotografii pentru portofoliul 
international AF să fie membri AF. 

Subiectele lucrărilor şi modul de tratare rămîn la libera alegere a autorilor. Este bine ca ei să 
consulte cataloage de expoziţii şi reviste de specialitate în care se publică fotografii premiate, pentru a-şi dă 
seama de nivelul şi preferinţele juriilor internaţionale în ceea ce priveşte fotografiile cu peisaj montan, 
acestea trebuie să fie de o calitate sau cu o putere de atracţie deosebită, pentru a putea străpunge blazarea 
juriilor care văd zeci de mii de astfel de imagini. Mai multe şanse de acceptare au fotografiile realizate în 
condiții atmosferice deosebit de grele, cu oameni în plin efort, cu compoziţii curajoase, atmosfere 
neobişnuite sau situaţii curioase. Pentru fotograful din tara noastră este recomandabil să introducă, ori de 
cîte ori este posibil, elemente de arhitectură românească, tipuri caracteristice, obiceiuri, organic şi cu 
măiestrie integrate în peisajul nostru caracteristic, fără a forța nota. Realizînd astfel de imagini cu bun gust 
şi de o calitate tehnică superioară, juriile vor fi confruntate cu imagini pe care nu le pot face marii măiestrii 
din Elveţia, Japonia sau America. Vor vedea ceva deosebit şi aceasta măreşte şansele de acceptare a 
imaginilor româneşti. 

Şi iată cum drumetul nostru fotograf, cu muncă perseverentă, ajutat de colegii şi prietenii lui, 
acumulînd experienţă, critici şi laude, poate să ajungă de la micul său album personal la nivel de expozant 
internațional. 

[J 

Din toate punctele de vedere aratate mai sus, situatia diasonului pare sa fie mai buna: simplitate in 
realizare, cost redus, nu există altă formă similară ide spectacol care să concureze iar priza in public, orice 
fel de public, s-a dovedit a fi foarte puternică. Din cele ce urmează se va vedea cît de uşoară şi pasionantă 
poate fi realizarea de spectacole diason. 

De la început se arată că drumetul fotograf, orice amator, trebuie mai întîi să se pregătească pe 
sine pentru a putea realiza diasonuri bune. Numai de la un anumit nivel cultural în sus (spre care trebuie 
tins) se poate aborda acest gen. Personalitatea autorului trebuie să se îmbogăţească cu cunoştinţe literare şi 
muzicale, pe lîngă cele plastice cu care s-a familiarizat, realizînd imagini valoroase în plus, autorul trebuie 
să înceapă să se obsnuiasca a gîndi ,,diasonic" (dacă se poate spune astfel !). Adică trebuie să poată să-şi 
imagineze cît mai amănunţit cum va arăta diasonul în desfăşurarea lui, ce inlantuire vor avea imaginile. ce 
text este necesar, şi ce muzică s-ar potrivi cel mai bine. Poate că la primele încercări nu este recomandabil 
să se realizeze diasonuri „de autor", la care imaginile, suita lor, textul şi muzica să fie opera unuia şi 
aceluiaşi om. Discuţiile în colectiv între fotograf, un om de litere sau ziarist şi un muzician vor asigura 
rezultate mult mai bune calitativ. Oricum, unul dintre aceştia, de obicei autorul imaginilor, trebuie să fie cel 
care gîndeşte ,,diasonic" şi decide cum să arate diasonul cînd va fi gata. 

Există multe şi diferite moduri de a realiza un diason. Nimeni nu trebuie să se considere încătuşat 
de reguli şi canoane. Vom da în continuare doar cîteva sfaturi — sugestii şi exemple. Vom fi tare bucuroşi 
dacă ele vă vor fi de folos. 


4 Idem nota 1 


Cel mai frecvent întâlnite tipuri de diason se realizează fie din stocul existent de diapozitive făcute 
cu diverse prilejuri, fie din diapozitive făcute cu ocazia unei călătorii, a unui eveniment etc , fie pe baza 
unui scenariu conceput înainte de a pleca la fotografiat. 

Iată un exemplu pentru prima modalitate. Fără a gîndi la realizarea unui diason, s-au făcut în 
decursul anilor diapozitive cu toamna. Acum ele sînt puse împreună. Din stocul existent se grupează cele 
care au o oarecare legătură între ele, cele care pot forma o secvenţă. Se vor forma astfel cîteva grămăjoare 
de diapozitive, fiecare pe o anumită idee. de exemplu: apariţia în peisajul montan a formelor tuguiate ale 
clăilor de fin; vestitorii toamnei, copaci cu frunza aurie, peticele de pămînt de unde s-au recoltat cartofii, 
brinduse etc.; vitele şi oile coboară din munte — răvăşitul oilor; pădurea cu copaci despuiati, se aşterne 
covorul de frunze căzute; toamna în pieţe cu belşug; zilele triste ale toamnei cu ploi reci; acum e timpul 
cînd piua lucrează din plin; peisaje caracteristice cu văluri de ceață, cu apusuri cenuşii etc.; o notă optimistă 
cu culesul strugurilor şi primul pahar de vin. 

Din simpla înşiruire a ideilor care reies din grămăjoarele de diapozitive, se poate desluşi 
inlantuirea imaginilor. Este neapărat necesară o imagine de deschidere, de început, de prezentare. Tot atît 
de necesară este şi o imagine de încheiere. Căutînd printre diapozitivele existente se găseşte un peisaj cu un 
lac pe care plutesc cîteva frunze aurii. În acelasi timp, se naşte şi ideea pentru începutul textului:.. Deodată, 
din senin, observi că au căzut cîteva frunze pe suprafața lacului... vine toamna..." 

Dar pentru încheiere ? Se caută febril printre diapozitive. Deodată se găseşte un diapozitiv cu fata 
unui bătrîn cu barba albă, fotografiat foarte de aproape. Este o imagine optimistă, batrinul plin de vigoare 
zîmbeteşte ca şi cum ne-ar fi jucat un renghi. Se află în plină iarnă a vieţii şi parcă aduce a Mos Gerilă. Da. 
Este o imagine potrivită, mai ales dacă va fi însoțită de un text simplu, direct: „În curînd va fi iarnă..." 

Urmează o triere foarte severă a diapozitivelor din fiecare grămăjoară. Trierea se face pe 
considerente tehnice în primul rînd. Apoi trierea devine mai subtilă, intervenind criterii de ordin artistic şi 
cele legate de puterea de comunicare clară a ideii sau atmosferei trebuincioase, de armonie şi alăturarea cu 
imaginea dinainte şi cu cea care urmează, de evitare a repetitiilor, a unui stil prolix, a lungimilor, a 
monotoniei. Nu este uşor să stabileşti ordinea imaginilor, însă încetul cu încetul, cu răbdare, autorul se va 
obişnui să ,,simta" ce e bine şi ce trebuie evitat, să găsească imagini de legătură între secvenţe etc. 

După ce s-a stabilit inlantuirea imaginilor şi a secventelor, se trece la alcătuirea textului. Acesta 
trebuie să fie scurt, să nu repete în cuvinte ce se vede în imagine, mai mult să sugereze, să puncteze idei. De 
obicei fiecare imagine este însoțită de un anume text. Se poate însă şi enunta o idee care să fie valabilă 
pentru mai multe imagini, chiar pentru o întreagă secvență. Trebuie evitat contrastul dintre un text pompos 
sau prea poetic şi imagini obişnuite. Pe cit este posibil, imaginea trebuie lăsată ca ea să ,,spuna" esentialul. 

Ajunşi la acest stadiu — imaginile aşezate în ordine cu textul corespunzător — începe preocuparea 
pentru muzică şi, eventual, zgomote. Ca să folosim un termen mai pompos, să-i spunem „coloana sonora" ! 
Aici, în afară de o oarecare cultură muzicală, este nevoie de bun gust şi pricepere tehnică şi, bineînţeles, de 
aparatură de înregistrare şi redare. Cerînd sfatul marilor specialişti de sunete, aproape că nu există limită 
pentru complicarea aparaturii: magnetofoane pentru muzică, text, zgomote, masă de mixaj, dispozitiv 
special la aparatul de proiecţie pentru schimbarea imaginilor pe bază de impuls electromagnetic, ca să nu 
mai vorbim de cerințele pentru stereofonie etc. Desigur, cu o astfel de aparatură, rezultatele sînt excelente. 
La orice fotoclub punînd laolaltă cunoştinţele şi aparatura mai multor membri, se poate încropi o instalație 
corespunzătoare. Dar, rezultate bune se pot obţine şi cu mijloace mult mai simple. Astfel, pentru diasonul 
cu toamna pe care l-am dat ca exemplu, s-a procedat chiar în modul cel mai simplu. Autorul a invitat într-o 
încăpere liniştită un prieten cu o chitară şi un alt prieten cu un casetofon. S-au proiectat de 2—3 ori 
imaginile însoţite de textul vorbit. Autorul a considerat că cel mai bun fond muzical ar fi doar o înşiruire de 
acorduri de chitară pe diferite tonalități şi ritmuri, fără melodie. S-au sugerat diverse compoziţii cunoscute, 
începînd cu „Era tîrziu şi era toamnă" şi terminînd cu toamna din ,,Anotimpurile" de Vivaldi. S-a 
considerat totuşi că nici o melodie nu se potrivea. De fapt melodiile prea cunoscute trebuie evitate, fiindcă 
de cele mai multe ori nu se sudează bine cu imaginile — ele sugerează altceva. Prietenul cu chitară a 
încercat cîteva acorduri şi s-a hotărît cam ce fel de tip de acompaniament să însoţească diferitele secvenţe. 
Autorul trebuia să citească textul şi să facă un semn înainte de a începe. La semnul lui, muzica devenea mai 
înceată şi „inginerul de sunet" întorcea castetofonul spre dinsul. Cu curaj, s-a dat semnalul de începere. Mai 
întîi cîteva acorduri pentru creerea atmosferei. Apoi textul citit rar cu voce egală, pe un fond muzical in 
surdină. În timpul în care nu se citea, muzica devenea mai puternică. Autorul tinea seama de caracteristicile 
imaginilor.n de ritmul de schimbare a lor, pentru a interveni la timp cu fragmentul respectiv de text. După 
ce s-a terminat înregistrarea pentru cele 50 de imagini, s-a făcut o probă. Stupoare ! De la prima încercare 
reuşita a fost deplină ! 


Iată un exemplu concret din care reiese că un diason poate fi realizat chiar cu cele mai simple 
mijloace, din stocul existent de diapozitive. Nu au dreptate cei ce se baricadează în spatele argumentelor că 
nu pot realiza un diason fiindcă nu au o aparatură complota de ultimul tip. 

Diasonul realizat pe baza diapozitivelor făcute cu ocazia unei excursii, a unei călătorii, sau a 
desfăşurării unui eveniment, este, fără îndoială, un tip foarte răspîndit. De cele mai multe ori autorul este 
ispitit să alcătuiască inlantuirea pe firul călătoriei, în ordine cronologică. Acest diason tip „jurnal de 
călătorie" poate însă deveni plictisitor prin repetarea unor imagini ca „a treia zi, a patra zi, a X-a zi s-a 
pornit în zori, s-a văzut, s-a mîncat, ziua s-a încheiat în decorul unui apus de soare, alt apus de soare etc." 
Se cere multă măiestrie pentru a evita monotonia unei relatări cronologice. Dealtfel, acest tip de diason s-a 
banalizat, fiindcă prea des s-a apelat la modul de prezentat e arătat mai sus. 

De aceea trebuie făcut efortul de a găsi alte soluţii, intretinindu-ne cu ing. Gh. Marinescu, care a 
realizat în urma unei călătorii în Grecia un reuşit diason, dînsul ne-a relatat despre frămîntările care au stat 
la baza alcătuirii acelui diason. Evitînd relatarea pe firul călătoriei, dînsul a preferat gruparea materialului 
pe o împletire a perioadelor istorice cu arta, pe fundalul unor peisaje caracteristice, agrementat cu accente 
de contrast cu viaţa modernă şi întîlniri întîmplătoare din călătorie. Desigur, pentru a realiza un astfel de 
diason, este nevoie de o foarte serioasă muncă de documentare (care începe chiar înainte de plecarea în 
călătorie), de multă fantezie creatoare şi de o severă exigenta în alegerea diapozitivelor. 

Dacă drumetul fotograf este convins de banalitatea relatării cronologice a unei excursii, atunci el 
se va strădui să găsească idei noi pentru diasonul pe care doreşte să-l realizeze. Cel mai nimerit este ca pe 
baza documentării făcute înainte de plecare, a cunoaşterii tovarăşilor săi de drum şi a experienţei de 
drumeție, să alcătuiască un „proiect de scenariu" pentru viitorul diason. Dacă nu poate concepe acest 
proiect în întregime, este bine ca, cel puţin, să se gîndească la cîteva secvenţe care să rupă monotonia, sau, 
măcar, la cîteva imagini mai originale, de exemplu planuri foarte apropiate (de feţe, de bocanci în noroi sau 
zăpadă, de miini care caută să se prindă de stînci etc.). Comoditatea lăsatului la voia întîmplării, la 
eventualitatea unor improvizații sau a capacităţii de „a se descurca la fata locului", adesea se soldează cu 
eşecuri. Revenim astfel la obisnuinta de a „gîndi diasonic" prin care se descoperă idei şi secvenţe şi se 
prevăd situaţii care pot fi create. 

O singură excursie obişnuită nu produce de obicei suficient material pentru un diason multumitor. 
Abia după ce se analizează materialul realizat, se vor constatat “goluri”, lipsa unor cadre de legătură, 
absenţa unor secvenţe de atmosferă sau alte deficienţe. A doua excursie sau recurgerea la rezervele din alte 
drumeţii vor putea contribui la completarea lipsurilor. 

După ce se aleg imaginile şi se grupează pe secvenţe, se trece la alcătuirea unui scenariu de lucru. 
Acesta va cuprinde următoarele coloane: | — nr. de ordine al imaginilor — lîngă fiecare imagine se poate 
adăuga, dacă este cazul, nr. diapozitivului şi al cutiei în care poate fi găsit; 2 — schiţa sau descrierea 
imaginii, 3 — textul corespunzător imaginii — va fi coloana cea mai lată; 4 — durata în secunde a 
expunerii în timpul proiecției; 5 — muzica aleasă (titlul, compozitorul, fragmentul etc.) cu nr. casetei sau 
rolei în care se află; 6 — indicatia contorului de la magnetofon; 7 — observaţii despre proiecţie, ritm, 
intensitatea muzicii, intonatia textului, pauze etc. 

În etapa în care ne aflăm, se pot completa doar coloanele | şi 2 şi eventual ceva la 7. Avînd în fata 
ordinea de inlantuire a imaginilor (care în cele mai multe cazuri nu rămîne cea definitivă, fiindcă pot 
surveni scoateri, adaosuri sau invertiri din cauza necesităților dictate de text sau muzică), este mult mai 
uşor să se treacă la etapele următoare: completarea coloanelor de text şi de muzică. În mod logic se începe 
cu (textul. Acesta poate proveni din cele mai diferite surse: imaginaţia şi notițele autorului, ghiduri, 
prospecte, monografii, albume de artă, enciclopedii, manuale de istorie, relatări de călătorii, culegeri de 
folclor, cărți de poezie etc. Orice drumet fotograf care gîndeşte diasonic îşi alcătuieşte cu vremea cu fişier 
care să-i uşureze căutarea unor texte şi un portofoliu de texte extrase care se pot utiliza pe imagini. Trebuie 
găsită acea fericită îmbinare între ideile personale, date documentare, citate şi extrase din poezii, care să se 
potrivească firesc cu imaginile şi să formeze o relatare interesantă, curgătoare şi plăcută. Din nou se atrage 
atenția asupra evitării abuzului de text (dacă textul documentar său istoric nu poate fi concentrat, atunci el 
va fi repartizat pe mai multe imagini), a prolixitatii, a repetitiilor inutile, a stilului pompos, fals poetic sau 
păşunist. 

În scenariul de lucru, la coloana respectivă, se va introduce în dreptul fiecărei imagini fragmentul 
corespunzător de text. Cu ceasul în mînă, privind la secundar, se va controla cît durează citirea 
fragmentului de text. Se va tine seama de faptul că proiecția unei imagini poate dura între 2—3 s şi 7—8 s. 
Dacă durează prea putin, ea nu este bine receptionata, dacă durează prea mult, ea devine plictisitoare. 
Timpul de proiecţie a fiecărei imagini nu trebuie să fie acelaşi; se recomandă variații în timpul de proiecţie 


pentru a nu crea un ritm monoton. Textul nu trebuie ,,mitraliat", nici declamat. El se va citi încet şi clar, cu 
o voce egală, fără emfază, între diferitele fragmente de text trebuie făcută cîte o pauză care va fi umplută cu 
muzică. Acum se poate completa, tot provizoriu, şi coloana 4. Pe baza scenariului de lucru completat pînă 
în această fază, se face o vizionare de probă imagine + text. Desigur că se vor observa unele greşeli, unele 
porțiuni nefinisate sau nepotriviri. Toate acestea vor fi cu grijă înlăturate. 

Rămîne acum doar de adăugat acompaniamentul muzical. Este o operaţie dificilă, fiindcă o muzica 
nepotrivită poate pune în cumpănă calitatea întregului diason. Cu multă fineţe şi pricepere trebuie căutată şi 
găsită acea bucată muzicală care să corespundă atmosferei şi conţinutului imaginilor, fără a concura cu ele, 
fără a solicita prea mult atenţia spectatorilor, fără a-i distrage de la privitul imaginilor şi de la urmăritul 
textului. O muzică bună de film (fac excepţie, desigur, filmele muzicale) este aceea care rămîne doar ca un 
fundal de atmosferă, de care nu-ţi dai seama, pe care nu o retii, care nu te deranjează. Aşa trebuie să fie şi 
acompaniamentul muzical la un diason. Din păcate, se mai întîmplă ca unii să aleagă pentru un diason o 
muzică excelentă, o compoziţie celebră, care însă nu are nimic aface cu imaginile ce se perindă pe ecran. 
Ce frumos este, de exemplu, ,,Bolero"-ul lui Ravel, dar el nu se potriveşte nici cu chipuri de ciobani pe 
munte, nici cu alpiniştii escaladind. Pe de altă parte, am văzut o serie de imagini bune cu peisaje 
impresionante de munți semeti, acompaniati de o muzică banală tip „holari-holara !". De aceea, se 
recomandă ca pentru acompaniamentul muzical să se apeleze la un bun cunoscător al muzicii, mai ales că 
pentru un diason nu este suficientă o singură bucată muzicală. Diasonul avînd mai multe secvenţe pe 
diferite subiecte şi atmosfere, acompaniamentul muzical trebuie să tind seama de aceste schimbări, să 
pregătească trecerile şi să sublinieze efectul unor imagini de o anumită factură. O frază muzicală se 
desfăşoară într-un anumit timp care trebuie ocupat de un număr corespunzător de imagini — nu se poate 
trece de la o compoziţie la alta, doar fiindcă nu există acel număr suficient de imagini. O bucată muzicală 
cîntată de un solist se potriveşte cel mai greu la un diason, fiindcă cuvintele pot exprima cu totul altceva 
decît se vede în imagini. Astfel, muzica pune probleme dintre cele mai grele, care nu pot fi rezolvate decît 
cu un bun gust foarte sigur şi cu o bună cunoaştere a muzicii. 

După ce se fac toate modificările, impuse de text şi muzică, în ceea ce priveşte ordinea şi numărul 
imaginilor, se poate trece la definitivarea scenariului, completîndu-se toate coloanele. Urmează mixajul 
textului cu muzica pe aceeaşi bandă. Este o operaţie tehnică. Ea se poate face cu trei casetofoane sau 
magnetofoane, sau, mai uşor, cu ajutorul unei mese de mixaj. Există şi aici subtilitati specifice care trebuie 
cunoscute, pentru a crea acele treceri line de la muzică la text şi invers, sau de la o frază muzicală la alta. Şi 
aici este bine să se ceară ajutorul specialistului. 

Al treilea mod de realizare a unui diason este pe baza unui scenariu conceput înainte de a pleca la 
fotografiat. Se poate spune că aceasta oferă cea mai mare libertate pentru creație. Aici se poate începe cu 
textul sau cu muzica, după cum inspirația provine din literatură sau muzică. Se poate gîndi dinainte fiecare 
imagine în parte şi inlantuirea lor. Trebuie însă atrasă atenţia celor care doresc să realizeze astfel de 
diasonuri, că ilustrarea unei poezii sau a unui cîntec cunoscut este o muncă foarte dificilă. Este mult mai 
bine ca autorul să caute să realizeze un astfel de diason foarte personal, călăuzit de gîndurile şi simtirea sa. 
De obicei el creează un diason-poem, diason-odă (Oda bradului de pe marginea prăpastiei), diason- 
simfonie (Simfonia ritmurilor de pe Creasta Morarului), etc., etc. Se poate face un diason numai cu formele 
şi culorile schimbătoare ale norilor în decursul unei singure zile, cu culoarea ,,verde", aşa cum este la cele 
mai diferite plante, viețuitoare, obiecte. Dar ce nu se poate face ? ! 

Se pot face proiecții simultan cu mai multe proiectoare pe un ecran mare, panoramic sau pătrat, cu 
efecte puternice de muzică stereofonică. Un rînd de imagini arată, de exemplu, un munte văzut de la 
distanță. Alt rînd prezintă detalii luate din diferite unghiuri, din ce în ce mai aproape. Alt rînd... şi ritmurile 
de schimbare ale imaginilor sînt diferite, solicitînd deosebit privirile, creînd o îmbinare de atmosfere, 
întregind redarea, intrigînd prin juxtapuneri, comparații sau contrapuncturi originale... 

În mică măsură am încercat să arătăm ce poate fi un spectacol de diason. După cum se vede, 
închipuirea îmbinată cu gîndirea ,,diasonica" pare să nu aibă limite ! 

Să profităm cît mai mult de dărnicia cu care muntele ne oferă subiecte şi să valorificăm cît mai 
felurit imaginile pe care le realizăm, pentru ca şi alții, cît mai mulţi, să se bucure de frumuseţile pe care le- 
am trăit. 


12. CÎTEVA SUGESTII PENTRU TRASEE FOTOGENICE 


La rezervaţia geologică „Cei 12 Apostoli" din munţii Căliman 


Generalităţi. Din punct de vedere fotografic cea mai interesantă parte a masivului Căliman este 
cuprinsă între vârfurile Lucaciu, | 769 m altitudine, şi Tămău, | 863 m. Pe această porțiune, denumită 
conventional „Cetatea de piatră" a Călimanului şi desfăşurată pe circa 13 km, drumetul-fotograf poate găsi 
numeroase curiozitati ale naturii, realizate din încremenirea lavei vulcanilor. Itinerarul către zona amintită 
începe din comuna Gura Haitii, unde putem ajunge de la Vatra Dornei şi cu autobuzele I.T.A. Ideal este să 
ajungem seara în Gura Haitii. Chiar atunci culegem informaţii asupra căii de acces şi dacă avem timp, îi 


recunoaştem începutul, pătrunzînd cît mai mult în zonă. 

Traseul, prevăzut cu marcajul cruce albastră, se desprinde către dreapta (cum urcăm) din şoseaua 
de pe Valea Haitii, ceva mai sus de punctul de ramificaţie al şoselei de pe Valea Neagră. 

Mergind pe Valea Haitii, după ce depăşim o zonă cu aşezări pentru forestieri, străbatem un ținut 
variat, presărat şi cu poiene luminoase. După circa 3 ore ajungem la stîna din preajma virfului Pietrele Roşii 
de unde, în funcţie de starea vremii şi timpul ce-l avem la dispoziţie, ne putem face un program de lucru. 

Dacă dorim să avem în colecție şi curiozitatile încremenirilor din lavă, risipite între virfurile 


Pietrele Roşii şi Tămău, atunci vom adăuga excursiei noastre încă 8 km, adică distanța dus-întors pînă la 
vîrful Tămău. Pe porțiunea Pietrele Roşii—Tămău, unde ne conduce marcajul cu punct roşu, reținem pentru 
fotografiat „Căciula" şi „Dragonii", aflate în apropierea virfului Pietrele Roşii, iar sub vîrful Tămău, chiar 
de pe linia potecii, marea surplombă ce debuşează din coasta virfului Tămău, formînd profilul unui cap de 
om, care, dacă nu ar avea un neg pe nas, ar înfățişa perfect capul marelui poet german Goethe. 

Dacă în program am prevăzut să fotografiem numai porțiunea cuprinsă între virfurile Munceii (12 
Apostoli) şi Lucaciu, de la stîna din Pietrele Roşii ne orientăm către NE şi, conduşi tot de marcajul cu punct 
roşu, ajungem după circa 3 km în zona rezervației geologice „12 Apostoli”, unde îngrămădirea unor 
monoliti cu forme bizare aşteaptă să stimuleze fantezia noastră de interpretare fotografică. Poate nicăieri ca 
aici nu găsim atîta varietate de forme: basoreliefuri, infatisari, de animale, tipuri de făpturi bizare, oameni 
cu sau fără căciulă pe cap, busturi de femei, în sfîrşit peste toate acestea „Moşul", o stîncă a cărei poziţie 
retrasă înfăţişează din profil chipul unui bătrîn sfătos. 

După cum se ştie, ora de fotografiere cea mai bună este după ora 15. Noi, cei plecaţi din Gura 
Haitii, sosim în regiune în jurul orei 14, adică tocmai bine pentru a putea face o prospectie în vederea 
fotografierii. 

La mică distantă de rezervația geologică „12 Apostoli", către NE si pe linia crestei principale, se 
văd alte formaţiuni risipite pe crestetul virfului Lucaciu. Ajunşi în a doua insulă de curiozitati statuare, 
constituite din fragmente de lavă cimentate, căutăm şi descoperim şi aici ,,Gusterul", „Cămila" şi multe 
altele. 

Înapoierea la Gura Haitii o facem pe Piciorul Hirlei, care din păcate nu are un marcaj turistic. 
Pentru a prinde cărarea desfăşurată pe culmea lui, ne înapoiem pînă în zona „12 Apostoli", unde se impune 
o orientare atentă. Astfel, după ce depăşim marea aglomerare de stînci cu forme curioase ale celor „12 
Apostoli", întîlnim, mergînd către Pietrele Roşii, un monolit cu înfăţişarea unui cap de om acoperit cu o 
cuşmă. Din dreptul lui către stînga, printre ienuperi, se conturează o potecă pastorală. Ea ne va purta printr- 
un ținut deosebit de frumos, trecînd pe lîngă alte incremeniri cum sînt: „Poarta Hirlei" şi ,,Godzila", 
formațiuni geologice în cuprinsul „Cetăţii Calimanilor". 

Dacă am avut lumină bună, ziua petrecută pe creasta Călimanului ne va rămîne o amintire plăcută, 
mai ales că pe lîngă curiozitatile geologice fotografiate, am adăugat şi frumuseţea peisajului dornean. La 
Gura Haitii ajungem după o excursie fotografică care a durat circa 14 ore, dintre care 3—4 (de la 5 la 9 
dimineaţa), le-am consumat urcînd iar 21⁄2 ore coborind. 

Iarna traseul este dificil şi comportă două zile de mers cu înnoptarea la cort. 


Din oraşul Bicaz în Cheile Bicazului 


Generalități. Itinerarul fotografic descris se poate realiza cu automobilul sau pe jos. În cazul ultim 
folosim pînă la ieşirea din comuna Bicaz Chei (km 34) autobuzul I.T.A. Subiectele fotografice de pe traseu 
sînt înşirate pe circa 10 km. 

În Cheile Sugaului şi ale Bicazului, soarele luminează pereţii dimineaţa. 

Subiecte interesante; Peştera Munticelul (nu este iluminată), Cheile Şugăului, zona de stîncării 
amonte şi, la dreapta de Cheile Sugaului, Cheile Bicazului, începînd de la km 32 pînă în (staţiunea Lacul 
Roşu. 

În dreptul kilometrului 31,6 există un pod. Traversîndu-l, vom întîlni imediat, desfăşurată pe circa 
150 m, o grădină naturală, în cuprinsul căreia cresc numeroase plante şi flori multicolore; tot aiei trăieşte o 
colonie de fluturi de mărimi şi specii diferite. 

Deplasarea prin chei, reluată după ce ne-am întors din „grădina" amintită, serpentinele, tunelul, 
cabana turistică, Turnul Bardosului, stațiunea şi, în final, Lacul Roşu, toate reprezintă prin frumuseţe, dar 
mai ales varietatea subiectelor, o garanţie că excursia noastră fotografică ne va dă satisfacție. 

Traseul este accesibil şi iarna. 


Din Bran la vîrful Omu prin Valea Ciubotei 


Generalitati. Traseul se desfăşoară pe versantul NV al masivului Bucegi. 

Itinerarul prin Valea Ciubotei la vîrful Omu, 2 507 m, altitudine, este recomandat drumetilor 
fotografi bine antrenați şi dispuşi să întreprindă o ascensiune care durează circa 7 ore pe un traseu a cărui 
diferență de nivel măsoară 1 755 m. 

Din centrul localităţii Bran urmăm către SE (stînga, venind dinspre Braşov) şoseaua comunală 
spre Poarta Bran. După circa 30 minute ajungem la „Podul Oprisului", punct de ramificaţie pentru traseul 
turistic desfăşurat spre vîrful Omu prin Clincea. 

Traseul nostru, marcat inițial cu semnul cruce roşie, urmează drumul forestier din lungul văii 


Poarta pînă în dreptul unor barăci ale lucrătorilor forestieri. În acest loc, semnalat cu stîlp de marcaj şi 
săgeată indicatoare cu text, părăsim marcajul initial, şi, călăuziți numai de marcajul cu triunghi galben, 
urcăm pînă la vîrful Omu. 

În zona înaltă a traseului, unde subiectele fotografice abundă, lumina cea mai bună este după ora 
14. Pentru a fotografia şi în porțiunea inferioară a traseului, plecăm din Bran la ora 6 dimineaţa. În acest fel 
vom putea avea imagini pastorale, realizate cu ciobanii şi oile lor aflate la bordeele din Catunul Ciubotei, 
vom fotografia lumea de turnuri de pe clinul sud-vestic al muntelui Clincea, în sfîrşit, vom surprinde cea 
mai bună lumină în căldarea de obirsie a văii Ciubotei, ornamentată de sculpturalele tancuri, aflate pe 
Creasta Tiganesti. De pe linia crestei, evident deplasindu-ne dupa cum o cere nevoia, vom putea fotografia 
vîrful Lancea, pereții din valea Gaura, ceva din cuprinsurile căldării Tiganesti, căldarea văii Gaura cu vîrful 
Omu şi un peisaj mai cuprinzător spre Platoul Bucegilor cu vîrful Costilei. Pentru Cetatea Tiganesti, Padina 
Crucii, Valea Mălăieşti şi vîrful Bucsoiu, lumina nu cade bine decît în primele ore ale dimineții. De aceea, 
pentru cei care pot, recomandăm înnoptarea la vîrful Omu şi reluarea traseului pînă pe vîrful Scara în sens 
invers. La refugiul de pe vîrful Scara, care are 8 locuri, se poate înnopta în condiţii de bivuac; refugiul nu 
are apă. 

În timpul iernii traseul prin Valea Ciubotei este periculos. 


Piatra Mare 


Generalitati. Masivul Piatra Mare, înălțat la sud de Braşov, înainte de Pasul Predeal, face parte, ca 
şi Postăvarul, din munţii Braşovului. Fiind alcătuită în mare parte din calcare, Piatra Mare ascunde, în 
cuprinsurile ei, forme de relief caracteristice carstului: chei, peşteri, cascade, turnuri ascuţite, ferestre 
sfredelite prin pereţi etc. Pentru a întregi faima acestei mici insule montane, natura a invesmintat-o şi cu 
păduri falnice, cu rarişti şi poieni luminoase, acoperite cu un bogat covor floral, unde vin să se sorească 
ciutele şi cerbii. 

Uşor accesibilă, dar şi cu pereţi numai buni pentru escaladele alpiniştilor, Piatra Mare, metaforic 
vorbind, poate fi comparată cu o garsonieră bine mobilată. Drumetii sau alpiniştii fotografi găsesc aici, vara 
sau iarna, o succesiune de imagini, risipite pe un perimetru mic, capabile să satisfacă chiar şi exigenta celor 
mai pretenţioşi „vînători" de imagini. 

Aria Pietrei Mari, străbătută de păienjenişul potecilor turistice, marcate său nemarcate, ocupă circa 
40 km’. Redăm mai jos cîteva obiective de interes turistic mai fotogenice; 

— Cascada Tamina, accesibilă din Timişul de Sus. Traseul, marcat cu semnul bandă albastră, orientat 
către dreapta, începe din ND 1 (700 m aval de poşta din Timişul de Sus). 

Pe traseul marcat cu bandă albastră ajungem după circa 45 minute de mers în urcuş pe Culmea 


Băii Mici, într-un punct de unde coborîm în bazinul Văii Pietrei Mari, pe al cărui curs se află cascada. 
„Cele Şapte Scări”. Impresionanta cascadă realizată de piriul Sipoaia, reprezintă, după părerea noastră, 
cel mai spectaculos fenomen din cuprinsul Pietrei Mari. Pîrîul, firav dar gălăgios, şi-a croit drum prin 
calcare, realizînd pe verticală un horn, prin care îşi aruncă apa, formînd o succesiune de cascade şi 
marmite. De-a lungul acestora, uşurat de prezența unor scări, acum prin noile amenajări mai multe 
decît şapte, drumeţii pot urca, trăind odată cu „senzațiile tari", oferite de verticala scărilor, şi viata 
zbuciumată a apelor. Pasajul, care are circa 60 m înălțime, se lasă greu fotografiat, fiind strîns în umbra 
pereţilor. Iarna, după ninsori abundente şi geruri mari, „Cele Şapte Scări" îmbracă o haină nouă. 
Zăpada ornamentează scările şi balcoanele de refugiu dintre ele. Jos la intrarea pe traseu, pereţii, mai 
ales cel din dreapta (stînga văii), se îmbracă într-o calotă de ghiata verzuie. Din surplombele lui atîrnă, 
ca franjurile perdelelor, zeci de turturi mai mari ori mai mici, iar de jos se înalță coloane transparente, 
formînd o lume de statuiete, ce amintesc stalagmitele din peşteri. 

Calea de acces: Timişul de Jos DN |, km 157, unde se află şi cabana Dimbul Morii. De la cabană 

drumul forestier, realizat în lungul piriului Sipoaia; marcaj bandă galbenă; timp | oră; în cazul 
deplasării cu automobilul, porțiunea superioară a drumului pe valea Şipoaia este impracticabil. 
Peştera de Gheata este accesibilă de la cabana Dimbul Morii; marcaj punct roşu; pe ultimii 300 m 
bandă albastră. Pînă la Peştera de Gheata, care este de fapt o diaclază în care se păstrează zăpada de la 
un an la altul, trecem şi prin punctul numit Şirul Stîncilor. În orele dimineţii putem fotografia aici grote 
mici, coloane, arcade şi nişe, dăltuite în pereţi ce nu depăşesc 70—80 m înălțime. 

La Peştera de Gheata se mai poate ajunge plecînd şi de la cabana Piatra Mare pe marcajul cu 
bandă albastră. 

Traseul este accesibil şi iarna. 


Piatra Craiului — un masiv al peisajului alpin, care se lasă fotografiat mai greu 


Generalitati. La limita sud-vestică a Depresiunii Birsei, nu departe de locul unde Riul Mare, venit 


cu apele de prin Prăpăstiile Zărneştilor se intilneste cu Birsa, îşi ridică creştetul, dominînd văluritele măguri 
din culoarul Bran—Rucăr, creasta de o scupturală frumuseţe a Pietrei Craiului. 


PIATRA CRAIULUI 
SCHIŢA TRASEULUI PRIN 
PADINA LUI CALINET 


Arc uriaş, modelat în calcare. Piatra Craiului se aşterne de-a curmezisul liniei generale a Carpaţilor 
Meridionali, între cîmpia uşor înclinată la Zărneştilor (nord) şi valea superioară a Dimbovitei (sud), pe o 
lungime, în linie dreaptă, de circa 20 km. 

Privit la modul general, masivul se caracterizează prin cea mai simplă orografie din lanţul 
Carpaţilor româneşti, constituit fiind dintr-o singură formă de relief majoră, creasta propriu-zisă. 

Şi totuşi, Piatra Craiului reprezintă un tezaur peisagistic de o excepțională bogăţie şi originalitate, 
risipit cu dărnicie, în special pe desfăşurarea versantului său apusean, ale cărui orînduiri de piatră împletesc 
un decor de o plasticitate unică, începînd din punctul Colţul Chiliilor (versantul nord-vestic, deasupra văii 
Birsa Mare) şi pînă departe spre sud, deasupra apelor Dimbovitei. 

Această profunzime de aspecte, nebănuite prin ineditul şi multitudinea lor şi răspîndite pe un 
spaţiu relativ restrins, constituie trăsătura esenţială a peisajului Pietrei Craiului care, pentru fotograful 
montaniard sînt o comoară inepuizabilă de subiecte. 

Pentru că ne-ar veni foarte greu să stabilim care anume zonă sau traseu din masiv sînt mai 
frumoase, ne-am propus să prezentăm la modul general cîteva „oaze" fotogenice, urmînd ca pătrunderea in 
cuprinsul lor să o faceţi folosind şi ghidurile Pietrei Craiului. 

Cea mai avantajoasă cale de acces spre Piatra Craiului începe din oraşul Zărneşti, iflat la 27 km de 
Braşov. 

Mijloace de transport: autobuze I.T.A., cu plecarea din oră în oră din Braşov şi trenul. Din 
Zărneşti la cabana Plaiul Foii (13 km) şosea; marcaj bandă rosie; timp 2% ore. 

De la cabana Plaiul Foii începe un impresionant păienjeniş de trasee ce conduc fie către zonele 
îndepărtate din masivele Făgăraş sau lezer-Păpuşa, fie în abruptul Pietrei Craiului. 

Spre vest se iteste Culmea Tamasului, punctată de cel mai răsăritean vîrf al Făgăraşului, Tamasul 
Mare (1735 m). Către acesta ne conduce marcajul cu bandă galbenă, vristat pe Muchia Tintarenilor. 
Marcajul începe din preajma cabinei Plaiul Foii (magazinul alimentar pentru lucrătorii forestieri din zonă). 


Traseul este uşor accesibil; timp: 2 ore. 

Subiecte pentru fotografiat: abruptul nord-vestic şi vestic al Pietrei Craiului; panorama 
cuprinzătoare asupra masivului lezer-Papusa; ciuperci, flori etc. Timpul cel mai potrivit pentru fotografiere; 
pentru lezer-Păpuşa dimineața, pentru Piatra Craiului după-amiază. 

Trasee pe versantul nord-vestic al Pietrei Craiului. Cel mai spectaculos şi fotogenic traseu din 
această zonă îl reprezintă Padina lui Calinet. Traseul este nemarcat. Timp: 5 ore. Înapoierea pe unul din 
traseele marcate de pe versantul răsăritean, care conduc la cabana Curmătura. 

Traseul alpin prin Padina lui Calinet este recomandat numai acelora care cunosc regiunea sau sînt 
însoțiți de un alpinist. Itinerarul are obstacole dificile şi comportă cunoaşterea cataratului pe stinci. 
Orientarea pînă la intrarea pe traseu (zona Plaiul Foii — Cabana Ascunsă) este complicată. Iarna traseul 
este accesibil numai alpiniştilor. 

Subiecte pentru fotografiat: Refugiul Ciorînga Mare; lumea de turnuri şi creste din cuprinsul 
Calinetului; alpiniştii în escaladă; flori etc. Timpul cel mai bun de fotografiat este după-amiază. 

Trasee pe versantul vestic. De la cabana Plaiul Foii în şaua Tămăşelului ne codnuce marcajul cu 
triunghi albastru; timp 2—3 ore. 

Pentru cunoaşterea şi fotografierea versantului vestic al Pietrei Craiului, denumit şi Abruptul 
Marelui Grohotiş, cel mai bine este să ne programăm o excursie de mai multe zile. Înnoptarea o vom face la 
cort, tabăra instalînd-o în şaua Tămăşelului. 

Subiecte pentru fotografiat: fenomene carstice, peisaje, viata pastorală, tabăra — cortul, escalade, 
flori etc. 

Traseul este accesibil şi iarna. 

De curînd, în Valea Dragoslăvenilor s-a deschis cabana Garofița Pietrei Craiului, la care se poate 
înnopta. Cabana este situată la circa o oră de abruptul Marelui Grohotiş. 


Masivul Făgăraş 


Generalitati. Pentru drumetul fotograf, care îşi găseşte bucuria şi hrana sufletească în efort, 
gustind după bunul plac greutăţile urcusului pe orice vreme, ori iureşul coboririlor pe schi cu viteze 
ameţitoare, Valea Bilea era pînă nu de mult un miraj. Acolo, în căuşul circurilor glaciare, suspendate mai 
pretutindeni la peste 2 000 m altitudine, ei se regăseau şi trăiau monotonia şi totodată măreția Făgăraşului. 
Trecutul, dar mai ales prezentul, prin realizarea Transfăgărăşanului, au facut din Valea Bilea şi zona 
munţilor apropiați, cea mai căutată regiune turistică din lanțul munților Făgăraş. 

Astăzi, ca să ajungem la Bilea Lac, nu mai trudim prin colb ca altădată, deşi marcajul turistic 
conduce tot de-a lungul drumului, între Arpaşul de Jos si Cirtisoara. Datorită Transfăgărăşanului, de la 
Sibiu pleacă în fiecare dimineaţă un autobuz I.T.A. spre cabana Bilea Cascada. De la Bilea Cascada la 
Bilea Lac putem merge pe jos, de-a lungul potecilor turistice marcate, cu maşina 14 km pe Transfăgărăşan 
sau cu telecabina. 

Cabanele din zona Bilea Lac (de pe versantul nordic său sudic) pot fi folosite ca bază de plecare în 

vederea unor microexpeditii fotografice de 5—6 ore pe linia de creastă, atît către est cit şi către vest. 
Către vest se pot întreprinde deplasări pînă pe vîrful Laietelul — 3 ore; obiectivele mai importante pentru 
fotografit sînt: Transfăgărăşanul, lacul şi cabana Bilea, Turnul Paltinului, Căldarea Văii Doamnele şi 
lacurile din cuprinsul ei, trecerea pe creastă între virfurile Laita şi Laitelul — zona cablurilor, în sfîrşit 
căldarea unde se află lacul şi refugiul Caltun, Peretele Caltunului şi vîrful Negoiu cu pereţii şi crestele 
deosebit de sălbatice ce-l înconjură. 

Către est: lacul şi construcțiile din căldarea Bilei, Transfăgărăşanul, căldarea şi lacul Capra, 


căldarea Fundul Capra, vîrful Arpaşul Mic, creasta Rîiosul-Muşeteica, Creasta Arpăşelului, detalii din zona 
Văiuga — Netedu — Vînătoarea lui Buteanu, panorama masivului. Creasta principală a Făgăraşului este 
orientată est-vest, amănunt foarte important pentru alegerea luminii. 

Masivul Făgăraş, prin ineditul peisajelor, obligă drumeţii fotografi să-l onoreze, întreprinzînd în 
cuprinsurile lui ascensiuni din care să aducă imagini corespunzătoare şi măreției şi vastitatii ce o are. 
Etapele de la o cabană la alta sînt mari — 5—8 ore de mers cu piciorul; muntele este capricios; furtunile şi 
viscolele, stîrnite uneori din senin în plină vară, sînt frecvente; marcajele şi potecile sînt bine întreținute. În 
apropierea traseului de creastă sînt amplasate două cabane (Bilea Lac, 2 034 m, si Podragul, 2 136 m) şi 
cinci refugii alpine, unde se poate înnopta în condiţii de bivuac. 

Din cele arătate mai sus reiese că masivul este pregătit să-şi primească drumeții, dar îi obligă să fie 
antrenați şi bine echipați. 


Retezatul — un munte al superlativelor 


Generalitati. Itinerarul fotografic descris de noi începe la halta C.F.R. Ohaba de sub Piatră (linia 
Simeria— Petroşani), trece pe la cabana Pietrele şi sfîrşeşte pe cel mai înalt vîrf al masivului, Peleaga, 2 509 
m. Timp de mers: Ohaba de sub Piatră—Nucşoara—Cîrnic, circa 17 km, circulă autobuzul; Cirnic—cabana 
Pietrele 2 ore; cabana Pietrele—virful Peleaga 4⁄2 ore. De la Ohaba de sub Piatră pînă în Curmătura 
Bucurii marcaj bandă albastră; din Curmătura Bucuriei la vîrful Peleaga, marcaj bandă roşie. 

Tehnic vorbind, Retezatul este un munte greu accesibil. Cabanele sînt situate in zona lui periferică, 
la 1 400—1 500 m altitudine; distanțele de la un adăpost la altul comportă marşuri lungi şi obositoare: 7— 
10 ore; marcajele din lungul potecilor sînt bine întreţinute şi conduc pe la obiectivele cele mai importante; 
drumeții dornici să cunoască masivul în amănunt îşi programează excursii de lungă durată — 4—5 zile; 
pentru a avea independenţă în acţiune, ei îşi aduc un cort (personal sau închiriat), pe care-l instalează, după 
cum e regula, pe malul lacului Lia. Avînd tabăra fixă aici, în mijlocul masivului, îşi pot programa excursii 
de 4—7 ore spre obiectivele din jur, fotografiind în voie la orele şi din unghiurile care le convin şi revin 
seara la bivuac, care oricum este situat la o altitudine mai imare şi mai aproape decît orice cabană. 

Subiecte recomandate pentru fotografiat: cabanele din ziona Pietrele: refugiul Gentiana; 


exemplarele seculare de pinus cembra; Bordul Tomii, stîncă în valea Pietrele, folosită pentru adăpost de 
către ciobani; lacul Pietrele, cele trei lacuri denumite Tăurile Pietrele I, II, III, altitudine 2 120 m; Peretele 
Virfului Bucura II; Curmătura Bucurei; Coltii Pelegii; ansamblul de lacuri din Căldarea Bucurei; panorama 
cuprinzătoare a masivului, văzută de pe vîrful Peleaga. Flora Retezatului, bogată şi variată o întîlnim de-a 
lungul întregului traseu. O atenţie deosebită trebuie acordată endemismelor. Traseul pînă în valea Pietrele 
este accesibil şi iarna; către vîrful Peleaga traseul este dificil. 


Reşiţa, Crivaia şi Peştera Comarnic 


Generalitati. Capitala județului Caraş-Severin, Reşiţa, este ultima staţie de cale ferată, de la care 
putem porni spre masivele Semenic şi Anina. 

Din fata gării pleacă autobuzele I.T.A. spre complexele turistice Crivaia şi Semenic. 
De la Crivaia la Peştera Comarnic putem ajunge cu pasul, calauziti de marcajul cu bandă albastră. 


Din Poiana Betii itinerarul este însoțit şi de semnul cruce roşie. Timp: Crivaia— Peştera Comarnic 2! ore. 
La Peştera Comarnic se poate ajunge şi cu maşina, urmînd drumul forestier nemarcat, care începe din DN 
58, cantonul Minda (partea de est a Reşiţei, cartierul Marginea). 

Peştera este închisă. Paznicul locuieşte la cantonul silvic Comarnic. El pune la dispoziția 
vizitatorilor lămpi pentru iluminat şi îi însoţeşte ca ghid pe traseu. Distanţa de la canton la peşteră 500— 
600 m. Peştera are circa 4 km şi poate fi vizitată integral sau partial, fără echipament special. 

Itinerariul nostru fotografic începe din Reşiţa, trece prin Văliug şi ajunge la complexul turistic 
vizităm Peştera Comarnic. 

Munţii Semenicului şi ai Aninei nu se impun prin. grandoarea peisajului alpin. Pentru drumetul 
fotograf ei sînt o ţară a locurilor frumoase, pe care le găseşte fără eforturi de recordman, dar dispus să 
caute, uriaşa, nesfirşita varietate de curiozitati, împărțită pentru înțelegere în două categorii. Prima, creată 
de om, cuprinde sistemul hidrografic cu toate lacurile de acumulare, unele devenite, prin amenajări, baze 
nautice şi locuri de agrement, iar a doua categorie, naturală, mult mai vastă, include pădurile cu balsamul 
cetinei şi linişte adîncă, cheile scăldate in apa unor piraie cînd zbuciumate, cînd molcome, dolinele, 
peşterile învăluite în misterul întunericului şi vegetația specifică stîncăriilor calcaroase cu întinse tufărişuri 
de liliac, cu raritatea alunului turcesc, cu gingăşia covorului floral multicolor. 


CUPRINS 


1. A şti să vezi — Premiere pe Mont Blanc şi Himalaia — Deschiderea spre dialog 

2. Cum pregătim o excursie — Echipamentul — Alimentatia — Igiena — Antrenamentul — Primul ajutor 
3. Munţii, subiect fotografic — Păreri despre peisajul montan — Document şi creație — Varietatea 
4. Aparatajul — Format mare sau mic — Nelimitatul număr al accesoriilor posibile — Alb/negru sau color 
5. Anotimpurile — Orele zilei — Soare, nori, furtună, ceață şi zăpadă — Există vreme „nefotogenică" ? 

G. Locul omului în peisajul montan — Portret — Grup — Instantaneu — Prim-plan şi fundal — Tehnica 

7. Nenumăratele subiecte „sub un metru" — Un microcosm mirific — Proxifotografie şi macrofotografie 
— Accesorii simple 

8. Cadrul fotografic şi legile lui 

i). Peisaj şi culoare 

11. Valorificarea imaginilor — Albumul — Portofoliul — Expoziţii colective şi personale — Circuitul de 
expoziţii interne şi internationale — Proiectiile de diapozitive — Diasonul 

12. Cîteva sugestii pentru trasee fotogenice 

Victor Panaitescu — Cuceritorii 


Acelaşi 
același 
numai 

diferite 


masiv, aceeaşi oră, 
aparat și obiectiv, 
prim-planurile sint 
lo distonțe de nu 


mai mult de 100 m. Totuși, 

fiecare imagine ore altă oat- 

mosferă și „spune” oltcevo. 
Fotogrofii E. larovici. 


N. Anghelide | — Planuri 


UN. Anghelide | - Preludiu 


Emilian Cristea — Feerie de 


Eugen larovici — Desenele iernii 

lon Petheu — În Făgăraș. 


Emilian Cristea — Podragul, Fereastra răsăritului. 

Emilian Cristea — Panglica şoselei in Cheile Bicazului 


loan Petcu — Ceahlău, Virful Toaca, după viscol. 


loan Petcu — Cabana și Valea Simbetei 


Emilian Cristea — Masivul lezer — Papusa. 


Emilian Cristea — larna pe Coltii Pelegii — Retezat 


lon Petheu — Ceahlău. 
Turnul lui Budu. 


Eugen larovici — Adeseo, doar citeva fire de iarbă pro- 

filate pe un munte core se vede vag in depărtare, pot 

reda moi bine o atmosferă, decit o imagine încărcată. 
Obiectiv 135 mm in Valea Dragostei, Bran. 


Eugen larovici — inserore, 


Mihai Sturza — Spre Hornurile Maldiestilor. 


Emilian Cristea — Umerii Pletrei Craiului. 


Emilian Cristea — Vechea cabană „Pietrele“ din Retezat, 

Eugen latovici — Uneori „amănuntele semnificative” 
sint mai dornice decit „vederile generale”. Obis- 


nuiti-v@ să explorați lumea inconjurătoare in toate 
chipurile, de la toate distanțele. 


Fred Nuss — Masivul Bucegi. 


Eugen larovici — De pe o indltime se caută subi- 
ecte prin ponoromare cu teleobiectivul (aici 135 mm, 
plus Teleconverter 2X). 

Fred Nuss — Punctul pe „i“ 


Emilian Cristea — Bucegi — Zona Horoaba-Bătrina 


losi! Fischer — Lacul şi virful Podragul. 


